
Fyrste stykket.

1 Den eldste tida.
Steinalderen. Bronsealderen. Jarnalderen.
Det er inkje stort, som me veit om fedrane vaare i den fyrste tida; det finst korkje bøker eller segner, som fortel om den. Men i den seinaste tida har dei funnet ymse ting på marka og i kjempehaugar, og av dei kan me sjå, at i den aller-eldste tida budde det folk her, som hadde reidskap og våpen av bein og stein, og livde av å fiska og veida dyr. Denne tida kallar dei steinalderen. Seinare hadde dei reidskap og våpen av bronse, ei blanding av kopar og tinn. I den tida hadde dei husdyr og dyrka jorda og hadde store båtar eller skip, som ein kan sjå av »helleristningane« (eller bergskrifta) dei kallar, som mange stader er innhoggne på berga, og som dei trur skriv seg frå denne tida. Denne tida kallar dei bronsealderen. Seinare, omkring Kristi tider, hadde dei reidskap og våpen av jarn. Denne tida kallar dei jarnalderen. I den eldre jarnalderen hadde dei ei skrift, som dei kalla runer, som dei hadde lagat fyr det meste etter det latinske eller eit anna sudeuropæiskt alfabet, og av

1

2 rune-innskriftene frå den tida kan me sjå, at dei tala eit mål, som liknar på det norske, men var fælt gamaldagslegt. I den yngre jarnalderen (frå det 7de aarhundrad etter Kristus) var runeskrifta mykje forandra, og målet mykje meir likt det seinare norske målet.

Det finst inkje so mange merke i Norig etter steinalderen og bronsealderen som i Danmark og synsteluten av Sverik. Norig var soleids mindre bygt då.

Fraa jarnalderen finst det mange merke både i Norig og Sverik og Danmark.

Truleg budde alt frå steinalderen dei same folka i desse landa, som endå bur her, frå Eideren i Danmark til Lofoten i Norig.

2 Innvandringa.
Naar fedrane vaare vandra inn og kvat veg dei kom, veit me inkje. Dei kom vandrande i mindre flokkar, som dei kalla »folk« (som raumar, ryger, hordar, trønder, hader). Det stykke land, som eit »folk« busette seg i, kalla dei fylke. Kvart folk var bytt i fleire mindre »hærar«*), og det stykke land, som ein »her« busette seg i, kalla dei herad.

Norig er eit bakkutt og fjellutt land, med mange tronge dalar og få sletter. I gamle dagar var landet mykje meir skogvakset, helst ned på flatlandet. Der som dei beste bygdene er no, var i den tida tjukkaste skogen, og der var det på mange stader myrlendt og ufriskt og frostnæmt, og difor søkte dei fyrste, som vandra inn, noko opp i høgda, når dei busette seg 3 inne i landet, men mest busette dei seg omkring fjordane og sjøane, av di vatnet var lettaste farvegen.

Frænde-folka til fedrane vaare fann flatare lende til å byggja, og dei busette seg helst i landsbyar og dreiv sambruk, soleids at jorda høyrde til heile landsbyen, og den einskilde mannen åtte berre huset, han budde i, og tufta, det stod på. Men i Norig ned med sjøkanten eller opp i dalsidurne høvde det betre, at kvar fri mann, som kunne, tok jord fyr seg sjølv og rudde gard fyr seg og huslyden sin, og han og ætta hans fekk då full eigedoms-rett eller odelsrett til garden, og vart heiltupp sjølvstendig. Desse var odelsbønder, storbønder (eller »holdar«).

Dei, som inkje fekk taka seg jord sjølve, leigde av odelsbøndene og het leiglendingar eller småbønder.

Der fanst ufrie folk og, som dei kalla trælar, som dei anten hadde kjøpt eller fangat på herferd.

Før fedrane vaare vandra inn, fanst det inkje noko jorddyrkande folk i landet, som dei kunne leggja under seg, og det vart soleids inkje eit stand av herrar og eit stand av undergjevne bønder. Alle bønder, både odelsbønder og leiglendingar, var frie.
*) Ein her var då det same som 100 mann.


3 Gudelæra.
Fedrane vaare var heidningar, då dei vandra inn i landet, og trudde på fleire gudar, og det gjekk mange hundre år, før dei høyrde om kristendomen. Dei skapte seg ei gudelæra sjølve, streng og alvorsam som landet sjølvt, men fager.

Før verdi vart skapt, trudde dei, var det eit tomt rom, Ginnungagap. Sunnanfyr låg Muspelheim; der var det eld og hite, og der rådde Surt med det logande 4 sverdet sitt. Nordanfyr var skoddeheimen, Nivlheim; der er det kulde og myrker og brunnen Kvergjelme, og i den bur ein drake, som heiter Nidhogg. Fraa brunnen strøymer det kalde eiter-åer, som møtest med gneistar frå Muspelheim, og av detta vert Jotunen Yme skapt og kua Audhumbla. Fraa Yme kjem alle jotnar, risar og rimtursar. Audhumbla sleikte dei salte rimklumparne, og av detta vart Bure skapt. Han hadde sonen Bør, og han hadde tre søner, Odin, Vile og Ve, som dei kalla æser. Æsene drap Yme og drog liket hans ut i Ginnungagap og skapte jorda av kroppen, sjøen av blodet, fjella av beina og tre-i av håret og himlen av skallen, og på den sette dei gneistar frå Muspelheim til stjerner, og dei skapte skyer av heilen. Jotnane rømde undan mot nord til Jotunheim og Utgard. No skapte æsene ein mann og ei kvinna, Ask og Embla, av to tre, og bygde åt dei ei borg, Midgard, av augnebruna hans Yme, til å verja dei mot jotnane. Æsene sette bu i himlen i Aasgard og bygde ei bru frå Aasgard til Midgard, som heiter Biv-rost (vegen som bivrar, regnbogen). Dei held ting under aski Yggdrasil. Det er det gjævaste av alle tre, med grøne greiner utover all verdi. Det har tre røter, den eine i brunnen Kvergjelme, der draken Nidhogg gneg på rota, den andre i Jotunheim i brunnen hans Mime; der er det eine auget hans Odin, som han sette i pant til å få læra visdom av Mime. Den tredje rota er i Aasgard i Urdarbrunnen. Der bur dei tre nornur, som råder fyr lagnaden. Dei heiter Urd, Verdande og Skuld. Dei vatnar rota, so treet alltid held seg grønt, elles kom det snart til å visna, då Nidhogg og mange ormar gneg på rota, og ein hjort 5 gneg på toppen, og det rotnar på sidene, og treet lid meir vondt, enn menn veit om. Det er eit bilete på mannelivet.

Paa Yggdrasil¹) heng Odin i 9 næter, såra med spjotet og ofra åt seg sjølv, og lærer visdom, skrikande av verk og pine.

Odin er den største av æsene; han kallast Allfader og Valfader (fader til dei utvalde, som skal falla i strid). Han drikk kvar dag av brunnen hans Mime, og frå Lidskjalv skodar han ut over all verdi. To ramnar, Hugin og Munin (tanke og minne), kjem med bod og tidend til han om alt, som hender. Han har ein hest, som heiter Sleipne og har åtte bein; han er snøggare enn andre hestar. Spjotet hans heiter Gungne og råkar alt, som han skyt etter. Han har ei stor hall, som heiter Valhall. Til han kjem etter døden alle dei, som har levd retteleg.

Tor er son hans Odin. Han køyrer i ei kjerra med to gjeitebukkar, og difor kallast han Aketor. Han er gud fyr tora (tore-dun) og ljoneld. Han har eit styrkebelte, Megingjord, som han tek på seg, når han treng all si gudemakt, og hamaren Mjølne, og slåst med jotnar og troll og bergjar bonden. Til han kjem trælane, når dei døyr. Han bur i Trudvang.

Balder er son til Odin og Frigg, kona hans. Han er god og mild og skuldlaus. Han bur på Breidablik, og der finst inkje, som er ureint.

Tyr med eine handa er gud fyr ufred og slåsting.

Heimdall, den kvite aas med gulltenner, bur på 6 Himinbjørg (Himmelborgi) og vaktar på Bivrost. Han er vakare enn fuglen og ser 100 miler og høyrer graset gror. Naar jotnane kjem, blæs han i Gjallarhornet, og då ljomar det over heile verdi.

Brage med det side skjegget er gud fyr skaldskap. Naar dei drakk skåla hans i gjestebod, lova dei å gjera eitkvart storverk.

Hod (udtal: Håd) er blind og sterk og gud fyr den blinde lagnaden.

Vidar med jarnskoen, son hans Odin, er tagall; han er den sterkaste etter Tor. Ull er ein god skidløypar og bogeskyttar.

Forsete, son hans Balder, gjer forlik på jorda og i himlen.

Nokre av gudane kalla dei Vaner; dei hadde fyrst ufred med æsene, men vart sidan forlikte med dei. Til Vanerne høyrde:

Njord, som råder fyr vind og sjø. Han bur i Noatun utmed sjøen og har ein son Frøy, som bur på Alvheim og råder fyr regn og solskin. Han sender fred og gode åringar, og gjer ingen mann harm. Han køyrer med galten Gullinburste (Gullbust), som fer både i luft og over hav, og sigler med skipet Skidbladne, som sigler på land og hav.

Øge råder fyr havet. Han er ein jotun, men ven med æsene.

Aasynjurne (eller kvinne-gudane) er:

Frigg, som bur i Fensalerne eller Søkkvabekk, kona hans Odin. Siv med gullhåret er gift med Tor. Nanna, kona hans Balder, døyr av sorg, då Balder vert drepen. Skade er dotter til jotnen Tjasse og gift med Njord, men dei kan inkje forlikast. Han bur 7 utmed havet, og ho gjeng på skid og veider dyr på fjellet. Gjerd er og ei jotundotter og er gift med Frøy. Han gav sitt sverd til å få ho, og difor er han sverdlaus i den siste striden. Idun, kona hans Brage, gøymer gullepla, som gudane et av til inkje å eldast. Frøya, syster hans Frøy, råder fyr elsk og kjærleik. Ho køyrer i ei kjerra med to kattar og bur på Folkvang, og fær helvta av kjempene med Odin. Ho græt gull-tårer fyr mannen sin, som for til framande land. Ho kallast Vanadis (vane-gudinna). Rån er gift med Øge. Ho har eit net og fangar sjømenn med.

Valkyrjurne er skjoldmøyar (møyar som er i herferd), som Odin sender ut i striden til å velja ut dei, som skal falla. Dei rid gjennom luft og over hav.

Kvart menneske har ei usynleg fylgja. Alvar bur i lufta og inne i jorda. Dvergar bur i berga og er dugande smedar. Troll og draugar og mangeslags vette finst det i mengd.

Loke er av jotunætt, men fosterbror hans Odin. Han er fager, men vond og ful og gjer mykje vondt fyr æsene. Med jotungjenta Angerboda har han tre born: Fenrisulven, Midgardsormen og Hel. Æsene ville binda Fenrisulven med ei snor, men han var redd, at det var trollskap med snora, so han inkje skulle koma laus att. Då stakk Tyr handa i gapet hans, og då let ulven binda seg, men då han inkje kunne slita seg laus, beit han handa av Tyr. Midgardsormen ligg rundt omkring jorda og bit seg i sporden. Hel bur i Helheim. Dit kjem dådlause og vonde menn etter døden. Paa Naastrandi (likstranda) langt frå sola står ein sal; eiterdropar fell ned gjennom ljoren, og ormerygger vind seg om salen. Dei som har 8 svore meineid eller myrdat eller lokkat annan manns kona, vassar der i tunge straumar.

Jotnen Trym har stolet Tors-hamaren og vil inkje gjeva han att, utan han fær Frøya til kona. Loke råder Tor til aa klæda seg ut som Frøya, og dei køyrer til Jotunheim, og jotnane ber inn hamaren; men då Tor fær att Mjolne, drep han Trym og mange jotnar. Soleids hjelper Loke Tor til hamaren sin, men med synd og svik. Snart fær vondskapen makt. Balder drøymer, at det er fare fyr livet hans, og då tek Frigg eid av alle ting på, at dei inkje skal skada Balder, men ho tek inkje eid av mistelteinen, då ho tykte han var for ung til å sverja. Æsene skaut fyr moro etter Balder, men ingenting skadde han. Då gjekk Loke etter mistelteinen og gav han til den blinde Hod og bad han skjota. Då fall Balder daud ned. Frigg sende Hermod til Hel og bad ho senda Balder opp att, og det lova ho, om alle ting i verdi ville gråta fyr Balder. Då gret alle ting i verdi so nær som ei trollkjerring; men den trollkjerringa var Loke.¹)

Æsene hemnde seg på Loke; dei batt han med tarmane til son hans over tre kvasse steinar og hengde ein orm over andletet hans, og Eiteren dryp ned på han. Sigyn, kona hans, held ein kopp under, men kvar gong koppen er full og ho slår han ut, dryp det i andletet hans. Soleids ligg han til ragnarok (gudedauden, domedag).

9 Då den gode Balder er borte, tek det vonde overhand i himlen og på jorda. Brøder slåst, til dei døyr, det er hardt i verdi, horing og dreping, det er økse-tid og sverd-tid, og skjoldar kløyvest, og då er enden nær. Då kjem den lange vinteren, Fimbul-vinteren, det fyk frå alle kantar, og det frys og blæs, og sola fær inkje skina tre vetrar på rad, og ingen sumar er imellom. Yggdrasil skjelv og jorda rister, og fjella ramlar ned. No kjem Loke og Fenrisulven laus, og Midgardsormen vrid seg i jotun-sinne og sym til lands. Skipet Naglfar sigler ut med heile jotun-hæren, og Loke med heile flokken frå Hel stemner over havet, og Surt med si fylking kjem sunnantil med logande sverd. Alle stemner dei til den store sletta, Vigrid, der skal striden standa. No blæs Heimdall i gjallarhornet, og gudane rid ned over Bivrost til striden. Odin rid fyre, men Fenrisulven gløyper han. Vidar hemner Odin og riv opp kjeften på ulven. Frøy gjeng mot Surt, men då han har selt sverdet sitt, er han våpenlaus og fell. Loke og Heimdall drep kvarandre. Tor drep Midgardsormen, og gjeng ni steg frå den vonde eiterormen, so døyr han sjølv. Då svartnar sola, stjernurne kjem bort, jorda sig ned i havet, Yggdrasil brenn, og logane leikar mot himlen.

Men ei ny jord kjem opp or havet med fossar og fjell. Æsene møtest på Idavollen og finn i graset dei underfulle gull-brikkur, som dei hadde ått i gamle dagar, og spelar med dei; åkrane veks usaadde, alt det vonde høyrer opp, og Balder kjem att. Ein mann og ei kvinna, Liv og Livtrase, har gøymt seg i Yggdrasil, då verdi brann, og hatt morgondogga til mat; frå dei kjem ei ny manna-ætt. Alle dei gode skal 10 bu i Gimle, som er takt med gull og fagrare enn sola, og der skal dei njota æveleg gleda. Då kjem den megtuge, han som råder fyr alt; men den glinsande mørke draken, Nidhogg, rømer undan og flyg bort over vollen med lik på vengjurne.

Denne trua vart inkje til med ein gong, og inkje hadde alle plent same trua heller. Det var venteleg mange, som trudde, at gudane aldri skulle døy. I vikingtida (det 8de og 9de aarhundrad etter Kristus) var slag og slåsting den største gleda, og då vart trua om det store »Ragnarok« til. Då trudde mange, at dei som fall i slag eller merkte seg med gjeirsodden på sottesenga (gjeir er det same som spyd), skulle koma til Odin i Valhall og vera einherjar og slåst kvar dag, til dei fall, og livna uppatt om kvelden og eta flesk og drikka mjød, men at dei, som døydde av alderdom eller sjukdom, skulle koma til Hel. Då heldt dei mot og djervskap fyr den største dygdi.
¹) Ygg-drasil tyder rædsel-hesten, galgen, som Odin liksom rid på.
1) I den eldste tida var Balder ein solgud, og hans helferd vil seie, at sola gjeng frå oss om hausten. Seinare vart Balder tenkt som gud fyr det gode. Sameleis var Yggdrasil i den eldste tida eit bilete på skyene, men seinare på mannelivet.


10 Gamle kvede og segner. Liv og skikker. Næringsveger. Kultur.
Det meste av det, som me veit om trua og åndslivet i den eldste tida, lærer me av gamle kvede, som skriv seg frå vikingtida, men vart oppskrivne og samla fleire hundre år etter. Denne samlinga gjeng no under namnet »den eldre edda« (eller Sæmundar edda). Mange av desse kvede er om gudane og deira liv, og mange av dei om kjemper i gamle-tida som Sigurd Faavnesbane, Helge Hundingsbane, og fleire. Desse kvædi målar eit villt liv med slåsting og drap og blodhemn, men der er heit kjærleik og truskap og. 11 Eit merkjelegt dikt i »den eldre edda« heiter Haavamaal (tala av den høge, Odin). Det gjev mange livereglar: Gjestmild skal ein vera. »Den treng eld, som kjem inn og er kald på kne-i. Mat og klede treng den mann, som har faret over fjellet«. Ein skal vara seg fyr drykk: »Det beste ein har med seg på ferdavegen er godt vit, det verste ein har med seg er å drikka seg full.« Ein skal vera modig: »Ein gap trur han skal leve æveleg, om han varar seg fyr strid; men alderdomen gjev han ingen fred, endå om vaapni sparer han.« Ein skal inkje tala for mykje: »Ei kjapp tunga fær seg titt ei ulukka«. Ein skal vera sin eigen herre: »Eige bu er betre, om det so er lite; kvar er herre heime. Blodutt er hjartet fyr den, som skal beda om mat til kvart mål.« Ein skal elska venene sine, men vera sviksam mot den, som lyg: »Vil ein njota godt av ein, som ein trur ille, skal ein tala fagert, men tenkja sviksamt.« Ein treng vener: »Fura, som står på tråkka, turkar bort; korkje bork eller bar lever ho mot kuldi. So er det med ein mann, som ingen elskar; kvi skal han lenge liva?« Ein skal arbeida fyr æra og godt ettermæle: »Fe døyr, frendar døyr, sjølv døyr du og, men æra døyr aldri.«

Omfram desse gamle kvede finst der mange yngre soger og segner om kjemper og hendingar i det 8de og 9de aarhundrad, om Fridtjov den frøkne, om Starkad, Halv og kjempene hans og Braavallaslaget og meir. Me kan inkje lita noko visst på desse gamle hendingane, som dei fortel om, men av dei fær me likevel vita mykje om, korleis dei gamle livde på denne tida.

Næringsvegane var jordbruk, feavl, skytteri, fiske og handel. Dei hadde sylv og gull, men inkje myntat, 12 so nær som framand mynt, men denne tok dei og berre etter vekt. Dei hadde spiralrunde ringar (baugar) av gull og sylv, som dei bar på armen og hogg bitar av, når dei skulle betala, og betalte so etter vekt. Av jarn hadde dei både innført jarn og norsk jarn av myrmalm. Dei var gode handverkarar og utifrå gode smedar.

Husa var på den tida og lenge frametter på lag som vaare gamle rotstovur. Skålen eller Halli var det gjævaste huset på garden. Det var bygt i firkant frå aust mot vest, og veggene mot nord og sør var lengre enn hine. Der var berre jordgolv, men steinsett etter midten, og der brann langelden. Røyken gjekk opp gjennom ljoren; ljoset kom inn gjennom gluggar høgt oppe på veggen. Langs med langveggene var det langbenker. Midt på den nørdste langbenken, som var den gjævaste, då den snudde mot sør, mot sola, var husbondens høgsete, Andvege, med høgsætes-stolpane, truleg fyr det meste med utskorne gude-bilete på, ein på kvar sida av høgsetet. Midt imot på hin langbenken var eit ringare høgsete fyr den gjævaste gjesten. Paa den eine tverveggen, midt imot inngangsdøra, var tverbenken eller tverpallen, og der sat fyr det meste kvinnfolket. Veggene var prydde med skjoldar og andre våpen, og når det var stas, strådde dei halm på golvet og hengde tjald, fint ty, på veggene og la putur på benkene. Langs veggene var det sengerom, so kvar hadde si seng bak der han sat.

Dei gamle var kjære i stas, og allermest prydde dei herskipi sine, langskipa. Fremst var det titt eit drakehovud og i bakstamnen ein spord, og når dei sette segl til, såg skipet ut som ein fljugande drake, og 13 slike skip kalla dei fyr drakar og ormar. Fine klede og våpen likte dei og godt. Vaapni deira var: sverd, spyd, øks, boge og skjold, og når dei hadde råd, hjelm og brynja. Naar dei døydde, vart dei la i gravhaug med vaapni sine; stundom vart dei gravsette i langskipa. Paa haugen sette dei bautasteinar og hogg innskrifter med runer.

Kvar fri mann, odelsbonde og leiglending, rådde fritt i sitt eige hus. Naar eit barn var født, kunne han segja frå, om dei skulle føda det opp eller »setja det ut«, so det døydde. Giftarmål gjekk fyr seg som ein handel, og mannen kunne hava fleire konur, men detta hende sjeldan. Det var inkje ofte, at dei sette ut born heller, utan når dei inkje hadde råd til å føda dei opp. Trælane kunne dei drepa eller selja, men dei var fyr det meste snilde med dei, og gav dei titt frie. Kona stod høgt i æra og hadde titt serskild eigedom (heimanfylgja si og det som mannen hadde kjøpt ho fyr). Kona var med mannen i gjestebod og jamleg på ting og, og stundom i strid. Det var soleids eit godt og vakkert husliv, endå husbonden hadde ein stor rett.

Fylkes-skipnaden.

Odelsbøndene eller holdarne var kjernen i landet og liksom ein adel. Dei hadde full eigedomsrett til odelsgardane sine, og garden gjekk frå far til son, og ætta let inkje gjerne garden ganga frå seg, då ho elles miste odelsretten. Ingen kunne selja ein odelsgard, mindre han fyrst baud han til odels-ervingane, som hadde fyrste retten til aa kaupa. Seinare vart det so, at den, som var odelsboren, i ei viss tid hadde rett 14 til å løysa inn odelsgarden. I den eldste tida var det mange gonger fleire leiglendingar enn odelsbønder, men kvar fri mann kunne kaupa seg jord, og når jorda hadde vore lenge i ætta (etter Gulatingslogi i 6 ættled), vart det odelsjord, og eigaren vart odelsbonde. Odelsbøndene hadde i mange måtar større rett og makt enn småbøndene.

I kvart herad, som ein her hadde busett seg i, var det ein herse, som var herførar i ufred, og forstandar eller gode (uttal: gaade) fyr herads-hovet. (Hov, uttal: håv, er det same som gudehus). Ein av dei gjævaste odelsbøndene var herse, og hovet på hans odelsgard vart heradshov, so på den måten kom denne hovdingskapen til å gå i arv frå far til son liksom odelsretten. I kvart herad var det eit herads-ting, og på det avgjorde dei frie bøndene alle saker, som kom heradet ved, og paadømde tretter, men odelsbøndene rådde mest.

I kvart fylke, som eit folk hadde busett seg i, var det eit fylkes-hov og eit fylkes-ting. Eit av dei gjævaste heradshovi var fylkeshov, og den hersen, som hadde fylkeshovet på sin odelsgard, var gode fyr fylkeshovet og hovding fyr heile fylket. Der var inkje andre prestar enn hersane. Dei ofra eller blota til gudane i hov eller på horger, som var simple steinaltar ute på marka. Dei blota dyr og i den fyrste tida menneske, mest trælar eller fangar. Hov og horger var fredlyste, og den, som braut freden der, kalla dei varg i veum (ulv eller varg i heilagdomen), og han kunne dei drepa, kor dei råka han. Etter blotinga hadde dei gjestebod. Dei hadde tre store blot om året: Ved veternæterne (14de oktober), då helsa dei 15 vinteren og bad om godt år; og midveters (14de januar), då bad dei om godt år og fred; og ved sumarnæterne (14de april), då bad dei om siger.

Fylkestinga kom truleg i hop til visse tider og då helst ved dei store blot. Der avgjorde dei saker, som kom heile fylket ved, og tok ved lover og paadømde tretter. Lagretta, domarar, som truleg vart utnemnde av hersen, dømde både på herads- og fylkes-tinga. Der som lagretta sat var det vebond rundt omkring, (heilage bond, fyr det meste haslepaakar). Den, som braut seg gjennom desse, vart fredlaus. Ein annan måte å avgjera tretter på var guds-dom (at dei let Gud døma). Ein slik gudsdom var holmgang, det vil seie, at dei tvo, som hadde noko hopehavande, gjekk ut på ein holm og slost. Då let Gud den vinna, som hadde rett. Ein annan gudsdom, som kvinnfolk bruka, var å taka ein stein opp or ein kjetel med kokande vatten, med naken arm og hand. Naar inkje armen eller handa var skadd, var ho skuldlaus.

Naar nokon i den eldste tida hadde drepe ein mann, var skyldfolket til den, som var drepen, skyldig til å hemne han og drepa anten draapsmannen eller einkvar i hans ætt. Seinare vart det fastsett bøter, som draapsmannen og ætta hans kunne betala til skyldfolket åt den, som drepen var, og frå den tid vart det meir fredsamt i bygdene. Bota var inkje like stor fyr alle. Etter Gulatingslogi og Frostatingslogi var bota fyr ein odelsbonde, anten han var drapsmann eller det var han, som var drepen, 24 øyrar sylv (omkring 1500—2000 kroner i vaare pengar). Etter Gulatingslogi var bota fyr ein frigjeven (ein som hadde vore 16 træl) 6 øyrar, fyr son til ein frigjeven 8 ¹), fyr ein bonde 12, odelsbonde 24, herse 48, jarl 96, konge 192.

Naar nokon hadde fenget bot og likevel hemnde seg, var detta nidingsverk, og han vart lyst fredlaus, og kven som ville kunne drepa han.

Naar det var ufred i heradet eller fylket, sende den, som fyrst merka fienden, bodstikka omkring, og då møtte bøndene fram, og hersen, som styrde heradet eller fylket, førde dei mot fienden.

Fleire fylke hadde truleg frå gamal tid slutta seg i hop til mindre samlag om ei log, soleids dei 8 Trondheims-fylke om Frostatings-logi med ting-stad på Frosta på garden Lagatun (heiter no Logtu), fleire fylke på vestlandet om Gulatings-logi med ting-stad på Gula i Sogn, og nokre av fylka på opplandet om Eidsivatings-logi med ting-stad på Eidsvoll. Elles var det lite samband mellom fylka.

I mange fylke vert det nemnt kongar. Kongsmakta kom truleg til på den måten, at storbønder var ute på herferd og hadde mykje stridsfolk om seg. Folket hans het drott, og herføraren drotten eller konge. Naar ein slik herkonge hadde odelsjord i eit fylke og elles var ein dugande mann, fekk han titt meir makt enn hersane, som inkje hadde noko fylgje av stridsmenn å støtte seg på, og han var sjølvskriven til å vera herførar i ufred, og reiv vel titt til seg all den makt, som tilkom hersen, og vart soleids konge over fylket. Det hende titt og, at der var kongar, som inkje hadde 17 noko land å råda fyr, og slike kongar kunne det vera mange av i eit fylke, som hadde ein herse eller ein fylkeskonge til styrar. Kongen livde av sitt eige gods, og bøndene betalte inkje skatt. Han kunne utnemna ein av mennene sine til jarl, og han var då den største etter kongen.

Fylka var soleids i fyrstninga små sjølvstyrde rike, der stormennene (odelsbøndene) rådde mest (aristokratiske republikkar), men etter kvart trengde kongsmakta seg inn i mange fylke.¹)
1) Son til ein frigjeven hadde større „rett“ og større bot enn ein frigjeven, av di far hans var fri, men faren til ein frigjeven var træl.
¹) Der var 31 fylke: 1. Haalogaland. 2. Naumdølafylke. 3. Øynafylke (Inderøyi, Beitstaden og Veran). 4. Sparbyggjafylke. 5. Verdølafylke. 6. Skjøynafylke (Skogn og Yterøyi). 7. Stjørdølafylke. 8. Strindafylke. 9. Gauldølafylke. 10. Orkdølafylke. Dei 8 siste kalla dei Trondheim eller Trøndelogi. Dei, som budde i fylke 3, 4, 5 og 6, kalla dei inntrønder, og dei som budde i fylke 7, 8, 9 og 10, uttrønder. 11. Nordmørafylke. 12. Raumsdølafylke. 13. Sunnmørafylke. 14. Firdafylke (Nordfjord og Sunnfjord). 15. Sygnafylke. 16. Hordafylke. 17. Haddingjadal (Hallingdal). 18. Valdres. 19. Rygjafylke (Stavanger amt). 20. Egdafylke (Lister og Mandals amt og Nedenæs amt). 21. Grenafylke (Bratsbergs amt og Numedal). 22. Vestfold (Jarlsberg og Larviks amt på lag). 23. Vingulmork (langs Kristianiafjorden frå Dramselvi til Glomma). 24. Alvheimar (frå Glomma til Gjøtaelvi. Fraa Svinesund til Gjøtaelvi kalla dei Raanrike). Dei 4 siste kalla dei Viki. 25. Raumafylke (Romerike, Odalen, Vinger og Solør). 26. Hadafylke (Haland, Ringerike, Land og Toten). 27. Heinafylke (Hedemarki, Vardal og Birid). 28. Gudbrandsdalir. 29. Øystridalir. Dei 5 siste kalla dei Upplandi. 30. Jamtaland. 31. Herjaardal (Herjedalen).


17 Vikingferdene.
Imot slutten av det åttande aarhundrad etter Kristus hadde fedrane vaare nått so langt fram i styrke

18 og makt, at landet vart dei for trongt. Naar ein odelsbonde hadde fleire søner, og han inkje kunne gje kvar av dei ein odelsgard, laut dei ut og vinna seg æra og rikdom. Mang ein odelsbonde hadde vel og større hug på det enn å sitja roleg heime, helst når han var kjær i stas og rikdom, då heimejorda på dei fleste stadene var heller mager. Paa langskipa sine for dei omkring på sjøen og slost og herja, kor dei kom. Dei kalla seg vikingar eller sjøkongar. Vikingar frå Sverik og Danmark for og omkring, og alle desse gjekk i utlandet under namnet Normanner (eller Nordmenner), det vil seie folk frå nord-landa (Noreg, Nordveg). Dei for i vesterviking til England, Skotland, Irland og Frankrike, og i austerveg til landa om Østersjøen.

Dei fleste stadene var heimefolket for veikt til å verja seg, og verst var det i Frankrike. Kongane visste inkje anna råd enn å betala vikingane fyr å sigla av, men nye flokkar kom i staden, og den eine store byen etter den andre vart brend og herja. To gonger kringsette dei Paris, og den eine gongen brende dei eit stykke av byen. Kringum i kyrkjene bad folket til Gud, at han ville berge dei mot dei ville normannerne. Vikingar herja Lissabon i 13 dagar, og ein hop drog til Italia og ville brenne Rom, men vart narra og brende byen Luna i staden. I England vart London herja, og kong Alfred gøymde seg eit halvt år i myrar og øydemarker fyr dei, og i Tyskland brende dei Køln og Bonn.

Men dei gjorde inkje berre røva og herja. Ein vikingflokk, truleg frå Sverik, drog til Russland og skipa i Novgorod det russiske riket 862, som dei 19 kalla Gardarike. Folk frå Danmark og Norig sette seg fast i England og gjorde fred med kong Alfred 878 og fekk stranda frå Tems til Skotland mot å verja landet mot andre vikingar. I Frankrike fekk Gange-Rolv frå Norig eit jarledøme av den franske kongen Karl (den toskutte) 912, med hovudstaden Ruda (no Rouen, uttal: Ruang). Rolv vart døypt og tok namnet Robert. No vart det ein ende på vikingferdene dit. Nordmennene bytte det øydelagde landet mellom seg og dyrka det opp, og no fekk det namnet Normandi. Dei gløymde snart farsmålet sitt, då dei gifte seg med franske gjentur, og borna tok målet etter modera og vart heiltupp franskmenn, og no gjorde dei mykje til å hjelpa opp franskt mål, bygningskunst og bokrike. Fraa Normandi kom seinare den riddarflokken, som skipa rike på Sicilia og i Nedre-Italia, og frå Rolv var Vilhelm Landvinnaren ætta, som sidan med det normanniske riddarskapet tok England 1066 og der la grunnvollen til ein riks-skipnad, som lenge var den friaste i Europa.

Fyr heimlandet vart desse vikingferdene og til mykje gagn. Det er fyrste gongen vårt folk gjer seg kjent i Europa. Omkring midten av det 9de aarhundrad kjem namnet »Nordmenner« fyrst i bruk i utlandet om fedrane vaare, og namnet »Norig« feste seg på landet vårt. Vikingar, mest frå Vestlandet, busette seg på Færøyarne og Orknøyarne og Hjaltland (Shetlandsøyarne) og Sudrøyarne (Hebriderne) og i nørdsteluten av Skotland og på øyane Man og Anglesea (uttal: Engelsi), og mange stader i Irland. Der stifta Olav Kvite eit kongerike i Dublin 852. Detta riket stod mest i 350 år. Fraa Vestlandet var det lett å 20 sigla over til Hjaltland og derifrå frå øy til øy til Skotland og Irland. Truleg hadde mange eigedom og herredøme både i desse landa og heime, og norske stormenn gifte seg med døtrer av skotske og irske kongar og jarlar. Paa denne tid var dei keltiske folk i Irland og Wales (uttal: Væls) langt framme i kultur; prestane i Irland var i mange måtar lengst framme i heile Europa og var ivrige kristne, og i Wales blømde skaldskap og song. Av desse lærde nordmennene mykje. Dei førde heim med seg rikdom og kulturemne, og mange vart kjende med kristendomen¹). Dei vestlandske fylke, som hadde mest samferdsel med desse landa, var dei mektigaste, og der treivst skaldskap og soge-forteljing best.
1) Eit og anna i den norske gudelæra minner mykje om kristendomen, slikt som segna om Yggdrasil, som Odin heng på, og om Ragnarok, og trua på den mektige, som råder fyr alt.



Andre stykket.

20 Fraa midten av det niande aarhundrad til 1035.
Halvdan Svarte. Døydde 860.
Danmark hadde alt i lange tider vore samla til eit rike, og sameleis Sverik. Etter kvart kom namnet Norig i bruk om fedrelandet vårt og namnet nordmenn om fedrane vaare, og dermed tok dei til å 21 kjenna seg som eitt folk i motsetning til dei tvo andre. Detta var vel fyrst tilfellet i Viki, for der kom danskar og svenskar og nordmenn tidast i hop. Der var det ein by, som het Skiringssal, inkje langt frå Larvik; (endå heiter ein gard der Kaupang, det vil seie: kjøpstad); der var det eit stort hov, og dit kom folk frå heile Viki til dei store blota, og der var det livleg handel med kjøpmenn frå alle dei tre nordlege landa.

I den eldste tida er det truleg, at Viki høyrde under svenske og danske kongar, men i fyrstninga av det niande aarhundrad etter Kristus rådde det ei fri og sjølvstendig kongsætt på Vestfold. Til denne Ætti høyrde Halvdan Svarte (dei kalla han Svarte, fyr di han hadde svart hår); frå han kom tanken om å samla dei norske fylke til eit rike.

Halvdan Svarte tok med Odd og Egg og la under seg det meste av landet sunnanfjells. Han var ein klok og rettvis konge. Han gjorde Eidsiva-tinget på Eidsvoll til ting fyr riket sitt, og let den gamle Eidsiva-logi gjelda fyr alle dei fylka, som høyrde til riket hans. Han heldt lovene godt og såg etter, at alle andre, høg og låg, retta seg etter dei. I hans tid var det gode åringar, og folket elska han. Men han vart inkje gamal. Då han var 40 år, hende det ein vår, at han køyrde over Randsfjorden frå eit gjestebod og drukna i Røkensviki, 860. Alt folket heldt so mykje av han, at då detta spurdest og liket hans skulle jordast på Ringerike, kom dei beste mennene frå Romerike og Vestfold og Hedemarki, og alle ville leggja liket i haug i sitt fylke, då dei venta seg gode åringar, om dei fekk det. Då vart dei forlikte om å skifta liket i fire luter, og hovudet vart 22 hauglagt på Stein på Ringerike. Denne haugen er endå til og heiter Halvdans-haugen.

22 Harald Haarfagre. 860–930.
Då Halvdan Svarte døydde, var Harald, son hans, berre 10 år gamal. Då trudde fleire hovdingar, som Halvdan før hadde vunne på, at no var det tid til å vinne att makta. Men Harald og morbror hans, som het Gutorm og styrde fyr han, var dei for snare og vann fleire slag og felte mange av fiendane og kom uventande over nokre av dei og brende dei inne, so det snart vart ro i heile riket hans Halvdan.

Dei fortel, at Harald fridde til ei norsk kongsdotter Gyda Eiriksdotter (eller Ragna Adilsdotter), men ho svara, at ho ville inkje hava ein mann, som berre rådde fyr nokre få fylke, men ho ville taka han, når han hadde lagt under seg heile Norig. Då lova Harald ved den gud, som hadde skapt han og rådde fyr alle ting, at han ville inkje skjera eller kjemba håret sitt, før han hadde eignat til seg heile Norig med skatt og skyld, eller so ville han døy.

Dermed gjekk Harald og Gutorm med ein her over Dovre og ned i Trondheim, slo bøndene i fleire slag og la under seg heile Trondheim og Naumdølafylke og Haalogaland, og so siglde han søretter langs med landet og tok fylke etter fylke radt sør til Sognefjorden. Då var Hordafylke, Rygjafylke og Egdafylke att, og der kunne han venta seg eit hardt motstand av stormennene, fyr ingenstad i landet var det slik rikdom og makt som der. Harald heldt på og laga seg til i fleire år, og då han tykte, at han var sterk nok, siglde han søretter. Det hadde samla seg ein stor 23 her av Hordar og Ryger og Egder og Telebønder, og både herarne møttest i Hafrsfjord (Havsfjorden, ei halv mil sunnanfyr Stavanger). Det var ein lang og hard strid, men enden vart, at Harald vann. 872.

Medan Harald heldt på med denne ufreden, hadde den svenske kongen Eirik freistat på å leggja under seg mykje av Austlandet, men Harald bergjad fyrst sitt eige land, og sidan tok han Vermeland og Raanrike (Bohuslen) frå Sverik.

No vart det inkje gjort motstand mot Harald meir, og no var han einvaldskonge over Norig. Straks etter var han i gjestebod på Møre hjå Rognvald Jarl, som hadde hjelpt han mykje under ufreden. Rognvald skar håret hans, som hadde vore uskoret i 10 år, og gav han namnet Haarfagre, og alle sa, at namnet høvde godt.

I alle dei fylke, Harald la under seg, er det fortalt, at han tok odelen frå bøndene, og gjorde til sin eigedom alle ålmenningar og jamvel sjøen og vatna. Odelsbøndene hadde før vore sine eigne herrar heime på odelsgardane sine og inkje betalt skatt til nokon og inkje vore skyldige til anna enn å verja heradet og fylket i ufredstider, og hadde hatt fullt og fritt sjølvstyre i herad og fylke med hersen i fyreenden og småbøndene attom seg. No laut dei betala landskyld og fylgja kongen, når han samla ein her, og når nokon forbraut seg, kunne kongen taka odelsgarden frå han eller bøter. Harald hadde liksom dei gamle kongane ei hird (vakt) om seg, av dei gjævaste mennene. Han sette ein jarl i kvart fylke til å skifta log og rett og krevja inn bøter og skatt mot aa hava tredjeparten sjølve, og kvar skulle i ufredstider hjelpa 24 kongen med 60 mann. Under kvar jarl stod 4 eller fleire hersar, som styrde i heradi, og skulle hjelpa kongen med 20 mann kvar i ufredstider. Kongen lønte dei med å gje dei kongsgardar til len (eller veitsla), og difor vart dei seinare kalla lendmenn (menn, som har fenget land). Lendmennene vart inkje berre kongelege embetsmenn. Dei var bonde hovdingar liksom før, og av det kom meste makta, dei hadde, men dei fekk inkje råda seg so mykje som før, og til vederlag fyr dei len, dei fekk av kongen, skulle dei fylgja kongen med mannskapet sitt, når det var ufred, og fri bygda fyr tjovar og røvarar. Mannskapet til lendmennene var sidan det mest pålitande mannskapet i den norske hæren, og både detta og at bøndene støtt gjorde, som dei gamle hovdingane ville, gjorde, at kongen inkje kunne koma langt, mindre han fekk studning av lendmennene.

Harald gjorde alle pålegg so store, at kvar jarl og herse hadde større innkomur enn før, og difor var det mange av dei gamle stormennene, som gjerne ville tena han. Dei gjævaste av desse var jarlen Haakon Grjotgardsson i Trondheim og Rognvald jarl på Møre.

Island funnet og bygt. Men det var mange, som inkje kunne finna seg i denne skipnaden, som dei kalla fyr hardstyre og trældom. Mange storbønder, mest frå Vestlandet, siglde av frå ættejorda si. Inkje lenge før hadde nokre vikingar funnet Island. To år etter slaget i Havsfjorden drog brødrane Ingolv og Leiv dit og busette seg (874), og sidan kom nokre fleire etter. Men det var inkje mykje, som drog stormennene til Island. Det ligg 120 mil ut i havet frå Norig, og det er eit farleg hav å sigla på. Island 25 er dugeleg stort, mest som tredjeparten av Norig, med gode beite og godt fiske og mykje rek-ved, som straumen fører med seg dit, og i den tida var det noko skog og, men det meste av landet er bredar og øydemarker, og det er rått og vindhardt, mildare om vinteren, men kaldare om sumaren enn heime i Norig. Dei fleste drog heller til dei skotske øyane, der dei hadde vener og frendar, og derifrå heldt dei på med ufreden mot Harald og herja på riket hans. Harald hadde ein her ute kvar sumar og freda landet og forbaud strengt å gjera strandhogg (det vil seie å gå på land og hogga ned buskapen fyr bøndene og taka med om bord); men detta hjelpte inkje. Sistpå laut han samla ein stor her, og med den siglde han over til øyane og jaga vikingane av og la under Norigs rike både Hjaltland og Orknøyarne og Sudrøyarne og Man og truleg Færøyarne med og innsette jarlar. Straks etter reiste ålmugen seg i Skotland og jaga vikingane derifrå, og no tok heile utvandrar-straumen vegen til Island. Dei fleste av dei hadde huslyren med seg og det fylgje av frie menn, som hovdingane støtt hadde om seg. Fleire av dei tok ned hova på gardane sine og hadde med seg timbret og noko av molda, som hadde vore under gudebiletet. Om Ingolv er det fortalt, at han kasta høgsætes-stolpane i sjøen, og at dei dreiv i land der, som no heiter Røykjavik, og der sette han bu. Innvandrarane tok land (nam land), so mykje, dei ville hava, og bytte ut mellom sine undergjevne, og difor har desse nybyggjarar fenget namnet landnamsmenn.

Den store landnamstidi fell mellom åra 886 og 900. Minst 400 storbønder med sitt fylgje hadde 26 vandra ut til Island, og før Harald døydde, var truleg minst 25,000, mest alle frå Vestlandet, busette der. Det var eit stort tap fyr Norig. Nettopp dei ættene, som hadde den største opplysning og rikdom og hadde fostra den norske skaldskapen, vandra ut til den nye heimen langt ute i havet og livde der sitt eige liv, og der fekk no alt det ein rik vokster, som vart kjøvt og døyvt i heimelandet.

Mange av dei misnøgde i Norig hadde vandra ut til andre stader og. Gange-Rolv, son hans Rognvald Mørejarl, var reist til Normandi, og mange til Jamteland og Helsingland. Det er rimeleg, at minst 6—800 storbønder, omfram småbønder, vandra ut, og no tok Harald alle gardane deira. Mange av desse gav han lendmennene til len, og alle hine vart »krongods«, kongsgardar, som han sette aarmenner (gards-futar) til å driva fyr kongens rekning. Aarmennerne var gjerne trælar eller frigjevne og difor lite vyrde. Dei var liksom politi i bygda og kravde inn kongens skattar og kunne krevja hjelp av lendmennene, når dei turvte.

No rådde Harald med fullt velde over heile Norig og attåt over dei skotske øyane, og tok skatt av finnane i Finnmarki og halvøya Kola, som no høyrer til Russland, radt til »det kvite havet«. Det hadde kosta ein hard strid, og mykje stort og godt hadde gått til spille ved striden, men det laut so vera, såframt Norig skulle standa seg mot dei store grannekongarne, sviakongen og danakongen.

Kong Harald hadde mange konur og over 20 søner, og desse gav han kongsnamn og rike å styra. Han heldt mest av Eirik, som var son av ei dansk kongsdotter. Då han var 12 år gamal, fekk han langskip 27 av far sin og drog i viking og var so djerv, at han fekk namnet Blodøks. Den yngste sonen hans Harald het Haakon og vart uppfostrad hjå den engelske kongen Adalstein, og difor fekk han namnet Adalsteinsfostre. Sønene hans Harald var reint agelause. Dei var ille nøgde med, at Harald hadde innsett jarlar, og jaga mange av jarlane hans av, og tvo av dei innebrende Rognvald Mørejarl. Den eine av desse, Halvdan Haalegg, siglde med tre langskip til Orknøyarne. Der styrde Einar, son hans Rognvald jarl, og han var sett der til å fri øyane fyr vikingar. Han fekk utnamnet Torv-Einar, fyr di han skar torv og bruka i staden fyr ved, då det var skoglaust på øyane. Einar slo Halvdan i eit slag og fanga han, og no hemnde han far sins drap og »riste ørn« på ryggen hans Halvdan (ɔ: han stakk sverdet inn i livet ved ryggen og skar ut alle sidebeina alt ned til lendene og drog ut lunga). Fyr detta måtte Einar og Orknøyingarne bøta 60 merker gull.

Fleire av Haralds-sønene fall etter kvart. Då Harald var 70 år, skifte han landet mellom dei, som var att, og gav dei kongsnamn, og det er fortalt, at han sette i logi, at alle etterkomarane hans på manns-sida skulle taka kongedøme etter far sin, men dei skulle hava jarledøme, som kom av Ætti hans på kvinne-sida.

Kongedømet skulle soleids ganga i arv liksom ein odel, som høyrde kongen til. Detta var noko, som fall av seg sjølv, då Harald hadde hervunne landet, som vart hans odelsgard liksom. Men liksom ein odelsgard inkje høyrer husbonden til, men heile ætta, soleids høyrde riket no til heile Haralds-ætta. 28 Men Harald gjorde det, som han kunne, til å halda i hop riket og innsette Eirik Blodøks til å vera yverkonge, når han sjølv døydde. Det vart elles inkje so mange småkongar, som ein skulle tenkt, fyr fleire av Haralds-sønene slo kvarandre ihel, då dei inkje kunne forlikast om makta. Ein av sønene hans, Halvdan Svarte, hadde nær innebrent Eirik, og då samla Harald og Eirik ein her og låg ved Reinssletta (tett ved Rein i Stadsbygdi ved Trondhjemsfjorden). Men ein skald, som het Gutorm Sindre, hadde før diktat eit kvad om Halvdan og eit om Harald, og då dei baud han løn, bad han, at dei eingong skulle gjera det, som han bad om. No bad han dei om å forlikast, og det gjorde dei.

Då Harald var 80 år gamal, vart han so tungfør, at han gav styringa til Eirik, 930, og tre år etter døydde han på sotteseng, 933. Harald var ein fager mann og stor og sterk og mykje elska av mennene sine. Han var ein streng herre, som rimeleg var, når han skulle gjera eit slikt storverk. Han vart hauglagd på garden Haugar (Hauge) ved Karmsund, inkje langt frå Haugesund. Dei sette ein stein ved hovudet hans og ein ved føtene og ei stor hella over. I 1872, 1000 år etter slaget i Havsfjorden, reiste dei ei minnestytta der, og ved den har dei no lagt den gamle steinhella.

28 Eirik Blodøks, 930—934, og Haakon Adalsteinsfostre, 934—961.
Då Harald gav riket til Eirik, ville inkje brødrane hans godkjenna han fyr yverkonge, og dei fekk hjelp kvar i sitt rike, og det er truleg, at smårika no tenkte 29 på å vinne att sjølvstyret sitt. Men Eirik vann i striden og drap fleire av brødrane sine. Den eine av desse, Olav, kongen i Viki, let etter seg ein son, Tryggve Olavsson, som laut rømme undan til Upplandi.

Eirik var ein dugande mann og hadde lukka med seg, når han slost, men han var uppfostrad på vikingferder og var hardhjartad og hardstyrande og betre laga til å føra ein flokk vikingar på herferd enn til å styra det store nye riket etter Harald, fader sin. Kona hans het Gunnhild, og var væn og klok, men innful og hard og eggja Eirik Blodøks til mykje vondt. Misnøyet vart so stort på slutten, at nokre av hovdingane sende bod til England til Haakon Adalsteinsfostre. Han var 15 år på den tida og fager og stor og sterk. Han var ein stor idrettsmann og var uppfostrad i eit land med god opplysning, og var døypt og upplærd i kristendomen. Haakon var viljug til å koma og drog til Norig året etter Harald var slokna, og lendde i Trondheim. Sigurd Jarl på Lade (inkje langt frå Trondhjem), son til jarlen Haakon Grjotgardsson, tok godt mot kongen, som var ung og ukjend, og han fekk istand eit forlik mellom dei gamle stormannsætterne og Haakon soleids, at kongedømet skulle gje frå seg noko av makta si. Bøndene fekk att odelen sin, og dermed fekk hersane att den gamle høvdingmakta si. Paa desse vilkår tok bøndene Haakon til konge i Trondheim og sa seg imellom, at no var Harald Haarfagre komen att og hadde yngst uppatt andre gongen. Tidenda om at bøndene hadde fenget att odelen, flaug som elden i tørre graset alt aust til landsenden, og alle stader tok dei Haakon til konge. Eirik og Gunnhild og alle sønene deira rømde undan. Eirik for til 30 England og fall der, medan han var på ei vikingferd i England med ein stor her av nordmenn, i eit hardt og langt slag.

No var Haakon yverkonge i heile Norig; han styrde sjølv over Vestlandet. Sigurd Jarl rådde i Trondheim, og på Upplandi og i Viki rådde underkongar av ætta hans Harald Haarfagre.

Haakon skipa to store lagdøme, Gulatings-lagdømet og Frostatings-lagdømet. Han sette fyre, at den gamle Gulatings-logi (sjå s. 16) skulle gjelda fyr alle fylka vestanfjells, og at Frostatings-logi skulle gjelda fyr alle fylka nordanfjells. Gula i Sogn og Frosta i Trondheim vart tingstader liksom før, og her skulle det samla seg ein gong om året utsendingar frå heile lagdømet til å gje lover og paadøma saker.

Då Halvdan Svarte hadde lagt dei sunnanfjellske fylka i hop til eitt lagdøme, so var heile Norig no bytt i tre lagdøme.¹)

Haakon var ein god og rettvis konge, og difor fekk han namnet Haakon den gode. Det kom tidend om den gode styringa hans alt aust til Jamteland, som nordmennene hadde bygt, men som til då styrde seg 31 sjølve og korkje ville gje seg under Norig eller Sverik. No høyrde jamtane so mykje godt om Haakon, at dei gav seg godviljugt under Norig.

Haakon freista på å kristna Norig. Han heldt ei tale på Frostatinget og sa, at alle folk skulle lata seg kristna og halda opp med blotinga, men bøndene tok til å murra, og Aasbjørn frå Medalhus (Melhus i Gauldalen) svara, at såframt kongen ville bruka makt og hardstyre mot dei, ville dei taka seg ein annan hovding. Kongen laut gje etter. Trønderane brende opp tre kyrkjer, som Haakon hadde oppsett på Møre, og drap tre prestar, og i eit blotgilde i hovet på Mæren (i Sparbu) truga bøndene Haakon til å eta hestekjøt liksom heidningane, og drikka alle skaalerne fyr dei heidenske gudane. Kongen vart harm og siglde søretter og samla mykje folk og ville hemne seg på trønderane. Då kom det tidend om, at sønene hans Eirik Blodøks var komne til Viki med ein stor her. Då Eirik var fallen i England, hadde sønene hans tilhald i Danmark hjå Kong Harald Gormsson, og Harald hadde endå kne-sett (eller teke til oppfostring) ein av sønene hans, som og het Harald. Danakongen tenkte, at han skulle vinne att herredømet over Viki og gav Eiriks-sønene hjelp, og desse heldt no på og herja i Viki, og hadde jaga underkongen, Tryggve Olavsson, frå skipa hans. Då Haakon fekk tidend om detta, sende han bod på Sigurd Jarl og andre hovdingar i Trondheim, og då kom dei til Haakon, som mest hadde gått innpå han fyr å tvinga han til å blota. Dei forlikte seg no, og alle i hop siglde søretter fyr å verja landet. Dei og Eiriks-sønene møttest ved Kormt (Karmøyi), og både herarne gjekk på 32 land og slost på Agvaldsnes. Nordmennene vann, og ein av Eiriks-sønene og mykje av mannskapet deira fall.

Etter detta slaget skipa Haakon landsforsvaret. Han bytte alle bygdene langs med sjøen og so langt opp i landet, som laksen gjeng lengst opp, i »skipreider«. Bøndene i kvar skipreida skulle gje kongen eit skip med mannskap, våpen og mat, eller full leiding, når det var ein utanlands her i landet; elles var dei berre skyldige til å gje kongen halv leiding, som kongen hadde rett til å skriva ut kvar sumar og bruka utanfor landet i 2 månadar. Naar inkje kongen baud ut halv leiding om sumaren, skulle bøndene betala kongen, det leidingen kosta. Kvar fri mann skulle eiga skjold og spyd og anten sverd eller øks. Var ein fiende ventande ein stad, skulle alle mann, som dugde til å slåst, taka til våpen. Fraa gamal tid hadde det vore vitar eller vardar på høge fjell, som dei kveikte, når fienden var nære. Haakon sette no fyre, at dei skulle setja opp vardar slik, at dei kunne sjå frå den eine til den andre, og når vardane brann, skulle bodstikka ganga rundt, og då skulle folket rusta seg i det fylket, der fienden var ventande, og leidingsskipi frå dei andre fylka koma til hjelp. Paa 7 dagar kunne tidend om ufred ganga frå den synste varden til det nørdste tinglaget på Haalogaland.

Då Haakon hadde vore konge i 20 år, kom Eiriks-sønene att med ein stor her av nordmenn og daner. Dei kom uventande på Haakon, som var på garden Birkestrond på Frædi (»Frei«, tett ved Kristianssund). Haakon samla det mannskapet, som var å få der omkring, og »hasla voll« (stakk ut ein plass med haslepaakar) på Rastarkalv på Frei, og der 33 møtte Haakon Eiriks-sønene. Ein av mennene hans Haakon, som het Egil Ullserk, fekk 10 merke og 10 mann med seg og gjekk med desse slik, at Eiriks-sønene trudde, at det var ein stor her, som kom setjande og ville gå mellom dei og skipa deira. Dermed flydde dei, men såg snart, at detta berre var ei pretta, og då stana Eiriks-sønene og dei nordmennene, som var i hæren deira, men Haakon slo dei andre gongen der, og tredje gongen ned i fjøra. Ein av Eiriks-sønene fall, og hine flydde til Danmark.

Nokre år etter var Haakon i gjestebod på Fitjar (heiter no Fitje) på øya Stord i Sunnhordland. Då såg vaktmennene ein stor flåte kom siglande, og skalden Øyvind Finnsson Skaldespillar gjekk inn og sa det til kongen. Då kongen gjekk ut, såg han straks det var herskip, og dei hadde inkje langt att til øya. Det var Eiriks-sønene, som kom, og dei, som heldt vakt ved vardane, hadde inkje set dei. Haakon spurde mennene sine til raads om, kvat dei skulle gjera, då dei hadde ei stor overmakt mot seg. Då talde Øivind til å slåst, og hine svara, at dei heller ville falla som menn enn fly fyr danane ufreista. Kongen takka dei og stelte opp det mannskapet, han hadde. Eiriks-sønene hadde 6 gonger so mykje folk. Harald Eiriksson var føraren deira no, og med han fylgde Alv Askmann og Øyvind Skrøya, brødrane hennar Gunnhild. Haakon gjekk hardt fram og hogg til både sidene. Han hadde gullslegen hjelm på hovudet og spyd og skjold og sverdet Kvernbit. Detta sverdet hadde han fenget av Adalstein, fosterfader sin; det var so godt blad på det, at han hogg gjennom ein kvernstein radt til auget med det, og difor vart sverdet kalla

34 Kvernbit. Sola skjein på gullhjelmen, og då vende mange vaapni mot Haakon. Då tok Øyvind Finnsson og sette ein hatt over gullhjelmen, men då ropa Øyvind Skrøya: »Gøymer nordmanna-kongen seg no, eller har han flytt, eller kor er gullhjelmen?« Dermed gjekk han og broder hans fram og hogg som ville og galne. Men Haakon svara: »Haldt fram, som du stemner, vil du finna nordmanna-kongen.« Det var inkje lenge å venta heller, før Øyvind kom, men Haakon kløyvde hjelmen og hovudet på han, og i det same fall Alv Askmann og. Då flydde hæren til Eiriks-sønene, men då Haakon sette etter og gjekk fremst i fylkinga si, kom det ei pil i armen hans, og dei kunne inkje få stilt blodet. Då han merka, at han vart klen, ville han sigla nord til kongsgarden Aalreksstad (Aarstad ved Bergen), men han kom inkje lenger enn til Haakonar-hella (heiter no Helleren, inkje langt frå Bergen). Då var han mest livlaus, og dei la til lands. No sende Haakon bod til Eiriks-sønene, at han gav dei Norigs rike, av di han sjølv inkje hadde søner. Venene hans baud han, at dei skulle føra liket hans til England og gravsetja det i kristi jord, men han svara: »Eg er det inkje verd; som heidning livde eg, og som heidning skal dei jorda meg og.« Straks etter døydde han der på Haakonar-hella, same staden som han var fødd, år 961. Liket vart ført nord til Sæheim (Sem) i Nordhordland og hauglagt der, fullt væpna, og endå kan ein sjå gravhaugen hans. Øyvind Finnsson kvad Haakonar-mål til hans æra og viste han etter gamal skikk til Odin i Valhall. Både vener og uvener gret, då han døydde, og sa, at so god konge ville visst aldri koma til Norig meir. 35 Norigs rike hadde gått mykje fram under Haakon den gode. Harald Haarfagre hadde teke landet med odd og egg og åtte landet som ein herre. Då bøndene tok Haakon til konge, fekk dei att odelen og vart herrar i sitt eige land og tok på seg å verja landet sitt, soleids at inkje kvart fylke skulle slåst fyr seg, men alle skulle hjelpast åt. Haakon og landsfolket slo gong etter gong utanlands hærar, og detta gav det nye riket samhelde og gjorde, at dei no kjende seg som nordmenn og brødrar meir enn før. Landet var no bytt i tre store lagdøme, og der var so god fred i landet, so jamtane heller ville slutta seg til Norig enn råda seg sjølve. Kongedømet var sterkt og bøndene var frie, då Haakon styrde.

Eiriks-sønene, 961—965, og Haakon Jarl, 965—995.

No vart dei fem sønene hans Eirik tekne til kongar i Gulatingslagdøme. Harald Graafeld var den eldste og fremste av dei, men elles styrde dei alle jamsides og tok seg kvar si hird. I Viki rådde Tryggve Olavsson og Gudrød Bjørnsson, sonesønene hans Harald Haarfagre, og på Upplandi fylkeskongar av Haralds ætta, og i Trondheim rådde Sigurd jarl, og ingen av desse godkjende i fyrstninga Eiriks-sønene fyr yverkongar. Til detta kom og, at danakongen Harald Gormsson Blaatonn stod på, at Eiriks-sønene hadde riket til len av han. Det var soleids lite att no av samlingsverket hans Harald Haarfagre. Eiriks-sønene freista på å leggja heile landet under seg med svik og makt, og moder deira, Gunnhild, rådde dei til mykje vondt, liksom ho hadde gjort med mannen sin, Eirik Blodøks. Dei drap Gudrød og Tryggve med svik, og 36 enkja etter Tryggve laut rømme utor landet med eit nyfødt barn, Olav. Dei lova Sigurd jarl venskap, og han godkjende dei fyr yverkongar, men eingong då han var i gjestebod på Oglo (Skatvoll) i Stjørdalen, siglde dei om natta inn etter fjorden og brende Sigurd jarl inne. Sigurd hadde ein son, som het Haakon; han var fager og velvaksen og klok, men sløg og ful. Han tok trønderane til jarl og sette på vatnet kvart skip, som var brukande, og Eiriks-sønene rømde undan. I fleire år heldt Haakon seg i Trondheim, og han og Eiriks-sønene svor kvarandre takomtil venskap, og takomtil prøvde dei på med svik mot kvarandre. Endeleg laut Haakon røma til Danmark, og då hadde Eiriks-sønene samla heile Norig under seg.

Men dei fekk mange fiendar. Dei var liksom fader sin store og vene og djerve stridsmenn, men dei var sviksame og kjære i pengar og harde og brydde seg måteleg om lovene. Dei var so knipne, at dei grov pengane sine ned i jorda, er det fortalt. Dei var kristne og braut ned hova, men kom ingen veg med å kristna landet og fekk berre fleire uvener. Det kom uår etter uår, og fisket slo inkje til, og bøndene var so misnøgde, at dei slo ihel fleire av brødrane. Snart fekk Haakon Jarl Harald Graafeld i Fella og. Danakongen Harald Gormsson var harm på Harald Graafeld, fyr di han inkje betalte skatt, og tok godt imot Haakon jarl. Danakongen hadde ein brorson, som het Gullharald. Han gjorde krav på eit stykke av Danmark, og Haakon eggja han opp. Men då danakongen inkje ville gje han noko, rådde Haakon danakongen til å gje Gullharald Norig. Detta vart dei forlikte om, og danakongen baud Harald Graafeld koma til 37 Danmark, og han kom og la åt ved Hals ved Limfjorden med tre skip. Då kom Gullharald på han med 9 skip. Harald varde seg manneleg, men sistpå fall han. Dessimilom hadde Haakon sagt til danakongen, at det var farleg å gje Gullharald Norig, og baud seg til sjølv å verta danakongens jarl og leggja Norig under han og drepa Gullharald. Då danakongen gjekk inn på detta, siglde Haakon etter Gullharald og kom, straks etter Harald Graafeld var fallen, og fanga Gullharald og hengde han opp. (Omkring år 965).

No siglde Harald Gormsson og Haakon og mange andre norske hovdingar med ein stor flåte til Norig. Harald Gormsson vart yverkonge, og Haakon fekk til len Vestlandet frå Lindesnes til Trondheim mot å betala helvta av dei kongelege innkomurne og hjelpa danakongen i ufred. Trondheim og fylka nordanfyr tok han i arv etter fader sin. Harald Grenske, son til kong Gudrød, er det fortalt fekk Agder og eit stykke av Viki og vart utnemnd til konge der. Resten av Viki tok danakongen fyr seg sjølv. Paa Upplandi rådde fylkeskongar av ætta hans Harald Haarfagre, men dei og kong Harald Grenske skulle svara skatt til danakongen. Dei tvo Eiriks-sønene, som endå var i live, hadde seg undan, då alt folket gjekk frå dei.

Det var det gamle stormanns-veldet og fylkessjølvstyret, som rådde i landet no, og det einaste bandet, som knytte i hop dei norske fylka, var at dei godkjende den danske kongen fyr yverkongen sin. Men detta danske herredømet hadde ingenting å seie; kvar hovding i Norig rådde seg fritt, og rådde seg meir no, enn når dei hadde ein norsk yverkonge. Haakon 38 jarl hadde største makta i Norig, og han betalte ingen skatt til den danske kongen og sa, at pengane gjekk med til å verja landet mot dei tvo Eiriks-sønene.

Harald Gormsson låg i ufred med Tyskland. Den tyske kongen Otto den fyrste hadde vorte romersk keisar i 962, og då den romerske keisaren heldt seg fyr større enn kongane, gjorde Otto krav på herredømet over Danmark, og Harald laut taka ved kristendomen og godkjenna keisaren fyr yverherre. Då Otto den fyrste døydde, vart son hans, Otto den andre, keisar, men i fyrstninga var det mykje uro i riket hans. Då tenkte Harald, det var tid å gjera seg fri, no då keisardømet var veikt og han hadde hjelp å krevja i Norig, og sende bod til Haakon Jarl, at han skulle koma til Danmark med ein her. Haakon baud ut halv leiding og kom til danakongen, som hadde ein stor her sjølv og. Harald sende den norske hæren til Danevirke (ein mur, som Tyre Danebot hadde oppsett fyr å verja inngangen til Danmark mot tysken), og nordmennene varde Danevirke so vel, at Otto laut snu. Då ville Haakon draga heim til Norig med hæren sin, men medan han låg i Limfjorden fyr motvind, kom Otto brått attende og kom inn i Danmark, og Harald måtte lova å innføra kristendomen i Norig og få Haakon jarl døypt. Harald baud Haakon til seg, og då han kom, truga Harald han til å lata seg døypa, og let han få prestar med seg. Men so fort Haakon fekk vind, sette han prestane i land og stakk i sjøen og herja på heimvegen i danakongens rike, og gjorde seg no til sjølvstendig styrar i riket sitt, dei vestanfjellske og nordanfjellske fylka. Han bygde uppatt dei hova, som Eiriks-sønene hadde rive 39 ned, og bad folket blota. Han var ein stor blotmann sjølv og, og det er fortalt, at eingong han var i stor naud, blota han sin eigen son (i slaget i Hjørungavaag). I Viki, som no var reint skild frå riket hans Haakon og endå stod under danakongen, fekk kristendomen etter kvart inngang, og misjonærar frå Danmark og Tyskland arbeidde der fyr den nye trua.

Harald Gormsson ville hemne seg på Haakon jarl og siglde til Norig med ein stor her, og då han kom i riket hans Haakon, herja han det verste han kunne. I Lærdal i Sogn stod 5 gardar att. Men då han fekk tidend om, at Haakon samla mykje folk, snudde han heimatt og tenkte på meir hemn.

Der var ein viking-hop, som hadde busett seg på Jomsborg på øya Jom (heiter no Wollin i Forpommern), og hadde skipat eit samlag med strenge lover. Ingen fekk vera med, som var under 18 eller over 50 år, eller som var redd eller gav seg fyr nokon ting, og kvinnfolk fekk inkje koma inn i borga. Dei djervaste kjempene søkte dit frå alle nordlandi, mest frå Danmark, og dei var vidkjende fyr å vera modige stridsmenn og harde til å røva. I eit gravøl drakk danakongen dei fulle og fekk dei til å lova, at dei skulle fara mot Haakon jarl. Då dei vart fastande, tykte dei, at dei hadde lova for mykje, men dei tenkte dei skulle koma uventande på han og siglde, so fort dei kunne, til Norig med 60 skip og herja i riket hans Haakon. Eirik, son hans, som Harald Gormsson hadde sett til jarl i Vingulmark og Raumarike, fekk tidend om detta og samla folk og for landvegen til Trondheim, og då let Haakon og Eirik bodstikka ganga og samla ein flåte på 180 skip (truleg inn på 10,000 mann) og 40 møtte jomsvikingane i Hjørungavaag (heiter no Lidvaag på Hareidland i Sunnmøre). Nordmennene hadde meir folk og fleire skip, men dei var inkje so godt væpna og øvde, då mesteparten var berre leidingsfolk, og skipa var mykje mindre end dei, fienden hadde, og jomsvikingane hadde lenge overtaket. Fraa dei høge skipsborda sine stakk dei og skaut ned på nordmennene og skaut tvert igjennom skjoldane deira, og mange fall. Haakon sjølv kom i stor naud, og brynja hans var reint sundskoti. Eirik Haakonsson la fram der, det trengdest mest, og då den eine norske fylking-armen vart trengd tilbake, kom han til hjelp der og la seg sida om sida med skipet hans Bue Digre, den djervaste av alle jomsvikingane. No vart det ein kvass strid, og enden vart, at 35 skip i jomsvikingfloten rømde undan, og berre 25 låg etter. Då la Haakon seg på den andre sida hans Bue digre, og Bue kasta seg i sjøen med to kister fulle med gull, og no hogg nordmennene mannskapet hans ned frå stamn til stamn, og sameleis gjorde dei på hine skipa. Berre nokre få fekk liv og fred. Detta slaget var truleg om veteren 985—986.

Etter denne store sigeren rådde Haakon fritt som ein konge i alle sjøbygderne frå Finnmarki til Lindesnes og hadde 16 jarlar under seg. Færøyarne, Orknøyarne og Sudrøyarne betalte skatt til han. Bøndene heldt mykje av han, fyr det var god fred innanlands og gode åringar. Men lukka vart Haakon jarl for stor. Han vart stolt og streng og la seg i ulivnad med kvinnfolk, og bøndene fekk inkje hava døtrene sine i fred fyr han, og sistpå vart alle hatige på han.

Viki og Upplandi høyrde inkje med til riket hans 41 Haakon, men Eirik, son hans, hadde styringa over fleire fylke der. Harald Gormsson, som alltid hadde fenget hjelp av jomsvikingane, hadde ingi makt lenger i Viki etter slaget i Hjørungavaag og fall straks etter i eit slag mot son sin, Svein Tjugeskjegg. Men truleg hadde den svenske kongen Eirik den sigersæle teke eit stykke av Viki no. Det gamle Eidsiva-lagdømet var reint oppløyst, og mange, som hadde teke ved Kristendomen, då Harald Gormsson var yverkonge der, tok no til å blota på nytt lag. Det såg ut til, at den gamle trua og det gamle stormanns-veldet og det gamle fylkes-sjølvstyret skulle få overhand i heile Norig. Men i lengda kunne inkje det gamle standa seg. Heidenskapen var utlevd no. Fleire av dei mest opplyste hadde lært å kjenna kristendomen på vikingferdene eller handelsferdene sine, og nokre av dei let døype seg. Kristendomen fekk inngang i alle andre land rundt omkring og hadde alt no gjort so mykje i Norig, at få, i det minste av dei store ættene, trudde på dei gamle gudane. Av dei, som hadde nokor opplysning, trudde nokre på sin eigen styrke, og dei fleste trudde ingenting. Naar den gamle trua løyste seg opp, kunne inkje det gamle stormanns-veldet og fylkes-sjølvstyret halda seg ved lag heller, av di det nettopp hekk i hop med trua. (Sjå sida 13—17.) Det var mykje og no, som heldt heile det norske folket i hop. Den norske leidingsheren hadde slegest manneleg på Danevirke og i Hjørungavaag, og desse storverk, som nordmennene hadde gjort mot utlendingar, knytte nordlendingar og vestlendingar og vikverjar i hop med ein sams eigedom av store minne.

Haakon fekk tidend om, at ein kongsson av ætta 42 hans Harald Haarfagre var vest i Irland. Denne kongssonen var Olav, son til kong Tryggve Olavsson og sonesons son hans Harald Haarfagre. Då Tryggve var drepen av Eiriks-sønene, ville Aastrid, enkja hans, fly til Gardarike med den nyfødde guten sin, men vart fanga på vegen av vikingar. Guten vart skild frå modera og seld fyr ein bukk og sidan fyr ei kufta, men sistpå vart han kjend av morbror sin, som var i Gardarike hjå kong Valdemar. Der voks han opp til ein væn og stor og sterk mann, og han vart den beste idrettsmannen av alle nordmenn. Han kunne gå på årane utanbords, når mennene hans rodde, og han leika med tre småsverd, so det eine støtt var i været, og tok dei alltid att i handtaket. Han hogg like godt med både hendene og skaut med to spyd om gongen. Då han var 18 år, for han i viking nokre år og tok ved kristendomen liksom mange andre vikingar, og han var namnkjend fyr å vera ein av dei gjævaste hovdingane. Då han fekk høyra, at Haakon jarl hadde lagt seg ut med bøndene, fekk han hug til å freista lukka heime, og med 5 skip stakk han i sjøen og siglde attende til Norig.

Dessimillom hadde Haakon jarl sendt trælane sine etter ei væn bondekona, Gudrun (frå garden Lunde i Horrig). Ho var so væn, at dei kalla ho Lunde-sola. Men mannen hennar, Orm Lyrgja, let bodstikka ganga, og bøndene samla seg. Nettopp som detta hende, kom Olav Tryggvason med sine 5 skip til Agdenes (ved innlaupet til Trondhjemsfjorden), og drap Erlend, son hans Haakon jarl, som ville stengja vegen fyr han. Haakon jarl laut rømme fyr bøndene og hadde berre ein træl, Kark, med seg, og kom til garden Rimul 43 (heiter no Romul i Melhus i Gauldalen). Der budde ei kona, som het Tora og hadde vore kjærasten hans ei tid. Ho gøymde Haakon og Kark under eit svinebol i eit hol, som dei grov. Tora la tømmer og mold over holet og dreiv grisane over.

Bøndene tok Olav til konge og for til Rimul og leita etter Haakon. Olav stod på ein stein attmed svinebolet og lova ut pengar og æra til den, som drap jarlen. Detta høyrde Kark. Han vart snart bleik og snart svart som jorda, og Haakon bad han, at han skulle inkje svika han. Jarlen trudde inkje Kark og heldt seg lenge vaken, men sistpå sovna han, og då drog Kark ein kniv og drap Haakon. 995.

Haakon Ladejarl hadde vore den største blotmannen og den mektigaste hovdingen av dei gamle storætterne. Han hadde stridt fyr alt det gamle, men no var tida komi, då det nye, kristendomen og kongedømet og heile riket samla, skulle vinne fram. Ingen nordmann har hatt so stor makt som Haakon, so nær som kongane, men endå fekk han so låk ein ende, at bøndene kasta stein på liket og hengde hovudet hans i ein galge.
¹) Til Eidsiva-lagdømet høyrde Upplandi og Viki. Til Gulatings-lagdømet Egdafylke og alle vestanfjellske fylke so langt mot nord som til der Romsdalen tek til. Haddingjadal og Valdres høyrde og til detta lagdømet, i det minste seinare. Alle hine fylka høyrde til Frostatings-lagdømet. — Dei 8 fylka i Trondheim heldt på med sine tingmøte fyr seg sjølv og hadde ting kvart år, ein månad fyre Frostatinget, på øyri ved Trondhjem. Detta tinget kalla dei Allsherjar-tinget (ting av all hæren). Det hadde rett til å kåra konge fyr heile landet:


43 Olav Tryggvason. 995—1000.
Heile folket tok med gleda mot Olav Tryggvason, og hovdingane på Upplandi og i Viki, som hadde hatt landet sitt til len av danakongen, tok det no til len av Olav. Sameleis gjorde Sigmund Brestesson på Færøyarne, som før hadde øyane til len av Haakon jarl. Sønene hans Haakon, Eirik og Svein, for ut or landet til den svenske kongen Olav Skautkonung, og heile Norig var samla på nytt lag, frå Finnmarki til 44 Gjøta-elva. Olav tok straks til å innføra kristendomen. Han kalla til seg fleire av dei største hovdingane i Viki, som han var skyld til, og lova dei makt og æra, om dei ville taka ved kristendomen. Dei gjekk inn på detta, og so heldt han ting med ålmugen, og den fylgde hovdingane sine. Olav refste strengt, når nokon sa nei, og drap nokre, og på eit år vart Viki kristna. Sidan for han nordetter og kristna alle sjøbygderne. Paa Gulating tala han fyrst med hovdingane, og dei lova å taka mot kristendomen, såframt kongen ville gifta Aastrid, syster si, med ein av dei beste hovdingane,i Erling Skjalgsson, som høyrde til den største og gjævaste ætta i Hordaland. Kongen samtykte, og no vart Erling verbror til kongen og fekk styringa over landet frå Sognefjorden til Lindesnes.

I Trondheim ville bøndene, at Olav skulle blota, men han var sløg og fekk alle hovdingane deira i si makt, og so sa han, at skulle han blota, ville han gjera det største blotet, som brukeleg var, og blota folk, og so truga han med, at han ville drepa alle hovdingane. Då laut trønderane taka den nye trua. Paa Haalogaland tok ein mektig hovding Haarek på Tjotta (på Helgeland) kristendomen og vart kongens lendmann. Andre, som inkje ville lata døypa seg, vart pinte og drepne, og heile Haalogaland vart kristna.

Olav kom inkje til Upplandi, og fylkeskongarne, som rådde der, tok inkje ved kristendomen, men han fekk kristna Irland og Færøyarne og Grønland.

Paa fem år fekk Olav den nye trua innført. Han hadde med seg prestar frå England, men dei var alt for få til å læra opp folket, so i fyrstninga vart det kristendom mest berre i namnet. Men trua på dei 45 gamle gudane vart mindre enn før, då ålmugen såg, at dei inkje kunne berge seg mot Kristus, og at dei kristne strafflaust reiv ned hova deira.¹)

Jarlesætet på Lade stod tomt no, og Olav hadde brent det store hovet der. Men inkje langt frå Lade bygde han eit hovudsete fyr kongsmakta og kristendomen ved Nidar-osen (der som Nid-elva eller »Nea« renn ut). Der sette han opp ein kongsgard og ei kyrkja og grunnla ein by, som fekk namnet Nidaros og vart hovudstaden fyr heile Norig, då Trondheim var den mektigaste luten av landet. 996.

Olav fridde til den svenske dronninga Sigrid Storraade, men då ho inkje ville taka den rette trua, slo Olav ho i andletet med hanska si og sa: »Kvat skal eg med deg, din rava heidning?« Men Sigrid svara: »Det kunne vel henda, at detta vart banen din.« Sigrid var enkja etter den svenske kongen Eirik den sigersæle. Son hennar, Olav Skautkonung, var no konge i Sverik. Svein Tjugeskjegg, son hans Harald Gormsson, var konge i Danmark, og gifte seg med Sigrid. Svein hadde ei dotter, som vart gift med Eirik Jarl, son hans Haakon Jarl, og det var samlag mellom 46 desse tre, Eirik Jarl, den danske kongen og den svenske kongen, og dei trådde etter å taka liv og rike frå Olav Tryggvason, då han hadde teke frå dei det land, som dei hadde ått i Norig; Eirik Jarl hadde attåt Far sin å hemne, og Sigrid Storraade eggja opp dei tvo andre. Til detta kom og, at syster hans Svein, Tyre, hadde gift seg med Olav Tryggvason, kong Svein uspurt, og då Svein hadde teke frå ho all eigedomen hennar i Danmark, eggja ho Olav opp til å krevja bot.

Olav baud ut leidingsheren om våren 1000 og skuva skipa sine på vatnet, og lendmennene kom til han med sine skip og. Han hadde mange store skip, Trana og Ormen skamme (eller stutte) og eit ovende stort skip, som het Ormen lange. Detta skipet styrde han sjølv. Det hadde gyllt drakehovud og spord og 600 mann om bord, dei sterkaste og djervaste, som var å finna. Ingen måtte vera med, som var over 60 eller under 20 år, so nær som den gjæve bogeskyttaren Einar Tambeskjelvar; han fekk vera med, endå han berre var 18 år. Midt på sumaren siglde han ut frå Nidaros med 60 store langskip omfram leidingsskipi, og siglde fyrst til Vindland (Pommern) og hadde der eit møte med den polske kongen Boleslav, (eller Burisleiv), som var uvener med kong Svein. Men no tok leidingsheren til å lengta heim og fekk heimlov, er det fortalt, og då hadde Olav berre dei 60 store langskipa att, som han sjølv og lendmennene åtte.

Dessimillom stakk Svein Tjugeskjegg i sjøen med 60 skip, og Olav Skautkonung kom til han med 15 skip og Eirik Jarl med 5 skip mannad med nordmenn. Men då heile denne styrken endå var for 47 liten til å slåst med den norske flåten, fekk danakongen Sigvalde Jarl, hovdingen fyr jomsvikingane, til å lova Olav Tryggvason venskap og lokka han i fella. Olav hadde høyrt tidend om, at der var samla ein flåte imot han, men Sigvalde gjorde han trygg og baud seg til å fylgje med 11 skip, mannad med jomsvikingar. Den 9de september år 1000 siglde Olav Tryggvason ut frå Vindland. Det var blankt solskin og lagleg vind, men inkje sterk, og difor gjekk dei minste skipa forare og siglde undan ut på havet. Sigvalde Jarl, som sa, at han var best kjend med, kor det var djupast i sunda mellom øyane, bad Olav sigla etter seg med dei største skipa, og no siglde Olav med dei 11 største skipa etter Sigvalde, men hine siglde frå han.

Danakongen og Sviakongen og Eirik Jarl låg med heile hæren sin ved øya Svolder (på austsida av Rygen). Sigvalde la seg inn under øya, og då den norske flåten på 11 skip fylgde etter Sigvalde, kom heile den store flåten til dei tre hovdingane roande ut imot. Olav Tryggvason ville inkje fly: »Ned med seglet,« sa han, »inkje skal mine menn tenkja på flukt.« Han la Ormen lange i midten, og hine skipa på både sidene av den. Danakongen og Sviakongen la seg mot dei største skipa, som låg i midten, men det vart ein hard strid, og dei laut leggja frå att. Då la Eirik Jarl seg ved det minste skipet hans Olav, som låg ytst, og tok det etter ein hard strid. Dermed tok han på det næste skipet og tok det, og soleids tok han det eine etter det andre, til berre Ormen var att. Alle dei nordmennene, som det endå var liv i, var gjengne opp på Ormen, og no la Eirik seg 48 med alle skipa sine om den. So fort det fall folk fyr Eirik, kom daner og sviar i staden, og danane og sviarne låg på fråstand og skaut på Ormen. Endeleg var det so mange falne av mannskapet på Ormen, at Eirik Jarl og mennene hans kunne gå opp, og dei som endå var ilive på Ormen, samla seg no atterut om kongen, og der stod den siste harde striden. Kongen stod på atterskansen (lyftinga) med gyllt skjold og gullslegen hjelm og ei raud trøya utanpå brynja og var lett å kjenna. Han hadde slegest på kjempevis; no stod han og skaut og var såra. Sistpå var det berre 8 mann att omfram kongen, og då sprang han over bord. I same stunda sprang hine og over bord, men vart fanga og fekk liv og fred av Eirik Jarl. Men kong Olav såg ingen meir til.

Olav var berre 36 år, då han fall. Han hadde samla Norig og kristna det meste av landet og titt vore hard og streng, medan han gjorde detta, men endå var han meir elska enn nokon annan norsk konge. Dronning Tyre døydde av sorg. Dei hadde hatt ein son, Harald, men han døydde, straks før Olav siglde heimantil.
¹) Dei engelske prestane gjekk varleg fram, når dei preika den nye læra, og drog folket med lempe over frå den gamle til den nye trua. Det var nok, når folket let seg døypa og heldt jol på same tid som dei kristne, heldt heilag 7de kvar dag og fasta 7de kvar dag og trudde, at Kristus var gud. Mange, som trudde på Kristus, trudde, at dei gamle gudane var til endå, men at dei var vonde magter. Nokre var „blanda i trua“. Soleids Helge den magre. Han trudde fyr det meste på Kristus, men når han var på sjøen, kalla han på Tor.


48 Norig sund-bytt etter slaget ved Svolder. 1000—1016.
Dei tre, som hadde felt Olav Tryggvason, bytte Norig mellom seg. Svein Tjugeskjegg fekk Upplandi og Viki so nær som Raanrike, og gav Eirik Jarl Raumarike og Vingulmark til len, som han hadde hatt før under Harald Gormsson. Sviakongen fekk Raanrike, som han gjorde til eit svenskt landskap, og 7 fylke nordanfjells, som han sette Svein, broder hans Eirik 49 til jarl over. Alt det andre tok Eirik Jarl, so nær som at Erling Skjalgsson, som var komen til å sigla frå Olav Tryggvason, verbroder sin, ved Svolder, rådde som han ville i dei fylke, han hadde fenget av kong Olav. Paa Upplandi tok småkongane landet sitt til len af danakongen.

Soleids hadde Norig no mange herrar. Den, som hadde største makta, var Eirik Jarl. Han og Svein, broder hans, var kristne, men let kvar tru, som han ville, og mange stader gjekk kristendomen reint under. Eirik sette i stand det gamle jarlesætet på Lade og let Nidaros forfarast. Både jarlane heldt dei gamle lovene godt, og det var fred og ro i landet, og ålmugen var vel nøgd. Einar Tambeskjelvar, ein av dei få, som vart bergjad i slaget ved Svolder, vart gift med Bergljot, syster deira, og vart den største lendmannen nordanfjells. Sigmund Brestesson tok Færøyarne til len av Eirik, og alle hovdingane vart forlikte med jarlane so nær som Erling Skjalgsson. Han tok landskyld i sine fylke, og jarlane torde inkje koma der, utan dei var mannsterke. Han hadde aldri mindre enn 90 mann heime på garden sin Sole (inkje langt frå Stavanger), og titt 200 mann eller fleire. Han hadde mange trælar og gav dei eit visst dagsarbeid, og når dei hadde gjort undan, kunne dei arbeida åt seg sjølve resten av dagen. Soleids kunne dei på to-tre år tena so mykje, at dei kunne kaupa seg frie, og då sette Erling dei i veg på einkvar måten, og kjøpte andre trælar fyr løysepengane. Han var den gjævaste av alle lendmenn i Norig.

I Danmark døydde kong Svein 1014, og etter han kom Knut, son hans, som dei sidan kalla

50 Knut den mektige. Han drog til England og la det under seg. Eirik jarl, som hadde 2 fylke til len av danakongen, laut fylgje med han, men døydde eit bil etter. Han fekk det ettermælet, at han hadde vore ein god og rettvis styrar og den største herføraren i nordlandi på den tid, då han hadde vunne i dei tvo største slaga, i Hjørungavaag og ved Svolder. Haakon, son hans, vart jarl no; han var berre 17 år.

50 Olav Haraldsson den heilage. 1016—1030.
Danakongen Harald Gormsson hadde innsett Harald Grenske til konge på Vestfold og Agder. Då han døydde, fekk enkja hans straks etter ein son, som fekk namnet Olav.¹) Ho vart sidan gift med kong Sigurd Syr på Ringerike, og der vart Olav uppfostrad. Det er fortalt, at Olav vart døypt, då han var tre år gamal, og at Olav Tryggvason stod fadder til han. Då han var 12 år, for han i viking i nokre år og vart namnkjend fyr å vera ein klok og djerv førar. Då han fekk tidend om, at Eirik Jarl var komen til England, siglde han med to skip til Norig og fanga Haakon jarl, son hans Eirik, i Saudesundet (i Sunnfjord) og tok eid av han på, at han aldri skulle bere våpen mot Olav, og etter detta siglde Haakon jarl til England og var hjå kong Knut, morbror sin.²) Det høvde ille fyr Olav, at Svein og Haakon just hadde gjort forlik med Erling Skjalgsson, og då det ingi hjelp var å få av Erling, drog Olav til Vestfold, der fader hans 51 hadde vore konge, og der var det mange, som tok godt imot han. Derfrå for han opp til Ringerike til Sigurd Syr, og dei hadde eit møte med fylkeskongarne på Upplandi og bad dei taka Olav til yverkonge i Norig. Desse fylkeskongarne rådde seg meir, når dei, hadde ein utlending til yverkonge, av di han var langt undan, og skulle dei hava ein nordmann til yverkonge, hadde dei likso godt krav på å vera det som Olav, då alle i hop var ætta frå Harald Haarfagre. Men endå vart enden på raadleggjingi, at dei vart samstellte om å reisa uppatt Haralds-ætta og taka Olav til yverkonge. Sidan fekk Olav kongsnamn på eit ting etter dei upplendske lovene, og so for han til Trondheim. Svein jarl var nett på Steinkjer, som var kjøpstad, og som jarlane ville hjelpa opp, so inkje kongsstaden Nidaros skulle verta til noko. Då Olav kom, skundad Svein seg ut gjennom fjorden og kom seg med naud ut.

Kong Olav tok på og bygde uppatt husa i Nidaros, då mange var nedfalne eller slik, at ingen kunne bu i dei. Då kom Svein Jarl og Einar Tambeskjelvar brått på han med 2000 mann og brende opp heile byen.

Olav for sør over fjellet til Upplandi, men våren etter samla han folk og fekk mannskap av upplandskongarne og gjekk ned til Viki og fekk seg skip. Svein jarl baud ut leidingsheren nordanfjells, og Erling Skjalgsson og Einar Tambeskjelvar og andre lendmenn fylgde med han, og dei hadde ein stor her. Palmesundag 1016 møttest både flotane ved Nesjar (heiter no Brunlanes ved Fredriksvern). Der vann Olav etter ein hard strid. Svein døydde straks etter, og Einar Tambeskjelvar 52 for ut or landet, men Erling Skjalgsson for heim til odelen sin og hadde mykje folk om seg.

Olav for nord til Trondheim, og der bygde han uppatt Nidaros og sette opp ein kongsgard. Han tok seg ut ei hird på 60 hirdmenn og 30 gjester. Gjestene hadde halv hirdmanns-løn, og kongen bruka dei til å reisa ærend fyr seg. Han heldt 30 huskarlar (eller drenger) og, som gjorde alt det arbeidet, som trengdest på garden, og fylgde med kongen, når det var ufred, liksom hirdmennene og gjestene. Ein av dei gjævaste hirdmennene var stallaren, som tala til ålmugen på tingi på kongens vegne.

Då det spurdest nordanfjells, at Svein jarl hadde andast av, tok alle trønderane Olav til konge. Inkje lenge etter vart han forlikt med Erling Skjalgsson. Etter detta la Olav under seg Viki og jaga dei danske syslemennerne¹) av og fekk helvta av Raanrike til å gje seg under Norig att. Sidan siglde han opp i Glomma til Sarpsfossen og sette opp ei borg der og stakk ut tufter til ein by, som fekk namnet Sarpsborg. Naar han sat her, var han inkje langt undan, om noko skulle koma på i Viki.

Kong Olav freista på å få Jamteland tilbake til Norig att. Jamteland hadde godviljugt gjeve seg under Haakon Adalsteinsfostre, men etter hans avferd fall det frå att. Olav sende menn dit til å krevja skatt, men det kom sendemenner frå den svenske kongen og slo dei ihel.

Den svenske og den danske kongen var inkje fornøgde med, at Olav hadde teke frå dei skattlanda 53 deira i Norig. Den danske kongen Knut hadde nok å gjera med å leggja England under seg, men den svenske kongen, Olav Skautkonung, ville inkje finna seg i detta. Han var so illsinna, at han tolte inkje, at folk kalla Olav Haraldsson fyr konge, dei skulle kalla han Olav Digre (av di Olav inkje var høg, men før og trek). Både kongane gjorde kvarandre mykje skade, og Olav Haraldsson la den andre helvta av Raanrike under Norig. Men korkje vikverjarne eller gautarne (i Gjøtaland i Sverik) likte denne ufreden, då Olav forbaud all utførsel frå Viki til Gautland, so gautarne korkje kunne få sild eller salt frå Norig, og vikverjarne fekk inkje selt varane sine. Vikverjarne bad Olav om å gjera forlik, og då sende han Bjørn stallar til Sverik og sa, at han skulle bjoda sviakongen fred på dei vilkår, at landemerket skulle vera der, som det var under Olav Tryggvason. Bjørn fekk Rognvald jarl i Gautland til å lova, at han skulle hjelpa, og dei drog til Uppsala-tinget, som var det øvste tinget i Sverik, og der bar Bjørn fram ærendet sitt fyr sviakongen, men denne bad Bjørn stallar tegja still. Då stod Rognvald jarl opp og tala, men kongen svara med mange harde ord. Då stod den øvste lagmannen Torgny opp, og då reiste alle bøndene seg og styrmde til frå alle kantar. Torgny lagmann sa: »Me bøndene vil, at du, kong Olav, gjer forlik med Olav Digre, den norske kongen. Men vil du inkje gjera, som me seier, so vil me taka på deg og drepa deg og inkje tola ufred og ulog av deg.« Ålmugen gjorde stort våpenbrak og ståk til detta, og kongen lova, at han skulle gjera som bøndene ville og gjera forlik. 54 Medan detta hende, reiste kong Olav omkring og kristna Upplandi, som endå var reint heidenske, og refste strengt dei, som inkje ville halda opp med heidenskapen. Detta tolte inkje upplandskongarne, som hadde rådt seg sjølve i dansketida. Dei vart samstellte om å drepa kong Olav og heldt seg samla på Ringsaaker på Hedemarki og ville til å reisa ålmugen. Men kong Olav, som var på Eidsvoll, fekk tidend om detta og rodde ein kveld snøgt oppetter Mjøsi og kom til Ringsaaker, før det vart ljost om morgonen, og fanga alle kongane. Han jaga tre av dei ut or landet og skar tunga av på ein og stakk ut augurne på ein og refste hardt dei, som hadde vore med i denne raadleggjingi. Paa denne tida døydde Sigurd Syr, Stykfar hans, og no var Olav den einaste, som bar kongsnamn i Norig.

Sviakongen tenkte inkje på å halda forliket, og då tok svenskane Onund Jakob, son hans, til konge, men Olav Skautkonung skulle få hava kongsnamn han og, og vera med i styringa, men halda forliket med den norske kongen. Paa eit møte i Konghelle vart det no gjort fred mellom den norske og den svenske kongen. Fraa den tid rekna dei Vermeland med til Sverik, men både Norig og Sverik gjorde krav på Jamteland.

Olav Haraldsson arbeidde trutt fyr kristendomen. Han for rundt i heile landet og tvinga dei, som var falne frå, til aa umvenda seg, og for likso hardt og strengt åt som Olav Tryggvason, og han stana inkje, før heile Norig var kristna. Han skipa på lovene og. Han gav ei kyrkjelog (eller kristenrett) og lempa dei gamle lovene etter kristendomen, og han fekk bøndene til å samtykkje den nye skipnaden. Sidan 55 kalla dei desse lovene fyr lovene hans Olav den heilage.

Paa Upplandi, der fylkeskongar hadde styrt, alt frå di Harald Haarfagre døydde, var Eidsiva-lagdømet reint oppløyst, men no vart det skipat på nytt lag, og Viki, som i lange tider hadde vore skild frå Upplandi, vart oppteke i Eidsiva-tinglaget att.

Olav freista og på å samla alle dei land under seg, som nordmenn bygde. Han fekk jarlane på Orknøyarne og Hjaltland til å taka øyane til len av seg. Færøyingane laut og gjeva seg under han, og grønlendingane betalte skatt til han. Islendingane vara seg fyr å koma under herredømet til dei norske kongane, men Olav fekk dei til å taka utor logi det, som inkje høvde med kristendomen.

Paa få år hadde soleids Olav fritt landet fyr danskt og svenskt overherredøme, hadde samla heile Norig og mange av skattlandi og jaga eller drepe jarlane og fylkeskongarne, innført kristendomen der, som folket var heidensk endå, og hadde fenget i stand ei kyrkjelog og hadde fenget dei gamle lovene til å høva med kristendomen og hadde skipat Eidsiva-tinglaget att. Olav Haraldsson var i alle måtar den, som fullførte det storverket, som Harald Haarfagre la grunnvollen til. Men han kunne inkje gjera alt detta, utan han i mange måtar laut gå dei gamle storætterne for nær og gjera ein ende på sjølvstyret deira. Kristendomen, som var innkomen i Norig gjennom einvaldskongane, gav desse ein høg rett imot høvdingane av dei gamle ættene, som hadde sin rett frå den gamle trua og den gamle gudsdyrkinga, og Olav bruka denne retten sin strengt. Det hadde vore 56 skikk før, at sønene til lendmenn og storbønder for i viking og herja både innanlands og utanlands, men Olav freda landet og refste hardt alle, som braut freden, og tvinga alle, rike og fattige, til å halda lovene. Då fekk Olav mange fiendar¹).

Då Knut den mektige hadde lagt heile England under seg, og hans makt stod fast og det var mange i Norig, som var misnøgde med kong Olav, kom Knut fram med kravet sitt og sende bod til kong Olav, at han skulle taka Norig til len av han, men Olav svara, at han ville verja landet med odd og egg. Knut for sløgt åt og gav mange av dei norske lendmennene 57 pengar, og alle dei, som kom til han, fekk hendene fulle. Erling Skjalgsson og fleire av sønene hans og Tore Hund og mange andre drog over til England. Mange andre tok pengar, men for løynt med det, so Olav hadde mange med seg, som han inkje kunne tru på.

I Sverik hadde Olav Skautkonung andast av, og Onund Jakob styrde åleine. Han og kong Olav gjorde samlag fyr å verja seg mot Knut, som ætlad seg til å taka Norig, og då kannhenda Sverik etterpå, og dei drog i hop ein stor her og siglde til Danmark og herja. Då kom Knut med ein uhorveleg stor flåte frå England, og då siglde Olav og Onund over til Skaane og venta på Knut i Helgeaai. Der stod det eit slag mellom flotane, og kong Olav gjorde ei pretta der, so kong Knut leid store tap; men flåten hans Knut vart for drjug, so Olav og Onund tykte det var rådlaust å slåst lenger, og siglde til Sverik. 1027. No var vegen stengd gjennom Øresund, og Olav laut gå landvegen gjennom Sverik heim til Norig.

Året etter siglde kong Knut med ein stor her til Norig og innsette Haakon jarl til styrar og gav veitsler til lendmennene, og Erling Skjalgsson og Einar Tambeskjelvar og Haarek frå Tjotta og mange andre stormenn gjekk i tenesta hans og vart lendmennene hans. Knut vart teken til konge over heile Norig og rådde no både over England og Norig og Danmark. Folk var inkje huga på å fylgje kong Olav lenger, og han låg i Dramnsfjorden, medan Knut for landet rundt. Då han høyrde, at Knut hadde siglt til Danmark att, siglde han vestetter langs landet med 13 skip, men kor han gjekk i land og baud ut mannskap, 58 var det ingen, som ville fylgje han. Straks fyre jol siglde han nord om Jadren (»Jæderen«). Erling Skjalgsson hadde samla ein stor flåte og heldt vakt, då han visste Olav var ventande, og no sette han etter Olav; men Olav, som hadde mykje mindre folk, lokka Erling til å sigla eit godt stykke fyre flåten sin, og so la Olav seg med sine skip attom eit nes, og då Erling kom siglande etter med sitt skip og var redd, at Olav var sigld frå han, visste han inkje ordet av, før han var midt inne i flåten hans Olav. Alle mennene på skipet hans Erling fall, men Erling stod i lyftinga og varde seg manneleg. »Du snur andletet mot oss i dag, Erling,« sa Olav. »Andlet mot andlet skal ørner klorast,« svara Erling. Då baud Olav Erling liv og fred, om han ville gå i tenesta hans. Detta ville Erling og tok hjelmen av seg og gjekk fram til Olav. Då rispa Olav kinnet hans med øksa og sa: »Eg skal merkje kongs-svikaren.« Men i det same sprang det ein fram, som tenkte han skulle gjera Olav tillags, og kløyvde hovudet hans Erling; då sa Olav: »No hogg du Norig av hendene mine.« Og det var, som Olav sa. Erling kunne truleg hjelpt Olav til å få att riket.

No laut Olav skunda seg nordetter, og alle stader flokka bøndene seg i hop og fylgde med Erlingssønerne etter Olav. Då han kom til Sunnmøre, høyrde han, at Haakon jarl og mange lendmenn kom mot han nordantil, og då laut Olav styra inn i Storfjorden, og her skildest lendmannen Kalv Arneson og mange andre frå han. Olav siglde med nokre få, som var han tru, inn i Tafjorden og gjekk i land i Valdal, og derfrå for han landvegen til Gardarike til kong Jarisleiv; og hadde son sin, Magnus, med seg.

59 Olav tenkte på å leggja ned kongsnamnet og ganga i kloster, endå han inkje var meir enn 34 år gamal; men då fekk han høyra, at Haakon jarl var komen bort på sjøen på ei englandsferd, og at Norig var hovdinglaust no. Då gav Olav seg på vegen heim med en liten flokk og kom til Sverik. Der fekk han noko hjelp av Onund Jakob, og der kom halvbror hans, Harald Sigurdsson (son til Sigurd Syr og Aasta, som var moder hans Olav) til han med omkring 700 mann. Han var berre 15 år, men stor og sterk. Dag Ringsson, son til ein av dei upplandskongarne, som Olav hadde jaga, kom og til han med ein stor styrke, mot å få rike å råda fyr i Norig; men Olav viste frå seg 600 heidningar, då han ville setja si lit til Gud og inkje til folketalet, sa han. Han la vegen gjennom Jamteland og kom over fjellet ned i Verdalen i Trondheim, og då hadde han 3,600 mann. Men lendmennene hadde samla ein her på over 14,000 mann og møtte Olav på Stiklestad i Verdalen 31te august (29de juli?) 1030. Kalv Arneson og Tore Hund og Haarek frå Tjotta førde bondeheren. Mennene til kong Olav for ned fyr ein bakke og ropa: »Fram, fram kristmenner, krossmenn, kongsmenn«, og sette inn på bondeheren so hardt, at mange heldt på og skulle fly, men lendmennene eggja opp folket sitt til motstand, og det vart ein vill strid. Olav gjekk fram i heitaste slåstinga og slost manneleg, og bøndene vart redde, då dei såg kongen sin i andletet. Då slaget var på det villaste, vart sola formyrkt, er det sagt. Fyrst la det seg ein raude over himmelen og so over sola, og so kom sola bort, so det sistpå vart reint mørkt. Kong Olav fekk eit øksehogg i det venstre 60 beinet ovanfor kneet; då halla han seg opp mot ein stein og bad Gud hjelpa seg. I det same stakk Tore Hund eit spyd gjennom han, og endå eit hogg fekk han i halsen.

Då kongen var fallen, heldt Dag Ringsson striden oppe endå ei stund, men sistpå laut han fly med leivningane av hæren. Harald Sigurdsson var hardt såra, men fekk hjelp av ein bonde, som lækte såra hans.

Straks etter slaget løyste bondeheren seg opp. Det kom ein rædsel over mange, er det fortalt, fyr di dei hadde drepe den gode kongen, og mange trudde, at solformørkinga var eit teikn frå himmelen.
1) Harald Haarfagre — Bjørn Farmann — Gudrød — Harald Grenske — Olav Haraldsson.
2) Eirik jarl hadde vore gift med syster hans Knut.
¹) Syslemenner er det same som amtmenn på lag no.
¹) Einar Tambeskjelvar forlikte seg med kong Olav, men han ville inkje tena kongen, Han var gift med Bergljot, syster hans Svein Jarl, som Olav hadde jaga frå landet. Haarek frå Tjotta var ein mektig lendmann, men då han var ein hard og vrang mann, tok Olav helvta av ombodet (sysla) frå han og gav til ein annan. Olav hadde drepe ein mektig bonde, Olve på Egg (ved Steinkjer), fyr di han heldt på og blota; han hadde vore gift med Sigrid, syster hans Tore Hund, som og var ein stor hovding. Broder hans Tore Hund var gift med Sigrid Skjalgsdotter, syster hans Erling Skjalgsson. Son deira, Aasbjørn, drap ein av aarmennerne til kong Olav, og då Olav let drepa han, vart han uvener med Erling Skjalgsson og Tore Hund. Olav hadde gjeve enkja hans Olve og garden Egg og styringa i Indre-Trondheim til Kalv Arneson, som soleids vart verbroder hans Tore Hund. Kalv hadde 6 brødrar og ei syster, Ragnhild, som var gift med Haarek frå Tjotta. Kalv hadde 2 styksøner med kona si, Tore og Grjotgard, og desse var systersønene hans Tore Hund. Olav drap både to, då den eine vart kongs-svikar, og hin ville hemne broder sin. Stormennene hadde soleids nok å hemne på kong Olav.


60 Svein Knutsson. 1030—1035.
Knut den mektige hadde lova å gjera Kalv Arneson til jarl og sameleis Einar Tambeskjelvar, men Einar hadde alt, før kong Olav kom att, fenget vita, at Knut inkje ville halda, det han hadde lova han, og difor var han inkje med i slaget på Stiklestad. Kalv vart inkje jarl han heller, men Knut sette sin eigen son Svein til konge og ville inkje vita utav noko sjølvstyre av lendmennene. Svein var reint ung, men moder hans, Alfiva, og danske hovdingar styrde fyr han. Knut let Svein gjeva nye og strenge lóger. Han tok odelen frå bøndene og gjorde seg til over-eigar liksom av alt jordegods i landet, og bøndene vart kongens tenestbundne menn i staden fyr frie herrar heime på gardane sine. Ingen fekk lov til å fara utor landet fyrutan lov av kongen, elles miste han eigedomen sin. Til jol skulle alle gjeva kongen julegåver, malt, lin, smør og eit lår av ein treårs okse. 61 Detta var liksom ei avgift, fyr di dei fekk lov til å bruka kongens jord. Kongen hadde strandretten i heile landet, og difor skulle kvar den, som rodde ut på havet og fiska, betala kongen 5 fiskar. Bøndene skulle setja opp alle dei bygningane, som kongen ville hava på gardane sine (»hoveri-arbeide«). Vitnesmaal av ein dansk mann skulle fella vitnesmaal av 10 nordmenn.¹)

Nordmennene hadde no fenget likso strenge lover som dei, danskane hadde heime hjå seg, og kongen tok seg mykje meir makt no, enn kong Olav hadde gjort krav på. Til detta kom og, at Alfiva var stolt og myndig, so dei liknad ho med Gunnhild, kona hans Eirik Blodøks, og dei gav henne meste skulda.

Men det var inkje fyr å få ei slik styring, at lendmenn og bønder hadde slegest på Stiklestad. Kalv og Einar var misnøgde, fyr di Knut inkje gjorde, som han hadde lova dei, og ålmugen murra høgt og klaga hardt på dei, som hadde felt kong Olav. No kom det ut og, at Olav var ein heilag mann, og at det hende merkelege ting ved liket hans, og Einar, som rosa seg av det, at han inkje hadde vore med på Stiklestad, og heile ålmugen og jamvel Svein Knutsson godkjende, at Olav var ein heilag mann. Dei gravsette Olav over høgaltaret i Klemenskyrkja i Nidaros, og seinare vart det bygt mange kyrkjer til hans æra 62 både i Norig og andre land. Pilegrimar kom i flokkevis frå mange stader med rike gåver til han. Olav fekk tilnamnet den heilage og vart æra slik som ingen annan konge av sitt folk, og endå veit dei å fortelja om undergjerningar, som St. Olav skal hava gjort. Olav var fallen som martyr liksom fyr ei stor sak: kristendom, ei sterk kongsmakt og ein fast skipnad av log og rett og eit sjølvstendig og samheldigt Norig. Alt detta, han hadde stridt fyr, vann styrke no.

Knut den mektige sende bod til Kalv Arneson og bad han senda seg tre tylvter med øksar, men Kalv svara: »Ingi øksar sender eg kong Knut; seg han det, at eg skal gje Svein, son hans, so mange øksar, at han inkje skal synast, det skortar.« Kalv og hine norske hovdingane rådde seg til å henta Magnus, son hans Olav, frå Gardarike. Straks etter døydde Knut den mektige, men før han døydde, fekk han tidend om, at Magnus Olavsson var teken til konge i Norig, og at Svein, son hans, hadde rømt landet 1035. Det store riket hans Knut gjekk no reint i stykke, men fyr Norig rann det opp ei god tid.
¹) Detta vil seie, at når ein dansk stridsmann av kongens fylgje kom i slåsting med nordmenn, hadde stridsmannen den forrett, at hans vitnesmaal galdt meir i saka. Den forretten hadde dei, som høyrde til kongens fylgje, i fleire andre land og.


62 Nordmennene utanfor Norig.
Færøyarne. Harald Haarfagre la truleg Færøyarne under Norig, den gongen då han tok dei skotske øyane. Haakon jarl innsette Sigmund Brestesson til hovding der, og han betalte skatt av øyane til Haakon. Sidan tok Sigmund øyane til len av Olav Tryggvason og innførte kristendomen der, og då Olav døydde, tok han dei til len av jarlane Eirik og Svein. Straks etter var det ein sløg og vrang mann, som het Trond i Gata, som drap Sigmund, og no styrde Trond i lang 63 tid og betalte ingen skatt, før Olav den heilage vart konge i Norig; då laut øyane gjeva seg under han og høyrde sidan med til Norig.

Orknøyarne og Hjaltland og Sudrøyarne laut og gjeva seg under Harald Haarfagre, då han gjorde den store ferda si mot vikingane. Han sette Torv-Einar til jarl på Orknøyarne og Hjaltland, og frå han kom det ei stor jarle-ætt. Då Eirik Blodøks vart burtjagad frå Norig, hadde han, og sidan sønene hans, lange tider tilhald der, men då dei døydde, betalte jarlane skatt til Haakon jarl. Ein av dei gjævaste jarlane der het Sigurd Digre. Han laut taka ved kristendomen og taka øyane til len av Olav Tryggvason, men straks etter gjorde han seg til sin eigen herre. Han rådde ei tid over heile nordvest-parten av Skotland og vart gift med dotter til den skotske kongen. Sudrøyarne betalte skatt til han og sameleis øya Man, so Sigurd Digre var ein mektig hovding. Sønene hans tok Orknøyarne og Hjaltland til len av Olav Haraldson. Sudrøyarne vart tidleg kristna og hadde alt sin eigen bisp, då Halvdan Svarte livde. Dei betalte skatt til Haakon jarl, men inkje til Olav Tryggvason og Olav Haraldsson.

Paa øya Man hadde Harald Haarfagre innsett ein jarl, men etter hans avferd rådde det kongar på øya i lange tider, og dei betalte ingen skatt til kongane i Norig.

Paa Irland busette nordmennene seg tidleg omkring i dei fleste byane, Dublin, Waterford (uttal: Vaaterford), Limerick, Cork og fleire. Dei tok straks ved kristendomen og stifta fleire kongerike. Det største var det, som Olav Kvite stifta i Dublin 852. Der budde nordmennene i ein part av byen, og bygde ein 64 mur og grov ei grav om den, so dei kunne verja seg mot dei innfødde. Nordmennene i Irland dreiv mykje handel og sjøfart, og detta vart til gagn fyr Irland, då irane inkje var noko handelsfolk. All den irske handelen kom i hendene på dei norske kjøpmennene, og dei byane, som dei busette seg i, er just dei same, som seinare vart store handelsbyar. Mange nordmenn søkte hit frå andre stader, både kjøpmenn og handverkarar og vikingar og skaldar. Olav Tryggvason var og i Irland ei tid. Fraa Irland kom kristendomen til dei fleste norske nybygderne der vest.

I det nordvestre Skotland og på Anglesea (i Wales) var og mange nordmenn busette, so me kan segja, at på den tid var heile havet frå Færøyarne og vest om Skotland og England eit norsk hav. Norske vikingar og kjøpmenn var allestader å sjå her, og dei hjelpte kvarandre mot dei innfødde, og takomtil slost dei seg imellom.

Då Eirik Jarl styrde i Norig, var Sigtrygg Silkeskjegg konge over dei norske i Dublin. Han gjorde samlag med jarlen Sigurd Digre og tenkte han skulle fella den irske yverkongen Brian. Norske vikingar strøymde til frå alle kantar og tenkte, dei skulle vinne seg land og herfang. Palmesøndagen 1014 var heile den norske hæren samla i Dublin. Brian hadde og samla ein stor her og stod på sletta ved Clontarf, straks austanfor Dublin. Langfredag morgon drog nordmennene ut imot han med ein veldig og ypparleg utrusta her, og dei stelte seg i fylking på både sidene. Slaget varde frå morgonen til kvelden og var både hardt og heitt. Sigurd Jarl og mange andre hovdingar og minst 6000 mann fall av nordmennene 65 (nokre seier, det fall 14,000), og Sigtrygg Silkeskjegg laut gå attende til Dublin. Detta slaget kallar dei »Briansslaget«. Det er eit av dei største slag, nordmennene har vore med i, og irane er endå den dag i dag stolte av denne sigeren, som bergjad dei, so dei slapp å koma under norsk herredøme. Vinninga vart elles mindre fyr irane, enn ein skulle venta, fyr kong Brian og mange andre hovdingar var falne, og Sigtrygg Silkeskjegg styrde som konge i Dublin til døyandedagen sin. Dei norske kongerika i Irland stod aldri under kongane i Norig.

Island. Då nordmennene busette seg på Island, skipa dei seg slik, som dei hadde hatt det i heimlandet. Hovdingane sette opp hov på gardane sine og stod fyr blotinga og vart kalla godar¹). Omkring dei større hova vart det tinglag (eller godord) og goden var ordførar på tinget og nemnde ut lagretta (domarar). Dei vart samstellte om å taka ved ei log fyr heile øya, og det vart same logi, som dei hadde hatt heime, Gulatingslogi. Dei skipa eit sams ting og fyr heile øya, alltinget. (Omkring 927.) Seinare vart det fastsett, at det skulle vera 13 heradsting (3 i kvar fjordung av øya so nær som i Nordfjordungen, der vart det 4). Paa heradstingi møtte dei om våren. Dei sakene, som dei inkje vart forlikte om der, vart avgjorde på alltinget, som dei heldt ein gong om året ved midsumars-tid; det varde i 14 dagar. Der møtte alle godane; det var 3 i kvart tinglag, tilsaman 39. Godane

66 nemnde ut domarar. Lover fyr heile øya vart vedtekne av lagretta, og i den hadde alle godane sæte, og kvar av dei valde seg attåt to av sine eigne tingmenn til å vera med i lagretta. Godane valde ein formann, som het logsegjings-mann. Han var formann fyr lagretta og skulle seie fram logi på alltinget, so folket kunne læra ho, og han skulle vera ferdig med det på 3 år, og so skulle han taka på att. Logsegjings-mannen var i fyrstninga på livstid.

Soleids hadde utvandrarane på få år skipat ei styring. Island vart ein fristat, der stormennene rådde mest. (Aristokratisk republikk.)

Kristendomen vart logteken på Island i året 1000, men det var mykje strid, før detta gjekk igjennom. Paa alltinget år 1000 såg det ut til, at dei kristne og heidningane skulle deila seg i to med kvar si log. Då vart dei samstellte om å skyte detta tvistemålet under logsegjings-mannen Torgjeir Ljosvetninga-gode. Han var heidning, men skynad, at den nye tida høyrde kristendomen til. Han låg eit jamdøger gøymd under kappa si og mælte inkje ordet, men då kunngjorde han den logi, at alle skulle lata døypa seg, og at dei skulle riva ned hova, men dei, som ville, skulle hava lov til å blota løynleg og setja ut born, som dei inkje ville føda opp, og eta hestekjøt. Då let alle islendingane døypa seg. Men det var inkje å venta, når kristendomen var innført på denne måten, at heidenskapen kunne få ende med ein gong, og den nye trua ville hava tid til å vinne fram. Denne overgangstida frå det gamle til det nye var ei uroleg tid på Island liksom i Norig, og i den gjekk dei »store tidendene« fyr seg, som sidan vart oppskrivne i sogurne. 67 Storætterne slost om makta. Gunnar frå Lidarende vart yverfallen og drepen heime på garden sin. Njaal og sønene hans vart innebrende nokre år etter, og Kaare Solmundsson, mågen hans Njaal, hemnde verfader sin so det spurdest. Tida frå 980—1030 held dei fyr Islands stortid. Men etter kvart kom det ro i landet. Dei 39 storætterne, som styrde øya, laut taka opp fleire nye ætter i samlaget sitt, og frå den tid styrde stormennene i fred og ro ei tid frametter. Olav Haraldsson freista på å få Island i samlag med Norig, men islendingane ville inkje.

Grønland. Norske sjøfolk, som skulle til Island, hadde drivet langt ut i havet og hadde funnet eit stort land der. Eirik den raude frå Jadren laut rømme frå Norig og sette seg ned i detta landet. Han kalla landet Grønland, då han ville lokka fleire til, og sidan kom det mange islendingar dit. Dei busette seg i to bygder, Austbygdi straks vestanfor Kvitserk (Kap Farvel), og Vestbygdi, som låg nordanfyr. Dei livde av feavl og fiske. Eirik hadde ein son Leiv den heppne (lukkelege), som Olav Trygvason fekk til å døype seg og innføra kristendomen på Grønland. Grønlendingane betalte skatt til Olav Haraldsson, men rådde seg elles sjølve.

Vinland. Ein islending, som skulle til Grønland, fekk skodda på seg og dreiv langt søretter, og då skodda letta, såg han land, men då han kunne skjøne, at det inkje var Grønland, siglde han nordetter, til han kom dit han skulle. No vart det mykje tala om å finna nye land. Leiv Eiriksson siglde ut på lande-leit og fann eit land, som han kalla Helleland (truleg Labrador i Nordamerika). Sidan kom han til 68 eit skogvakset land (truleg Nova Scotia), som han kalla Markland. Han siglde lenger og kom til eit fagert og godt land, og der laga han seg til å vera om vinteren. Vintersolkverv rann sola klokka 7½ om morgonen og gjekk ned 4½ om eftanen. Etter det kan ein rekna ut, at detta landet var Massachusetts (uttal: Massatjusetts). Då dei hadde sett opp hytter der, gjekk dei inn i landet på oppdaging. Der fann dei vindruer og ladde skipet med druer og tømmer. Leiv kalla landet fyr Vinland, og om våren siglde han heimatt. Sidan for Torfinn Karlsevne ut med ein heil flokk, menn og kvinnfolk (160 ialt) og buskap, og ville grunnleggja ei nybygd. Han kom so langt som til Providence i Rhode Island på lag. (Uttal: Providens, Rod Eilen.) Dei innfødde, indianarane, som nordmennene kalla fyr skrælingar, kom og handla med dei, men det vart snart slutt på handelen, og skrælingane sette på dei fleire gonger. Nokre av dei beste nordmennene vart drepne, og det fall tungt fyr dei, som var so få, å verja seg mot overmakta, då dei inkje hadde eldvåpen (byrsur og kanonar). Karlsevne sette ein sterk skigard kringom huset sitt, men sistpå tykte han, det var for farleg å vera der, og då han hadde vore der i tre år, drog han heim med ei ladning druer og skinnvarer.

Seinare gjorde Frøydis, syster hans Leiv, og mannen hennar og nokre andre islendingar ei ferd til Vinland, men Frøydis sette vondt mellom mannen sin og hine hovdingane, so han slo dei og mannskapet deira ihel. Frøydis sjølv drap 5 kvinnfolk, då ingen annan ville gjera det. Men desse forfælande ugjerningane hennar Frøydis og overfall av indianarane gjorde no mykje 69 til, at Vinlands-ferdene etter kvart kom i gløymeboka, endå om ein og annan gjorde ei handelsferd dit. Men mest gjorde vel det, at havet var so gruveleg stort og farleg og vanskeleg å finna fram på, helst i den tid, då dei inkje hadde kompass, so mange siglde ut, som dei aldri fekk spurlag på meir.¹) Nokre dreiv på sjøferdene sine mykje lenger mot sør, til Florida eller Georgia. Der budde ein islending, Bjørn Breidvikingakappe, i 30 år mellom dei innfødde, er det fortalt.²)

Fraa Grønland var det fleire, som siglde nordetter og, og gjorde oppdagingsferder på både sider av Grønland. Dei nådde so langt som til Lancaster-sund.

Nordmenn i Gardarike og Miklegard. Mange nordmenn og svenskar og danskar, som ville vinne seg rikdom og æra, for til kongane i Gardarike og keisarane i Miklegard (»storbyen«, Konstantinopel) og tok tenesta der ved livvakta. Dei vart kalla væringar. Mest namnkjende er væringane i Miklegard. Dei var væpna med lange øksar, sverd og lange skjoldar og fylgde støtt med keisaren og var dei beste hermennene i keisarhæren. Væringar for på herferd med dei greske herarne til ymse land omkring Middelhavet, og når dei kom heim til faderslandet sitt, hadde dei mykje kultur og kunnskap med seg, som kom heimlandet til gode.
1) Namnet herse vart inkje bruka på Island, då „herse“ vil seie ein herførar, og på Island var det ingen fare fyr ufred.
¹) I 985 siglde 25 skip frå Island til Grønland, og berre 14 kom fram. Hine gjekk under eller dreiv attende. Endå farlegare var siglinga til Vinland.
²) Daa det kom folk frå Europa til Amerika omkring år 1500, hadde dei innfødde der på mange stader segner om menn, som var komne austantil og hadde lært dei opp i mange nyttige ting.



Tredje stykket.

70 Fraa 1035 til 1177.
Magnus den gode. 1035–1047.
Magnus vart teken til konge i heile Norig, og Knut den mektige døydde straks etter, 1035, og året etter døydde Svein, son hans. Knut hadde to søner til. Den eine, Harald Harefot, vart konge i England, og den andre, Hordaknut, i Danmark. Hordaknut gjorde krav på Norig etter bror sin, og det var ufred ei stund om detta, men då fekk dei norske og danske hovdingane eit forliksmøte i stand i Gjøtaelvi, og her vart dei tvo unge kongane forlikte om å halda fred og venskap, og at, om den eine døydde sonlaus, skulle hin få riket hans.

Kong Magnus var i fyrstninga hard mot dei, som hadde vore med og slegest mot fader hans. Kalv Arneson og mange andre laut rømme landet, Haarek frå Tjotta vart drepen, og han tok odelsgardane frå mange. Men då vart bøndene harme, og trønderane hadde eit møte og vart samstellte om inkje å tola det. Då kvad Sigvat Skald, som i mange år hadde vore med kong Olav, eit kvede, som heiter »Bersöglisvisur« (Framtalande-visa) og talde han til å fara mildt fram og inkje hemna seg. Kongen lydde etter denne raadi, og dei fleste lovene, som Svein Knutsson hadde sett, vart no avlyste, og Magnus og nokre andre kloke menn gjekk igjennom Frostatingslogi og gjorde nokre forandringar i ho, og so skreiv dei opp ei lovbok, er det 71 fortalt, som sidan galdt i Trondheim. Denne lovboka fekk namnet grågåsa og er den fyrste skrivne lovboka i Norig. Bøndene fekk att odelsretten, og kongen laut truleg gjeva frå seg dei gardane att, som han hadde teke. Sidan var Magnus ein god og snill styrar, so han fekk namnet den gode.

Straks etter forliksmøtet i Gjøtaelvi døydde Harald Harefot, og no vart Hordaknut konge både i Danmark og England, men døydde få år etter, 1042. Danmark hadde veikna mykje av i den siste tida, då mange av dei gjævaste danskane hadde busett seg i England, og det var fare fyr, at det vesle Danmark skulle verta som eit underbruk under det rike og store England. Men det danske herredømet hadde vore so hardt, at no, då ætta hans Knut var utdøydd, var det ute med det danske herredømet i England, og Danmark, som hadde vondt fyr å berge seg sjølv, tok Magnus den gode til konge etter avtala i Gjøtaelvi.

Magnus gjorde seg snart elska i Danmark og innsette til jarl ein dansk mann, Svein Ulvsson (eller Svein Estridsson, son hennar Estrid, syster hans Knut den mektige). Einar Tambeskjelvar talde kongen frå detta og sa, at Svein var for stor jarl, og han hadde rett, for straks etter tok Svein kongsnamn. Kong Magnus kom til Danmark med ein stor norsk her, og då rømde Svein til Sverik, men samstundes kom det tidend om, at vindarne herja i Danmark. Før hadde danskane herja i Vindland, som var heidenskt, men no kom vindarne med ein uhorveleg stor her og for uppigjenom Slesvik med eld og sverd. Magnus møtte dei på Lyrskogsheidi, inkje langt frå byen Slesvik. Heidningane hadde ei forfælande overmakt, og dei 72 danske var inkje å lita på, då mange av dei inkje likte aa hava ein norsk konge, og nordmennene brydde seg inkje om å våga livet fyr Danmark. Då kom Hertug Ordolf frå Saksen Magnus til hjelp med ein tysk her og talde han til å slåst, og det var Magnus meint på sjølv og. Han sette mot i hæren og for inn på hæren brynjelaus og i ei raud silkeskjorta, og i handa hadde han Olavs-øksa Hel, som fader hans hadde ått. Den norske og danske og tyske hæren fylgde djerveleg etter, og nordmennene høyrde liksom ein klokke-ljom i lufta, og tykte dei kjende Olavs-klokka i Nidaros. Dei slo heidning-hæren i bakken, og 15,000 vindar låg falne på heidi etter slaget. Detta slaget stod den 28de september 1043. Med denne veldige sigeren var det ute med ufreden, og Danmark var bergjad fyr lange tider. No vart Magnus danskane endå kjærare, og dei fleste vende seg frå Svein Ulvsson, som nokre fortel var med vindarne i slaget. Svein fekk hjelp i Sverik og på dei danske øyane, som inkje hadde vore ute fyr faaren, og kom gong etter gong til Danmark med store hærar, men Magnus slo han og jaga han av, so titt han kom.

Nokre år etter slaget på Lyrskogsheidi kom Harald Sigurdsson til Norig. Han var halvbror til kong Olav den heilage og farbror til kong Magnus. Då han var komen seg etter dei såra, som han fekk i slaget på Stiklestad, drog han til Gardarike til kong Jarisleiv og fridde til dotter hans, Ellisiv, men Jarisleiv ville, at han fyrst skulle vinne makt og æra. Då for Harald til Konstantinopel og gjekk inn i væringflokken, og her hadde han lukka med seg. Han var ein fager mann, 7½ fot høg, og sterk og ein god skald. Han vart 73 hovding fyr ein flokk av væringane og gjorde mange storverk i Syria og Afrika og på Sicilia og sende all den rikdomen, han vann, til Jarisleiv. Då han kom att til Gardarike, fekk han kongsdottera og uhorveleg med skattar, og so for han til Norig og kravde helvta av kongedømet. Magnus og Harald vart forlikte soleids, at Harald fekk helvta av kongedømet og Magnus helvta av skattane, og Magnus skulle vera øvst, når dei var i hop både to.¹) Men det var inkje noko godt samhelde mellom kongane. Harald var vand med å fara omkring som herførar og inkje til å styra eit fritt folk, han ville råda sjølv og var hard og fekk tilnamnet Hardraade (den som råder — eller styrer — hardt), og han var inkje so godt likte som Magnus.

Magnus døydde året etter detta forliket i Danmark på ei ferd mot Svein, 1047. Då var han 24 år gamal. Før han døydde, gav han Danmark til Svein Ulvsson og Norig til Harald Sigurdsson. Liket hans Magnus vart gravsett i Klemenskyrkja i Nidaros; der kvilde fader hans, kong Olav, og, i ei kista prydd med sylv og gull, som Magnus hadde latet gjera. Heile Norig sørgde etter Magnus, og både vener og uvener rosa han.

Paa Orknøyarne rådde på denne tida Torfinn jarl, son hans Sigurd Digre. Han hadde ufred med den skotske kongen og vann fleire store slag og la under seg eit stort stykke av Skotland (9 jarledøme) og hadde 74 attåt eit rike i Irland og alle Sudrøyarne. Han tok inkje desse landa til len av kong Magnus, og denne hadde inkje stunder til å tvinga han.
1) Norigs rike vart inkje bytt slik, at kvar av dei hadde helvta av landet, men dei styrde i hop heile landet og hadde helvta kvar av innkomurne.


74 Harald Hardraade. 1046—1066.
Då Magnus var slokna, tinga Harald med den norske hæren om å hjelpa han til å verta konge i Danmark; då ville nordmennene alltid verta overmenn over danskane, sa han. Men Einar Tambeskjelvar sa, at han ville heller fylgja liket åt fosterson sin til Nidaros, og at han heller ville fylgje Magnus daud, enn nokon annan konge livande. Då laut Harald draga til Norig, og danskane tok Svein til konge, men Harald herja i Danmark kvar einaste sumar i fleire år, og for fram med mord og brand som ein viking av det gamle slaget, og brende byane Aarhus og Slesvik, og kvar haust kom han til Norig med stort herfang, men kunne aldri festa fot i Danmark. Fleire gonger kom Svein over han med stor overmakt, men Harald var for snartenkt. Eingong kasta han over bord tomme tønner og tømmer og sette dei danske fangane ovanpå og let dei driva på sjøen, og medan Svein bergjad folket, slapp Harald undan.

Han var ein dugande, men streng styrar; han la harde pålegg på bøndene og agad storhøvdingane. Dei største av desse var Haakon Ivarsson, som var ætta frå Haakon Ladejarl, og Einar Tambeskjelvar, som var gift med Bergljot, dotter til Haakon Ladejarl. Einar tala støtt mot kongen på tingi og sa ende ut, at bøndene ville inkje tola urett av han. Han hadde mykje folk om seg, og eingong kom han til 75 Nidaros med 500 Mann. Harald tykte detta bar reint av og lokka Einar inn i kongsgarden og drap han og Eindride, son hans. Då sende Bergljot bod til Haakon Ivarsson og bad han hemna Einar, og det var med stor naud, at Harald fekk i stand forlik. Finn Arneson hadde hjelpt han til forlik, mot at Kalv, broder hans, skulle få lov til å koma heim til Norig. Men Harald braut forliket, og inkje lenge etter, då han var på ei vikingferd i Danmark, sende han Kalv opp i landet med ein liten styrke, og då Kalv vart yverfallen av danskane, sende han inkje hjelp, og Kalv fall. Då vart Finn so hatig på kong Harald, at han for til Danmark og vart jarlen hans Svein. Soleids kua Harald stormennene.

Harald gjorde mykje til å binda Viki til kongsætta og dei andre norske landslutane, då Viki før hadde vore under dei danske kongane og hadde mykje samferdsel med Danmark. Han grunnla byen Oslo, då han såg, at det kunne verta ein god handelsplass her, og herifrå kunne han lettare hava eit auga med Danmark. Han gav Oslo ein heilagdom, St. Hallvard (Hallvard hadde vore syskenbarnet til kong Harald), og St. Hallvard vart no det same fyr Viki, som St. Olav fyr Trondheim og heile Norig, ei æra fyr landet og ei studning fyr kongsmakta. Paa Vestlandet var der og ein heilagdom, St. Sunniva.

Erkebispane i Bremen hadde herredømet over den danske og svenske kyrkja, då det var dei, som hadde fenget Danmark og Sverik umvende, men Norig var omvendt av kongane sine og av prestar frå England. Då Harald var konge, gjorde erkebisp Adalbert av Bremen krav på herredøme over den norske kyrkja 76 og, men Harald svara: »Eg veit inkje, kven annan er rett erkebisp og styrar her i Norig enn eg sjølv, kong Harald Sigurdsson.«

Som ventande var med so myndig konge som Harald, heldt han oppe det norske herredømet over skattlandi. Han gjorde kongedømet sterkt, og det var god fred innanlands i hans tid, og ingen fiende herja i landet, men den norske leidingsheren og lendmennene vann seg herfang i Danmark, og handelen på utlandet tok til. Han var snill med islendingane, og eingong, då det var uår på Island, hjelpte han dei, og difor kvad dei mange kvede til hans æra.

Då Harald hadde herja i mange år på Danmark, kom det endeleg til eit stort slag mellom nordmennene og danskane utanfor Nisaa i Halland, 1062. Svein hadde 360 skip, og Harald bere helvta so mange, då han hadde sendt leidingsheren heim. Mange rådde Harald til å fly, men han svara, at før skulle dei falla alle i hop, den eine tvert over den andre. Slaget tok til i kveldinga og varde heile natta. Ut på morgonsida gjekk Harald opp på skipet hans Svein og hogg ned mannskapet frå stamn til stamn. Då tok storhopen av danskane til å fly, men meir enn 70 danske skip vart liggjande etter, reint folketomme. Svein bergjad seg med naud; Finn Arneson, som no var gamal og mest blind, ville inkje fly og vart fanga, men Harald bere erta han ei stund fyr moro skuld og gav han fri.

Harald hadde ingi nytte av denne store sigeren, og tvo år etter gjorde kongane fred.

Då Hordaknut døydde, vart Edvard Konfessor av den gamle engelske kongsætta konge i England. Magnus den gode meinte, at han hadde erverett til England 77 etter Hordaknut, men han kunne inkje tenkja på å leggja England under seg, då Svein Ulvsson (Estridsson) støtt hindra han. Edvard døydde 1066, og no vart verbror hans, Harald Godvinsson, konge. Men Harald hadde ein broder, Toste, som var misnøgd med detta og kom til Norig og talde kong Harald Sigurdsson til ei englandsferd, og sa, at dei fleste engelske hovdingane ville hjelpa han. Nordmennene var lite huga på denne vågsame ferda og spådde Harald ymist, men det hjelpte inkje, og Harald baud ut halv leiding av skip og mannskap og stakk i sjøen med innpå 240 skip, omfram småskuter og førsleskip, og styrde til Orknøyarne. Der hadde Torfinn jarl sloknat, og då hadde han styrt i 50 år. Han hadde to søner, og desse fylgde Harald på ferda, og hæren voks opp til innpå 30,000 mann. Herfrå siglde Harald til England, og der kom Toste til han med mannskap, og dei vann eit stort slag ved Fulford tett ved byen York, og York baud seg til å overgje seg og senda Harald gislar. Harald låg om bord på skipa natta etter, men andre dagen gjekk han på land, den 25de september, og ville nemna ut styrarar i York og heradet. Han tok med seg to tridjepartar av hæren, og då det var varmt vedr, tok dei inkje brynjer på, og drog sorglause fram. Men då dei kom til Standford-bru, ei mil frå York, fekk dei sjå ein uhorveleg stor her, som kom imot dei. Det var den engelske kongen, Harald Godvinsson, som kvelden fyreaat var komen til York med ein her, dobbelt so stor som den norske og ypparleg væpna, og ein styrke af hestfolk, er det fortalt. Harald ville inkje fly, men sende bod til skipa etter resten av hæren og stelte opp mennene sine i 78 ein stor ring. Han let dei, som stod fremst, setja spjotskafti i jorda og snu oddane mot det engelske hestfolket. Dei, som stod attanfor, skulle snu oddane mot hestane. Engelskmennene reid fram mot nordmennene, men kunne inkje brjota fylkinga deira og reid frå att til eit nytt stormlaup. Då trudde nordmennene, som inkje var vande til å slåst med hestfolk, at engelskmennene flydde, og so gjekk dei ut or fylkinga og sette etter. Men då samla hestfolket seg att og sette inn på det brynjelause norske fotfolket og fekk snart overtaket. Harald gjekk fram som ei kjempa og slo til både sidene, og alt hopa undan, der han gjekk fram. Då fekk han ei pil i strupen og fall.

No vart det eit stans i slåstinga, og både herarne kvilde seg. Harald Godvinsson baud nordmennene liv og fred, men dei ropa, at dei heller ville falla over kvarandre enn taka liv og fred av engelskmenner. Då tok slaget til andre gongen, og no førde Toste nordmennene fram, men dei rauk fyr overmakta, og Toste fall. Då kom resten av hæren frå skipa, brynjekledd og fullt væpna. Dei hadde skunda seg so, at mange var reint utasad, då dei kom fram. Dei gjekk so heitt på, at det såg ut ei stund til, at dei skulle vinne, men arbeidet vart for drygt fyr dei. Mange vart so trøytte, at dei døydde usåra, og mange slengde brynjene frå seg, so dei kunne koma til å hogga hardare, men då vart det lett fyr engelskmennene å drepa dei. Dei fleste av dei fall etter ei forfælande slåsting. Ein djerv nordmann varde åleine ei bru ei lang stund, og drap 40 engelskmenner, før han fall. Manndrapet heldt på til mørke kvelden. Leivningane av hæren bergjad seg ned til skipa, men mesteparten 79 av hæren og mest alle dei norske hovdingane låg etter på slagmarka. 1066.

Olav, son hans Harald Sigurdsson, siglde heim til Norig med berre 24 skip, knapt tiendeparten av heile flåten. Året etter vart liket hans Harald henta og gravsett i Nidaros.

Engelskmennene hadde betalt sigeren dyrt. Faa dagar etter slaget ved Standford-bru gjekk hertug Vilhelm av Normandi, som var ætta frå Gangerolv, i land sør i England med ein her på 60,000 mann. Då kunne inkje Harald Godvinsson setja opp ein her, som var sterk nok, og fall i slaget ved Hastings. So vart Vilhelm konge, og normannerne vart herrar i England.

79 Olav Kyrre. 1066—1093.
Harald hadde to søner, Magnus og Olav, og både to vart kongar. Straks baud Svein Ulvsson ut ein her, då beste helvta av den norske leidingsheren var fallen i England, men nordmennene samla ein her dei og, og det vart gjort fred mellom Norig og Danmark. Straks etter døydde Magnus, og sidan styrde Olav åleine. Han var mild og fredsam, men styrde sterkt og. Han fekk namnet Olav Bonde eller Olav Kyrre (kyrr, det same som roleg), og heile folket elska han. Norig gjekk mykje fram i mange måtar i hans tid. Der var gode åringar, og handelen tok til. Han grunnla Bjørgvin (Bergen), som snart vart den største handelsplassen i Norig. Konghelle (ved Gjøtaelvi) og Stavanger kom og opp på denne tida, og alle dei eldre byane gjekk fram, Nidaros, Sarpsborg, Oslo og Tunsberg. (Tunsberg var den eldste av byane og var komen opp i staden fyr det gamle Skiringssal). Der var fred 80 og ro i landet, og kristendomen gjorde folket mildare. Trælane fekk etter kvart fridomen att¹), og vikingferdene vart det reint slutt med. Dei tykte det var synd å herja i kristne land, og dessutan var dei landa, som vikingane før hadde heimsøkt, so sterke no, at det var rådlaust å herja der, og då trældomen høyrde opp, lønte det seg inkje å fanga folk, då ingen ville kaupa dei.

Før Olav vart konge, var det tre bispar i Norig, ein fyr kvart av dei tre store lagdøme. Desse bispane hadde vore ved kongens hird eller reist omkring i landet og oppbygt folket der det trengdest, men no tok Olav på å få i stand faste bispestolar. Han bygde ei dom-kyrkja (bispe-kyrkja, »krist-kyrkja«) i Nidaros, den same som står endå, og der sette han kista hans Olav den heilage. Han tok på og bygde ei domkyrkja i Bergen og, og det var meininga aa flytja heilagdomen hennar St. Sunniva dit, men kyrkja vart inkje ferdig, medan Olav livde. Bispen i Eidsivalagdømet fekk inkje heller si domkyrkja før etter Olav var slokna. Då vart Oslo hovudsetet fyr detta tredje bispedømet og fekk ei domkyrkja, St. Hallvards-kyrkja, og heilagdomen hans St. Hallvard vart førd dit. Bispane, som før hadde vore berre liksom den øvste kapellanen hjå kongen, fekk no meir makt enn før, men det vart inkje noko bispevelde, då bispane liksom før stod under kongen og vart utnemnde av kongen.

Nordmennene på Orknøyarne og i Dublin hadde fenget faste bispestolar og domkyrkjer nokre år før, 81 og ved detta leitet vart det ein bispestol på Island og, og ei domkyrkja oppsett på garden Skaalholt.

Nordmennene hadde før fyr det meste butt på gardane sine på landet, men på denne tida kom bylivet opp, då byane vart større og det vart fleire av dei. Bymennene kom titt i hop og hadde store drikkelag, som dei heldt på omgang (»kvirvingsdrykkjur«). Dei som var med, kalla seg fyr »kvirvings-brødrar« og hjelpte kvarandre, når nokon leid vondt eller urett. I Nidaros hadde brødrane so mykje makt, at dei hadde oppsett ei kyrkja og hadde si eiga klokka, som kalla dei i hop, når det trengdest. Men brødrane for inkje støtt so fredsamt åt, er det von, og difor skipa Olav Kyrre faste »gilde« eller samlag, som skulle hava møta sine i eit hus, gildeskåle, som var bygt til det bruket. Dei fekk strenge lover, og prestane skulle hava tilsyn med dei. Kongen sjølv og dei beste mennene skreiv seg inn i desse gildi, og kvinner og kunne få vera med; på denne måten kunne inkje stygg åtferd få nokon inngang der. Brødrane skulle liksom før hjelpa kvarandre, og detta gjorde då mest same nytta som assuranceselskap og sjukekasser og slikt i vaare dagar. Slike gilde hadde dei mange stader på landet og, der det var noko tettgrendt.

Under Olav Kyrre vart kledebunaden mykje finare, og rikmennene kledde seg mykje etter engelske og normanniske motar. Husa vart betre innreidde. Golvet vart steinlagt, og dei sette opp omnar. I staden for dei gamle gluggane, kom vindauge med glas i bruk etter kvart. Olav innførte på kongsgarden bikarar i staden for dei gamle drikkehorna, som hadde gått frå mann til mann i laget, og han utnemnde nokre av hird-

82 mennene til skutelsveinar, som stod fyr bordenden og skjenkte fyr kongen og andre stormenn, og han hadde kjertesveinar, som heldt likso mange brennande kjerte eller ljos, som det var høge gjester i laget. Kjertesveinane var unge menn av god ætt, som på denne måten lærde god livemaate på kongsgarden. Då det no trengdest fleire folk på kongsgarden enn før, gjorde Olav hirda dobbelt so stor, og heldt 120 hirdmenn og 60 gjester og 60 huskarlar.

Olav styrde med æra i 27 år og døydde på sotteseng. Den tida, han styrde, var den beste og lukkelegaste, som Norig endå hadde hatt, og landet var kome til velmakt.
¹) Olav den heilage hadde sett i logi, at kvart fylke skulle gje ein træl fri kvart år.


82 Magnus Berrføtt. 1093—1103.
Etter Olav Kyrre vart Magnus, son hans, og Haakon Magnusson, brorson hans, kongar. Det såg ut til ufred nokre gonger mellom dei, men Haakon døydde inkje lenge etter, og då styrde Magnus åleine. Han var berre 20 år gamal, men høgvaksen, fager og djerv; han var alltid huga på strid liksom farfar sin. Han hadde eit ordtøke, at kongar var til fyr å vinne æra, men inkje fyr å leve lenge.

Straks Magnus vart konge, gjorde han ei ferd til Skotland og øyane der omkring. Då Olav Kyrre var konge, rådde Orknøy-jarlane seg sjølve, men dei var inkje gode styrarar, og Sudrøyarne skilde seg frå dei og stod no under den norske kongen på Man, Gudrød, som hadde teke det norske riket i Dublin og eit stort stykke av Irland og. Han var so mektig, at han hadde ein flåte på 90 skip. Enden på denne ferda vart, at Gudrød laut gje opp Dublin til ein irsk konge, som 83 Magnus hadde gjort forlik med, og godkjenna Magnus fyr yverherre over Sudrøyarne og Man.

Då Magnus kom heim, hadde han fleire mektige lendmenn å tvinga. Den eine av desse, Sveinke Steinarsson i Raanrike, var so mektig, at Magnus tykte det var best å gjera forlik med han.

Inkje lenge etter vart det naudturvelegt fyr Magnus å gjera ei ny ferd til Vesterhavs-landa, og denne gongen siglde han ut med ein stor flåte og omkring 14,000 mann. Fyrst fanga han Orknøy-jarlane og la Orknøyarne under Norig, og so vann han Man og Sudrøyarne og fekk mange nordmenn til å busetja seg der, då mange av dei, som var der før, var falne dei siste urolege tidene, og dei, som var att, var for få til å halda nordmannskapen oppe mot dei innfødde, som hadde overtalet på desse øyane. So tok han Anglesea og truga med å herja på Skotland, og den skotske kongen vart skremd til å gjera fred på det vilkåret, at alle øyane vestanfor Skotland skulle høyre til Norig. Magnus sende skorne sine til ein irsk konge og sa, at han skulle bere dei om halsen joledagen og soleids godkjenna Magnus fyr yverherre, og den irske kongen torde inkje segja nei. Men noko større herredøme kunne inkje Magnus vinna, då leidingsheren, som berre var skyldig til å fylgje 2 månadar, var sigld heim, og mange av lendmennene og reiste frå han —. Då den norske hæren var der vest, tok kong Magnus og mange av mennene hans til aa klæda seg etter den skotske moten med stutte kjolar og kapper, fyrutan brøker, og av detta fekk han tilnamnet Berrføtt.

Då Magnus var komen heimatt, tok han til med 84 ein ufred med den svenske kongen Inge og gjorde krav på, at Gjøtaelvi og Veneren skulle vera landskilet mellom Norig og Sverik, og at soleids Dalsland skulle høyre til Norig. Ufreden varde i to år, og det stod to slag ved Fokserne ved Gjøtaelvi, og nordmennene og svenskane vann kvar sin gong. Sistpå hadde den norske, svenske og danske kongen eit møte i Konghelle, og der vart det avtala fred, og at Magnus skulle gifta seg med Margrete, dotter hans Inge, og hava Dalsland i heimanfylgja.¹) Difyr fekk Margrete tilnamnet Fredkolla (fredsgjenta).

Då Magnus hadde vore konge i 9 år, gjorde han tredje gongen ei ferd til Vesterhavs-landa, og den av dei irske kongane, som no åtte Dublin, laut gjera fred og gjeva Magnus Dublin og eit stort stykke av Irland. Straks før Magnus skulle fara heim, gjekk han opp i landet med det meste av hæren og skulle taka imot ei naute-drift, som irekongen hadde lova å senda; men då dei gjekk over nokre myrar, kom irane og sette på dei. Nordmennene venta inkje overfall, då der var fred, og mange fall på myrane, og nokre bergjad seg ned til skipa. Magnus ville inkje fly og forlata mannskapet sitt; han stod under merket med ryggen mot eit tre og slost. Han hadde gyllt hjelm og raud skjold med ei gyllt løva på, og ein raud silkekjole utanpå brynja med ei gul silkeløva framme og bak. (Av detta har dei trutt, at Norig har fenget ei løva i våpenet sitt). Nordmennene hogg ned irane som bu-fe, men overmakta vart større og større. Magnus 85 fekk eit spyd gjennom både låra, men berre braut av spjotskaftet og bad mennene sine ganga vel fram. Straks etter fekk han eit hogg i halsen og fall. Då flydde nordmennene, men fyrst drap Vidkunn Jonsson kongens banemann og bergjad merket. Magnus var berre 30 år, då han fall. Etter detta slaget gav hovdingane hans Magnus opp Irland og siglde heim.
¹) Daa Magnus inkje hadde born med Margrete, fekk den svenske kongen Dalsland att, då Margrete døydde.


85 Øystein, Sigurd Jorsalafar og Olav. 1103—1130.
Magnus hadde tre søner, Øystein og Sigurd og Olav, og alle tre vart kongar. Olav døydde ung. Øystein var ein vensæl og fredsæl styrar og kunnig i lovene og liknad på Haakon Adalsteinsfostre og Olav Kyrre, men Sigurd var streng og huga på strid og liknad meir på Harald Hardraade og Magnus Berrføtt.

Nokre år før desse vart kongar, hadde store hærar frå mange kristne land i Europa teke til å fara til Jødeland og ville taka detta landet frå muhamedanarne, og dei hadde teke Jerusalem og eit stykke av landet og grunnlagt eit kristent rike der; men det vart hardt trengt av muhamedanarne, og det laut stendig draga nye hærar dit og hjelpa. Desse ferdene kalla dei krossferder, då alle, som var med, sette ein raud kross på den høgre oksli. Dei trudde, at detta var ei heilag gjerning, og at kvar den, som fall på ei slik ferd, var viss på himmerike. Mange nordmenn fekk og hug på ei slik ferd, både fyr di dei var ivrige kristne, og fyr di detta var liksom ei vikingferd, og dei ville, at ein av kongane skulle vera førar. Då samla kongane ein flåte på 60 skip og 10,000 utvalde stridsmenn, som alle i hop var friviljuge, og Sigurd vart hovding. Flåten stakk i sjøen i 1107 og siglde fyrst til England 86 og sidan til Spania og slo ein stor muhammedansk sjørøvar-flåte ved Portugal og hjelpte dei kristne i Portugal mot muhamedanarne, som hadde teke det meste av landet, og vann fleire slag. Derfrå siglde den norske flåten gjennom Gibraltarsundet og slo muhamedanarne, kor dei møtte dei, og øydelagde muhammedanske røvarborger og fekk uhorveleg mykje herfang, og kom til Sud-Italia. Der hadde normanner frå Normandi vunne eit stort herredøme og grunnlagt det riket, som sidan fekk namnet kongeriket Neapel og stod til 1860. Dei hadde teke heile Sud-Italia frå den greske keisaren og Sicilia frå muhamedanarne. Normannerne tok mot nordmennene, frændarne sine, med stor stas, og Sigurd utnemnde hertug Roger i Apulia (i Neapel) til konge. Derfrå siglde han til Jødeland, og der tok Balduin, kongen i det kristne riket der, kjærleg imot han og bad han om hjelp mot muhamedanarne. Detta lova Sigurd, men fyrst gjekk han til Kristi grav og andre heilage stader i Jerusalem og lauga seg i Jordan, og fekk ein spon av den heilage krossen, mot at han skulle innføra tiend og fremja kristendomen i alle måtar, når han kom heim, og gjera eit erkebispedøme fyr Norig. Etter detta hjelpte Sigurd med å taka byen Sidon. Balduin kringsette byen på landsida, og Sigurd la seg utanfor på sjøsida, og ein veldig egyptisk flåte drog seg undan fyr den norske flåten. Sidon laut snart etter gjeva seg, og då siglde den norske flåten til Konstantinopel gjennom Dardanellerne med sidevind, og folk stod på land og bisnad på den lange rad med silkestriputte segl. Den greske keisaren tok imot dei med stor stas. Mange av nordmennene tok tenesta der mellom væringane, og mange var falne 87 på ferda, og difor drog Sigurd landvegen gjennom Ungarn og Tyskland til Danmark, og derfrå siglde han på eitt skip til Norig. Då hadde han vore borte i 4 år, og alle var samstellte om, at ingen hadde gjort større heidersferd frå Norig. Etter detta fekk Sigurd tilnamnet Jorsalafar (Nordmennerne kalla Jerusalem fyr Jorsalir).

Medan Sigurd var ute, styrde Øystein godt heime. Jamteland hadde høyrt til Sverik alt frå slaget ved Svolder, men no fekk Øystein jamtane til å gje seg under Norig godviljugt.¹) Han bøtte på lovene i mange måtar og bygde ror-buder i Vaagen i Lofoten fyr dei, som dreiv fiske, og gjorde ei hamn ved Agdenes og sette opp sjømerke og bygde fjellstover på Dovre, so ferdafolk kunne hava tak over hovudet, og bygde kyrkjer og andre store bygningar. Det var inkje å undrast på, at han var elska av folket, men han og Sigurd var inkje vidare gode vener, av di dei var so ulike i lynne; men det kom aldri til strid. Øystein døydde 1122, og heile folket sørgde på han.

Sigurd arbeidde trutt på å fremja kristendomen. Han gjorde ei krossferd til det svenske landskapet Smaaland, som var heidensk endå, og kristna det. Han gjorde eit nytt bispedøme i Stavanger og bygde ei domkyrkja der,²) og venteleg var det han og, som bygde St. Hallvards-kyrkja, domkyrkja i Oslo, so Norig no hadde 4 faste bispestolar, Nidaros, Bergen, Stavanger og Oslo. Færøyarne fekk og ein bispestol på denne 88 tida, og bispen på Sudrøyarne og Man og Orknøybispen kom meir under den norske kyrkja enn før. Norig fekk inkje noko erkebispedøme endå, men dei norske bispane, som før hadde vore under erkebispen i Bremen fyr det meste, stod no under erkebispen i Lund (frå år 1104). Fleire kloster vart stifta av Øystein og Sigurd. Sigurd fekk innført tiend i Norig, det vil seie, at alle folk kvart år skulle betala tiendeparten av all innkoma si; bispen, prestane, kyrkja og dei fattige skulle hava kvar sin fjerdepart. Hermed vart prestestandet med ein gong rikt og mektig. Dei fleste andre stadene i Europa var alt tienda innført, og prestane hadde inkje lov til å gifta seg (coelibat), og ved det vart prestestandet liksom eit rike fyr seg sjølv, som stod under paven og titt var sterkare enn kongen og adelen. Men i Norig var det mange prestar, som gifta seg, og prestestandet skilde seg inkje so mykje ut frå folket og kongsmakta.

Medan Sigurd og brødrane hans livde, var Norig mektigare og rikare enn før. Handel og skipsfart treivst utifrå godt, og folket var fritt og lukkeleg. Kongane hadde straks i fyrstninga avlyst fleire pålegg, som endå var att frå Svein Alfivasons tid, og detta gjorde mykje til at folket likte seg. I dei siste åra, Sigurd livde, var han titt hugsjuk og stundom reint galen; men folket minntest, kor gode han og Øystein hadde vore, og heldt seg roleg.

Paa Island hadde det lenge vore fredsamt, frå di kristendomen vann seg fram, og bispane hadde styrt mest¹). Island fekk på denne tida ein ny bispestol 89 på Holar, omfram den, som var før på Skaalholt. Den islandske kyrkja stod liksom den norske under erkebispen i Lund. Grønland fekk seg og ein bispestol på Gardar.

Nokre år før Sigurd døydde kom det ein mann, Harald Gille, frå Irland og stod på, at han var son hans Magnus Berrføtt. Sigurd let Harald ganga berrføtt over 9 gloande plogjarn, og då føtene hans var uskadde, godkjende Sigurd han fyr halvbror sin. Detta vart ei stor ulukka fyr landet. Alle, som var ætta frå Harald Haarfagre, hadde rett til kongedømet, anten dei var ektefødde eller inkje. Då no Sigurd gav Harald lov til å visa ætta si ved jarnburd 1) og prestane kunne stella det slik, at det gjekk godt eller ille med jarnburden, so kom seinare den eine etter den andre og gav seg ut fyr kongssøner. Prestane fekk meir makt enn godt var, og ei lang uroleg tid tok til, straks Sigurd fall frå, 1130.

Bokrike grunnlagt. Paa denne tida vart grunnvollen lagd til det gamle norske (norrøne) bokriket. Nordmennene hadde alltid vore glade i skaldskap og soger. Tjodolv frå Kvin (Kvinesdal i Lister futeri) 90 kvad fyr Harald Haarfagre, og Øyvind Finnsson Skaldespillar fyr Haakon Adalsteinsfostre, islendingane Hallfred Vandrædaskald fyr Olav Tryggvason og Sigvat Tordsson fyr Olav den heilage og Magnus den gode. Av andre skaldar er dei merkelegaste islendingen Egil Skallagrimsson og den norske kongen Harald Hardraade. Men dei kvædi, dei kvad, og dei sogurne, som vart fortalde, vart fyr det meste inkje oppskrivne, då runene inkje var laglege til å skriva med. Men då kristendomen hadde vunne seg heiltupp fram, vart kunnskapen større, og dei latinske bokstavane kom i bruk. Det var ei lukka, at kristendomen kom til Norig og Island frå England, av di dei engelske prestane aldri vanvyrde det folkelege, jamvel om det inkje høvde so godt med kristendomen. I Sverik og Danmark, som var kristna av tyske misjonærar, kom det inkje opp noko folkeleg bokrike, og der vart Latin bokmål; men i Norig let prestane skaldskapen vera i fred, endå han hekk i hop med den heidenske trua, og landsmålet, Norrøna, kom til æra. Det fyrste, som vart oppskrive, var Frostatingslogi under Magnus den gode, og dei islandske lovene, då Sigurd Jorsalafar livde. (1117.) Både desse logbøkerne vart kalla »Graagaasi«. Straks etter tok islendingane Are Torgilsson og Sæmund Sigfusson til å skriva opp gamle og nye hendingar på Island og i Norig. Både to var prestar og hadde tilnamnet »frode« (vise, som er kunnige i historia) ¹). 91 Alt frå di islendingane vandra ut frå heimlandet, hadde dei meir enn hine nordmennene lagt seg etter skaldskap og soge-forteljing, og no på denne tida var det mest islendingar, som la seg etter bokskriving. Det var den lettaste måten fyr ein islending å koma inn i den norske kongs-hirda på, når han var ein god soge-mann og kunne kvede og fortelja om storverka til kongane og andre hovdingar. Det vart til det, at islendingane fyr det meste tok på seg detta gjerefaret, og difor vart det mindre torv fyr nordmennene til å kvede og skriva.

I Norig og på Island vart Latin berre kyrkjemål, men landsmålet vart bokmål, og grunnlaget vart lagt til eit bokrike, som har vore til æra og pryda fyr folket.
¹) Herjedalen høyrde truleg frå gamal tid til Norig.
²) Den vestre parten av domkyrkja i Stavanger er frå Sigurds tid.
¹) Det hende titt på Island, at ein stormann las til prest og let seg vigja til geistlege embete, og soleids vart han både geistleg og verdsleg hovding på ein gong, plent liksom dei gamle hersane (eller godane). Paa denne måten gjekk det til, at bispar kunne styra landet, endå det var lite makt å kalla i kyrkja.
1) Jarnburd var ein gudsdom. Den, som skulle prova noko, bar gloande jarn eller gjekk på gloande jarn, og var han uskadd, for han med sanning. Prestane kjende ein måte, som folk kunne berge hender og føter på.
¹) Det er uvisst om Frostatingslogi vart uppskrivi alt under Magnus den gode, men både den og Gulatingslogi var oppskrivne i fyrstninga av det 12te aarh., kor som er. Det er uvisst og, om Sæmund har skrive noko.


91 Magnus Blinde og Harald Gille. 1130—1136.
Sigurd Jorsalafar hadde to born, ein son, Magnus, og ei dotter, Kristina. Magnus vart teken til konge. Harald hadde gjort eiden sin på, at han inkje skulle gjera krav på kongedømet, so lenge Sigurd eller Magnus, son hans, livde; men no braut han eiden, som han hadde svore, og let seg taka til konge og tvinga Magnus til å lata han få halve riket. Ingen av dei dugde til å vera konge. Magnus var hardhjartad og pengekjær og ein stor drikkar, og Harald var ein godtull, som let andre råda, og difor var han betre likte. Det einaste, han kunne tilgagns, var å kappspringa, og han kunne inkje snakka reint norsk dessmeir. Der var ingen venskap på dei, som rimeleg var. Nokre år etter slo Magnus Harald i eit slag; men Harald fekk hjelp av den danske kongen Eirik Eimune og 92 mange nordmenn og siglde med ein stor styrke til Bergen og fanga Magnus. Då tok mennene hans Harald og skamfor Magnus so ille, so han aldri skulle verta konge meir. Dei stakk ut augurne på han og hogg den eine foten av han og skamfor han endå styggare, og so sette dei han i Nidarholms kloster¹).

Medan Harald var konge åleine, styrde lendmennene. Paa denne tida hende det, at ein stor sjørøvar-flåte frå Vindland tok på Konghelle, som Sigurd Jorsalafar hadde gjort til ein av dei største byane i Norig. Borgarane varde seg manneleg, men sistpå let dei seg lokka til å gje seg, og då herja og brende vindarne heile byen og førde mange bort til trældom. Konghelle kom seg aldri rett etter detta.

Seks år etter Sigurd Jorsalafar døydde kom det ein mann til Norig, som het Sigurd. Han var prestlærd og vigd til dekn (kapellan) og var ein vakker og sterk og dugande mann, men so agelaus og vill, at dei kalla han fyr Sigurd Slembedekn. Han gav seg ut fyr å vera son hans Magnus Berrføtt, men Harald ville inkje godkjenna han fyr broder og prøvde på å drepa han. Men Sigurd smatt undan og slo Harald ihel i Bergen. Sigurd bad bymennene taka seg til konge, men dei ropa alle som ein og sa, at dei aldri ville tena ein mann, som hadde sleget ihel broder sin; men var inkje Harald broder hans, hadde han ingen rett til å vera konge. 1136.
1) Nidarholm heiter no Munkholmen, ein fjordung nordanfyr byen Trondhjem.


93 Sigurd Munn, Øystein og Inge Krokrygg. 1136—1161.
Harald hadde fleire søner. To av desse, Sigurd og Inge, vart tekne til kongar, men lendmennene styrde fyr dei, då Sigurd berre var 4 og Inge 2 år.

Då Sigurd Slembedekn inkje kunne verta konge (venteleg fyr di lendmennene inkje kunne råda so mykje, når dei fekk ein sterk og gåverik konge), tok han Magnus Blinde ut or klosteret, og då fekk han hjelp av dei gamle venene hans Magnus; men lendmannen Tjostolv Aaleson slo Magnus ved Minne (utfalls-osen til Mjøsi på Romerike), so han laut rømme til Vester-Gautland. I detta slaget, fortel nokre, bar Tjostolv Inge på brystet i kappa si, og då Tjostolv titt kom i stor naud under slaget, vart Inge klemd, so han vart krypling; han vart krokryggjad, og den eine foten visna bort, so han knapt kunne stiga på han. Etter detta slaget drog Tjostolv mot jarlen i Vestergautland, som Magnus hadde eggja opp; jarlen var komen inn i Raanrike med ein her og meinte, at det var ei let sak å taka Norig no; men Tjostolv slo han slik, at han laut rømme med skam. Då fekk Magnus eggja opp den danske kongen Eirik Eimune, og han kom til Oslo med ein stor flåte, og Tjostolv laut rømme byen, då han berre hadde lite folk. Danane brende opp byen, men Tjostolv samla mannskap på Raumarike, og då han kom att, torde inkje den danske hæren bida og siglde søretter langs med land; men kor danane kom i land, skaut bøndene på dei, so dei støtt miste folk, og sistpå slo ein lendmann dei, so dei siglde heim. Alle sa, at ingen hadde gjort verre ferd med so stor her.

Nokre år etter kom Sigurd Slembedekn og Magnus 94 med ein dansk og norsk flåte til Viki, men lendmennene møtte dei ved Holmengraa (utanfor Strømstad, inkje langt frå Dynekilen). Straks slaget tok til, rømde dei danske skipa, og då hadde lendmennene overmakta. Alt mannskapet fall på skipet hans Magnus; hirdmannen hans, Reidar, ville bere Magnus om bord på eit anna skip, men då kom det eit kastespjot og gjekk gjennom både to. Reidar fekk det lov, at han hadde fylgt kongen sin vel. Sigurd vart fanga, og då han på herferderne sine hadde røva og drepe mange stader i Norig, tok nokre og pinte han ihel; dei slo sund armar og bein med øksehamrar og hydde han med lær-reimar, so han vart liksom flegen. Men han gav seg inkje og tala likso roleg som elles og song ei salme. Paa slutten tok dei ein stokk og støytte sund ryggen hans med. Dei fleste av ålmugen og hovdingane ville inkje sjå på detta. 1139.

No vart det fred nokre år. Lendmennene styrde godt, og alle sår vart lækte, og handel og andre næringsveger tok seg opp.

Sidan kom Øystein, tredje sonen hans Harald, frå Skotland til Norig og vart teken til konge. Då dei tre kongane voks opp, og dei lendmennene, som hadde styrt fyr dei, døydde, vart det ufred på nytt lag. Øystein og Sigurd var harde og agelause, og Inge, som var blid og god, var krypling. Dei tvo brødrane ville setja av Inge; men lendmannen Gregorius Dagsson og andre lendmenn hjelpte Inge so godt, at fyrst vart Sigurd og nokre år etter Øystein og drepen, og no styrde Inge åleine. 1157.

Medan sønene hans Harald var kongar, kom det ein sendemann frå paven til Norig, Nicolaus Brekspear 95 (uttal: Brekspir). Han skulle hjelpa til å rettleie ymse kyrkjesaker, og no kom det i hop eit stort riksmøte i Nidaros, og der møtte kongane og bispane og andre stormenn og 12 utsendingar frå kvart bispedøme. Her vart det vedteke, at Norig skulle hava sin eigen erkestol i Nidaros, der dei heilage leivningane hans Olav den heilage kvilde, so den norske kyrkja inkje kom til å vera under erkebispen i Lund lenger. Den nye erkebispen vart vigd med stor stas, og skalden Einar Skuleson kvad i domkyrkja fyr heile forsamlinga eit fagert kvede, Geisle (eller strålen), til St. Olavs pris. No fekk Upplandi sin eigen bispestol på Hamar, som snart etter vart liksom ein by. Erkebispen i Nidaros hadde 10 bispedøme under seg, 1) Bergen, 2) Stavanger, 3) Oslo, 4) Hamar; 5) Skaalholt og 6) Holar på Island, 7) Gardar på Grønland, 8) Færøyarne, 9) Orknøyarne og Hjaltland, 10) Sudrøyarne og Man. Anten no eller straks etter fekk kvar bispestol i Norig sitt domkapittel, (korsbrødrar), som var bispens råd og valde ny bisp, når den gamle døydde. (Før hadde kongane utnemnt bispar.)

No hadde den norske kyrkja fenget ein full og heil skipnad liksom i andre land på denne tid. Då tienda vart innført, vart presteskapet rikt, og no, då det fekk erkebispen til hovding, vart det so mektig, at det snart kunne bita i kjeppen med kongane. 1152.

Då Sigurd Munn og Øystein var drepne, valde mennene deira Haakon Herdebreid, son hans Sigurd, til konge. Han var berre 10 år. Mykje folk fylgde med han, men mest tjovar og skarvar frå grensebygdene omkring Gjøtaelvi, og no bar det til med herjing og røving slik, at folk aldri hadde høyrt gjetet slikt før. 96 Gregorius Dagsson fall, og då gret Inge som eit barn og svor, at han ville fara mot Haakon. Men denne kom brått på Oslo, der Inge var, og det kom til eit slag ute på isen om natta. Nokre av mennene hans Inge sveik han, men han ville inkje fly og fall der med stor æra. Då var han berre 26 år. 1161.

96 Haakon Herdebreid. 1161—1162.
Haakon var no den einaste, som hadde erverett til kongedømet, men då mange menn av låg ætt hadde sleget seg i lag med han, tykte dei lendmennene, som hadde fylgt Inge, at det inkje var rådeleg å taka han til konge. Den mektigaste av desse var Erling Skakke. (Han hadde eingong på ei krossferd vore med og teke eit stort muhammedansk skip i Middelhavet, og der hadde han fenget eit hogg i halsen, so han sidan bar hovudet noko på skakke). Erling var gift med Kristina, dotter hans Sigurd Jorsalafar, og hadde med henne ein son Magnus, som på den tid var 5 år. Han samla hovdingane, som hadde vore med Inge, og dei vart forlikte om å taka Magnus Erlingsson til konge, endå det var mot logi, då han inkje var kongsson. Erling fekk lov på hjelp av den danske kongen, Valdemar den store, mot å gje han Viki, men det høvde so heppeleg fyr Erling, at han fyrutan hjelp vann på Haakon ved Sekken i Romsdalsfjorden, og Haakon vart drepen. 1162.

96 Magnus Erlingsson. 1162—1184.
No vart Magnus konge åleine, og Erling styrde riket fyr han. Han var ein streng herre og drap dei, som kunne verta farlege fyr han og Magnus. Då 97 Magnus inkje var kongsson men berre dotterson til ein konge, ville Erling, at erkebispen Øystein skulle kryna Magnus til konge, og soleids gjera kongedømet hans liksom lovleg. Øystein hadde just fenget bøndene i Trondheim til å gå inn på å gje erkestolen større innkomur, og no ville han gjerne hava kongens jaminne på detta. Då gjorde Erling, hovdingen fyr lendmennene, og Øystein, hovdingen fyr presteskapet, ei avtala, at erkestolen skulle få større innkomur og makt, mot at erkebispen skulle kryna og salva lendmanns-sonen Magnus til konge. Kryningi gjekk fyr seg på eit riksmøte i Bergen 1164. Der var erkebispen, alle bispane, ein paveleg sendemann (legat) og 12 utsendingar frå kvart bispedøme, liksom på riksmøtet i Nidaros. Paa detta riksmøtet vart det fastsett, at når kongen døydde, skulle geistlege og verdslege stormenn og 12 menn frå kvart bispedøme, utnemnde av bispane, velja ettermannen hans; dei kunne velja anten den eldste av kongens ektefødde søner, om han dugde til å vera konge, eller so ein av brødrane hans og andre av dei næraste skyldingane til kongen. Ingen kunne verta konge, mindre bispane samtykte.

Paa denne måten kom Norig i hendene på dei geistlege og verdslege stormennene, liksom alle andre land i Europa på den tid.

Fleire flokkar reiste seg mot Erling og Magnus, men vart slegne. Då Erling inkje ville halda det han hadde lova Valdemar, var det ufred ei stund mellom dei. Sistpå vart dei forlikte soleids, at Erling skulle taka Viki til len av Valdemar og verta jarlen hans.

No såg det ut til, at det nye stormannsveldet

98 skulle få fotfeste, og at ingen skulle setja opp mot kongedømet hans Magnus, og folket var velnøgd fyr det meste, då det var vant til å fylgje hovdingane sine, og det var rimeleg, at den nye skipnaden ville gjera ende på ufreden. Men Erling hadde vore so hard til å refsa motstandarne sine, at mange visste inkje anna råd enn aa slaa seg i hop mot han, og det reiste seg ein flokk, som i fyrstninga var liten og arm og fekk namnet birkebeinar, fyr di dei leid mykje vondt på ferdene sine i skog og mark og titt inkje hadde anna på føtene enn bjørkebork; men det var harde og våpenføre menn. Dei tok til konge ein son til kong Øystein Haraldsson, som het Øystein Møyla (møyla er det same som ei ung gjenta. Dei kalla han so, fyr di han var so fin og fager). Dei tok Nidaros, og Øystein vart teken til konge over Norig på Øyreting, då mange av trønderane inkje likte, at Magnus mest heldt til i Viki og Gulatingslogi, medan det i gamle dagar var Trondheim, som var hovudlandet. Men inkje lenge etter slo Magnus Erlingsson birkebeinane i slaget på Re ved Tunsberg; der fall Øystein Møyla. 1177.

Etter denne sigeren heldt dei Magnus fyr å vera endå større herførar enn Erling. Den siste etterkomaren av den gamle kongsætta, som folk visste om, var fallen, og det var inkje von om, at nokon kunne gjera motstand meir.

98 Engelskmennene tek Irland.
Paa denne tida låg nordmennene på Irland under fyr engelskmennene. Inkje mange år etter Magnus Berrføtt var fallen og dei norske hovdingane hadde 99 oppgjeve herredømet over Dublin, hadde nordmennene eit sjølvstendig rike i Dublin att. Irland var då som no eit utifrå tettgrendt og folkerikt land, og nordmennene leid titt store tap, når dei slost med irane, men dei var so driftige handelsmenn, so dei endå hadde rikdom og makt nok til å halda seg mot dei innfødde. Men i året 1170 tok engelskmennene til å leggja Irland under seg, og dei vart nordmennene for sterke. Desse varde seg manneleg (i Waterford, Limerick, Cork og Dublin), men korkje dei eller irane kunne standa seg, og Irland kom under England. Men endå lenge etter livde det mange nordmenn i dei irske byane og heldt fast ved norsk livemaate og skilde seg lenge ut både frå irane og engelskmennene. Endå so seint som i midten av det 17de aarh. var dei fleste kaupmanns-ættene i Dublin ætta frå nordmennene, er det fortalt.

99 Kongsmakt og folkemakt. Ting og rettargang. Sjølvstyre. Odelsbønder og lendmenn.
Kongsmakta hans Harald Haarfagre var grunnlagd på takar-retten, men under Haakon den gode vart ho grunnlagd på ei semja mellom kongen og folket, som ingen av dei kunne skipla. Harald Haarfagre ville hava ein yverkonge, og under han fylkeskongar og jarlar, men frå Olav Haraldssons tid vart det so, at riket skulle vera eitt. Kvar kongsson hadde rett til å vera konge og få sin part av dei kongelege inntektene, då kongsmakta var ein odel liksom fyr heile Haralds-ætta; men riket vart inkje sund-bytt meir. Det vart aldri utnemnt meir enn ein jarl heller.

Kongen skulle verja landet og varna om log og 100 rett, og folket skulle hjelpa han til detta. Kongen hadde rett til å skriva ut halv leiding kvar sumar, og kunne gjera herferd kor han ville i 2 månadar og vinna seg herfang. Naar han inkje skreiv ut leiding, skulle bøndene betala det leidingen kosta. Kongens andre inntekter var innkomurne av det kongelege jordegodset, og bøter, som vart betalte fyr ymse lovbrot. — Nokre av lendmennene var støtt ved kongens hird og var rådgjevarane hans.

Kongen var den gjævaste odelsmannen i landet: han åtte meir jordegods enn nokon annan, og retten til å vera konge var på ein måte hans odelsrett. Men kvar odelsbonde var likso fri og sjølvstendig på sin odelsgrunn som kongen på sin.

Lovene hadde liksom eit heilagt opphav. Dei hadde vakse opp or den gamle trua og var lempa etter den nye trua, og både kongen og folket var skyldige til å lystra dei. Braut kongen dei gamle lovene, skulle bøndene taka på han og drepa han.

(Etter Frostatingslogi.)

Folket hadde den dømande og lovgjevande makta. Heradsting og fylkesting heldt på liksom før. Der fylka var store, hadde dei, omfram fylkestinga, halveting, tredings-ting og fjordungs-ting, etter som fylket var bytt i 2, 3 eller 4 luter. I Trondheim, der fylka var små, hadde dei, omfram fylkestinga, ting fyr to og fjore fylke og, og Øyreting, dei kalla, fyr alle åtte Trondheims-fylka. Dei mindre tinga kom i hop, so titt det var ei sak å avgjera. Då gjekk bodstikka, og alle bønder, som kunne, skulle møta og døma. Vart saka der paadømd, var ho dermed avgjord, elles kunne dei 101 ganga til dei store lagting¹) med ho. Paa lagtinga møtte lendmenn, aarmenner, nokre prestar, som bispen utnemnde, og tingmenn (eller nevndemenner), som lendmennene eller aarmennerne utnemnde. Av tingmennene tok dei ut 3 tylvter, som skulle vera lagretta og sat innanfor vebanda. Lagretta hadde den dømande makta. Retten til å taka ved lover hadde alle tingmennene, omkring 3—400 fyr kvart lagting. Det var venteleg kongen, som fyr det meste la fram nye lover fyr lagtinget, og då det var hans umbodsmenner og lendmenn, som utnemnde tingmennene, hadde kongen mykje makt til å få alt til å gå, som han ville. Lagtinga møtte ein gong om året og var samla omkring tre veker, og tingmennene hadde kost og betaling, so lenge dei var heimanfrå. Byane, i det minste dei største, hadde sine eigne møte og lagting og stod under ein byfut (gjaldkere). Dei hadde si eiga by-log, bjarkøy-rett, om alt slikt, som berre kom byen ved, men i andre ting stod dei under den logi, som galdt i det lagdømet, dei låg i.

Før riket var samla, hadde bøndene avgjort allting, som høyrde til styringa, på heradstingi og fylkestinga, men etter samlinga hadde desse tinga mest berre retten til å døma, og kongen og hans umbodsmenner og lendmenn styrde. Paa lagtinga hadde inkje bøndene stor politisk makt. Fylkes-styringa hadde dei skynat seg på, men riks-styringa hadde dei inkje greida på, og den brydde dei seg inkje stort om heller, når 102 kvar mann fekk hava sin rett ukrenkt. Etter kvart som det gamle sjølvstyret høyrde opp og odelsbøndene miste den politiske makta, vart det ei kluft mellom dei og lendmennene, og odelsbøndene nærma seg noko meir til ålmugen, og mange odelsgardar vart smaabytte. I det 12te aarh. var det mange fleire odelsbønder enn i gamle dagar. Bonde-standet vart meir demokratisk.

Harald Haarfagre hadde tvinga hersar og lendmenn til å lystra seg; men då han fall frå, og riket titt vart sundbytt, heldt lendmennene si gamle makt ved lag. Dei rådde fritt i bygdene, som dei ville, og kunne lita trygt på bøndene, og dei meinte, at dei hadde likso god rett til styringa som kongen og vel so det, då dei hadde sin loglege rett frå den gamle trua. Men etter slaget på Stiklestad, då kristendomen vann og Olav Haraldsson vart gjord heilag og retten fyr kongedømet vart godkjend av alle, og det liksom vart eit kongedøme av Guds nåde, då fekk kongen ein høgre rett, og lendmennene kunne inkje setja opp lenger. Då bøndene miste sjølvstyret, miste hovdingane deira, lendmennene, og mykje makt. So kom det til, at vikingferdene høyrde opp, so stormennene inkje hadde so lett lenger fyr å vinne seg rikdom, og det norske jordbruket gav so lite av seg, at lendmennene kunne inkje halda mykje folk om seg, når dei berre hadde gardane sine å leve av. Det var elles ei god hjelp fyr dei, at dei fekk åføre til å vinne herfang på dei store herferderne, som Harald Hardraade og Magnus Berrføtt og Sigurd Jorsalafar gjorde. Då det vart slutt med desse herferderne, tok ufreden innanlands til, og då laga det seg so, at 103 lendmennene kunne dra meir og meir av landsstyringi til seg, og endeleg fekk dei gjort ein lendmannsson til konge. Lendmennene kom soleids meir og meir bort frå bøndene og inn under kongedømet og fekk sistpå landsstyringi i hendene sine, dei og bispane.
1) Eidsiva-lagdømet vart med tida bytt i to: Eidsiva-lagdømet og Borgartings-lagdømet. Det siste hadde tingstaden sin på Sarpsborg. Der var soleids i alt 4 lagting.



Fjerde stykket.

103 Fraa 1177 til 1319.
Sverre Sigurdsson. 1177—1202.
Nokre år fyre slaget på Re kom det ein mann frå Færøyarne til Norig, som het Sverre. Han var fyrst i prestlæra, men då moder hans fortalde, at han var son hans Sigurd Munn, for han til Norig og ville freista på å vinne kongedømet. Men han merka snart, at kongedømet hans Magnus var so godt likat og Magnus sjølv so elska, at det var ingi von om å taka det frå han. Inkje kunne Sverre prova, at det var sant; at han var kongsson, og inkje kjende han ein einaste mann i Norig, han kunne trøysta seg til. Då for Sverre til Vermeland, men der fekk han sidan tidend om, at Øystein Møyla var fallen, og straks etter kom det ein liten flokk birkebeinar, som hadde fenget spurlag på Sverre, og bad han vera hovdingen deira; men det var berre unge folk, og dei fleste var både kledelause og våpenlause. Då Sverre inkje ville våga på det, truga dei med, at dei skulle drepa han, og då gav han etter. Han gav seg på vegen til Norig med 70 mann, og med desse skulle han slaa ned 104 hovdingveldet og taka kongedømet frå Magnus. Han tok kongsnamn i Viki i mars 1177, og derfrå ætlad han seg til Nidaros, då trønderane var dei einaste, han kunne venta nokor hjelp av; men då han inkje kunne fara gjennom Norig med den vesle flokken sin, laut han taka vegen gjennom Sverik, og på den ferda leid dei forfælande mykje vondt. Det var just i førefallet, og mange av dei bygdene, som dei for gjennom, var heidenske og halvville. Dei for gjennom tjukke skogar og over lange myrar og store fjell, og hadde titt inkje anna å leve av enn bork og sæve og fjorgamle ber, som hadde stadet under snøen. Endeleg kom han til Nidaros, og trønderane tok han på Øyreting til konge over heile Norig, 1177. No tok ufreden til med Magnus og Erling, men i dei fyrste åra såg det mørkt ut fyr Sverre. Dei beste mennene i landet heldt seg til kong Magnus, og det var mest arbeidsfolk og husmenn og fredlause, som fylgde Sverre. Men han var utifrå godt laga til å vera hovding. Han var sterk og modig og klok og fann støtt på råd, når det såg verst ut, og han var ein stor talar, som kunne setja mot i folket sitt, når det galdt. Den flokken, som fylgde han, vart etter kvart so modig og øvd, at det aldri har vore betre hermenner i Norig enn dei gamle birkebeinane. Endeleg vart Sverre so sterk, at han kunne taka på Magnus og Erling i Nidaros. Fyre slaget lova han birkebeinane, at den, som drap ein lendmann, skulle verta lendmann, og den, som drap ein hirdmann, skulle verta hirdmann sjølv. Slaget stod på Kalvskinnet. Birkebeinane gjekk so hardt på, at fylkinga hans Magnus straks seig attende, og Erling og mange lendmenn og hirdmenn fall, og Magnus flydde. 1179.

105 No var det ingen, som nekta Sverre kongsnamn so nær som Magnus og mennene hans. Desse fekk no klengjenamnet heklungar, men namnet birkebeinar vart eit heidersnamn. Mange av birkebeinane vart hirdmenn og lendmenn og so rike og mektige, at dei knapt kjende seg sjølve att. Men no loga ufreden opp verre enn før. Til dessa var det mest berre kongane og hirda deira, som hadde slegest, og folket hadde inkje lidet stort ved all denne ufreden. Men no vart dei, som høyrde til dei gamle storætterne, eggja opp, då dei såg husmanns-søner og arbeidarar koma til den største makt og æra, som dei sjølve hadde hatt før liksom ein odel, og dei, som høyrde til ålmugen, vart huga på å taka makta frå stormennene. Folket sjølvt tok no til å vera med i ufreden; trønderane ville gjera Trondheim til hovudlandet liksom i gamle dagar, og difor hjelpte dei Sverre mot Magnus, som studde seg på hovdingane og folket i Viki og Gulatingslogi. Liksom i gamle dagar fekk stormennene hjelp i Danmark.

Året etter slo birkebeinane Magnus på Ilevollarne attmed Nidaros, og Magnus laut rømme undan til Danmark. Endeleg etter fleire slag, som Sverre støtt vann i, såg det ut til, at Magnus skulle vinne. Sverre låg med ein liten Flote inne i Sognefjorden og hadde brent opp kvar einaste gard i Sogndal og den vesle byen Kaupanger, fyr di folket hadde sleget ihel sysselmennene hans og inkje ville gje bot. No trudde Magnus, at han hadde Sverre i fella, og styrde inn i Sognefjorden med ein flåte, som var mest dobbelt so stor, og råka birkebeinane i Norefjorden. Men Sverre førde mennene sine so klokt, og birkebeinane slost 106 so djerveleg, at dei reiv sigeren til seg. Heklungane rømde frå småskipa opp på dei store, og tre store skip vart so mette med folk, at dei sakk. Magnus kasta seg i sjøen og drukna, og mange av dei beste stormennene frå Viki og Gulatingslogi fall. Sverre let gravsetja liket hans Magnus i Bergen med den største æra og heldt sjølv minnetala, og i den sa han, som sant var, at Magnus i mange måtar hadde vore ein god hovding. Han var berre 28 år, då han fall. 1184.

No var Sverre konge over heile landet. Han lønte birkebeinane sine, som dei fortente, og gjorde mange til lendmenn og syslemenn og let mange få rike giftarmål. Erkebispen Øystein, som hadde vore ein arg uven, forlikte seg med han, og det same gjorde fleire av dei gamle stormennene. Det danske herredømet i Viki vart det slutt med no.

Mangt og mykje vart anderleids no i Norig. Kongsmakta vart teke ut or hendene på stormennene. Sverre var etter den gamle arveretten odelsboren til kongedømet og turvte inkje tinga med bispar og lendmenn om det.

Bondestandet hadde etter kvart vorte meir demokratisk. (Sjå S. 102). Sverre arbeidde fyr eit sterkt kongedøme på demokratisk underlag, og gjorde mykje til, at det skulle halda fram soleids, som det hadde byrja. Han innsette fleire lagmenn i kvart lagdøme, som skulle skifta rett og avgjera tretter, so ålmugen, som inkje var logkunnig eller hadde råd til søksmål, kunne sleppe å fara til lagtinga. Skulle kongedømet verta sterkt, laut Sverre taka den store makta frå lendmennene, som desse i ufredsåra hadde rive til seg. Før hadde inkje kongane andre umbodsmenner enn 107 aarmennerne, som var lite akta og trengde hjelp av lendmennene. Berre ender og då innsette dei syslemenn, som var storættad og vyrde menn, helst på dei stadene av riket, som kongen sjeldan kunne have tilsyn med sjølv. Då Sverre trengde pålitande embetsmenn, som det stod age av, innsette han alle stader syslemenn. Lendmennene hadde hovdingskapen liksom ein odel, men sysselmennene kunne kongen innsetja og avsetja, som han ville, og dei kunne aldri verta farlege fyr kongedømet, då dei inkje hadde anna makt enn den, dei fekk av kongen, og inkje hadde nokon ervd høvdingskap i bygdene å støtte seg til. Dei kravde inn innkomurne fyr kongen og svara på kongens vegne, når han hadde sak med nokon, og hadde tilsyn med rettargang og leidingsgreida og var politi. Ved detta miste lendmennene det overtaket, som dei hadde hatt, og landet fekk eit embetsstand, som det trengde til, då sjølvstyret hadde glidet ut or hendene på folket.

Kyrkja miste no den makta, ho hadde fenget på riksmøtet i Bergen. Erkebisp Eirik, som var komen etter Øystein, flydde til Danmark, men endå fekk Sverre hine bispane til å kryna og salva seg i Bergen, so ingen lenger skulle nekta han retten til kongedømet. Men paven heldt med erkebispen, og denne lyste Sverre i bann, det vil seie, lyste han ut or kyrkje-samfunnet. Då erkebispen på denne tida vart blind, la Sverre detta ut som ei Guds straff, og sa at bannstrålen hadde vendt seg mot hans eigne augur.

Men det var so mange, som inkje likte det nye tilstandet i Norig, og som hadde fenget vane på ufred og slåsting, at det reiste seg den eine flokken etter 108 den andre, og Sverre fekk aldri ro. Sistpå fekk ein innful og sløg bisp, Nikolaus Arneson, reist ein flokk, som dei kalla baglarne (av bagall, ein bispestav), og desse fekk allstødt hjelp av danskane, som ville hemne seg på Sverre, fyr di han hadde teke att Viki, og baglarne vart farlegare enn alle hine, og snart loga striden over heile landet. Baglarne sette eld på Bergen, so 6 kyrkjer og mange hus brann opp, og Nikolaus bisp sjølv stod fyr denne ugjerninga. Sverre kom titt i stor naud, og sistpå lyste paven Innocens den tredje bann over Sverre og alle dei, som heldt med han, soleids, at alle vart lyste ut or kyrkje-samfunnet, alle kyrkjer skulle stengjast, og ingen verta jorda i kristi jord; prestane skulle bere hava lov til å døype born og skrifta folk, som låg på det siste. I Viki hata folket Sverre slik, at eingong kom det i hop minst 15,000 bønder frå heile Viki, radt frå Telemarki til Svinesund, og alle desse styrmde til Oslo mot Sverre. Men Sverre slo vikverjarne etter ein hard strid og vann fleire gonger på baglarne. Han gav ut eit stridsskrift mot prestane, som anten han sjølv eller ein av venene hans skreiv, og som endå er til, og i detta skriftet klaga han presteskapet både fyr lygn og anna vondt og la ut om, at han hadde kongedømet frå Gud og både rett og skyldnad til å styra både landet og kyrkja. Soleids stridde han med pen og sverd, til det endeleg såg ut til, at han skulle slaa ned alle fiendane sine. Men alt detta strevet og maset hadde teke slik på han, at han vart sjuk. Då var han i Tunsberg og hadde kringsett baglarne i borga på »Slotsberget«. Baglarne og hovdingen deira, Reidar Sendemann, heldt ut i 20 veker; då var baglarne so utsvelte, at dei vart 109 sjuke og gav opp borga. Sverre, som støtt var god og mild, let passa dei sjuke baglarne, som det hadde vore hans eige folk, men endå døydde mange av dei. Straks etter siglde han til Bergen, og då let han reida opp ei seng fyr Reidar, som og var sjuk, på kongsskipet attmed hans eiga seng. Då dei kom til Bergen, tok sjukdomen hans Sverre til. Han bad venene sine lyfta seg opp i høgsetet sitt, og der døydde han. Han vart gravsett i domkyrkja med all den stas, som høver fyr ein konge, endå han var bannsett. 1202.

Sverre var omkring 50 år gamal, då han døydde. So nær som Harald Hardraade og Harald Haarfagre hadde ingen norsk konge vorte so gamal, og etter Sigurd Jorsalafar var han den einaste kongen, som sottdøydde.

Alle, jamvel uvenene hans, sa, at slik mann som Sverre hadde inkje vore i Norig i deira tid. Om han var kongsson eller inkje, kan ingen i vaare dagar segja fyr sant; men det er visst, at han hadde både hovud og hjarta til å vera konge.

109 Haakon Sverresson. 1202–1204.
Kong Sverre hadde hatt to Søner, Sigurd Lavard, som var eldst, og Haakon. Sigurd døydde fyre Sverre, og soleids vart Haakon teken til konge. Han var ein god og mild styrar, og godt lærd liksom fader sin. Då Sverre låg på det siste, rådde han Haakon til å forlika seg med presteskapet, og det gjorde han.¹) 110 Bisparne, som hadde rømt landet, kom heim att og avlyste bannet, og då gav alt folket seg under Haakon, og bagle-flokken løyste seg opp. Men denne gode kongen braadøydde nyårsdagen 1204, og birkebeinane sa, at stykmoder hans, dronning Margrete, hadde gjeve han banedrykk.
¹) Truleg gjekk kongen no inn på, at domkapitlet (korsbrødrarne, bispens råd) skulle hava rett til å velja bispen. Denne retten hadde inkje Sverre godkjent.


110 Gutorm Sigurdsson. Døydde 1204.
No vart Gutorm, son hans Sigurd Lavard og soneson hans Sverre, konge. Han var berre 4 år, og difor skulle Haakon Galen, systerson til kong Sverre, vera jarlen hans og styra riket fyr han, til han vart stor.

Men då baglarne høyrde, at den vensæle kong Haakon var slokna, tok dei Erling Steinvegg til konge. Denne gav seg ut fyr å vera son hans Magnus Erlingsson, og fekk hjelp frå Danmark, som på den tid var eit mektig rike. Danakongen Valdemar (»Valdemar Seier«) kom til Viki med 300 skip. Erling fekk kongsnamn på Haugating ved Tunsberg og tok Philippus, systerson hans Nikolaus Arneson, til jarl. Dermed siglde Valdemar heimatt.

Soleids skulle då ufreden taka til att, og Haakon Galen baud ut leiding i Trondheim, men då braaddøydde Gutorm sumaren 1204. Han hadde boret kongsnamn eit halvt år, og dei tvilte fyr, at han og hadde fenget banedrykk.

110 Inge Baardsson. 1204—1217.
Haakon Sverresson hadde ein son Haakon, som vart fødd etter Haakon var slokna, men då denne guten var lausbarn, visste inkje birkebeinane om det og tok til konge Inge Baardsson, son hans Baard på 111 Rein og hennar Cecilia, syster til kong Sverre. Mange ville heller hatt Haakon Galen til konge, då han og var son hennar Cecilia og var ein stor herførar, men då fader hans var svensk, laut han vera nøgd med jarlsnamn, men styrde elles likso mykje som Inge.

Inge var ein mild og vensæl men veik konge, og baglarne tok på med ufreden att. Ein veter kom dei uventande på Nidaros, nett som Inge gjorde bryllaup fyr syster si, og mange var drukne om kvelden, då dei la seg. Baglarne drap mykje folk og herja byen. Inge sumde over Nidelvi (Nea), men då var han so forfrosen og trøytt, at han orka inkje ganga. Då tok ein av mennene hans, Reidulv, og sveipte kappa si om kongen, og i berre skjorta og hosene bar han kongen sin bort og bergjad han. Sidan døydde Erling Steinvegg, og no stelte Nikolaus Arneson det slik, at baglarne tok Philippus til konge. Men då denne ufreden hadde vart i 4 år, vart alle leide av detta, og bisp Nikolaus fekk i stand eit forliksmøte på Kvitingsøy, inkje langt frå Stavanger, og her vart dei forlikte soleids, at Philippus skulle hava jarlsnamn og Kristina, dotter hans Sverre, til kona, og styra Upplandi og Viki. 1208. No vart det ro frametter. Både Inge og Philippus var vensæle styrarar. Haakon Galen var misnøgd, fyr di Philippus vart kalla konge imot forliket, og han ville hava makta sjølv, men det kom inkje til ufred. Inge døydde 1217.

111 Haakon Haakonsson den gamle. 1217—1263.
Haakon Haakonsson var fødd på garden Folkisberg (Folkenberg i Eidsberg i Smaaleni) og vart uppfostrad der eit år i løynd, då baglarne hadde makta 112 i Viki. Vinteren etter, ved joletider, for birkebeinane til Hamar med guten, til sysselmennene hans Inge, men då baglarne for omkring der og, sende dei guten over fjellet til Østerdalen i skugg og skjol, og då det sette inn med snøfok og styggevêr, tok to skidløyparar guten og for i fyrevegen med han. Paa denne ferda leid dei mykje vondt; eingong hadde dei inkje anna enn braadnad snø å gje barnet. I Østerdalen kom det mykje folk til dei, og dei kom over Dovre med heilo. Inge og Haakon Galen tok godt mot guten, og dei gamle birkebeinane gledde seg. Dei treivst inkje vidare hjå kong Inge og var inkje so vyrde som før. Dei var betre vande med å slåst fyr kongen sin enn med å te seg fint på kongsgarden. Dei lengta so etter at Haakon skulle verta stor, at dei tok han i armar og bein og drog i han, då dei tykte han voks for seint. Då guten var 8 år, fekk Haakon Galen kong Inge til å gå inn på, at den som livde lengst av dei tvo skulle hava riket, og etter dei skulle den næraste ektefødde ervingen hava det. Då Haakon inkje var ektefødd, vart han soleids arvelaus. Om kvelden etter detta var tinglyst, kom Haakon bort til ein birkebein, som het Helge, og ville leika med han, men Helge sa, at han skulle hava seg undan: »I dag vart farsarven din dømd frå deg,« sa han, »og no bryr eg meg inkje meir om deg.« »Kor var det og kven gjorde det,« spurde guten. »Paa Øyreting,« sa Helge, »og det var kong Inge og Haakon Galen, som gjorde det.« »Ver inkje vond på meg, kjære Helge«, sa guten, »denne domen kan inkje standa ved makt, av di min ombodsmann inkje var der og svara på mine vegne.« »Kven er då ombodsmannen din«, 113 spurde Helge. »Det er Gud og den heilage Maria og den heilage kong Olav,« svara Haakon. Då kysste Helge guten, og alle som høyrde det, vart forundra.

Då Inge hadde andast av, var det mange stormenn, både verdslege og geistlege, som freista på å hjelpa fram andre kongsemne, men birkebeinane minntest Sverre og det han hadde stridt fyr, og ville inkje vita av andre enn Haakon, og han vart kåra på Øyreting. Då var han berre 13 år gamal, og difor skulle Skule Baardsson, halvbror til kong Inge, vera jarlen hans og styra landet fyr han. Han skulle hava tredjeparten av riket og, til vederlag fyr di han inkje vart konge. Paa denne tida døydde Philippus, og då forlikte birkebeinane og baglarne seg og hjelptest åt med å tyna fleire nye flokkar, slitungane og ribbungane, som reiste seg sunnanfjells og fekk hjelp av Nikolaus Arneson.

Men Skule Baardsson ville vera konge sjølv. Då vart det tilstemnt eit riksmøte i Bergen 1223, og her vart riket tildømt Haakon. Denne tenkte han skulle gjera Skule til lags og gifte seg med Margrete, dotter hans; men Skule var støtt misnøgd. Ved detta leitet døydde Nikolaus Arneson, som hadde gjort Sverre og ætta hans meir vondt enn nokon annan. Då han var åt og skulle døy, bad han kong Haakon tilgje seg alt det vonde, han hadde gjort, og det gjorde Haakon og fylgde han sjølv til grava.

Sistpå gjorde Haakon Skule til hertug, og det var eit heidersnamn, som endå ingen hadde boret i Norig, men Skule slo seg inkje til ro med det og gav seg kongsnamn på Øyreting i 1239, og no tok ufreden til mellom birkebeinane og flokken hans Skule, som

114 dei kalla varbelgane. Skule slo ein flokk birkebeinar på Laaka (i Nannestad på Romerike) og tok byen Oslo. Men Haakon, som var nordanfjells, siglde søretter so fort han kunne og kom uventande til Oslo, og her stod det eit langt og hardt slag i gatene. Skule flydde og for landvegen til Nidaros, men Haakon sende ein flokk birkebeinar sjøvegen, og dei kom uventande over han i Nidaros. Mennene hans Skule ville inkje hjelpa han, og Skule gøymde seg to dagar i ein skog. Då slapp han inn i Elgeseter kloster (straks vestanfor garden Elseter), men birkebeinane fekk tidend om detta og kringsette klosteret, og då det vart kveikt eld på, gjekk hertugen ut og vart drepen. 1240.

Hermed var det slutt på den lange ufreden innanlands. Kongedømet, slikt som Olav den heilage og Sverre hadde skipat det, hadde vunne. Presteskapet laut finna seg i, at kongen sagdest hava fenget makta frå Gud og vera sett av han til aa hava tilsyn med kyrkja. Lendmennene kunne inkje gjera seg til eit allmektig herrestand, og ålmugen hadde no fenget sin eigen vilje og fylgde inkje lendmennene lenger, men slutta seg meir til kongedømet.

No vart det god fred i landet. Haakon var ein mild konge, som tilgav motstandarane sine, og han styrde landet både sterkt og klokt. Han vart elska og æra av alle. Han heldt seg til vens med presteskapet, endå mange av det før hadde vore mot han. Han prydde byane med herlege kyrkjer og kloster og andre bygningar. Han grunnla byen Marstrand i Bohuslen og fleire festningar i Viki og bygde uppatt Sverresborgi i Bergen og Sverresborgi ved Nidaros, som var øydelagde under ufreden, og hjelpte opp næringsvegane. 115 Fyr opplysninga var det gjort inkje so lite etter måten. Der var etter kvart sett skular i gang ved domkyrkjene og ved klostri.

Haakon gjorde lovene betre i mange måtar. Jarnburden, som hadde gjort so mykje vondt, vart no avteken, og det vart fastsett, at riket inkje skulle kunna bytast sundt, og at den eldste ektefødde kongssonen var nærmast til å erva riket¹). Då det hadde auka på med drap og blodhemn under ufreden, vart det no vedteke fleire rettarbøter, som skulle gjera ende på detta²). Han fekk vedteke ein ny kristenrett og, då den gamle inkje høvde lenger no, då kyrkja hadde fenget meir makt og vyrdnad.

I året 1247 let Haakon ein paveleg legat, kardinal Vilhelm av Sabina, kryna seg i Bergen. Både verdslege og geistlege stormenn møtte fram der og dei beste bøndene frå kvart fylke. Haakon heldt drustelege lag fyr gjestene sine og gav kardinalen store gåver, og betalte mange pengar til paven og.

Norigs rike hadde aldri stadet med slik glans som på denne tida. Haakon hadde lova paven å gjera ei krossferd til det heilage landet. Den franske kongen 116 Ludvig den 9de, som og budde seg til ei krossferd, baud Haakon styringa over den norske og franske flåten, men Haakon bad seg undan: »Franskmennene er stolte,« sa han, »og nordmennene er inkje lange aa tøygja, so det lett kunne verta uvenskap.« Det vart elles inkje av med denne krossferda. Paven hadde ufred med den tyske keisaren Fredrik den andre og ville hava hjelp av Haakon og baud han keisar-kruna, men Haakon ville inkje. Kristina, dotter hans, vart gift med ein spansk prins, og radt frå Tunis kom det sendemenner til Norig, straks etter Haakon var slokna.

Eit folk frå Asia, mongolane, tok til å herja i Russland, og mange bjarmar rømde undan fyr desse frå Bjarmeland (ved det kvite havet) og kom til Norig, og der fekk dei lov av Haakon til å busetja seg ved Malangenfjorden, og tok ved kristendomen. Fraa Malangenfjorden og nordetter høyrde inkje med til Norig den tid men til Finnmarki, som var norsk skattland og nådde mot aust radt til det kvite havet. Haakon arbeidde på aa umvenda finnane og, og bygde kyrkjer i Ofoten og på Trums. Paa denne tida tok norske bumenn til å busetja seg i Finnmarki, og detta landet kom no meir inn under Norig. Mange karelar hadde og busett seg i Finnmarki, men då desse stod under russane, vart det mykje krangel ei stund. Endeleg vart det gjort eit forlik soleids, at nordmennene skulle krevja skatt av finnane, og russane av karelarne. Paa denne måten fekk russane rett til å krevja skatt i eit norsk skattland, og detta kom det sidan mykje ugreida av.

Ufred på Island. Paa same tid som den lange ufreden i Norig, var det ein lang og stygg ufred på 117 Island og. Straks etter år 1000 hadde stormennene der vorte samstellte om å byta makta seg imellom, og då vart det fred ei lang stund, liksom i Norig etter slaget på Stiklestad. Men etter kvart kom makta i hendene på nokre få stormanns-ætter, som samla alle godorda og store rikdomar, medan hine stormanns-ættene liksom odelsbøndene i Norig miste den politiske makta og nærma seg meir til ålmugen. Desse få stormennene tok til å slåst om makta, og det var ei vill tid med store slag, innebrenning og skamfaring av folk, mykje verre enn i gamle dagar. Sturlunga-ætta var mest namnkjend på Island fyr ageløysa og ofse. Sturla Sigvatsson ville gjera seg til herre over heile øya og drog ut med 1000 mann, men Gissur Torvaldsson møtte han med ein her på over 1600 mann og felte Sturla i slaget på Ørlygsstad. Sidan fekk Snorre Sturleson, farbror hans Sturla, den makta, som Sturla hadde hatt. Snorre var lendmann og hirdmann hans Haakon Haakonsson og hadde lova å hjelpa han til å leggja Island under han, men Snorre gjekk attpå det han hadde lova og heldt seg til vens med hertug Skule. Då fekk Haakon Gissur Torvaldsson til å taka på Snorre, verfader sin, og drepa han på garden hans, Røykjaholt. 1241. Sidan vart Gissur til hemn fyr detta yverfallen og garden hans brend, og kona hans og alle sønene hans brann inne.

Under all denne ufreden fekk Haakon større og større makt på Island. Mange hovdingar der var hirdmennene hans, ålmugen lengta etter fred og hjelp mot hovdingveldet, og prestane lærde, at det var skam fyr kristne folk, at dei inkje stod under ein konge, og so vart enden, at islendingane lova å betala 118 skatt til den norske kongen, men skulle hava sine eigne lover. 1262—64. Då hadde den islandske republikken stadet i innpå 400 år. Straks før hadde grønlendingane og gjeve seg under den norske kongen.

Soleids rådde Haakon Haakonsson over meir land, enn nokon norsk konge hadde gjort før. Riket hans nådde frå Man til Finnmarki og frå Gjøtaelvi til Grønland.

Bokriket. Paa denne tida hadde det gamle norske bokriket auka seg opp og hadde vænaste bløminga si. Den gamle kunstige skaldekunst var heller utlevd, men dei beste sogurne vart ihopsette og oppskrivne no. Mange av desse er om hendingar på Island og Færøyarne og Orknøyarne, og mange om dei norske kongane. Den mest namnkjende sogeskrivaren er islendingen Snorre Sturleson, (fødd 1178), ein av dei mektigaste hovdingane på Island og ætta frå dei gamle kongane. Han sette i hop ei samling norske kongesoger, som dei kallar Heimskringla (jordskiva, etter det fyrste ordet i boka). Heimskringla gjeng til slaget på Re 1177. Soga hans Sverre vart uppskrivi under tilsyn av Sverre sjølv, og Magnus Lagabøtar fekk Sturla Tordsson, brorson hans Snorre, til å skriva om Haakon Haakonsson og seg sjølv, men av soga hans Magnus er det berre att ein liten stubb.

Andre merkelege bøker var: Konungs skuggsjå (kongs-spegelen, fyr di kongar og andre skulle liksom spegla seg i den). Der står det, korleis ein kjøpmann 119 skal fara åt, når han fer utanlands, og korleis den skal fara åt, som kjem til kongens hird, og mykje anna. Denne boka er skrivi i Norig i fyrstninga av det 13de aarh. og syner, at nordmennene var eit godt opplyst og sedat folk. Edda, av Snorre Sturleson, er ei slags lærebok i skaldekunst.

Der er mange bøker og, som er omsette frå Latin og Fransk, religiøse skrifter og romanar¹). Sverre-ætta gjorde mykje til å hjelpa fram bokriket. Haakon Haakonsson den unge omsette ei bok frå Latin, og Magnus Lagabøtar og son hans let setja i hop ei drjug bibelhistoria, Stjórn. Det var elles no som før mest islendingar, som dreiv på med bokskriving. —

Då Haakon var innpå 60 år gamal, tenkte den skotske kongen på å leggja Sudrøyarne under Skotland, då øyane var mest bygde av skotar og låg tett ved Skotland. Skotske hovdingar gjorde eit overfall på øyane, brende kyrkjer og gardar, drap mannfolk og kvinnfolk og tok småborna på spjotsoddarne. Då samla kong Haakon ei stor makt, 150 skip og 20,000 mann, og siglde til Skotland og herja langt inne i landet og la under seg att so mykje, som Magnus Berrføtt hadde rådt over. Då han var ferdig med detta, hadde det lidet langt ut på hausten, og då kom det ein reint overhendig sterk storm, som folk inkje hadde set maken til, og den norske flåten, som låg ved Largs, var i stor naud, og fleire skip gjekk under. Ein stor skotsk her kom til og ville nytta detta åføret til å gjera det av med ein norsk styrke 120 på 1000 mann, som var i land. Skotarne var mange gonger so mannsterke, og stormen var so hard, at det var mest umogleg å senda folk i land. Sistpå kom likevel nokre seg i land, og då dreiv nordmennene den store skotske hæren på flukt. Etter denne ærefulle sigeren ved Largs siglde Haakon til Orknøyarne og ville liggja der vinteren over, om det skulle trengast ei ny herferd, men han gav mesteparten av hæren heimlov. Her på Orknøyarne vart kongen sjuk. Då let han lesa opp alle kongesogene fyr seg frå Halvdan Svarte og utetter. Siste kvelden, då han var åt og skulle døy, heldt dei på med Sverres soga; det var nære midnatt, då ho var utlesi, og straks over midnatt slokna kongen, 15de desember 1263.

Alle sørgde på denne gode kongen. Han fekk tilnamnet den gamle, av di han hadde hatt ein son Haakon, som vart krynd til konge, medan gamle Haakon livde, og som vart kalla Haakon den unge, men som døydde fyre faderen.

Haakon den gamle er den siste norske kongen, me har ei heil soga om.
¹) Av dei eldre norske kongane var det mange, som inkje var ektefødde: Haakon den gode, Magnus den gode, brødrane Sigurd Jorsalafar og Øystein og Olav, Magnus Blinde, Harald Gille, brødrane Sigurd Munn og Øystein, Sverre Sigurdsson og Haakon Haakonsson.
²) Fyrr var det slik, at når ein var drepen, kunne frændarne hans drepa draapsmannen eller ein av frændarne hans, når dei inkje gav bot. Detta gjorde då, at frændarne til den drepne titt drap reint uskyldige menn, som dei kunne hava større gagn av å verta kvitt enn draapsmannen.
¹) Normannerne i England og Frankrike hadde teke til å gjera sitt eige mål, Fransk, til bokmål, jamsides med Latin.


120 Magnus Lagabøtar. 1263—1280.
Etter Haakon vart Magnus, son hans, konge. Det var ein opplyst mann med god vilje, men ingen hermann.

Då den skotske kongen, Alexander den tredje, høyrde, at Haakon den gamle var slokna, la han radt under seg Sudrøyarne og Man. Då Magnus skynad, at det i lengda ville vera vanskeleg å verja desse øyane, som låg so langt undan, gjorde han 121 fred og selde øyane til den skotske kongen mot ein pengesum og ei årleg avgift ¹).

Under styringa hans Magnus herja karelar og kvenar i Haalogaland; om dei vart utjagad, veit me inkje ²). Elles var det fred og ro i landet i hans tid, og han nytta freden godt.

Fyre hans tid var det inkje sams log fyr heile landet. Frostatingslogi og Gulatingslogi og Eidsivatingslogi (og Borgartingslogi) veik inkje lite ut frå kvarandre, og dei høvde inkje rett til den nye tida. Magnus fekk fullmakt av lagtinga til på grunnlaget av dei gamle lovene å setja i hop ei landslog, som skulle gjelda fyr heile Norig, og han fekk denne landslova vedteki på lagtinga.

Etter den nye lovboka skulle berre draapsmannen, inkje alle frændarne hans, betala bot, og han skulle betala til ervingen åt den drepne, inkje til alle frændarne hans. Blodhemn skulle ingen hava lov til. Den gamle stands-skilnaden, at kvar skulle få og gjeva bot etter sitt stand (sjå s. 15), fall bort. Før var det slik, at når ein leid urett og skade, fekk han sjølv saksøkje ugjerningsmannen, men etter den nye lovboka var slike ugjerningar lovbrot, som kongen ved embetsmennene sine skulle påtala. Lagmennerne vart domarar. Dei, som hadde ei sak, kunne anten ganga til heradstinget eller til lagmannen med ho; lagmannen fekk rett til å avgjera dei sakene, som vart innstemnde 122 fyr han. Den, som inkje var nøgd med lagmannens dom, kunne innstemna saka fyr lagtinget, men der var lagmannen formann, og han og sysselmennene nemnde opp lagretta. Vart inkje lagmannen og lagretta einige, skulle kongen avgjera saka. Offentlege lovbrot (kriminelle saker) skulle paadømast på heradstingi, liksom før; men kongens syslemenn stod fyr desse tinga, og folket fekk soleids inkje stort att av retten til å døma, kongen og embetsmennene fekk det meste. Folket miste retten til å taka ved lover og, av di lover, som skulle gjelda fyr heile landet, kunne inkje i same ordlaga takast ved på 4 særskilde lagting anna enn fyr eit syns skuld, og det vart inkje skipat noko storting fyr heile riket. Seinare vart dei 4 lagdøme bytt i fleire, so folk inkje skulle hava so lang tingveg. — Kongen kunne, etter landslova, gjeva ut rettarbøter, og då skulle han samråda seg med gode menn, og difor kom riksmøte av kongens handgjengne menn mykje i bruk no. Elles skulle landslova standa ved makt til evige tider.

Ved denne nye skipnaden vart mest all makt lagd i kongens hand, og folket miste mest alt sjølvstyret og kom reint utanfor det offentlege livet.

Då kongedømet no vart so sterkt, skulle det attåt hava meir glans og stordom enn før. Difor gav Magnus ut ei ny hirdskrå eller hirdlog. Etter den vart lendmennene, som var kongens største rådgjevarar, dei gjævaste nest etter hertugar og jarlar. Kanslaren fekk same rett og vyrdnad som lendmennene. Han var fyr det meste geistleg, hadde kongens segl og sette i hop og forseglde dei breva, kongen skulle senda. So kom stallarane (det same som marskalk eller marsk), 123 merkesmannen og skutelsveinane, og so drottseten (drost), som stod fyr trakteringa. Lendmennene skulle kallast baronar og skutelsveinane riddarar, og baronar og riddarar skulle kallast herrar.

Kyrkja fekk og stor makt. Erkebispen, Jon Raude, fekk kongen til å gjera ei semja i Tunsberg, at kyrkja skulle hava rett til å døma i alle saker mellom geistlege og verdslege; at erkebispen skulle hava lov til å halda ei hird på 100 mann og bispane på 40. Hirdmennene, både kongens og bispane sine, skulle vera frie fyr leidings-avgift av gardane, dei budde på.

Island fekk og ei ny lovbok, som var mest lik den norske. Der skulle inkje vera godar lenger, men syslemenn, som kongen utnemnde.

Av detta store loggjevingsarbeidet fekk Magnus tilnamnet Lagabøtar (logbøtaren).

Paa denne tida kom handelen meir og meir i hendene på utlendingar. I gamle dagar hadde stormennene faret på handel til utlandet, men på denne tida tok dei til å halda seg for gode til det og dovna av. Då landet inkje hadde noko handelsstand sjølv, so nær som nokre smaahandlarar, laut det draga til seg framande kjøpmenn. Difor gav Magnus fleire av dei tyske byane »fribrev« og letta handelen fyr dei med Norig.
¹) Paa Man heldt nordmennene sine gamle lover. Øya er endå i vaare dagar eit kongerike fyr seg sjølv med sitt eige ting. Ingi log, som er gjevi av det engelske parlamentet, gjeld på Man, før ho er vedteki på den gamle tingvollen.
²) Der er berre ein stubb att av soga hans Magnus.


123 Eirik Prestehatar. 1280—1299.
Då Magnus døydde, vart Eirik, eldste son hans, konge. Han var inkje fullt 12 år gamal, og difor styrde baronane fyr han i fyrstninga. Den gjævaste av desse var Bjarne Erlingsson til Bjarkøy. Baronane unnte inkje kyrkja den makta, ho hadde fenget av 124 Magnus Lagabøtar, og kyrkja var inkje nøgd med det, ho hadde fenget. Erkebispen Jon lyste Bjarne Erlingsson og fleire baronar i bann, men både Jon og fleire bispar laut rømme landet, og presteskapet laut gje frå seg mest alt det, som det hadde fenget ved semja til Tunsberg.

Magnus Lagabøtar hadde vore gift med ei dansk kongsdotter, Ingebjørg, men den danske kongen Eirik Glipping ville inkje betala ut farsarven hennar, og då kom det til ein lang ufred mellom Norig og Danmark. Då kong Eirik og rådgjevarane hans inkje ville finna seg i, at dei nordtyske byane tok seg større rett, enn Magnus Lagabøtar hadde gjeve dei, gjorde byane samlag med Danmark. Danmark var på den tid veikt, men dei tyske byane var so mykje sterkare. Alv Erlingsson til Tornberg (Tanberg på Ringerike) herja i Danmark og tok danske og tyske skip i mengdevis og vann uhorveleg mykje herfang. Tyskarane sende ut 30 store skip imot han, men Alv tok 9 frå dei, er det fortalt. Då sende dei ein ny flåte ut, og den la seg i Øresund og hindra tilførsel til Norig, so det vart stor svult der. Endå verre vart detta fyr Norig, fyr di handelen med England hadde teke mykje av i det siste, og difor vart enden den, at den norske kongen gjorde forlik med dei tyske byane på det grunnlaget, at tyskarane skulle hava den retten til å driva handel i dei norske byane, som dei før hadde hatt, og endå noko større rett, og nordmennene skulle hava same retten i dei tyske byane.

Straks etter drap marsken Stig Andersson og fleire andre danske stormenn kong Eirik Glipping. Drapsmennene vart dømde fredlause og kom til Norig, og 125 der fekk dei hjelp. No bar det til med ufreden att mellom Norig og Danmark, og nordmennene og dei fredlause herja og brende i Danmark.

Alv Erlingsson hadde drepe ein norsk stormann, og fyr det vart han dømd fredlaus, og då herja han fyr seg sjølv i Danmark. Eingong vart han fanga og førd fyr den danske enkjedronninga. Ho spotta Alv, fyr di han var so liten, men han svara: »So liten eg er, lever du aldri den dagen, du føder slik ein son.« Då svor dronninga, at han skulle rettast, og det vart han ¹).

Eirik hadde vore gift med Margrete, dotter til den skotske kongen Alexander den tredje, og dei hadde ei dotter, Margrete. Då Alexander døydde sonlaus, tok skotarne Margrete, dotter hans Eirik, til dronning. Ho for over til Skotland, men døydde på vegen, 8 år gamal (»Gjenta frå Norig«, som dei kalla ho). Eirik gjorde krav på Skotland etter dotter si, men det var fåfengt.

Eirik var ein godlynd og snill konge, men sjukleg og veik, og let andre råda. Då han vart myndig, var han inkje hard med presteskapet. Ingen kalla han fyr prestehatar, då han livde, og han fortente det inkje heller.
¹) Han vart kalla Alv Milde, då dei som fekk ein udaude, titt vart kalla milde eller heilage. Detta tilnamnet vart sidan til Mindre Alv eller Alv Liten. Der er endå visur til om denne Alv, både norske og danske.


125 Haakon Magnusson den eldre. 1299—1319.
Eirik hadde ingi søner, og difor vart Haakon, broder hans, konge. Medan Eirik livde, hadde han 126 vore hertug og hatt tredjeparten av Norig; han hadde butt i Oslo, og Eirik budde i Bergen. Då Haakon vart konge, heldt han på og budde i Oslo, og Trondheim vart inkje hovudlandet lenger.

Haakon var ein klok og sterk konge. Han agad dei tyske kjøpmennene, som støtt ville riva til seg større handelsrett, og gav ut fleire strenge påbod mot dei. Under broder hans hadde lendmennene rådt mykje og styrt landet, og sysselmennene hadde vore harde med ålmugen. Men no gav Haakon ut ei rettarbot, at det skulle inkje lenger vera jarlar i landet, (so nær som kongssøner og Orknøy-jarlen), og inkje lendmenn eller baronar. No vart riddarane det øvste verdslege stand i riket. Haakon meinte, at kongen hadde den skyldnaden på seg å sjå etter, at ålmugen inkje leid nokon urett, og han hadde strengt tilsyn med sysselmennene. Han tolte inkje, at kyrkja tok seg makt heller. Haakon fullførte det, som dei norske kongane, men mest Sverre og ætta hans, hadde arbeidt på: at all makta skulle vera hjå kongen, stormennene missa si makt, og ålmugen vera fri. Detta gjekk godt og, når Norig hadde ein god konge, og Haakon styrde godt. Landet var lukkeleg, men folket, som ingen part hadde i styringa, vart meir og meir like glad i offentlege saker og brydde seg inkje om å møta på lagtinga lenger, som rimeleg var, då lagtinga ingi makt hadde.

Ufreden med Danmark heldt på, og nordmennene hadde overtaket liksom før. Endeleg gjorde dei fred mellom både rika i Kjøbenhavn 1309. Då hadde ufreden vart omkring 25 år. Ved denne freden fekk Haakon bot fyr arven til moder si.

127 I Sverik var på den tid Birge Magnusson av Folkunga-ætta konge. Han låg allstødt i strid med brødrane sine, hertugane Eirik og Valdemar. Hertugane fekk hjelp av kong Haakon, og Birge av den danske kongen Eirik Menved. Haakon hadde ingi søner, men to døtrer. Etter logi hans Magnus Lagabøtar kunne inkje ei kvinna erva Norigs rike, og difor fekk Haakon stelt det slik, at om Ingebjørg, ektefødde dotter hans, fekk ein son, skulle han erva Norig. Det vart fastsett og, at kvinner kunne erva riket, når det inkje fanst andre ervingar. Ingebjørg vart trulova med hertug Eirik, men seinare vart det ufred mellom Eirik og Haakon. Eirik drog inn i Norig ein veter med ein her, truleg tyske leigesoldatar, og kringsette Aakershus. Detta er fyrste gongen Aakershus vert nemnt. Haakon var inkje på den kanten av landet, men bøndene samla seg og drog mot Eirik, og dei slost godt, er det fortalt ¹), men kunne inkje greida seg mot øvde soldatar. Eirik vart sjuk i Oslo og drog seg ut or Norig straks etter slaget med bøndene, og nordmennene gjorde ei herferd inn i Dalsland. Sistpå vart det gjort fred mellom alle tre rike i Helsingborg 1313. Då hadde Eirik alt halde bryllaup med Ingebjørg. Nokre år etter fanga kong Birge både hertugane og let dei svelta ihel, trur dei. Haakon skundad seg inn i Sverik med ein her, men kom for seint til å berge mågen sin. Svenskane vart so harme på kong Birge, at dei jaga han ut or landet, og han kom aldri att. Same året døydde kong Haakon. 1319. 128 Han var den siste kongen på manns-sida av den gamle norske kongsætta, som hadde styrt landet i innpå 500 år.
1) Det er lite me veit om denne tida og frametter til reformasjonen.



Femte stykket.

128 Fraa 1319 til 1537.
Magnus Eiriksson Smeiken. 1319—1355.
Ingebjørg, dotter til kong Haakon, og hertug Eirik hadde ein son Magnus, som ervde riket etter Haakon. Paa modersida høyrde han til Harald Haarfagre-ætta og på faderssida til den svenske Folkunga-ætta. Då han berre var 3 år gamal, styrde 12 formyndarar med kanslaren til formann.

Magnus vart teken til konge i Sverik og, etter Birge, og soleids fekk Norig og Sverik no same kongen, men elles skulle kvart rike styrast fyr seg sjølv og kongen vera like lenge i kvart rike.

Hertuginna Ingebjørg fekk mykje å seie no, men ho var ung og uvitug, øydde opp dei pengane, Haakon hadde spart i hop, og gjorde gjeld. Både nordmennene og svenskane vart misnøgde og tok makta frå ho, og dei norske stormennene gjorde Erling Vidkunnsson, brorson hans Bjarne Erlingsson, til riksforstandar og gav han kongeleg makt og namnet drottsete. I styringssaker skulle han samråda seg med riksrådet (dei gjævaste stormennene).

Erling styrde riket godt, til Magnus vart 15 år; då tok han sjølv styringa. Men det var vanskeleg 129 å styra to rike i slike tider. Dei svenske stormennene ville råda seg sjølve og kunne inkje semjast med kongen. Dei gav han klengjenamnet Smeiken, og det var inkje fyr det gode. Dei sa, han var veik og lauslynd og hadde inkje vidare gåver. Han var støtt i pengeknipa og laut setja kruna si i pant.

Nordmennene likte han betre. Det er likt til, at Magnus var mild og rettvis og heldt log og rett oppe, men då all makta var i hendene på kongen, var landet vanhjelpt med aa. hava ein konge, som fyr det meste inkje var heime. Difor tok nordmennene Haakon, son hans Magnus, til norsk konge; men då Haakon var berre barnet, skulle Magnus styra fyr han, til han vart stor. Straks etter vart det fastsett i Sverik, at Eirik, den andre son hans, skulle hava Sverik etter Magnus.

I denne tida gjekk det meir og meir til atters med Norig. Dei tyske byane ved Nordsjøen og Østersjøen hadde gjort eit stort samlag, Hanse-samlaget; detta vart so stort, at sistpå var 84 byar med i det. Dei fekk all handelen både i Norig og Sverik og Danmark. Dei tyske handelsmennerne i dei norske byane trassa log og rett og førde eit forargeleg liv med lauslivnad og slåsting og drap. Eingong stod det eit heilt slag mellom byfolket og tyskarane i Bergen, og desse brende opp mange hus i byen. Kongen streva ærlegt aa taumekjøyra dei og gav ut fleire påbod imot dei, men detta nytta inkje, då Norig, som før sagt, inkje kunne vera dei fyrutan, og enden vart, at dei tok seg rett til å handla i smått og kaupa opp varer av bøndene i staden fyr av borgarane. Det verste var, at dei tyske handelsmennerne inkje busette seg i Norig;

130 då hadde dei eller borna deira lært seg Norsk og vorte nordmenn, og Norig soleids fenget seg eit norsk handelsstand, som kunne hjelpt opp landet. Men dei tyskarane, som kom til Norig, var berre krambud-sveinar, som inkje fekk lov til å gifta seg og inkje kunne driva handel fyr eiga rekning. Det var so lite framferd i det norske byfolket på denne tida, at jamvel handverkarane fyr det meste var tyskarar.

Då nordmennene slutta med å fara på sjøen, kom den norske flåten reint i forfall, og detta vart farleg no, fyr di andre folk tok til å byggja større og sterkare skip enn før.¹) Det var lite samferdsel mellom Norig og skattlanda. Orknøyarne, som låg so nær Skotland, vart meir og meir skotske. Den gamle norske jarlsætta var utdøydd, og det hadde lenge vore jarlar av skotsk ætt. Bispane og prestane var og fyr det meste frå Skotland, og skotske herrar fekk inngang på øyane. Paa Hjaltland stod det betre til; det stod inkje lenger under Orknøy-jarlen, men beint under den norske kongen, og det kunne difor halda seg heiltupp norsk. Island gjekk mykje til atters, der var støtt ufred og slåsting, og embetsmennene sopa åt seg.

Store ulukker kom til. I Gauldalen grov Gaula seg inn under melen og reiv med seg 48 gardar og fleire kyrkjer, og halvtredje hundre menneske gjekk 131 med. Den store og fagre domkyrkja i Nidaros, som Olav Kyrre hadde oppsett og som sidan var tilbygd og prydd framigjenom tidene og no stod ferdig i all sin agande stordom, vart mest øydelagd av lauseld (andre påskedagen 1328). Russane herja i Finnmarki og langt ned i Haalogaland. Magnus gjorde fleire herferder mot dei med norsk og svensk hermakt, men hadde inkje vidare framgang. Men den største ulukka var »den store mannadauden« eller »svartedauden«, som var so gruseleg, at det endå gjeng segner om han. Det var ei pest, som kom frå Asia og for herjande heile Europa rundt på 8 år. Ho kom til Norig ut på sumaren 1349 med eit skip, som kom frå England til Bergen, og på eit år for ho heile landet rundt radt opp til dei øvste fjellbygdene. Mange bygder døydde reint ut, lækjedom var inkje å tenkja på, og dei freista på å berge livet med bøner og prosessioner. Dei fortalde i den tida, at to tridjepartar av heile folket døydde på det året, og i det minste døydde tredjeparten. Dei fleste embetsmennene strauk med. Prestane sparte seg inkje og gjorde kvat dei kunne til å hjelpa dei sjuke, er det likt til, for flestalle døydde av sotta. Erkebispen og alle bispane so nær som ein gjekk med. Heile domkapitlet i Nidaros døydde ut so nær som ein, og han laut velja den nye erkebispen åleine. Detta var eit hardt slag fyr den norske kyrkja; ho hadde i seg dei same emne til vanmagt, som heile riket elles (paven la seg for mykje opp i kyrkjesakene, so bispane inkje fekk den makta, dei trengde til). Kyrkja kom seg aldri rett etter detta.

Pesta kom til skattlandi og, so nær som til Island og Grønland. Seinare kom det pest og andre sjukdomar 132 til Island med, og uår og jordskjelv kom til. Med Grønland var det mest inkje samferdsel lenger. Kongen hadde einerett på handelen og sende bere ender og då eit skip opp. Då vart grønlendingane utarmad; overfall av eskimoane skadde dei og mykje. Sistpå kom heile Grønland i gløymeboka, og folket døydde av naud og armodsdom eller vart drepne av eskimoane.

Til Sverik og Danmark kom pesta både frå Norig og Tyskland, og herja ille der som i Norig. Men Sverik og Danmark kom seg snarare etter farsotta.¹) I Norig var det inkje makt og tiltak i folket liksom før; landet var stort, men fattig og fælande romgrendt,²) og folket hadde inkje hovdingar å støtte seg til.

No gjekk det til atters med bokriket og. Det var stormennene, som heldt bokriket oppe, og samferdsla med England og Irland og Frankrike fekk før i tida kulturen frå Europa til å strøyma til Norig og gjeva rikare vokster åt det nasjonale livet og bokriket. Medan Norig hadde sitt fagre og rike landsmål, hadde Sverik og Danmark bere bygdemål. Detta vart no reint forandra. Dei norske stormennene kunne inkje lenger bera bokriket; det fanst inkje noko rikt handelsstand heller, som kunne gjera det, og bonden brydde seg inkje om slikt. Då Norig og Sverik hadde konge i hop, vart dei riddar-romanane, som var omsette på Norsk, 133 omsette frå Norsk til Svensk og sidan til Dansk, og då tok Sverik og Danmark til å få seg eit bokrike på sitt eige mål. Samferdsla mellom Norig og Vest-europa tok av, då skipsferdi tok av, og samferdsla med Tyskland tok til. Men då Danmark låg næmast Tyskland, kom kulturstraumen fyrst dit, so til Sverik og sist til Norig, som soleids kom til å liggja meir avsides liksom. I Danmark og Sverik hadde dei teke til å dikta visur etter tysk mynster. Derfrå kom denne visediktinga til Norig og derfrå til Island. Mange av desse gamle visurne er til endå.

Paa denne tida var det so lite hjelp fyr det nasjonale livet i dei norske stormennene, at no då Norig og Sverik hadde ein konge og stormennene i både rika kom meir i hop, fekk det svenske målet inngang i Norig bland dei beste i riket.
¹) Det var so mykje verre fyr kongen å halda flåten i stand, då han, so mektig han var, inkje hadde lov til å leggja på nye skattar. Det var ingen heller, som hadde rett til å lata til pengar. Ville kongen hava større innkomur, laut han fara omkring i kvart herad og tinga med bøndene, om dei godviljugt ville gje noko.
¹) 10 år etter gjekk „barnedauden“ i dei tre landa, og 1371 herja ei gruseleg farsott i Norig att. Fyre mannadauden var det 300 prestar i Trondheim, etter den siste farsotta var det bere 40 att.
²) Danmark var omkring tre gonger so folkerikt som Norig på denne tida, men bere seteparten so stort på lag. Danmark var soleids 18 gonger so tettgrendt som Norig.


133 Haakon Magnusson den yngre. 1355—1380.
Haakon vart myndig i 1355, og då tok han styringa i Norig. Han var ein god og rettvis mann. I Sverik sette kongssonen Eirik opp mot kong Magnus og gjorde seg til konge, men inkje lenge etter døydde han. Då tok svenskane Haakon til konge, soleids at han og Magnus skulle styra i hop, men dei svenske stormennene var so reint agelause og sjølvrådige, so det vart inkje vidare til styring.

I Danmark hadde tilstandet vore endå mykje verre enn i Norig og Sverik. Stormennene tenkte berre på å sopa åt seg sjølve, trælkad folket og gjorde kongen maktlaus og herja og røva på sjøen og på landet. Riket hadde ei stund vore reint sunderteket, og det meste av landet var pantsett til 134 danske og tyske herrar. I denne nauda gav Skaane seg under Sverik. Endeleg fekk kong Valdemar Atterdag samla riket att. Dotter hans, Margrete, vart trulova med kong Haakon, men då Magnus Smeiken let Valdemar få taka att Skaane, vart svenskane harme, og dei svenske stormennene tok til konge ein tysk mann, Albrekt av Meklenburg, systerson til kong Magnus. Magnus og Haakon tapte eit slag; Magnus vart fanga, og Haakon laut dra til Norig att. No kom det ein bròte tyskarar inn i Sverik, og desse plaga ålmugen, som lengta etter »den gode og ærlege herre« Magnus att. Tyskarane fekk slik makt, at kongen kalla kvar tysk landslaupar fyr morbror, sa svensken. Stormennene vart og misnøgde, og då kong Haakon drog med ein stor her mot Stockholm, gav dei fader hans fri, mot at han inkje skulle gjera krav på Sverik meir, og skremde Albrekt til å lova, at han skulle styra i alle måtar, som riksrådet ville. Men fyr ålmugen vart det inkje betre enn då tyskarane styrde. Stormennene herja og slost og drap liksom i Danmark.

Tre år etter drukna kong Magnus i Bømmelfjorden. Då var han 58 år gamal. 1374.

Haakon streva liksom dei førre norske kongane med å gjera ende på den overmakta, dei tyske kjøpmennene hadde rive til seg. Han forbaud dei å selja i smått og handla med andre enn borgarane. Detta likte dei inkje. Dei var so kaute, at dei gjekk væpna på gatene og drap folk og gjorde mykje ugagn. Då tok dei norske embetsmennene skip og gods frå tyskarane, og då kom det til ufred. Nett på same måten gjekk det i Danmark og. 77 tyske byar frå Holland til Lifland gjorde samlag mot 135 Norig og Danmark. Kong Albrekt og nokre tyske fyrstar slo lag med byane og ville byta Danmark mellom seg. I denne ufreden tok dei store tyske herskipi til å føra kanonar, og den norske leidingsfloten var venteleg no reint ubrukande. Danmark var likso verjelaust. Tyskarane herja og brende mest i heile Danmark og herja Kjøbenhavn. I Norig brende dei Marstrand og Konghelle og herja alle sjøbygderne frå Gjøtaelvi til Bergen, og so lenge ufreden stod på, fekk landet ingi tilførsel. Haakon laut gjera fred og gjeva tyskarane so stor rett, som dei nokortid hadde hatt. Danmark slapp betre, enn det kunne venta. Byane gjorde fred med Valdemar Atterdag, og då var inkje hine fiendane so mykje å ottast fyr. — I Sverik hadde og tyskarane rive all handelen til seg, og der var det attåt ein tysk konge og flokkar af tyske leigesoldatar.

Valdemar Atterdag døydde 1375. Han hadde inkje søner, men berre ei dotter Margrete. Margrete og Haakon hadde ein son, Olav, og han vart no konge i Danmark, men då han inkje var meir enn 6 år gamal, styrde Margrete fyr han, medan Haakon styrde Norig.

Haakon døydde 1380, 40 år gamal.

135 Olav Haakonsson. 1380—1387.
Haakon hadde berre ein son, Olav, og han vart konge i Norig etter fader sin. Soleids fekk Norig og Danmark no same kongen. Margrete styrde Danmark. Tilstandet der var reint grysjelegt på denne tida, og Margrete og Olav var mest i Danmark, der det trengdest mest. I Norig stod det mykje betre til. Drottseten og riksrådet styrde. 136 Olav vart berre 17 år gamal. Han døydde 1387, og med han døydde denne kongsætta ut. (Folkungaætti). Nordmennene sørgde mykje på han, og ålmugen ville inkje tru, at han hadde døydd. Han er den siste norske kongen, som er ætta frå Harald Haarfagre.

136 Stormannsveldet vert sterkt i Sverik og Danmark, og veiknar av i Norig.
I Sverik og Danmark hadde det lagat seg til eit sterkt stormannsvelde. Dei, som i ufredstider ville tena kongen fullt rustad og med hest, slapp å betala skatt av garden sin. Desse vart då kalla frie (på Svensk frälse), og hine, som laut betala, ufrie. Denne retten kom til å gå i arv, so det på slutten vart ein erve-adel, og denne tok seg støtt meir og meir makt. Han hadde i fyrstninga all si makt frå kongen, men kom på slutten til å råda meir enn kongen sjølv. Dei gjævaste vart kongens råd, men etter kvart tok dei seg so mykje makt, at dei fekk landsstyringi i si hand og vart til eit riksråd. I detta fekk dei øvste geistlege stormennene og sæte. Desse stormennene pinte og plaga ålmugen, bygde borger omkring i landet og røva frå folk og slost med kvarandre om makta. I Danmark fekk dei størst makt. Der tok dei titt gardane frå dei frie bøndene og gjorde dei til festebønder og plaga dei med avgifter og arbeide (hoveri). Inkje stort likare var det med den svenske ålmugen. Liksom i Norig hadde ålmugen både i Sverik og Danmark mist sjølvstyret sitt. Paa landskapstinga (fylkestinga) kunne i gamle dagar kvar fri mann møta fram, men no var høvdingmøte eller herredagar 137 komne i stellet og rådde i staden fyr folket. Mest makt fekk stormennene ved det, at dei tok seg rett til å velja ny konge, når den gamle døydde. Denne retten bruka dei då til å tvinga kongsemnet til å skriva under ei handfestning (val-forlik), som gjekk ut på å auka stormannsveldet.

Eit slikt stormannskap heldt på og laga seg til i Norig og, men det kom aldri rett til å trivast. Magnus Lagabøtar hadde gjort dei handgjengne mennene sine frie fyr leidings-avgift, som bøndene laut betala; men denne avgifta var inkje stor og var fastsett ein gong fyr alle. Den norske odelsbonden minntest, at han hadde hatt stormanns-rett i eldre tider, og det var slikt grjot i han, at dei nye handgjengne stormennene og dei kongelege embetsmennene kunne inkje trælka han til å vinne makt og rikdom sjølve, og dei norske kongane, som hadde stridt seg til den makta, dei hadde, mot det gamle stormannsvelde, hjelpte bøndene mot overgang. Då Norig var eit erve-rike, kunne inkje stormennene tvinga kongane til å skriva under handfestningar heller. Difor vart inkje dei norske stormennene gode til å halda i hempa med dei svenske og danske.

I alle tre landa hadde bøndene mist sjølvstyret. I Sverik og Danmark var dei lite frie, og kongedømet var veikt og stormennene sterke, men i Norig var bonden fri og stormennene veike, og kongen den einaste, som styrde. I Sverik og Danmark var det eit stort herremannslag, som kunne styra, og som hadde mykje å tapa, om landet kom under framande herrar, men i Norig var det inkje slik. Bonden var like glad, korleis det gjekk landet, når han berre var fri mann 138 på garden sin, og alt stod på kongen. Hadde Norig ein klok og sterk konge, gjekk alting godt, hadde det ein veik konge, gjekk det måteleg, og skulle Norig hava konge i hop med andre land og kongen jamt var borte, kunne inkje landet i lengda halda seg jamhøgt med hine.

I det fjortande aarh. hadde det vore mykje samkvem mellom dei svenske og danske stormennene, mange giftarmål kom i stand mellom svenske og danske ætter, og det svenske og danske målet kom til å verta mest likt hjå stormennene. I både landa kunne dei inkje venta anna enn fiendskap av folket og av kongen. Om det kom i stand eit samlag mellom både rika, kunne dei lettare trakka på folket og trassa kongen. Fyr Norig ville eit samlag med dei tvo andre rika vera øydeleggjande. Landet var reint hjelpelaust, når det ingen konge hadde fyr seg sjølv, riksrådet, som inkje hadde noko stormannsvelde å støtte seg til, hadde lita makt, og når nordmennene sjølve inkje kunne styra, var det inkje anna å venta, enn at dei framande stormennene ville taka styringa.

Då den norske kongsætta døydde ut, var tilstandet i Norig betre enn i Sverik og Danmark. Men det var reint eit tilfelle, om detta skulle vara ved eller inkje.

138 Margrete. 1387—1389.
Margrete var ei utifrå gåverik kvinna, og det kunne trengast og i slike tider. Det såg mørkt ut i dei tre rika. Dei hadde farlege fiendar på alle kantar, russar og tyskarar, og det hadde vore nære på, at Danmark reint hadde gått under. Næringsvegane 139 var heiltupp i forfall, og der var dagstødt røving og drap både i Sverik og Danmark.

Det høvde seg so ved eit tilfelle, at Margrete kom til å samla dei tre rike, endå det var lite von, om at so skulle henda. Ingi kvinna hadde styrt i sitt eige namn i noko av dei tre rika, det var fleire som hadde erverett til kongedømet, og den svenske kongen kom med trugsmål mot Norig og Danmark. Margrete var i fyrstninga so fattig, er det fortalt, at ho kunne inkje gjeva eit måltid mat, mindre gode vener hjelpte ho, og tre år, før Olav døydde, hadde ho inkje meir enn to små skip til å slåst mot dei adelege sjørøvarane, og dei stormennene, som var true, hadde inkje meir enn 7 til å hjelpa ho med. Store stykke av Danmark var i klørne på tyskarane. Ho laut gje Sønderjylland (Slesvik) som len til den holstenske greven Gerhard, som no vart hertug av Slesvik. No trengde tyskdomen hardt inn i detta landet, men ved detta fekk Margrete fred på den kanten.

Både dei norske og danske stormennene tok Margrete til »fullmektig frua og husbonde«. I Sverik hadde stormennene teke mest all makta frå Albrekt, og då han drog inn mange tyskarar og på den måten tenkte å styrkja makta si, vart dei so hatige på han, at dei gjorde samlag med dei norske og danske stormennene og tok Margrete til fullmektig frua dei og. Albrekt gjorde berre Gjøn med ho; han kalla ho kong broklaus og sende ho ein brynestein til å bryna nålene sine på. Han for til Nordtyskland og kom attende til Sverik med ein stor tysk her, men ein norsk og dansk og svensk her slo tyskarane ved Falkjøping og fanga kong Albrekt, 1389.

140 Eirik av Pommern. 1389—1442.
Nordmennene likte inkje aa hava ei kvinna til konge. Margrete hadde ein systerdotterson, Eirik, son til ein pommersk fyrste. Han hadde etter logi erverett til Norig, og han vart teken til konge på Øyreting 1389, men då han bere var 6 år, skulle Margrete styra fyr han.

Etter Falkjøping-slaget fekk Margrete heile Sverik i si makt so nær som Stockholm. Der hadde tyske soldatar og kjøpmenn makta og drap alle dei beste svenskane i byen og varde seg i mange år, då Margrete ingen flåte hadde til å hindra tilførsel med. Nokre av dei tyske byane kunngjorde, at kven som ville herja på dei tre rika, skulle hava trygt tilhelde der. Då samla det seg fulltupp med røvarar, som tok på og herja på gamal vikingvis. Dei kalla seg Vitaliebrødrar, for dei skulle låst føra matvarer (viktualia) til Stockholm. Dei brende Malmø, og tvo gonger Bergen, som var den rikaste byen i dei tre rika, og tyskarane i Stockholm herja og brende dei næraste bygdene og byane. Endeleg 6 år etter la nokre av hansebyarne seg imellom, då dei leid store tap ved det, at handelen hadde slutta. Stockholm gav seg opp til Margrete, og Albrekt slapp ut or fangehuset. Vitaliebrødrarne vart burtjagad og tok no til å herja andre stader.

Etter denne ufreden vart Eirik teken til konge både i Danmark og Sverik, og i 1397 vart han krynt i Kalmar (i Sverik) til konge over alle tre rika. Paa eit møte av norske og danske og svenske stormenn vart nokre av dei samstellte om, at dei tre rika til evige tider skulle hava ein konge. Naar kongen døydde, 141 skulle utsendingar frå alle rika velja ettermannen hans. Rika skulle hjelpa kvarandre i ufred, men elles skulle kvart rike styrast etter sine eigne lover. — Ingen nordmann var med på detta, denne unions-akta vart aldri kunngjord og vedteki og vart soleids aldri log i noko av rika. Folket fekk aldri vita om detta dessmeir. Det var Margrete og stormennene, som hadde gjort alt i hop. Detta samlaget, som no kom i stand, då alle tre rika fekk same konge, kallar dei Kalmar-samlaget. (Kalmarunionen.) 1397.

Eirik var reint ung og inkje dugande heller, og difor styrde Margrete so lenge ho livde. Ho styrde sterkt og fekk stormennene til å lystra både i Sverik og Danmark, men under styringa hennar vart Danmark hovudlandet, både fyr di ho var dotter til den danske kongen Valdemar Atterdag, og fyr di Danmark var meir tettgrendt enn Norig og Sverik og mykje folkerikare enn Norig, og fyr di det låg næmast Tyskland, som var den farlegaste fienden og attåt i alle måtar var mønsterlandet fyr stormennene i dei tre rika.

Då greive Gerhard døydde, prøvde Margrete på å få att Slesvik, men enkja og borna etter Gerhard sette opp, og det vart ufred. Straks etter døydde Margrete, 1412, 60 år gamal.

Eirik skreiv ut mykje folk i alle rika og la på store skattar. Detta gjekk mest ut over dei, som lite hadde, av di presteskapet og adelen hadde mykje skattefritt jordegods. Då Eirik hadde teke mest heile Slesvik, fekk den holstenske greven hjelp av nokre av hansebyarne. Tyskarane siglde mot Kjøbenhavn, men dronninga, fru Filippa, fekk folket til å verja seg so godt, at fienden vart driven attende, 1428. Dessimillom 142 låg kong Eirik på kne i Sorø og bad. Verre gjekk det med Bergen same året. Vitaliebrødrarne fall over byen og røva på bispegarden og alle nordlandsjektene, som nettopp var komne til Bergen, og drap og herja i heile byen. Året etter kom dei att, 400 mann sterke, og røva og brende opp mykje av byen. Ufreden varde i 25 år. Hansebyarne fekk stadfesting på all den handelsrett, dei hadde hatt, mot at kjøpmennene frå dei tre rika skulle have same retten i dei tyske byane. Den holstenske greven fekk Slesvik.

Eirik drog inn mange tyskarar i Danmark, og gav både tyskarar og danskar embete i Norig og Sverik. Både nordmennene og svenskane var misnøgde med detta og klaga attåt over dei store skattane. Dei kongelege futane pinte og plaga ålmugen. Dei fortel om ein fut i Dalarne (i Sverik), at når bøndene arbeidde på garden hans og øykene var so utpinte, at dei inkje orka meir, hadde han bøndene fyr plogen, og kvinnfolk, som var med born, fyr høylasset, og eingong hengde han opp 5 mann i røyken i peisen. Endeleg reiste dalkarlarne seg og hadde til hovding ein adelsmann, Engelbrekt Engelbrektsson; hine svenskane hjelpte til, og dei dreiv utlendingane ut. Men dei svenske stormennene likte inkje å vera under bondehovdingen Engelbrekt, og han vart myrda, og då tok stormennene Karl Knutsson til riksforstandar. Engelbrekt fekk soleids vantakk fyr storverket sitt. Han var den fyrste, som vekte fridomshug og aalmennhug hjå den svenske bonden; han kalla i hop den fyrste svenske riksdagen og, som alle 4 stand møtte på, adelsstand, prestestand, borgarstand og bondestand 143 Det danske lensvesen vart innført i Norig og kongelege lensmenn innsette til styrarar. Desse budde gjerne på ei festning eller ein kongsgard og betalte stundom berre ei viss avgift av lenet til kongen og fekk sjølve hava alle inntektene elles. Difor pinte dei ut av leni alt det, dei kunne få. Dei styrde mest som dei ville, som småkongar, og stod inkje under noko tilsyn. I Tunsberg len klaga ålmugen, fyr di skattane, som futane kravde, var so store, og sa, at det var betre å reisa frå horv og plog og fly frå lenet. Nordmennene var misnøgde og, fyr di kongen aldri kom til Norig, og ingen var innsett til å styra på hans vegne heller. Under denne styreløysa herja russar og heidningar på Haalogaland. Ålmugen sunnanfjells reiste seg under Amund Sigurdsson Bolt, men riksrådet fekk sonat det ned og lova å skriva til kongen, at han inkje skulle setja utlendingar til embetsmenn og inkje krevja større skatt enn han hadde rett til.

Danskane var endå meir misnøgde både med skattane og tyskarane, som kom inn i landet. Sistpå vart Eirik so leid og kjeid av alle klagemåla, at han busette seg på Gotland, og då sa svenskane og danskane han opp. 1439.

Nordmennene heldt lengst på han. Dei var frå gamal tid vande til å akte og æra kongen sin og lystra logi og inkje taka seg sjølve til rette, og på slutten hadde Eirik gjort, som dei bad om, og innsett ein drottsete til å styra landet, og til detta utnemnde han riddaren Sigurd Jonsson til Giske, som var ætta frå Agnes, dotter hans Haakon den femte. Nordmennene baud Eirik koma til Norig, men han ville 144 inkje koma. Endeleg laut dei segja Eirik opp 1442. Då hadde han boret kongsnamn i Norig i 53 år. Sidan livde han i 10 år som sjørøvar på Gotland; då vart han avjagad og døydde sidan i Tyskland som ein fattig mann.

144 Kristoffer av Bayern. 1442—1448.
Danskane og svenskane hadde to år fyreaat teke ein tyskar, Kristoffer av Bayern, systerson hans Eirik, til konge. Dei svenske stormennene ville inkje taka han, før han skreiv under ei hard handfestning, og i den lova han, at berre svenskar skulle hava rett til embete i Sverik, og mykje anna. Ved denne handfestningi fekk den svenske adelen endå større makt enn før.

I 1442 tok nordmennene og Kristoffer til konge. Han var ein godlynd og snill mann. Riksrådet fekk større part i styringa og agad tyskarane i Bergen. I Sverik var det dyrtid og svult. Kongen for omkring der med eit stort fylgje, og då åt hestane hans rug, men bonden åt borkebrød. Difor kalla ålmugen han fyr borkekongen. Svenskane klaga og, fyr di gamle kong Eirik røva frå dei, men Kristoffer tykte synd i han og svara berre: »Morbror vår sit på eit skjer, han lyt og hava noko å leve av.« Kristoffer døydde 1448.

144 Karl Knutsson. 1449—1450.
No var det ute med Kalmar-samlaget. Dei fleste svenskane ville helst hava ein innlending til konge, og dei valde Karl Knutsson. 145 Danskane tok ein tysk greive, Kristjern av Oldenborg, som på morsida var skyld til det gamle danske kongehuset. Han laut lova, at riksrådet skulle hava mest all makta, og godkjenna Danmark fyr eit valrike.

Korkje Karl Knutsson eller Kristjern hadde erverett til Norig. Ålmugen ville helst hava ein nordmann og tenkte på Sigurd Jonsson, men denne var inkje huga på detta. Han liksom flestalle norske stormenn på denne tida drog seg bort frå det politiske liv, og det var for lite makt og dug i dei til å føra folket. Ingen aalmennhug var det hjå folket heller; det var no i lang tid vant til, at kvar sytte fyr seg, og brydde seg inkje om rikssaker og let dei kongelege embetsmennene styra. Men detta var farleg no. Mange utlendingar hadde trengt seg inn i norske embete, og nokre av dei gifte seg inn i norske stormannsætter og fekk same rett som innfødde, og det sat alt fleire av dei i riksrådet. Dei kom inkje til nokon einskap i riksrådet om kongevalet. Alle tottest dei vita, at Norig, romgrendt, fattig, umyndig og hjelpelaust, inkje kunne hava sin eigen konge. Erkebispen, Aslak Bolt, ein staut gamal mann, og riddaren Olav Nilsson til Talgøy (i Ryfylke) og fleire andre ville hava Karl Knutsson, og denne ville ålmugen og gjerne hava. Danskane i riksrådet ville hava Kristjern; dei fremste av desse var dansken bisp Jon av Oslo og riddaren Hartvik Krummedike frå Holsten. Denne var hovding på Aakershus og hadde giftat seg til store rikdomar i Norig. Riksrådet sende desse to til Danmark til å tinga om fred, men fyrst laut dei gjera eiden sin på, at dei inkje skulle bjoda Kristjern kongedømet; men detta gjorde dei like radt, liksom

146 dei hadde fenget fullmakt til det av det norske riksrådet. Dei kom att med ein dansk her til Oslo, og der stengde dei erkebispen og rådet inne, og riksrådet laut taka Kristjern til konge, og han skreiv under ei handfestning.

Detta vart for galet. Trønderane samla seg på Frostating og tok Karl Knutsson til konge, og fleire andre stader gjorde dei det same. Aslak Bolt meinte på det, at han skulle nok læra hr. Hartvik, korleis ein nordmann skulle fara med holstenarane og utlendingane. Karl kom til Norig, og erkebispen krynte han i Nidaros 1449.

Karl Knutsson kom inkje til å styra lenge. Mange av dei svenske stormennene, helst av presteskapet, hata han og ville heller hava samlag med Danmark. Paa eit møte i Halmstad mellom danske og svenske riksrådar sveik dei svenske kongen sin, og på hans vegne gav dei opp kravet hans på kongedømet i Norig og gjorde ei avtala med danskane om aa hava konge i hop, når den eine kongen eller både to døydde, og då kunne Norig vera med, om det ville.

Paa denne tida døydde Aslak Bolt. No då det var so lite framferd i den norske adelen, var erkebispen den, som høvde best til å vera hovding, og no var då landet reint hovdinglaust. Kristjern kom med ein flåte til Nidaros og vart krynt der. Straks etter hadde han eit møte i Bergen av norske og danske riksrådar, og her vart det fastsett, at Norig og Danmark skulle alltid vera sambundne »i broderleg kjærleik«. Det eine riket skulle inkje vera framfor det andre, og kvart rike skulle styrast av innfødde menn.

147 Kristjern den fyrste. 1450—1481.
Det norske folket gjorde inkje motstand; det ville inkje hatt Kristjern til konge, men no tok det viljelaust imot han like vel, og utlendske stormenn hadde rådt fyr Norigs framtid. Paa denne måten fekk den oldenborgske kongsætta styringa over Norig og hadde ho radt til 1814.

Det var ei stund ufred mellom Kristjern og Karl, og dei herja so ille fyr kvarandre, at det tok til å veksa opp hat no mellom folka. Men likevel heldt den svenske adelen og presteskapet so mykje på samlaget med Danmark, at dei jaga Karl av og henta Kristjern til Sverik, og soleids vart alle tre rike sambundne att (frå 1457—1463).

Ved detta leitet døydde den holstenske greive-ætta ut. Kristjern kunne no draga Slesvik under Danmark att, då det var danskt len, men den slesvikske adelen som hadde vorte heiltupp tysk, ville at Slesvik og Holsten skulle vera i hop som før. Då vart Kristjern teken til hertug over Slesvik og Holsten, og Slesvik vart skild frå Danmark.

Kristjern skrøytte no av, at han rådde over 40 000 kyrkje-sokner og kunne reisa ein her på 200 000 mann. Men gleda varde inkje lenge. Han var støtt i pengeknipa; svenskane kalla han fyr »den bottenlösa taska«; ålmugen i Sverik ville helst hava Karl til konge, stormennene vart og hatige på Kristjern, og han laut hava seg undan frå Sverik, og frå den tid var Karl konge der fyr det meste til han døydde. Då vart systerson hans, Stein Sture den eldre, riksforstandar, og ålmugen var på hans sida. Då Kristjern ville taka Sverik med makt, slo svenskane han på Brunkeberg (i Stockholm), 148 og sidan ville inkje den danske adelen hjelpa Kristjern til fleire herferder. Stein styrde godt. Han hjelpte bøndene mot stormennene, og borgarane mot tyskarane og let dei få vera med i riksstyringa. Han fekk lov av paven til å grunnleggja universitetet i Uppsala og. To år etter fekk Kristjern og lov til å grunnleggja eit universitet i Kjøbenhavn. 1479.

Norig fekk svida hardt fyr pengeknipa hans Kristjern. I Bergen hadde tyskarane bugti og både endane. Lensmannen Olav Nilsson til Talgøy ville tugta dei, men då sette dei opp. Olav Nilsson og bispen og mange andre flydde til Munkeliv kloster, men då samla alle tyskarane seg, meir enn 2000 mann, med byrsur og bogar og kringsette klosteret. Dei kom seg inn og slo ihel bispen ved altaret og tre prestar og mange andre. Olav kom seg opp i kyrkje-tårnet, men tyskarane kveikte eld på tårnet, og då laut Olav ganga ned og vart drepen. Heile klosteret brann opp. 1455. Kristjern våga inkje å refsa tyskarane fyr detta. Han skyldte so mange pengar til hansebyarne, at han laut halda seg til vens med dei, og nokre år etter gav han dei endå større handelsrett, enn dei hadde hatt før.¹)

149 Ille vart det fyr Norig og, då Margrete, dotter hans Kristjern, vart gift med den skotske kongen Jakob den tredje. Då Kristjern var pengelaus, so han inkje kunne gje dotter si heimanfylgja, vart han og den skotske kongen samstellte om, at Kristjern skulle gje opp kravet på avgifta fyr Sudrøyarne (denne avgifta var elles inkje betalt på lange tider). Detta skulle vera fyr ein part av heimanfylgja; fyr den andre parten, 60 000 gylden, skulle han setja Orknøyarne og Hjaltland i pant til den skotske kongen. Detta gjorde Kristjern, det norske riksrådet uspurt. 1469. Sidan prøvde dei norsk-danske kongane fleire gonger å løysa att øyane, men dei skotsk-engelske kongane hadde makta og ville inkje ut med øyane. Her hadde alt fyr lang tid sidan den skotske nasjonaliteten teke til å trengja seg inn (sjå s. 130). No vart det endå verre fyr nordmannskapen der å halda seg oppe. I 1530, då skotekongen ville innsetja ein lensmann der, reiste orknøyingane seg og slo skotarne i eit slag; i detta fall den skotske hovdingen og 500 mann. Detta hjelpte fyr ei stund, men sidan vart lensvesenet innført og lensmenn innsette, og desse tok gardane frå bøndene og gjorde dei til festebønder, og alt jordegods kom i hendene på nokre få framande stormenn, og ålmugen vart pint og plaga med skattar. Ålmugen kunne inkje halda på sine gamle norske lover lenger, men det norske målet heldt dei seigt på, til dess endeleg det vart tynt på dei engelske »fattigskulane«. Det er inkje meir enn omkring 100 år sidan det slokna reint av.

Endå minnest orknøyingane den tid, då det var makt i folket og dei var sine eigne herrar.
¹) Tyskararne i Bergen vart frie fyr leidings-avgift, tiende og andre skattar (som ølskatt og vinskatt) og betalte mykje mindre toll enn andre utlendingar og dei bergenske kjøpmennene. Paa denne måten var det reint umogleg fyr desse å halda ut. Det var nordlandshandelen, som hadde gjort Bergen so rik, men no hadde inkje andre enn tyskarane lov til å fara til Nordland og Finnmarki. Nordlendingane laut selja fisken fyr den prisen, tyskarane ville betala, og fekk låke og dyre varer att av tyskarane


150 Kongeløysa. 1481—1483. Hans. 1483—1513.
Kristjern hadde to søner. Den eldste, Hans, vart vald til konge i Danmark. Nordmennene hadde inkje likat styringa hans Kristjern, og bispane og erkebispen, Gaute, likte inkje samlaget med Danmark. Jon Smør, som var ein storættad mann, vart riksforstandar, men då det norske riksrådet bad Sverik om hjelp, fekk det inkje, og nordmennene åleine tottest vera for veike. Då valde riksrådet Hans til konge 1483, men fyrst hadde han lova, at han skulle tugta tyskarane, fyr di dei hadde drepe Olav Nilsson, og at han skulle styra etter logi. Han skreiv under ei handfestning fyr Norig og Danmark; etter denne skulle kvart rike vera sjølvstendig, og adel og presteskap få endå større makt, og kongen endå mindre makt enn før. Same året tok det svenske riksrådet og Hans til konge, mot at han skulle gje adel og presteskap uhorveleg makt. Men den svenske ålmugen ville inkje hava ein utlending til konge, og Stein Sture hindra Hans i 14 år frå å koma til Sverik. Men adel og presteskap ville just hava samlag med Danmark og ein veik samlags-konge over seg, og på slutten kalla dei kong Hans til Sverik. Stein bad dalekarlarne om hjelp, men dei vart slegne, og no vart Hans i røynda svensk konge 1497. Soleids kom då Kalmar-samlaget i stand att, 100 år etter det vart skipat fyrste gongen.

Tre år etter ville kong Hans og hertug Fredrik, broder hans, leggja under seg eit lite fritt bondefolk, som het ditmarskarne og budde i Holsten. Heile folket var berre 50 000 menneske og hadde ingen adel til å føra seg. Både brødrane drog ut med heile det slesvik-holstenske riddarskapet, og hadde attåt leigt 151 den namnkjende saksiske garde. Dei hadde 15000 mann i alt og drog fram liksom til gjestebod; so visse var dei på å vinne. Den store hæren gjekk fram på ein smal landeveg med breie dike på sidene, og regn og slette stod i andletet på dei, og vegen var so søylutt, at dei knapt kunne koma fram. Ved Hemmingstedt stod 500 ditmarskar. Ditmarsken er soleids lagat, at landet ligg so lågt, at dei lyt demma havet ute. Den saksiske garden gjekk fram med ordtaket: »agte deg bonde, no kjem garden.« Då sleppte ditmarskarne vatnet frå havet inn i diki og gjekk manneleg på med ordtaket: »agte deg garde, no kjem bonden.« 4000 fiendar fall eller drukna, og kongen og broder hans kom seg med naud undan. 1500. I detta slaget miste dansken Danebrok, eit flagg, som dei hadde hatt med seg i alle slag i mest 300 år.

Då det kom tidend om denne ulukka til Sverik, reiste svensken seg straks, då Hans hadde mange stormenn til uvener og folket då som før inkje ville vera under ein utlending. Stein Sture vart riksforstandar att. I Norig var det to flokkar; den eine ville hava samlag med Sverik og hin med Danmark. Den fyrste hadde til hovding Knut Alvsson, som på fars-sida var ætta frå Sverik, men på mor-sida var skyld til den gamle norske kongs-ætta. Dansken Henrik Krummedike, son hans Hartvik, førde den andre flokken. Knut Alvsson hadde gjort avtala med Stein Sture og fekk hjelp frå Sverik. I fyrstninga gjekk det godt, og han tok Tunsberghus frå dansken. Men då fekk Henrik Krummedike hjelp frå Danmark, og Knut Alvsson vart innestengd på Aakershus. Både hovdingane avtala eit møte; Knut skulle koma om bord 152 på skipet hans Henrik og vart lova trygd til møtet. Men under møtet vart det ei trætta, og Knut vart drepen og liket hans kasta på sjøen.

Enkja hans Knut Alvsson vart no førar fyr den flokken, som ville samlag med Sverik, men då sende kong Hans hertug Kristjern, son sin, til Norig, og han fekk gjort ende på uroa. Hertug Kristjern vart innsett til styrar i Norig 1506. Snart etter tok uroa til att, og bøndene reiste seg fleire stader. Paa Hedemarki hadde dei til førar ein mann, som het Herlog Høvudfat, og drap nokre harde futar og stengde Kristjern inne på Hamar. Men han kom seg undan og slo bøndene etter ein hard strid. Herlog og fleire andre hovdingar fall, andre vart fanga og retta ved Aakershus, og hovuda vart sette på stakar. Kristjern mistenkte bisp Karl på Hamar fyr å vera opphavsmannen til denne ufreden og lokka han til seg og heldt han i fengsel. Bispen freista på å koma undan, men braut beinet og døydde inkje lenge etter. Då Kristjern hadde fangat bispen, reid han til bispegarden hans Karl og ropa: »Lat opp fyr kongen og bispen, svensken er etter oss.« Portvakta let opp porten, og soleids fekk Kristjern bispegarden i si makt. Paa denne måten fekk han døyvt denne ufreden. Han ville hjelpa opp byane og stagga tysken, men arbeidde på å leggja Norig reint under Danmark og gav dei beste geistlege og verdslege embete til danskar.

152 Kristjern den andre. 1513—1524.
Kong Hans døydde 1513, og då vart Kristjern konge i Norig og Danmark. Han hadde utifrå god forstand og hug til arbeide og var den gåverikaste av 153 alle kongane av det oldenborgske kongehuset, men han var hardhjartad og braadlynd, sviksam og mistenksam. Han var uppfostrad hjå ein handelsmann i Kjøbenhavn, og han lærde tidleg å elska borgarstandet og bondestandet og hata dei store, adel og presteskap. Han laut skriva under ei urimeleg streng handfestning, men då han vart konge, ætlad han seg til å lyfta borgar- og bondestand og stydja kongsmakta på dei og gjera ho sterk, og han for hardt med adel og presteskap. Til rådgjevarar tok han mest simple folk. I Bergen vart han kjend med ei vakker gjenta frå Holland, Dyveke, som sidan var frilla hans, og moder hennar, Sigbrit Villums, fekk mykje å seie. Ho styrde tollvesenet fyr han. Han forbaud »slik vond og ukristeleg skikk, som til dessa har vore i Sjælland, Falster, Lolland og Møen, å selja og gjeva bort fattige bønder og kristne folk som umælande fe«. Han forbaud det norske presteskapet nordanfjells å tvinga ålmugen til å fiska åt seg. Adel og prestar i Danmark hadde teke seg strandrett, det vil seie: rett til å taka alt gods, som dreiv i land. Naar eit skip gjekk under og mannskapet bergjad seg i land, var det titt at dei, som hadde strandretten, slo dei ihel, so dei betre kunne koma til å røva godset. Detta forbaud Kristjern strengt. Bispane i Jylland meinte, at det stod ingenting i bibelen mot strandretten, men Kristjern spurde, om dei aldri hadde lese det femte og det sjuande bod. Han forbaud å brenne trollmenn og trollkjeringar, som mykje var skikk då. Han ville, at ungdomen på landet og i byane skulle læra å lesa og skriva, og han skipa latinskulane på ein betre måte og gav lærarane større løn og forbaud å 154 risa ungane so ille, som dei hadde gjort før. I Danmark innførte han brevpost og hjelpte opp næringsvegane i både rika og prøvde på å driva hansebyarne ut or det handelsveldet, dei hadde rive til seg i dei norske og danske byane. Paa denne tida tok Martin Luther til og preika ei reinare tru, og Kristjern var den fyrste styraren utanfor Tyskland, som hadde samhug med han.

Kristjern var soleids ein mann, som ville føra folka sine fram til ei ny tid. Men det gamle hadde for stor makt. Ålmugen i Norig og Danmark heldt av han, men adel og presteskap hata han, og sameleis tyskarane, og sistpå for han so skamleg åt, då han ville leggja Sverik under seg, at det vart hans eige fall.

I Sverik hadde riksforstandarar styrt i all denne tida, fyrst Stein Sture den eldre, til han døydde, og sidan Svante Nilsson Sture (av ei anna Sture-ætt), til han døydde, og etter han son hans, Stein Sture den yngre. Denne kom i strid med erkebispen, Gustav Trolle, som hadde teke på å tinga med Kristjern. Erkebispen vart avsett, men då sende Kristjern ein stor her av danskar og leigesoldatar til Sverik og slo Stein Sture ved Bogesund i Vestergøtland. Stein vart såra og døydde på vegen til Stockholm. Etter fleire harde slag vart Kristjern herre i Sverik og vart krynt som Sveriks ervekonge. Då tenkte han, at han skulle slaa ned det svenske stormannsveldet, so svensken inkje skulle reisa ufred meir. Dei, som hadde vore med og avsett Gustav Trolle, vart dømde frå livet; 2 bispar og 13 riksrådar og riddarar og mange gjæve borgarar vart retta, og liket hans Stein Sture vart uppgravet 155 og brent. Denne ugjerninga kallar dei »det stockholmske blodbad«. Andre stader let han gjera det same, og på heimvegen til Danmark heldt han på og drap. Det er fortalt, at han tok livet av 600 menn, endå det nok inkje var fullt so mange. Han kravde vaapni av dei svenske bøndene og la på nye skattar, og so for han til Danmark. Sidan kalla svensken han fyr Kristjern Tyran. 1520.

No tenkte Kristjern, at han hadde kua svensken. Men svensken var alt frå Engelbrekt Engelbrektssons dagar vekt opp til liv og aalmennhug. Ein av dei stormennene, som var retta, hadde ein son, Gustav Vasa. Han for opp til Dalarne og kalla dalkarlarne til våpen fyr å berge fødelandet, og dei var viljuge. Dei samla seg og fridde landet fyr dansken, og Gustav vart teken til riksforstandar i 1521.

Paa same tid, som svensken reiste seg, fekk Kristjern ufred med Lybekk. Adel og presteskap i Danmark fall frå han og tykte dei hadde grunn til det. Heile riksrådet hadde inkje so mykje makt som Sigbrit Villums, og då Kristjern mistenkte adelsmannen Torbern Okse fyr aa hava gjeve Dyveke forgift, og riksrådet inkje ville døma han, let han 12 bønder døma han frå livet, reint mot skikk og bruk. Presteskapet hata han, fyr di han heldt på den nye trua. Attåt detta hadde han innsett ei ukjura, tyskaren Didrik Slaghekk, til erkebisp i Danmark, men sidan skulda han denne, fyr di han hadde lokkat han til »det stockholmske blodbad«, og brende han livande. Han hadde innsett og avsett bispar som han ville. Då han laut leggja på store skattar, fall jamvel ålmugen i Jylland frå han, men alle andre stader heldt borgarar og bønder 156 trufast på han. Fredrik, farbror hans, eggja stormennene til fråfall, og riksrådane i Jylland sette Kristjern av. Kristjern vart reint hugbroten og visste inkje, kvat han skulle gjera. 20 gonger på ei natt rodde han att og fram mellom Jylland og Fyn; endeleg rådde han seg til å fara ut or landet til keisar Karl den femte, verbror sin. Han hadde kona si, syster hans Karl, og tre små born og fleire vener med seg. Sigbrit Villums var og med; folk var so hatige på ho, at dei laut bere ho om bord i ei kista. Men kongen sjølv var so elska av borgarane, at då han siglde frå Kjøbenhavn, var stranda og festnings-murane fulle av folk, som sorgfulle stirde etter kongen sin. 1523.

Alle dei store tankane, Kristjern hadde arbeidt fyr, vart opp i inkje. Dei gode lovene hans vart brende, og Danmark kom i hendene på stormannsveldet att.

No vart Fredrik teken til konge i Danmark, og etter ein lang strid med borgarane i Kjøbenhavn og hine venene hans Kristjern fekk han heile Danmark i si makt. Ved den nye handfestningi fekk adelen endå større makt; bøndene på Sjælland og øyane, som høyrde til, vart »vornede« liksom før, og adelen fekk »hals og hand« over festebøndene, det vil seie, rett til å setja dei fast og, når dom var fallen, straffa dei.

I Norig styrde dessimillom Nils Henrikson Gyldenløve til Austraat nordanfjells; han var den rikaste og gjævaste mannen i Norig. Sunnanfjells skulle Olav Galle styra. Både to var innfødde nordmenn. Men sunnanfjells fekk snart Henrik Krummedike makta, han som hadde drepe Knut Alvsson. Han arbeidde på å få Fredrik vald og det norske riksrådet nedlagt. 157 Ein annan dansk mann, Vincens Lunge, fekk makta nordanfjells; han vart gift med dotter hans Nils Henriksson, og dermed fekk han rett som innfødd nordmann og vart den mektigaste mannen i Norig. Han arbeidde på å få Norig sambundet med Danmark, men ville, at det skulle vera fritt og sjølvstendig, og det norske riksrådet skulle vera jamsides med det danske. Erkebispen, nordmannen Olav Engelbrektsson, heldt med Vincens Lunge, og då fyrste sa nordmennene Kristjern opp og tok Fredrik til konge.

I Sverik tok dei Gustav Vasa til konge i 1523, og soleids var då Kalmar-samlaget sprengt.

157 Fredrik den fyrste. 1524—1533.
Det norske riksrådet bad Fredrik landvisa Henrik Krummedike frå Norig og let han lova i handfestningi si, at Norig skulle vera eit fritt valrike, og at han inkje skulle gje len til andre enn innfødde eller inngifta herrar, og løysa inn Orknøyarne.

Under Fredrik den fyrste fekk den lutherske reformasjon inngang i Danmark. Presteskapet der var fåkunnig og låg mykje i lauslivnad, og detta gjorde mykje til, at folk lengta etter ei reinare tru. Det var mange og, som venta berging frå trældom og naud av den nye frie læra. Adelen hadde inkje stort mot truskiftet heller, av di kyrkja åtte tredjeparten av alt jordegods, og detta ville adelen gjerne hava sjølv. Bondesonen Hans Tausen preika den nye læra, og Hans Mikkelsen omsette det nye testamentet på Dansk. Borgarane i dei største byane var dei fyrste, som tok ved den nye trua. I Norig vart mest ingenting gjort 158 fyr reformasjonen, anna enn at ein munk Antonius dreiv på saka i Bergen og fekk mange borgarar med seg.

Dessimillom hadde Kristjern den andre prøvt på å få hjelp. Han baud seg til å selja Island og andre øyar til England, men det hjelpte inkje. Han hadde gått over til den lutherske trua, om det skulle hjelpa, men då keisar Karl hata denne, gjekk Kristjern over til den katolske att. Då hjelpte Karl han til å samla ein stor her og flåte, og med den siglde Kristjern til Norig, men storm øydelagde mange av skipa hans, og det var bere leivningane av flåten han kom til Norig med, 1531. Her fekk han hjelp av erkebispen Olav Engelbrektsson og dei andre bispane, som både var redde Luther-trua, og at Norig skulle koma under Danmark. Detta såg det mest ut til, då Fredrik hadde gjeve dei sterkaste festningane i landet til danskar, tvertimot handfestningi. Kristjern vart teken til konge i Oslo, men han kunne inkje taka Aakershus, som hadde ein danske, Mogens Gyldenstjerne, til hovding. Våren 1532 kom det ein dansk flåte til Oslo under Knut Gyldenstjerne, broder hans Mogens, og det spurdest, at ein svensk her og var på vegen, då den svenske kongen var likso redd Kristjern som den danske kongen var. Då tinga Kristjern med dei danske hovdingane. Dei avtala, at Kristjern skulle dra til Danmark og tala sjølv med Fredrik, farbror sin, og dei lova han trygd til ferda. Men Kristjern vart sviken og førd til Sønderborg og innestengd i eit fangehol. Døra vart tilmura, og han fekk maten gjennom eit hol i muren. Samstundes døydde einaste son hans. Her sat Kristjern som adelens fange i 17 år; då vart han førd til Kallundborg, og der 159 hadde han det mykje betre. Han døydde 1559, 78 år gamal, og då hadde han vore fange i 27 år.

Då Kristjern var fanga, laut erkebispen gjera fred og betala ei stor pengebot, og no vart Fredrik konge att på same vilkåra som før. Han døydde 1533.

159 Kongeløysa. 1533—1537.
Den danske adelen ville hava hertug Kristjan, son hans Fredrik, til konge, men då han heldt med Luther, hadde han mange mot seg, og kongevalet vart utsett. Dessimillom styrde det norske riksrådet i Norig og det danske i Danmark.

Borgarane i Danmark ville hava Kristjern den andre att. Borgmeistararne i Kjøbenhavn og Malmø gjorde samlag med borgmeistaren i hansebyen Lybekk, Jørgen Wullenwever, som studde seg til ålmugen i Lybekk og no ville nytta tilføret og taka makta frå det danske riksrådet og vinna att det gamle handelsveldet i dei nordlege landa. Bøndene slo lag med borgarane. Nokre år før hadde dei forpinte tyske bøndene reist seg; den fridomen, som Luther preika om, la dei ut på si vis og sette opp mot herrane sine, men etter ein forfælande strid låg bøndene under, og det vart likso galet med dei eller endå vere enn før. No reiste dei danske bøndene seg og fyr å få ein ende på trældomen, og dei og borgarane freista no fyr siste gongen på å fri seg frå adelsveldet. Greive Kristoffer av Oldenborg var føraren deira, og etter han fekk denne ufreden namnet »greivens ufred« (»grevens feide«). I fyrstninga gjekk det godt. Kristjan den tredje vart teken til konge av stormennene i Jylland, men greven tok resten av Danmark. Men snart etter 160 slo Johan Rantsau, herføraren hans Kristjan den tredje, bøndene i Jylland og refste dei reint grysjeleg. Sidan vann han eit stort slag ved Øksnebjerg på Fyn. Gustav Vasa sende Kristjan den tredje hjelp, og den danske og svenske flåten slo lybekkarane på sjøen. Sistpå laut Malmø og Kjøbenhavn gjeva seg. Kjøbenhavn heldt seg lengst; borgarane der gav seg inkje, før dei hadde etet opp alt dei hadde, so det fanst inkje anna att enn »lauvet på trei«. Hermed enda denne ufreden. Lybekk kom aldri til makt meir. Bøndene vart endå verre trælkad enn før. I 49 herad i Jylland vart dei dømde frå livet, men slapp med å betala store pengebøter og verta festebønder. Med borgarstandet, som hadde teke seg storveges fram under dei siste kongane, gjekk det og mykje til atters, då adelen fekk all makta, og det varde to aarhundrad, før Danmark vart so rikt, som det var fyre greivens ufred.

Både greven og kongen ville i denne ufreden få Norig på si sida. Erkebispen ville venta og sjå, korleis det gjekk, men Vincens Lunge, som no var hovding på Aakershus, fekk dei sunnanfjellske riksrådane til å velja Kristjan den tredje. Erkebispen ville inkje godkjenna detta valet, som inkje var lovleg, og tillyste ein herredag i Trondhjem 1) 1536. Der kom Vincens og nokre utsendingar frå Kristjan den tredje, og mange bønder kom og. Straks kravde Vincens og hine skatt fyr Kristjan, endå han inkje på logleg måte var vald til konge, men då vart bøndene so harme, at dei slo ihel Vincens og sette fast hine utsendingane. Men til å berge landet skorta det ålmugen på 161 framferd og aalmennhug og gode hovdingar. Erkebispen prøvde på å taka Aakershus og Bergenhus, men det låke mannskapet, han hadde, var det ingi makt i. Ved same leitet gav Kjøbenhavn seg, og då baud erkebispen forlik. Men då han fekk sjå, korleis adelen for åt i Danmark, tykte han det var heller spelegt å tru seg til den og for ut or landet. Han hadde med seg kruna og hine riksklenodiarne, har dei fortalt, og desse kom aldri attende til Norig. Straks etter døydde han. Mennene hans heldt seg endå i borga hans, Steinviksholm, i Stjørdalen. Men detta var ei låk festning og hadde inkje ferskt vatn dessmeir. Ein dansk her la seg fyr ho og tok ho nokre dagar etter.

Dermed gav Norig seg under Kristjan den tredje, 1537.

Straks Kristjan hadde fenget makta i Danmark, samla han ein riksdag i Kjøbenhavn 1536. Denne riksdagen innførte Luther-trua i Danmark. Bispane vart avsette og klostri nedlagde. Rikskassa fekk bispegodset, men adelen reiv til seg det meste av klostergodset og kyrkje-godset. I staden fyr bispar kom det no superintendentar, som hadde fast løn av rikskassa og inkje hadde sæte i riksrådet og ingi verdsleg makt. Namnet bisp kom elles snart i bruk att.

No fekk adelen all makta i riksrådet og då han attåt fekk uhorveleg mykje geistleg jordegods, vart han so mektig, som han aldri hadde vore før.

Kong Kristjan baud, at Luther-trua skulle innførast i Norig; ho var mest ukjend der, men Norig var viljelaust som elles. Dei fleste bispane vart avsette og nye innsette, men prestane vart verande i embetet.

162 Det vart mest inkje gjort anna til å fremja reformasjonen i Norig, enn att kongen let kloster- og bispegodset tilfalla den danske rikskassa, og at danskane tok gull og sylv og røva frå kyrkjer og kloster og førde det til Danmark. Fraa domkyrkja i Trondhjem førde dei bort alt som fanst av eignaluter på 2 skip. Det eine sakk ved Agdenes, og sjørøvarar tok det andre. Danskane snøydde so reint av, at mange stader vanta dei kyrkje-kar til sakramenti. Kyrkjene vart i mange bygder so forfalne, at ålmugen høyrde inkje gudstenesta so langt året var og kunne inkje få døypt borna. Hamar og Oslo bispedøme vart slegne i hop til eit, og erkebispesetet i Trondhjem vart nedlagt. Mykje av det godset, som den danske rikskassa fekk no, vart brukt til å hjelpa opp universitetet i Kjøbenhavn og dei danske latinskulane, men Norig hadde inkje noko universitet, og mest ingenting vart gjeve til dei norske latinskulane, so det snart vart reint jammerlegt med dei. Paa denne måten var det reint få nordmenn, som fekk slik opplæring, at dei kunne lesa til prest i utlandet. Danske prestar ville heller inkje gjerne fara til Norig, so etter kvart som dei gamle katolske prestane døydde ut, vart det presteløysa mange stader, og dei prestane, som dei fekk, var reint ulærde folk, som drakk og slost og flådde ålmugen, når dei kunne sleppe til. Attåt alt detta preika dei på Dansk, som ålmugen inkje hadde godt fyr å skjøne. Paa denne måten fekk folket ingi opplysning, og det gode i den gamle trua gløymdest av, men det range hekk lenge i, dei fleste stadene omkring 100 år eller so og mange stader endå lenger. I denne mellomtida, til den nye trua vann seg fram, var folket villare og 163 verre, enn det hadde vore frå di landet vart kristna. Det svivyrde dei lutherske prestane; mange stader kom ålmugen full i kyrkja, let vera å døype borna og gifta seg utan å bry seg med å koma i kyrkja. Mange prestar vart ihelslegne eller burtjagad. Dei verdslege embetsmennene hadde det inkje for godt dei heller. Bøndene brydde seg lite om dei og heldt ting og møte på si eiga hand og tok til våpen og truga embetsmennene til å gje etter, når det var noko, bøndene inkje likte, endå om embetsmennene hadde retten på si sida. Den fyrste tida etter reformasjonen var ei rein villmannstid og i alle måtar den verste tida, so lenge landet har vore bygt.

Paa Island sette både bispane seg mot den nye trua. Ein dansk adelsmann tok den eine bispen, Ogmund på Skaalholt, ein blind gubbe på 80 år, og reiv han ut or senga og sette han på ein hest og førde han til Danmark. Den andre bispen, Jon Areson på Holar, tok til våpen, men vart fanga og retta med både sønene sine. Sidan gjorde inkje islendingane motstand. Med bispe-godset gjekk det som i Norig.

Paa riksdagen i Kjøbenhavn fekk adelen kongen til å skriva under ei handfestning, som fastsette, at Norig heretter »skulle vera under Danmarks kruna, liksom eit av dei andre landa, Jylland, Fyn, Sjælland eller Skaane er, og heretter inkje vera eit kongerike fyr seg sjølv, men ein deil af Danmarks rike til æveleg tid.«

Soleids ville den danske adelen hava det. Norig var gått fort til atters, frå di det vart sambundet med Danmark. Nordmennene var inkje lenger eit folk å kalla fyr, men berre som ein ålmuge. Paa 164 skulane var det ingen lærdom å få fyr andre enn dei, som skulle verta prestar. Den som ville læra seg opp, anten til hermann eller statsmann, laut læra detta på kongsgarden, men då kongen hadde flutt ut or landet, var det ingen stad ein kunne få slik lærdom i Norig. Det var på lag slik, som når dei i vaare dagar ville taka universitetet og krigsskulen og alle høgre skular og senda ut or landet.

Dei gamle stormannsætterne døydde ut eller vart bonde-ætter. Noko rikt borgar-stand fanst inkje heller, då den beste handelen var i hendene på tyskarane. Bøndene var frie som før, og det at mange adelsmenn vart bønder gav bondestandet styrke og mot; men dei brydde seg inkje om rikssaker og hadde inkje tanke fyr anna enn seg sjølve. Bispane med erkebispen til hovding var dei einaste, som det hadde vore makt i; men no, då den nye trua vart innført, miste bispane si verdslege makt, og Norig fekk ingen erkebisp lenger. Soleids var Norig hovdinglaust. Det var so audt fyr stormenn, at det fanst inkje so mange innfødde stormenn med rikdom og makt, at ein kunne få valt eit skikkeleg riksråd av dei, er det fortalt. Byane hadde vorte små og fatige¹); i heile landet fanst det truleg knapt 400,000 menneskje²). Alt detta 165 gjorde landet so armt, at dansken sa, at 2 herskip eller 300 mann var nok til å taka heile Norig.

Det var inkje å undrast på, at den danske adelen ville taka landet, som låg so herrelaust fyr dei, men det laga seg slik, at det inkje gjekk, som adelen hadde tenkt. Norig miste riksrådet sitt, og det danske riksrådet fekk mykje å seie i Norig, og danske adelsmenn fekk alle lena, men Norig heldt på og var eit kongerike no som før, og i dei seinare handfestningane stod det ingenting om å gjera Norig til eit landskap under Danmark, og nordmennene fekk aldri vita noko om detta, at landet deira skulle vera som eit landskap. — Island fekk hava alltinget sitt liksom før. Det hadde den lovgjevande og dømande makta.

Ved detta leitet reknar dei, at »den nyare tid«, dei kallar, tek til. Dei hadde nyleg funnet Amerika og sjøvegen til Austindia. Krut og kompass og boktrykkjar-kunsta var uppfunni. Dei hadde teke til å granska dei gamle greske og romerske kunstverk og skrifter, og kunst og vitskap vart atterfødde. Luther og Kalvin reinska kyrkja fyr mykje ovtru og mange ureine læresetningar. Før hadde gudstenesta gått på Latin, men no vart fyrst bibelen og sidan mange andre bøker utgjevne på landsmåla i ymse land, og folka lærde å lesa på sine eigne målføre, og opplysninga gjekk fram. Eit nytt liv vakna, og friske tankar strøymde gjennom folka. Men nettopp i denne stunda, då alle folk trengde all si makt og framferd til å 166 vera med i det store kappspranget, låg det norske folket i si djupaste vanmagt. Gamle Norig, som hadde vore so mektig og so godt styrt og fritt, og som hadde hatt eit bokrike, betre enn andre folk på den tida, låg no som eit skips-skrov, fyrutan segl og styre og flagg, og let seg taka på slepetog av andre. Det norske folk var no berre eit bondefolk, det friaste i Europa, men fyrutan politisk makt. Det norske landsmålet kunne inkje heller halda seg under slike tilstand. Då landet var sambundet med Sverik, fekk svenskt mål mykje inngang hjå dei norske stormennene, som alt den gongen var for veike til aa standa seg mot dei svenske. Då alle tre rika var sambundne, fekk det danske målet inngang både i Norig og Sverik. Men då Sverik reiv seg laus, tok svensken eit av bygdemåla sine og gjorde til bokmål, og fekk bibelen og andre bøker skrivne på det; men i Norig var det ingen, som kunne halda oppe det gamle landsmålet. Dei, som hadde opplysning og makt, var framande; då det norske folk no berre var eit bondefolk, vart det norske målet berre eit bondemål, og bibelen vart aldri omsett på Norsk¹). Det gamle målet livde endå friskt på bondebygda, og bøndene kvad visur og spela og leika seg på leikvollen som i gamle dagar; det var endå liv i den 167 norske nasjonaliteten, men han livde avstengd frå verdi, ventande på betre tider, og over den la det seg no liksom eit skal av framand, dansk-tysk kultur.
1) So kalla dei Nidaros no.
¹) Oslo var den største av dei sunnanfjellske byane, men hadde langt ifrå 1000 menneske, og dei var attåt reint utarmad.
²) Danmark hadde venteleg 3 gonger so mange. I det 13de aarh. hadde Norig omkring 560,000, Danmark 1,300,000 (omfram Skaane, Halland og Blekinge). Paa reformationstidi hadde folkemengda minkat i Danmark og. (Nokre tek no til å tru, at Norig inkje hadde meir enn omkring 300,000 fyre mannadauden, 200,000 etter mannadauden, og at det i fyrstninga av det 16de aarh. hadde auka på til 300,000 att).
¹) Det norske bokmålet hadde inkje fylgt med tida og var no venteleg ei daud, stivna form. Bygdemåla, allvisst dei nordanfjellske og austanfjellske, var venteleg komne lenger og lenger bort frå bokmålet, so den, som skulle omsett bibelen på Norsk, hadde vore nøydd til å setja i hop eit nytt bokmål. (Skilnaden var mindre på bokmålet og dei vestanfjellske bygdemål, av di det nettopp var eit av desse, som dei hadde gjort til bokmål).



Sette stykket.

167 Fraa 1537 til 1660.
Kristjan den tredje. 1537—1559. Fredrik den andre. 1559—1588.
Etter all denne uroa kom det no fred ei lang stund. Paa denne tida, er det fortalt, vart det fyrste sagbruket oppsett i Norig, og sidan tok dei til å utføra skoren trelast til Holland.

Under Kristjan den tredje og Fredrik den andre miste etter kvart det tyske »kontoret« dei ser-rettane, det hadde hatt i Bergen, som var den byen, det tyske handelsveldet heldt seg lengst i. Lensherren Kristoffer Valkendorf tvinga dei tyske handverkarane, som støtt hjelpte dei tyske kjøpmennene, når det var oppstyr, til å forlata landet eller gjeva seg under by-styret liksom andre borgarar. Dei tyske kjøpmennene vart sinna og truga med å bruka makta, men det var ute no med den tyske overmakta på sjøen, so no var dei inkje farlege lenger, og Valkendorf sette opp kanonar og lova, at han skulle skyte ned heile tyske-bryggja, såframt dei gjorde ståk. Snart etter laut hanse-kjøpmennene betala skatt og retta seg etter landsens log liksom det norske borgarskapet, so det inkje vart noko tyskt rike liksom i Bergen lenger.

168 Etter Kristjan vart Fredrik, son hans, teken til konge. Han la straks under seg Ditmarsken, etter ein hard strid.

I Sverik hadde Gustav Vasa sloknat. Han hadde styrt godt og gjort Sverik mektig. Etter han kom Eirik den fjortande, son hans; han var ung og braadhugad.

Sjau-aars-ufreden. 1563—1570. Det var hat mellom det norsk-danske kongehuset og det svenske, og dei norsk-danske kongane ville gjerne leggja Sverik under seg. Fredrik tok opp tre kroner i sitt våpen, og Eirik sette det norske og danske våpen i sitt. Meir kom til, og i 1563 braut det ut ein øgjeleg ufred, som varde i 7 år. Svensken vann fyr det meste til sjøs. Den svenske admiralen, nordmannen Jakob Bagge, vann ved Bornholm, men i slaget ved Øland mot den danske flåten under Herluf Trolle vart han fanga, og skipet hans, Makaløs, sprang i lufta med 1200 mann. Men sidan fekk svensken overmakta på sjøen att. Til lands vann dansken under Daniel Rantsau. Han slo ein dobbelt so stor svensk her ved Svarteraa og drog langt inn i Sverik og herja; svensken ville stengja heimvegen fyr han, men midt på vinteren slo han seg igjennom og førde eit stort herfang med seg. Denne ufreden vart førd med dreping og brenning på den verste røvarvis. Svensken slo jamvel kvinnfolk og born ihel. Då voks hatet mellom svensken og dansken endå meir.

Norig var mest reint forsvarslaust. Det fanst korkje her eller flåte, og bøndene nekta titt beint fram å verja landet. Det var so lite samhelde mellom nordmennene, at Valdres gjorde fred med svensken. I denne ufreden herja svensken vidt og breitt. So 169 langt har ingen fiende kome i Norig som svensken den gongen.

Ein svensk her på 4000 mann, tyske leigesoldatar og svenske bønder, under franskmannen Klaudius Kollart, tok Herjedalen og Jamteland og drog inn i Trondhjems-stift. Lensherren Evert Bild stengde seg inne på Steinviksholm, men det var umogleg å verja seg i denne låke festninga, og han laut gje seg. Byen Trondhjem og dei næraste bygdene tok Eirik den 14de til konge, og mange gjæve borgarar heldt med svensken. Kollart sende ut ein flåte til å taka Bergen, som på den tid var hovudstaden, å kalla, i Norig. Men lensherren i Bergen rustad ut skip og samla bøndene i Hordaland; borgarane og tyskarane hjelpte til. Denne styrken siglde nordetter og møtte svensken ved Agdenes og fanga eller drap kvar einaste mann so nær som eitt skips-mannskap, som kom seg undan og sa Kollart tidend om detta, og då stengde Kollart seg inne på Steinviksholm med 400 mann. No reiste ålmugen seg. Svensken hadde faret åt som reine villmenn, dei hadde røva og herja i Trondhjems-stift og lenger omkring, skreiv ut bøndene til soldatar og dreiv inn skattar og sette opp galgar her og kvar. Domkyrkja i Trondhjem hadde dei bruka til stall og hadde teke liket til St. Olav og ville føra det til Sverik, men då dei vart kjeide av å dragsa på liket, tok dei ut av kista dei få sylvnaglane, som danskane inkje hadde teke, og so grov dei liket ned i ei kyrkja i Stjørdalen¹). Ålmugen hadde fenget nok 170 av svensken. Paa nokre få dagar vart 1000 svenskar fanga eller drepne, og 4000 nordmenn kringsette Steinviksholm. Kollart hadde inkje nok ferskt vatn, og då han hadde drukket sjøvatn i 8 dagar, gav han seg. Soleids vart det slutt med det svenske herredømet nordanfjells.

Sunnanfjells herja svensken gruseleg vidt og breitt på Upplandi og både sidene av Kristiania-fjorden. Han brende domkyrkja og kongsgarden på Hamar¹) og kringsette Aakershus, men lensherren, Kristen Munk, varde seg manneleg og fekk borgarane i Oslo til å brenne byen, so inkje svensken skulle hava tilhelde der. Sidan kom det hjelp frå Bergen, og svenskane vart overfalne. Baketter brende dei liki sine, so ingen skulle sjå, kor store tap dei hadde lidet, og drog bort. Nokre år etter brende svensken Sarpsborg²).

I 1570 slutta denne grøtelege ufreden. Sverik laut betala nokre pengar, og både rika fekk rett til aa hava 3 kroner i sitt våpen. Etter denne ufreden vart det eit grysjelegt hat mellom nordmannen og svensken, som allstødt før hadde vore gode vener. Men endå det var ille, at so skulle henda, so var likevel i desse mørke tidene detta svenskehatet mest det einaste, som knytte nordmennene i hop.

Under denne kongen hadde adelen si største makt og glans i Danmark³). Fleire store adelsmenn livde 171 på denne tida. Henrik Rantsau var namnkjend fyr sin lærdom, og Tyge Brahe var ein av dei største astronomane, som har levd. Arild Hvitfeldt skreiv ei Danmarks-soga, og Peder Okse skipa på pengevæsenet. Men adelen var stor i det vonde og, åt og drakk og stasa seg opp og trælkad ned småfolk, so det var ei skam å vita. Han åtte helvta av Danmark.

I Norig hadde adelen mindre velde. Dei danske adelsmennene, som hadde giftat seg inn i Norig, fekk inkje brått so stor rett som den danske adelen. Det var inkje so mange av dei heller. Omkring 1600, då denne innvandringa av framand adel slutta, var talet på adelsmenn i Norig berre tiandeparten mot i Danmark, og adelen i Norig åtte inkje fullt sjuandeparten av landet, då odelsretten stod dei i vegen, og kunne inkje vinna seg rikdom, då dei inkje fekk len å styra. Då den norske adelen hadde so lite makt og det inkje fanst noko riksråd i Norig dessmeir, rådde kongen friare i Norig enn i Danmark, og detta likte nordmennene godt.

Det danske riksrådet ville gjerne råda i Norig, men det var fyr det meste strid mellom dei danske kongane og riksrådet om kven som skulle hava makta både ute og heime, og detta gjorde, at korkje kongane eller riksrådet eller dei danske lensherrane fekk strupetak på Norig.

Kongane hadde ingen her i Norig, som dei kunne tvinga folket med, og dei laut fara fram med lempe og laut beda om samtykke av dei beste mennene av alle 172 stand, når dei ville hava nye skattar. Under Fredrik den andre var det fleire harde lensherrar i Norig, Ludvig Munk og Eirik Munk. Bøndene sette opp mot den eine, og sende inn klaga på klaga over den andre, og dei vart avsette både to, endå denne kongen heldt seg mykje til vens med adelen.

Fraa 1537 hadde Norig ein kanslar, som stod fyr rettargangen. Under Fredrik den andre vart det innsett ein stathaldar til å styra. Detta kunne trengast og, då Fredrik inkje var i Norig meir enn ein einaste gong.

Fredrik var ein glad og lystig mann og tura dugeleg med adelen. Han drakk meir enn han tolte og døydde 1588.

Bokriket. Reformationstidi 1536—1560. All den tida Kalmar-samlaget varde, var det inkje få nordmenn, som heldt på og las dei gamle norske og islandske soge-bøkene, og dei heldt på og tok avskrifter¹) av dei og. Etter reformasjonen vart Dansk bokmålet i Norig, då rike borgarar og embetsmenn og andre, som hadde nokor opplysning, anten var innflutte danskar (og tyskarar) eller hadde fenget opplæringa si i Danmark eller av danske bøker. Då var det fleire nordmenn, som omskreiv kongesogene og lovene på Dansk. Den mest namnkjende av desse er Laurits Hansson. Men alt som vart skrive då, gjekk rundt 173 i avskrifter berre, då landet inkje var kome seg so mykje, at det hadde fenget eit boktrykkeri.

1560 tek »det lærde tidsrom«, dei kallar, til og gjeng til Holberg. Fleire nordmenn la seg etter Norigs-soga. Absalon Pederson (døydde omkring 1574) skreiv Bergens kapitelsbog og Norges beskrivelse. Peder Klausson Fries, prest til Undal (døydde 1614) omsette kongesogene på Dansk og skreiv ei Norges og omliggende øers beskrivelse og ei naturhistorie. Kongesogene hans Klausson vart ei kjær bok fyr bøndene i fleire hundre år og vekte uppatt minni frå den gamle stortida.

Danmark var mykje lenger framme i kultur og lærdom. I reformationstidi var det mest menn av borgarstandet, som bar bokriket (reformatorane Hans Mikkelsen, Kristjern Pedersen, Hans Tausen); i »det lærde tidsrom« var det mange adelsmenn og. Adelen, som i denne tida hadde si største makt, gjorde mykje fyr lærdomen, dei hjelpte opp vitskapen og hadde store boksamlingar. I »det lærde tidsrom« var det mange, som skreiv på Latin, men mange skreiv på Dansk og, som Anders Vedel og adelsmannen Arild Hvitfeldt (døydde 1609). Han skreiv ei Danmarks-soga frå den eldste tida til 1559. Etter hans tid skreiv dei danske historikarane på Latin.
1) Nordmennerne henta sidan liket og grov det ned i domkyrkja, — men dei gløymde snart, kor det var, so no veit me inkje lenger, kor grava hans Olav er.
¹) Der var truleg inkje meir att av Hamar då. Det var ute med Hamar, då bispesetet vart nedlagt.
²) I staden fyr Sarpsborg bygde kongen sidan Fredriksstad, 1 mil lenger nede ved Glomma.
³) Dei danske adelsmennene hadde alle len både i Norig og Danmark, og då den avgifta, dei betalte til kongen av leni, inkje var stor, fekk dei på denne måten dei fleste inntektene av både rika. (I Norig var det elles skikk, at lensherrane hadde lena „på rekneskap“ og inkje „på avgift“).
¹) Mange av desse avskriftene vart sidan øydelagde av dei danske embetsmennene, som bruka bindet til aa hava sine rekneskapar i og kasta bort resten.


173 Kristjan den fjerde. 1588—1648.
Kristjan var berre 11 år, då faderen døydde, og difor styrde 4 riksrådar fyr han, til han vart myndig, 1596. Formyndar-styringa let Kristjan få ei framifrå opplæring, og då han attåt var ein gåverik mann, 174 vart han i mange måtar ein god konge. Han heldt mykje av Norig, og detta synte han i gjerninga og.

Det hadde lagat seg betre med Norig. Handelen tok seg godt fram. Hanse-kjøpmennene hadde mist ser-rettane sine, og straks gjekk det fram med det norske borgar-standet. Dei bergenske kjøpmennene trengde tyskarane ut or Nordlands-handelen, og henta sjølve dei varane, dei hadde bruk fyr, frå Tyskland. Bergen hadde under Kristjan den fjerde fleire gonger so stor handel som Kjøbenhavn. Hine byane gjekk det og fram med, då handelen med trelast og fisk hadde auka seg dugeleg opp. Handelen var alle stader i hendene på norske borgarar; sameleis var det med skipsferdi, so landet fekk eit dugande sjømannsstand liksom i gamle dagar. Bøndene var frie som før, og ein norsk leiglending var friare og stod seg betre enn ein dansk sjølveigar.

Med rettargangen stod det låkt til. Den øvste domstolen var herredagen, men den hadde inkje alltid stunder til å granska sakene og kom i hop til uvisse tider. Dei lægre domstolane var heradstingi og lagmennerne og lagtinga; men lagretta på heradstingi høvde inkje lenger no, då det mange stader var vandt å finna gode og opplyste lagrete-menn. Endå verre var det, at lovboka hans Magnus Lagabøtar inkje høvde lenger, og at embetsmennene, allvisst dei danskfødde, inkje kunne skjøne det gamle målet, ho var skrivi på (»besynderlig ikke, hvad dennem var imod«). Til å retta på detta gav Kristjan ut ei norsk lovbok; det var den gamle landslova, som han omsette på Dansk med nokre rettingar og tillegg. Han innsette sorenskrivarar til å vera rådgjevarar fyr lagretta, og gav ut ei norsk kyrkjelog 175 og. Han var titt til stads på herredagane, som under Kristjan fyr det meste kom i hop tredje kvart år. Han refste strengt fleire av lensherrane, som endå mest var danske adelsmenn, og fastsette, at berre innfødde nordmenn kunne få kanslar-embetet, og kalla titt i hop dei norske stand til riksdag. Han hadde omsut fyr opplysninga, skipa det danske universitetet betre, sette i gang eit adeleg akademi i Sorø i Danmark, og 6 høgre skular (gymnasier), 5 i Danmark og 1 i Norig i Kristiania.

Kristjan var 25 gonger i Norig. Då det var strid om landskilet i Finnmarki med svensken, siglde han eingong radt opp til det kvite havet, då han ville sjå alt med sine eigne augo. Hann fekk bergverksdrifta i god gang; han grunnla byen Kongsberg og sylvverket der, og Røyros med koparverket. Desse bergverka dreiv han med tyske arbeidarar. Oslo brann i 1624¹), og då flytte Kristjan byen over på den andre sida av Bjørviki, so han kom nærare Aakershus festning, og bygde murar kringom den nye byen og gav han namnet Kristiania. 1641 grunnla han Kristianssand. Til å hjelpa opp desse to byane freista han på å øydeleggja grannebyane. I Danmark grunnla 176 han og fleire byar, men han øydde opp mange pengar til unyttes og med å byggja opp gilde kongsgardar.

Paa Island stod det låkt til. All handelen var i hendene på tyskarar og hollendingar og engelskmenner, og desse for titt fram som reine villstyringar. Kristjan ville bøta på detta og skipa eit danskt handels-samlag, som fekk einerett til å driva handel på Island (islandske kompani). Men detta vart sidan til stor skade fyr Island. Det vart sett takst på alle varer, og islendingane laut betala høge prisar fyr alt det, dei skulle kaupa, og det var inkje alltid nok til aa kaupa heller, då tilførsla frå Danmark titt var for lita; fyr sine eigne varer fekk dei snaud betaling. Fyr torsken, som var det Island utførte mest av, fekk dei berre setteparten av det, dei hadde fenget før. Detta gjorde då, at det inkje lønte seg lenger å fiska fyr islendingane. Detta same kompaniet fekk einerett på Finnmarks-handelen og, so Finnmarki vart likso utarmad som Island.

Russane hadde lagt under seg eit stort stykke av Finnmarki, frå det kvite havet til Kola. Det var uråd å taka det frå dei att, men Kristjan hindra dei, so dei inkje fekk meir.

Kalmar-ufreden. Den svenske kongen Karl den niande, son hans Gustav Vasa, gjorde og krav på den norske Finnmarki og kalla seg fyr »konge over alle lappar«. Detta og meir til gjorde, at det vart ufred, Kalmar-ufreden dei kallar (1611—1613). Kristjan tok byen og borga Kalmar. Straks etter døydde den svenske kongen, og son hans, Gustav Adolf, vart konge. Dansken vann fyr det meste til lands, og på sjøen hadde dei 177 reint overtaket. Gustav Adolf hadde leigt to hærar i Skotland og Holland og ville føra dei gjennom Norig til Sverik, då dansken stengde sjøvegen gjennom Øresund. Den eine hæren, som var frå Skotland, stod under oberst Sinklar og lende i Romsdalen, 3—400 mann sterk. Dei truga ein bonde, Peter Klungnes, til å syna seg vegen, og han førde dei ein lang og tung omveg, so romsdølerne skulle få tid til å samla seg, men dei vart inkje mannsterke nok, og fienden slapp over til Gudbrandsdalen. Men her gjekk bodstikka om på gamal vis, og 300 bønder samla seg frå Lesja, Vaage, Fron og Ringebu, og venta på skoteheren i ei bratt lid, som heiter Kringom i Sel. Futen Lars Gram og tre lensmenn førde dei. Opp i lia stelte dei til ei stor velta av tømmer og stein. Dei skotarne, som kom fyrst, fekk lov til å sleppe framom, men då storhopen kom, sleppte dei velta ned på dei, og skotarne vart knasa sund eller slengde ut i Logen eller ihelskotne. Lensmannen Berdon Seielstad skaut Sinklar med ein sylvknapp, då han trudde, at bly inkje kunne bita på han. Sidan sette bøndene etter dei, som var komne framom, og hogg dei ned eller fanga dei.

Den andre hæren på omkring 1400 mann under Munkhaven ville taka byen Trondhjem, men vart driven attende. Sidan lende han i Stjørdalen og slapp fram til Sverik, då den danske lensherren Stein Bilde inkje torde føra bøndene mot han.

Ved freden til Knærød 1613 gav Gustav Adolf opp kravet på Finnmarki.

Sidan skipa Kristjan ein her i Norig, so det inkje skulle henda meir, at ein fiende trengde seg fram

178 midt gjennom tjukke bygdene. Soleids fekk då Norig eit landsforsvar. Fraa denne tida vart mannskapet til flåten fyr det meste teke frå Norig og.

Indre tilstand i Danmark.

Medan Norig i alle måtar no reiste seg opp frå si vanmagt, vart Danmark veikare og veikare. Herremennene hadde omfram hals- og handsretten fenget birkerett og, det vil seie rett til å lata bøndene sine døma av domarar, som dei sjølve innsette, og det var mest tenarane deira, som aldri torde døma anderleids, enn herremennene ville. Naar bøndene vart so trælkad, kunne inkje jordbruket gjeva stort av seg, og difor vart Danmark fattigare no, enn det hadde vore før, og største inntekta fyr rikskassa var Øresunds-tollen, som alle skip laut betala, som siglde gjennom Øresund. Folkemengda minkad¹). Bøndene dugde lite til å bere våpen fyr eit fedreland, som berre baud dei trældom, so når det inkje var leigesoldatar til å få, var Danmark mest forsvarslaust til lands. Flåten fekk, som sagt, det meste mannskapet frå Norig. Adelen ville inkje betala skatt og titt inkje hjelpa kongen på andre måtar heller. Adelen var vanslekta og utlevd. Same sykja kom no på den liksom før på den norske adelen, og den eine stormanns-ætta etter den andre døydde ut. Den danske adelen, som hadde gjeve Danmark slik glans, saug fyrst livskrafta ut or landet, og so visna han sjølv baketter. 179 Norig og Danmark med i Tretiaars-ufreden. Det synte seg snart, kor veikt Danmark var, i den næste ufreden (1625—1629). Kristjan var med nokre år i Tretiaars-ufreden, som stod i Tyskland mellom katolikkar og protestantar. Kristjan drog inn i Tyskland og ville hjelpa protestantane, men han tapte og laut dra heim. Dei katolske herførararne Tilly og Wallenstein tok heile Jylland, og det var berre flåten, som bergjad Danmark. Kongen skreiv eingong under denne ufreden, at det fanst inkje so mange danskar i heile hæren hans, at det kunne verta so mykje som eit kompani av dei. Ved freden fekk han att landet sitt, men tyskarane hadde herja grysjeleg i Jylland i to år, og heile landet vart utarma. —

Den einaste boteråda fyr Danmark var å taka makta frå adelen og hjelpa opp bondestandet. Detta skynad Kristjan og, men han var inkje mann fyr å setja det i verk. Han var arbeidsam som få og hadde god vilje, men han la seg opp i for mange småting, (slikt som trøya til barnepika hans, ei fjøl til ein port eller å senda stakken til dotter si til letaren).

Ny ufred med Sverik. Dessimillom vart Sverik mektigare og mektigare. Gustav Adolf sette over til Tyskland og ville hjelpa protestantane og gjekk fram frå siger til siger, til han fekk ein ærefull bane ved Lytsen. Sidan førde hovdingane hans svenskane og stridde manneleg fyr den gode saka og gjorde Sverik til ei stormakt. Då vart Kristjan redd og tok til å tinga med Sveriks fiendar, men det svenske riksrådet let radt general Torstenson draga frå Tyskland inn i Danmark. Kristjan hadde berre nokre få hundre mann under våpen, og i ei handevending tok svensken 180 heile Jylland. Denne nye ufreden varde frå 1643—1645. Det danske riksrådet ville ingenting gjera, men Kristjan sjølv stridde manneleg, endå han var 67 år. Han møtte den svenske flåten ved Femern. Han var om bord på skipet »Trefoldigheden« og la inn i den heitaste elden. Ei svensk kula råka ein planke, so han dreiv i mange stykke, og bitane drap eller såra 12 mann, som stod omkring kongen, og Kristjan sjølv miste det høgre auget og fleire tenner og datt i svime. Då trudde mennene hans, at han var fallen, og ropa: »Kongen er daud!« men då stod han opp og sa: »Nei, Gud har endå unnt meg liv til å strida fyr folket mitt, når berre de vil gjera skylda dykkar.« Han vart ståande på dekket med bind om hovudet, til dess svensken drog seg attende. Ein flåte frå Holland kom den svenske flåten til hjelp, og den svensk-hollendske flåten øydelagde sidan ein deil av den norsk-danske under Pros Mund etter ein hard strid.

I Norig var Hannibal Sehested, kongens måg, stathaldar. Han var ein pengekjær mann; medan han var stathaldar, fekk han lagt under seg 1100 gardar, 1/16 av alt jordegods, som fanst i landet. Etter han fekk ufreden i Norig namnet Hannibals-ufreden. Han hadde hatt mykje omsut fyr hæren, og medan Danmark no var mest verjelaust, bergjad nordmennene godt landet sitt og gjorde fleire herferder inn i Sverik. Mest namnkjend i denne ufreden vart Kjell Stub. Han hadde studera i Kjøbenhavn og sidan tent som soldat i Holland, og her tente han seg opp. Då ufreden tok til, var han prest i Ullensaaker. Hannibal gjorde han til oberst, og sidan reid Kjell Stub opp og ned 181 langs med lina (landskilet) med ei livvakt på 12 hestkarar og heldt svensken ute. Etter ufreden vart han prest att og døydde på preikestolen.

Kristjan gjorde fred til Brømsebro 1645. Norig laut gje frå seg Jamteland og Herjedalen, som hadde vore mest liksom eit rike fyr seg sjølv og var halvsvenskt; Danmark laut gje frå seg øyane Øsel og Gotland, og Halland på 30 år, gjeva opp sundtollen fyr Sverik og setja han ned fyr Holland. Detta var eit stort tap fyr rikskassa.

Etter denne harde freden kom i stand, livde Kristjan endå i 3 år. Han kunne inkje bergja riket sitt or nauda, då adelen stendig var tver og berre tenkte på seg sjølv.

Før han døydde, fekk han etter gamal skikk valt eldste son sin til ettermann, men denne døydde, og straks etter døydde faderen, før det vart tid til å få Fredrik, andre son hans, valt. Soleids var riket kongelaust, då Kristjan døydde, 1648.

Kristjan den fjerde var den einaste kongen, Danmark hadde hatt på lenge, som likte betre Dansk enn Tysk. Alle hine kongane snakka fyr det meste Tysk, og tyskdomen fekk stor makt i Danmark, so det danske målet var meir oppblanda med Tysk no enn på reformasjons-tida.

Bokriket. Norske omskrifter av kongesogene og lovene var komne til Danmark, og mange tykte godt om dei, allvist ein utifrå lærd danske, Ole Worm (d. 1654). Han fekk islendingane til å taka på med å studera det gamle bokriket; dei hadde lettast fyr 182 det, då dei inkje hadde mist det gamle målet sitt, og islendingane dreiv trottugt på i Kjøbenhavn, og dit vart det sendt fulltupp med gamle handskrifter.

Av diktarar på denne tida er der berre ein å nemna: Anders Arrebo (d. 1637), ein danske, nokre år bisp i Trondhjem. — I Norig vart den fyrste boka prenta 1644. I Danmark var boktrykkjar-kunsta innført omkring 150 år før.
¹) Daa brann domkyrkja og. Dei tenkte på å jorda Sigurd Jorsalafar og fleire andre kongar, som var gravsette der, på Hovudøyi, men det vart inkje noko av. Ingen veit no, kor kongeliki er. Sameleis hadde det gått i Bergen. Der reiv lensherren Eske Bilde i 1531 ned domkyrkja og andre gilde bygningar, som stod i vegen fyr Bergenhus festning. Ingen tok vare på kongeliki der heller (kong Sverre, Haakon Haakonsson o. fl.). Same året brann mest heile Trondhjem, og då vart domkyrkja, som var istandsett etter lauselden i 1328, so øydelagd, at ho sidan reint forforst.
1) Folkemengdi var på denne tida i Danmark 900,000, i Norig 450,000. I Danmark var det på denne tida 5000 sjølveigarar, 40,000 festebønder, i Norig 12,000 odelsbønder, 28,000 leiglendingar på lag.


182 Fredrik den tredje. 1648—1670.
Det danske riksrådet venta nokre månadar med å velja den nye kongen. Endeleg vart Fredrik vald på ein riksdag av adel, presteskap og borgarar (dei danske bøndene hadde inkje møtt fram sidan 1570), men han laut skriva under ei handfestning, som var den strengaste, ein dansk konge hadde underskrive. Men Fredrik var ein umtenkt og sløg mann, og vart farlegare fyr adelsveldet enn fader hans hadde vore. Mågane hans Kristjan Hannibal Sehested og Korfits Ulfeldt hadde hatt mykje å seie før, men no kom det opp, at dei hadde faret uretteleg åt. Ulfeldt drog frå Danmark og vart sidan landssvikar. Sehested vart avsett som stathaldar og skulle gjera greida fyr seg, men han gav alt i kongens vald, gav frå seg til kongen alt det jordegodset, han hadde eignat til seg i Norig, og det slapp han med.

Paa denne tida fekk Sverik ein djerv og ærekjær konge, som het Karl Gustav, systerson hans Gustav Adolf. Då den polske kongen, som høyrde til Vasa-ætta, gjorde krav på kongedømet i Sverik, sette Karl Gustav over til Polen med ein ypparleg svensk her. Svenskane hadde då hatt ufred i mange år, og i 183 denne lange ufreds-tida var den svenske hæren so godt upplærd, at det fanst inkje betre her i Europa. Karl Gustav tok snart Polen; men polakkane reiste seg på alle kantar og hogg ned småhopar av den svenske hæren, og det tok til å sjå mørkt ut fyr Karl Gustav. Fleire magter var redde Sverik og mana på Fredrik den tredje, at han skulle brjota freden.

Norig og Danmark var låkt førebudde. Kongen hadde lova adelen i handfestningi, at han skulle inkje leggja på avgifta av leni, og då utgifterne var større enn inntektene, var der ingen annan utveg enn å pina ålmugen. I slike harde tider bruka dei på kongsgarden opp tredjeparten av alle inntektene. Den danske hæren var låk og uøvd, då adelen inkje likte ein god ståande her, som kongen lett kunne bruka til skade fyr adelen. Endå kassa var tom og hæren uøvd, meinte endå Fredrik og riksrådet, at dei no kunne taka att det, som Norig og Danmark hadde mist ved Brømsebro-freden, og dei sa opp freden.

Ufred med Sverik 1657—1660. Karl Gustav vart glad, fyr di han no fekk åføre til å dra seg ut or Polen med æra, og skundad seg med 8000 mann nordetter til Danmark og tok heile Jylland. Ingenstad stod danskane imot, so det munad, endå dei var dobbelt so mange. Den norsk-danske flåten jaga den svenske i hamn, so den svenske hæren kunne inkje koma over til dei danske øyane; men då sette det i med sprengkulde om vinteren, og det la seg tjukk is på alle sunda. Då vart Karl Gustav glad. »Nå bror Fredrik skola vi talas vid på god Svenska,« sa han, og gjekk over isen. Det var ei vågsam ferd, men lukka var god. Då han kom over til Sjælland, laut 184 Fredrik gjera ein hard fred i Roeskilde 1658. Danmark laut der gjeva frå seg Skaane, Halland og Blekinge og Bornholm, og Norig miste Bohuslen og Trondhjemslen so nær som Nordland og Finnmarki, endå nordmennene hadde vunne i denne ufreden; Jørgen Bjelke hadde teke Jamteland, og Ivar Krabbe hadde hatt overtaket i Bohuslen og hadde herja i dei svenske grannebygdene.

Men Karl Gustav tregad snart på, at han inkje hadde teke alt i hop, og sumaren 1658 gjekk han i land på Sjælland og gjekk mot Kjøbenhavn. Mange talde kong Fredrik til å fly til Norig eller Holland, men han svara, at han ville døy i »reidret sitt«. Alt stod på, om Kjøbenhavn kunne halda ut, til det kom hjelp, for sjømaktene ville inkje, at anten Danmark eller Sverik skulle eiga både sidene av Øresund, fyr sundtollens skuld. Festningsverka var i forfall og låke, men dei arbeidde natt og dag på å setja dei i stand; jamvel kvinnfolk og born arbeidde. Då Karl Gustav kringsette byen, tok alle til våpen og stridde manneleg. Det skorta på mat, men då kom det ein flåte frå Holland til hjelp med mat og mannskap. Då gjorde Karl Gustav eit stormlaup natta mellom 10de og 11te febr. 1659. Svenskane hadde kvite skjorter utanpå, so fienden inkje skulle kjenna dei frå snøen, men detta vart likskjorta fyr mange; svensken leid eit svært tap.

Sidan kom det hjelp frå fleire magter, og svensken leid tap på tap. 5000 vart fanga eller drepne ved Nyborg på Fyn. Ålmugen på Bornholm reiste seg og drap på ei natt mest alle svenskane på øya.

Nordmennene bergjad seg godt i denne ufreden. Etter freden til Roeskilde hadde svensken teke styringa 185 i Trondhjemslen, og skreiv ut soldatar og for hardt fram. Då vart trønderane harme og kringsette svensken i Trondhjem. Den svenske styraren Klas Stjernskøld sa, at før skulle han koka supa på skinnbroka si, før han skulle gje seg. Men han gav seg snart like vel, og no vart Trondhjemslen kvitt fienden.

Den heitaste striden i Norig stod omkring ein liten by, som het Halden, i Smaaleni, inkje langt frå landskilet. Det fanst ingi festningsverk eller skansar der. Hausten 1658 kom svensken under Harald Stake, 1200 mann hestfolk og 3 kompani fotfolk, gjennom Enningdalen og ætlad seg mot Halden. Her låg berre 4 kompani fotfolk, men major og kjøpmann Peder Olufsen Normand sende bod til Fredriksstad, og derfrå kom det 2 kompani, og bønder og borgarar hjelpte og til. Natta før svensken kom, sette dei opp ein skanse tvertyver vegen, og sette 3 små skipskanonar på Overberget tett ved. Då dei inkje hadde kuler, gjorde dei former av murstein og støypte kuler all natta. Morgonen etter kom svensken med full musikk og var viss på han skulle taka radt den vesle byen. Men nordmennene varde seg manneleg. Svensken gjekk på i 7 timar, då laut han snu og hadde mist mykje folk.

Det var å venta, at svensken ville hemne seg, og difor bygde nordmennene fleire skansar av kampestein her og kvar på fjella omkring byen. Året etter kom Stake att med 4000 mann. Det rann ei elv, Tista, frå aust mot vest tvert igjennom byen, og det var bru over elva. Svensken drog fram mot nordsida av byen, og her møtte nordmennene han, men overmakta vart dei for stor. Då kveikte dei eld på husa og drog 186 seg attende til brua. Her samla alle nordmennene seg, og det stod ein hard og lang strid. Etter store tap laut svensken draga heim.

Vinteren 1660 sende Karl Gustav ein her på 6000 mann under generalane Kagge, Stake og Horn mot Halden, men då hadde nordmennene lagat seg betre til. Det låg 1800 nordmenn i Halden under Tønne Hvitfeldt, Peder Normand, Kristjan Holberg og fleire gjæve førarar. Då dei inkje kunne verja nordsida, kveikte dei eld på dei husa, som stod att der. Svensken gjorde radt stormlaup på Braatelands-skansen. Eit krut-fat i skansen sprang i lufta, nordmennene kom i ulag, og skansen vart teken. Herfrå kunne svensken lett teke byen. Då kom det hjelp frå hine skansane, nordmennene storma frå tre kantar, og etter ein heit strid, som heldt på ein time, tok dei att skansen. Svensken gjorde fleire stormlaup, men skansen heldt seg. Denne dagen miste svensken innpå 500 mann, daude og såra. Sidan skaut han med gloande kuler på byen og tok ein liten skanse på Rødsberget og stakk ihel dei, som var sjuke og såra, som han fann der, og i byen kunne ein høyra, at dei bad fyr seg. Byen vart mest øydelagd, det gjekk fælt med sjukdomar, og dei vanta både mat og krut, og nauda og svulten auka på med kvar dag. Då byen hadde vore kringsett i 6 veker, gjorde svensken stormlaup på Braatelands-skansen att, men han leid store tap. Då var det kome tidend til svensken om, at kongen deira hadde braaddøytt, og då snudde han heim og herja og brende på heimvegen. Berre 3000 mann kom att av den svenske hæren. Av nordmennene var 900 våpenføre menn att. 187 Kongen lønte sidan Halden fyr detta. Byen fekk kaupstads-rett og namnet Fredrikshall, og kongen let byggja festninga Fredrikssten på eit høgt fjell tett ved byen.

Då Karl Gustav hadde sloknat, kom det snart fred i stand i Kjøbenhavn 1660. Norig fekk att Trondhjemslen og Danmark Bornholm, men Sverik fekk hava Bohuslen og Skaane, Halland og Blekinge, då hine maktene, som hadde hjelpt Danmark, inkje ville, at det skulle få att herredømet over Øresund.


Sjuande stykket.

187 Fraa 1660 til 1814.
Einvaldsmagti vert innført. Etter denne ufreden stod det grøteleg til. Norig hadde inkje lidet so mykje endå, men i Danmark var gardar øydelagde, buskapen nedhoggen, næringsvegane i forfall og gjelda so stor, at korkje hæren eller embetsmennene kunne få løna si. Alle hata adelen, som hadde gjort lite gagn i ufreden, men mange elska kongen, som hadde vore ein modig mann. Borgarane i Kjøbenhavn, som hadde boret våpen og stridt manneleg, var inkje meinte på aa krjupa fyr adelen lenger, og det lutherske presteskapet var no so mektig, at det heller inkje unnte adelen all makta.

Fredrik kalla i hop ein riksdag av adel, presteskap og borgarar i Kjøbenhavn fyr å få pengar. Adelen var det einaste stand, som åtte noko, men han nekta 188 reint ut å betala skatt. Då tenkte borgarar og presteskap på å gjera kongen til ervekonge og gjera handfestningi til inkjes. Men detta sa adelen nei til og ville fara heim, so riksdagen skulle verta opp i inkje, men då vart portane stengde, og dei sette ut sterke vakter. Då vart adelen skremd, og Fredrik vart ervekonge i Danmark, liksom han var i Norig¹).

Borgarane vona no, at kongen skulle innføra ein fri riks-skipnad, liksom dei hadde i Sverik, at han skulle få avteke vornedskapet på Sjælland og hine øyane (sjå s. 153) og teke hals- og hands-retten og birkeretten frå adelen. Men på denne tida auka kongsmakta mange stader i Europa, og kongen såg snart, at han hadde inkje noko aa ræddast fyr, om han gjorde seg til einvaldskonge, då både borgarar og prestar hadde lite vit på styring. Fredrik gav ut eit brev, som det stod i, at han skulle hava full einvaldsmagt. Alle adelsmenn og prestar og dei gjævaste borgarane skreiv under. Sidan let kongen Peter Schumacher skriva kongelogi, som vart grunnlov i Danmark og Norig. Etter den står kongen »over alle menneskelege lover og har inkje anna hovud eller annan domar over seg so nær som Gud.« Naar ein tek undan sultanen i Tyrkiet, var det ingen konge i Europa, som hadde so stor makt. Det einaste, som vart fastsett fyr han, var at han skulle høyre til den lutherske kyrkja, bu i riket og inkje skifta sund landa. Denne kongelogi vart inkje kunngjord før lenge etter. 189 No vart riksrådet avsett, og det vart skipat 5 regjerings-departement (eller »kollegier«) til hjelp fyr kongen. Det var like mange adelege og borgarlege i kvart departement. Formennene i desse vart kongens »geheimeraad« eller kongens rådgjevarar. Då einvaldskongane sidan fyr det meste retta seg etter det, som desse departement rådde han til, kom styringa soleids no til å verta eit embættsmanns-styre (kontor-styre eller »byråkrati«). Denne styringa varde i Danmark radt til 1849. I staden fyr lensherrane innsette kongen amtmenn, som var kongelege embetsmenn og hadde fast løn. Ved detta steig inntektene åt rikskassa til det femdubbelte, men adelen miste dei beste innkomurne sine. Han fekk hava både birkerett og hals- og handsrett, so det vart inkje likare fyr den danske bonden no enn før, men elles kunne kongen, om han ville, lata adelen betala skatt, og han miste si politiske makt. Fraa den tid drog adelen seg bort frå kongsgarden; det gjekk med den som med den norske adelen etter Haakon den femte; heretter livde han heime på gardane sine, og det gjekk til atters med han både i rikdom og i tal.

Alt detta gjorde den danske riksdagen og kongen, dei norske riks-stand uspurt, som kannhenda var det rettaste og, då Norig gjekk fyr å vera eit erverike. Brevet, som gav kongen einvald, vart sendt opp til Norig og Færøyarne og Island til underskrift. I Norig skreiv 400 bønder under, omfram adelsmenn, prestar og borgarar. Dei norske riks-stand ynskte å få sine eigne regjerings-departement, og det kom jamvel fram krav om eit norsk universitet. Men kongen brydde seg inkje meir om dei norske riks-stand enn om dei 190 danske. Styringa hadde heretter, liksom før, sætet i Kjøbenhavn, og då inntektene frå alle landa til kongen strøymde dit, vart Norig i mange måtar skubba til sida fyr Danmark. Men endå stod Norig seg godt på det, som hadde hendt. Det vart kvitt lensherrane, og kongen fekk no like mykje makt i både rika; no kom dei til aa standa jamsides, so Norig inkje lenger vart noko lydrike under Danmark. Soleids som tilstandet hadde vore i landet alt frå kong Sverres tid, trengde Norig ei sterk kongsmakt, og det hadde det no fenget, endå det var ille fyr landet, at kongen var ein utlending og budde i utlandet.

Fredrik sette hæren og flåten i god stand. Til å hjelpa seg med flåten hadde han nordmannen Kort Sivertssøn Adeler. Han var fødd i Brevik og lærde sjømannsskap i Holland; sidan tok han tenesta i Venedig, som hadde ufred med tyrken. Her vann han stor æra, so fleire kongar ville hava han i si tenesta.

Fredrik var berre ein gong i Norig. Paa hans tid var Dansk so vanvyrd, at på kongsgarden tala dei berre Tysk, og soleids heldt det på lenge etter hans tid og. Kristjan, eldste son hans, lærde inkje Dansk, før han var 14 år, og endå var det eit heppande hende, at han kom til å læra det då.
¹) Fredrik kalla seg fyr ervekonge til Norig, og det høvde godt med folke-meininga i Norig, som hadde vore eit erverike radt til samlaget med Danmark.


190 Kristjan den femte. 1670—1699.
Kristjan, son hans Fredrik, var ein veik konge og retta seg mykje etter andre, var glad i stas og leik og øydde opp mange pengar.

Ny adel i Danmark. Han mistenkte den gamle adelen og skipa i Danmark ein ny adel, ein hofadel, av grevar og baronar. Det var mest tyskarar, som han 191 tok opp i den nye adelen, og tyskdomen fekk fæl overhand no i Danmark. Dei tala Tysk på kongsgarden, på teatret, og i kyrkja med mange stader, og offiserane, som fyr det meste var tyskarar, kommandert på Tysk. Denne nye adelen trengde den gamle danske adelen undan, liksom den danske før hadde gjort med den norske.

I Norig vart det skipat to grevskap, Larvik, som halvbror til kongen, Ulrik Fredrik Gyldenløve, fekk, og Tunsberg åt Peter Schumacher, som no fekk adelsrett og namnet Griffenfeldt. Sidan vart detta greivskapet selt til ei tysk ætt, Wedel, og vart kalla Jarlsberg. Eit baroni, Rosendal, vart og skipat, åt ein dansk adelsmann. —

Kristjan deilte ut rang og titlar til borgarlege, so dei på ein måte vart ein mellomting av borgarstand og adelsstand. Detta var både til studning og glans fyr kongsmakta, men det gjorde mange fælt æresjuke og huga på stas og fjas.

Dei fyrste åra styrde Peter Griffenfeldt som rikskanslar. Han er den største statsmannen, Danmark har hatt, men han hadde mange uvener, og dei klaga han og fekk han dømd frå æra, liv og gods, men kongen gav han nåde og sette han på kastellet i Kjøbenhavn. Kongen tok snart til å sakna han, og då sette dei han på Munkholmen ved Trondhjem, og her sat han i 18 år. Ei lang stund tok dei pen og blekk frå han, so han inkje skulle hava noko å driva tida med. Endeleg vart han fri att, men då var han klein med helsa og døydde eit halvt år etter.

Den skånske ufreden. 1675—1679. Den franske kongen Ludvig den fjortande hadde teke på Holland, 192 og då fekk han ufred med den tyske keisaren og Brandenborg. Den svenske kongen, Karl den ellevte, gjorde samlag med Frankrike og drog inn i Brandenborg, men her tapte han eit stort slag, 1675. Då tenkte Kristjan den femte det var høveleg tid å taka att frå Sverik, det som Danmark og Norig hadde mist, og sa opp freden. Straks etter slokna Kort Adeler, men Nils Jul, som kom etter han, var og ein framifrå førar fyr flåten. Han var fødd i Kristiania av danske foreldre. Ein hollendsk flåte under Kornelius Tromp kom Danmark til hjelp, og Tromp og Jul slo ein svensk flåte ved Øland, og året etter slo Jul ein stor svensk flåte i Kjøgebugt. Her miste svensken 22 skip, og Jul inkje eit einaste. Ein dansk her sette over til Skaane, og ein norsk her under statthaldaren Gyldenløve drog ned gjennom Bohuslen og tok byen Marstrand og festninga Karlsten. Etter han kallar dei denne ufreden fyr Gyldenløve-ufreden. Ein annan norsk førar, Løvenhjelm, slo svensken ved Uddevalla, og ein norsk her tok Jamteland. Men den danske hæren tapte eit stort slag ved Lund. Kristjan og Karl var sjølve førarar i detta slaget, og det varde frå morgonen til kvelden. Der som Karl sjølv kom, vann svenskane, men andre stader rauk dei. Om kvelden gjekk Kristjan ut or slaget, men Karl heldt ut til han vann. Året etter tapte Kristjan ved Landskrona att.

Freden kom i stand i Lund 1679. Ludvig den fjortande hjelpte Sverik, so det fekk fred mot å gje den norsk-danske kongen nokre pengar og kanonar. —

Indre tilstand. Etter denne ufreden var Sverik mest i same nauda som Danmark i 1660. Folket var 193 misnøgd med adelen og riksrådet, og Karl fekk mest full einvaldsmagt. Han drog inn krun-godset (kongens jordegods), som adelen hadde til len og etter kvart hadde fenget liksom rett til, og ved detta steig inntektene dugeleg, og so bygde han ein stor flåte og skipa ein sterk her og fekk endå betalt mykje av på gjelda. Karl den ellevte er ein av dei beste kongane, Sverik har hatt.

Soleids styrkte Sverik seg. Men med Danmark såg det grøteleg ut. Gjelda var uhorveleg, og endå livde dei på kongsgarden, liksom pengane aldri kunne få ende. Kongen leigde ut norske og danske soldatar til andre kongar fyr betaling, det var ein rein handel med manne-liv. Skattane var reint urimeleg store, og det var mest umogleg å få dei inn i Danmark, då bonden inkje kunne betala. Den nye adelen var stolt og fåkunnig og hadde fenget hals- og handsrett, birkerett og kallsrett (det vil seie rett til å innsetja prestar i dei prestekall, som høyrde til godset deira). Adelen slapp å betala skatt av herregardane og mykje av bondegodset sitt, men skulle til vederlag krevja inn skatten av bøndene kvar på sitt gods og ganga god fyr pengane. Difor gjorde kongen no fleire og fleire herregardar, so han kunne vera viss på skatten. Det kom ut ei rettarbot og om, at festebøndene fekk inkje lov til aa flytja¹). Soleids kom bøndene under endå større trældom enn før. Men då vart det for ille. Mange visste inkje si arme råd, anna dei rømde radt or landet. Gardane gjekk ned i pris til det halve, og tredjeparten av Danmark låg reint i øyde. Med dei

194 fleste danske byane stod det og låkt til, og alt det styringa gjorde til å hjelpa opp handelen, var det lite mun i, so lenge det stod so jammerleg til med jordbruket.

I Norig var inkje skattane mindre enn i Danmark, og det var mørkt og trongt fyr mang ein bonde der og, men i det heile var det slik makt i bøndene, at dei kunne betala. Stands-skilnaden jamna seg meir og meir ut. Både dei gamle norske kongane og sidan dei norsk-danske kongane hadde gjeve ut lover, som bergjad leiglendingane mot hard medferd av odelsbøndene, og det stod i logi, kor mykje det meste var, ein leiglending skulle betala. Men då gardane sidan steig i pris og bøndene inkje kunne leggja på avgifta fyr leiglendingane sine, vart det til det, at det lønte seg inkje å bygsla bort jord, og då selde odelsbøndene mykje bygselgods, so mange leiglendingar no vart sjølveigarar. Då dei norske bøndene fyr det meste hadde råd til å betala skattane sine, stod kongane seg best på, at det inkje var skattefrie herregardar i Norig, og no minka det fort med slike herregardar. Krongodset og adelsgodset vart selt, og leiglendingane hadde råd til aa kaupa, og soleids vart det til det, at i slutten av det 17de aarh. var det mange fleire sjølveigarar enn leiglendingar i Norig, og ingen adel, å snakka om. Byane tok seg godt fram. I den norske hæren var det berre innfødde nordmenn, og dei hadde stridt manneleg, kvar gong det røynte på. I den danske hæren var det mest leigde utlendingar.

Einvaldskongane arbeidde trottig på å få i stand eit godt lovverk. Under Kristjan den femte kom 195 det ut ei dansk lovbok, og sidan ei norsk (1687), som mykje gjeld endå. Kongane ville gjerne gjera nordmenn og danskar til eitt folk, og difor gjorde dei den norske lovboka so lik den danske, som dei kunne, og det norske lovverk vart lausrivet frå det gamle grunnlaget, men odelsretten fekk standa ved lag, sameleis dei fleste lovene, som kom bondens stell ved. Eit nytt kyrkjeritual (om skikkane ved gudstenesta) og ei ny alterbok kom og ut.

Etter den nye lovboka vart skrivarar, som før hadde vore berre rådgjevarar fyr bygdetings-lagretta, domarar i staden fyr lagretta. Dei høgre domstolane vart lagtinga med lagmennerne til formenner¹), og overhofretten; denne siste var skipa under Fredrik den tredje og skulle vera den øvste domstolen, men kom snart under den danske høgsterett. Fraa denne tida vart det betre med rettargangen i Norig, og det var lettare fyr kvar mann å få rett der enn i Danmark, då den danske adelen trakka log og rett under føtene.

Eins mål og vekt vart innført i både rika.

Under denne kongen brann det ein stor deil av Stavanger, og då flytte kongen bispesetet og stiftamtmannskapet til Kristianssand. Ved Trondhjem let han byggja festninga Kristjanssten.

Kristjan var berre ein gong i Norig. Han døydde 1699, men han kunne hava levd lenger, hadde han levd noko folkelegare. 196 Bokriket. Paa denne tida livde den namnkjende norske diktaren Peter Dass. Han var ætta frå Skotland, (het med retten Dundas) og var prest i Alstahaug i Nordland. Han skreiv gudelege songar og »Nordlands Trompet«. Ålmugen i Nordland heldt mykje av hr. Peter, og endå er bøkene hans til hugnad og gaman, allvisst fyr nordlendingane.

Dorothea Engebretsdotter, ei prestekona i Bergen, skreiv og gudelege visur åt ålmugen. Både ho og Peter Dass blanda målet meir med Norsk enn vanleg var på den tida.

Den største danske diktaren på denne tida var den ypparlege salmediktaren Thomas Kingo. Han var og ætta frå Skotland.
¹) Det var berre få sjølveigarar på denne tida i Danmark.
1) Lagretta hadde lite å seie i det 17de aarh. og vart truleg oppnemnd av futen. Lagmannen hadde titt dømt fyrutan lagretta, og etter den nye lovboka var det berre lagmannen, som dømde. — Nevndemenner (eller tingmenn) gjekk reint av bruk i fyrstninga av det 17de aarh.


196 Fredrik den fjerde. 1699–1730.
Den store nordiske ufreden. Fredrik den fjerde vart konge 1699. Då var Karl den tolvte konge i Sverik, Peter den store var keisar i Russland, og August var konge i Polen og Saxen. Alle desse var unge. Fredrik og Peter og August gjorde samlag mot Karl den tolvte, då Sverik hadde so mykje makt, at det var farleg og skadeleg fyr grannekongarne; heile Østersjøen var ein svensk innsjø å rekna fyr. Fredrik drog mot den holsten-gottorpske hertugen, som var gift med syster hans Karl den tolvte. Men Karl sette snøgt over til Sjælland og tvinga Fredrik til å gjera fred i Travendal 1700. Sidan slo Karl keisar Peter og sette av kong August som polsk konge, men sidan tapte han slaget ved Pultava mot russen og laut rømme til Tyrkiet. 1709. Då gjorde Fredrik samlag med Polen og Russland att. Danskane sette over til Skaane, men 197 greive Magnus Stenbock samla 20,000 bønder, kleint rustad og kledde, mange med tresko på føtene, og med desse slo han danskane ved Helsingborg og dreiv dei ut or Skaane. Sidan tok Fredrik det meste av det, som Sverik åtte i Tyskland; Stenbock drog ned og slo danskane ved Gadebusch, men fekk på slutten so stor overmakt mot seg, at han laut gje seg med heile hæren sin.

Den norsk-danske flåten hadde overtaket over den svenske. I sjøslaget i Kjøgebugt hende det, at det kom eld i det norsk-danske skipet »Danebrog«, som var næmast svensken. Hovdingen på detta skipet var nordmannen Ivar Hvitfeldt til Trondstad, son hans Tønne Hvitfeldt, som var med i 1660 ved Halden. Det var umogleg å sløkkja elden. Mannskapet kunne hava berga seg i båtane, men då hadde »Danebrog« drivet ned på hine skipa i den norsk-danske flåten og kveikt eld på dei. Då vart Hvitfeldt og mennene hans verande om bord og la seg nærare inn åt svensken og dreiv på og skaut med dei fremste kanonane, til dess elden nådde krutkammeret. Då sprang skipet i lufta med Hvitfeldt og 500 mann. 1710.

Karl den tolvte eggja tyrken opp mot Russland, men tyrken gjorde snart fred att. Han vart verande mange år i Tyrkiet, og dessimillom miste Sverik heile Finnland og alt det, som det åtte austanfor Østersjøen. I Tyskland hadde det berre ei festning att, og landet var reint utarma. Då gav Karl seg på heimvegen og kom heim joleftan 1715. Då hadde han vore borte i 15 år.

Karl tenkte han skulle vinne att i Norig det han hadde tapt i Tyskland og Russland. Norig var lite 198 førebudd på ufred. Dei fleste soldatane var i Danmark, og overgeneralen Lytsov hadde inkje meir enn 6000 mann, og dei var kleint forsedde både med klede og våpen og mat. Pengar fanst det inkje heller. Svensken drog inn i Norig i mars 1716 i to flokkar. Den eine under general Mørner gjekk over Svinesund og Moss mot Kristiania, den andre under Karl sjølv drog inn i Høland. Han fanga ein oberstløytnant Bryggemann og innpå 100 mann. Bryggemann venta ingen ufred og hadde inkje fenget støvlane på, då svensken tok han, og Karl sa, at han heller skulle heita Tryggemann. Men oberst Kruse med 200 dragonar ville hemne detta. Han møtte kong Karl ved garden Riser, og her stod det ein heit strid. Kruse sjølv drap 15 mann, men han fekk so mange sår sjølv og, at han laut gje seg med 20 mann. Hine var falne eller kom seg undan. Av svensken vart 170 mann drepne eller såra.

Sidan tok Kong Karl Kristiania og kringsette Aakershus, men han kunne inkje taka festninga, då han hadde for små kanonar. Han sende ut oberst Løven med 600 dragonar til å øydeleggja sylvverket på Kongsberg. Løven laut taka vegen om Ringerike, då nordmennene hadde stengt Drammens-vegen. Lytsov sende ein styrke imot dei. 300 mann av nordmennene kom til garden Stein 20de mars, same kvelden, som svensken hadde lagt seg inn på Norderhovs prestegard og gardane der omkring, ei halv mil frå Stein. Prestekona Anna Kolbjørnsdotter sende bod til nordmennene. Den norske hovdingen tykte overmakta var for stor. Men hine offiserane ville stad, og underoffiseren Tore Hovland baud seg til å syna vegen, då 199 han kjende kvar gardstaur på vegen, sa han, og det lyste av båla, som svensken hadde gjort opp til å verma seg, radt til Stein. Då sette dei i vegen og braadtok svensken om natta. I grålysinga kom fleire nordmenn til, og slo dei svenskane, som då hadde samla seg. Dei drap 30 mann og fanga Løven og 160 mann, og alle hine flydde; sameleis gjekk det med svensken fleire andre stader. I slutten av april kom ein norsk styrke frå Danmark og tok Moss frå svensken og drap eller fanga 700 mann. Ein svensk general Ascheberg låg med 2000 mann på Skjeberg prestegard, og dei kunne høyre der kanon-skota frå slaget. Då fortalde presten til Ascheberg, at nordmennene hadde vunne, og at dei hadde fenget fælt mykje folk; dermed vart Ascheberg so redd, at han strauk heim til Sverik med hæren sin.

Då Karl inkje kunne taka Aakershus, drog han ned mot Fredrikshall. Fleire gonger før hadde svenske flokkar synt seg der, men både mannskapet på Fredriksten og borgarane i byen og bøndene hadde gjort dei stor skade i fleire småslag. I eit av desse fall klokkaren på Id, Ole Sveinsson Bakke. Av borgarane var brødrane Peter og Hans Kolbjørnsson dei gjævaste¹). Karl kom uventande mot Fredrikshall natta mellom den tredje og fjerde juli 1716. Han ætlad seg til å taka både byen og festninga. Han kom so brått, at mange av nordmennene laut slåst i bere skjorta. Både borgarar og soldatar slost djerveleg i tre 200 timar; då tok svensken byen. Heile dagen etter skaut nordmennene frå festninga ned i byen, men då dei inkje kunne få svensken ut, vart borgarane samstellte om å kveikja eld. Hans og Peter Kolbjørnsson kveikte fyrst eld på husa sine, og snart loga det opp i mange hus. Det var jammer og skrik i heile byen. Mange av byfolket, som hadde gøymt seg i husa, brann opp, og sameleis mange av svenskane, som var såra. Kong Karl vart so harm, at han beit seg i fingrane, og laut dra seg ut or byen. Den einaste vegen var over brua (sjå s. 185), og her regnde det med kuler frå festninga. Då svensken endeleg slapp over, kveikte han eld på nordsida av byen og drog seg undan. Paa denne dagen miste Karl 1500 mann.

Karl venta på ein flåte med kanonar og tilførsel frå Sverik, og når den kom, ætlad han seg til å prøva ein gong til. Det såg spøkjeleg ut fyr nordmennene, då Fredrikssten hadde reint for lite mannskap. Flåten var alt komen til Dynekilen, tre mil frå Fredrikshall. Men nordmannen Peter Vessel Tordenskjold øydelagde heile flåten, 4 dagar etter striden på Fredrikshall. Peter Vessel var son til ein kjøpmann Vessel i Trondhjem. Han var ein stor villstyring i uppvokstren, vart fyrst sett til boka og kom sidan i skreddarlæra, men sette ein snøball i nakken på skreddaren, for til sjøs og vart sidan sjøkadet; 10 år etter hadde han tent seg opp til vise-admiral. Han var dristig til å slåst med svensken og hadde lukka med seg, og Fredrik gjorde han til adelsmann og gav han namnet Tordenskjold. Han fekk tidend om, at den svenske flåten låg i Dynekilen, og at dei fleste av offiserane var i bryllaup. I grålysinga dagen etter 201 siglde Tordenskjold med god vind inn i Dynekilen med 2 fregattar, 2 stykprammar og 3 galeiar. Innlaupet til Dynekilen er langt og trongt; midt i innlaupet hadde svensken oppsett eit batteri, og 4000 mann fotfolk stod på både sidene. Svensken fyrte alt han orka, då Tordenskjold siglde inn, men han svara inkje, før han var komen heilt inn og kunne snu breidsida til. Slaget varde i 5 timar, då gav svensken seg. Tordenskjold tok eller øydelagde 44 skip med 60 kanonar, inkje eit einaste skip kom seg undan. Dagen etter drog Kong Karl seg ut or Norig.

Endå Sverik var uhorveleg utarma og hadde mist mykje folk i denne lange ufreden, tenkte inkje kongen på fred. Han samla so stor her, som det var råd til å få i hop, og i 1718 gjorde han innfall i Norig att. General Armfelt drog inn i Trondhjemsstift med 9000 mann, og Karl sjølv drog med 22,000 mann mot Fredrikshall og kringsette festninga. Han let tilførsel og nokre småskip draga over land frå Strømstad til Idefjorden, då han var redd Tordenskjold. Nordmennene drog og nokre skip over land, då svensken hadde stengt Svinesund, og den norske flåten møtte den svenske midt på Idefjorden, og det kom til slag. Borgarane i Fredrikshall og kong Karl stod og såg på. Etter ein hard strid laut svensken draga seg undan med stort tap. Då byen vart heiltupp kringsett, laut nordmennene søkkja ned skipa sine.

Kong Karl tok fyrst på fortet Gyldenløve og skaut sund murane, og sidan storma han. Karl sjølv sette ein av storm-stigane til muren. Nordmennene, 33 mann og ein løytnant, dreiv svensken nedatt to gonger, men tredje gongen rauk dei fyr overmakta. Sidan grov 202 svensken løypegraver og hadde inkje langt att til festninga. Sundags eftan den 11te desember var Karl ute i løypegraverne og såg på. Då kom det ei kula frå festninga og gjekk igjennom hovudet hans, og det vart hans bane. Då var han 36 år gamal. Den svenske hæren drog seg radt ut or landet, og 8 dagar etter fanst det inkje ein svensk soldat sunnanfjells.

Dessimillom hadde Armfelt kringsett Trondhjem, men då han inkje kunne taka byen, gav han seg på heimvegen. Då han kom til Tydalen, fekk han tidend om, at kongen var fallen. Då ville han taka beinaste vegen over fjellet til Sverik, men på Tydals-fjellet fekk dei eit forfælande snøfok og sprengkulde på seg; dei brende opp byrse-stokkane og stelte seg tett i hop til å halda varmen i seg, men omkring 1000 fraus ihel, og mange av dei, som kom fram, vart kryplingar.

Endå heldt ufreden på nokre år. Tordenskjold tok byen Marstrand med nokre hundre mann og øydelagde den svenske flåten, som låg der. Ved byen ligg festninga Karlsten, som var so sterk, at ho var mest utakande. Han sa til kommandanten, at han hadde ein uhorveleg styrke i byen. Kommandanten sende ein løytnant ned til å sjå etter, kor stort mannskap Tordenskjold hadde, men Tordenskjold skjenkte han full og stelte opp same mannskapet i ymse gater, og løytnanten kom att til kommandanten og sa, at det kryde med folk i alle gatene. Då lova kommandanten, at han skulle gje seg, men då han drygde, gjekk Tordenskjold opp med nokre få mann radt til festninga og stakk sabelen inn gjennom glaset til kommandanten og spurde, kvat han drygde etter. Då vart kommandanten redd og gav seg på flekken. 203 Detta vart det siste storverket hans Tordenskjold. Straks etter gjorde dei fred, og nokre månadar etter vart Tordenskjold drepen i Tyskland i ein strid med ein oberst. Då var han berre 29 år gamal.

Dei gjorde fred på Fredriksborg 1720 på dei vilkåra, at Sverik skulle betala nokre pengar og betala toll i Øresund. Til Preussen og Russland laut Sverik gjeva frå seg so mykje land, at det reint miste den overmakta, som det hadde hatt frå di Gustav Adolf var konge, og Russland vart no stormakta i Nordeuropa.

Indre tilstand. Det såg grøteleg ut i Sverik. 220,000 mann hadde sett livet til, det var mest inkje anna enn kvinnfolk og gubbar og born å sjå der. Flåten var øydelagd, og sameleis handel og næring, og gjelda var stor. Etter Karl var fallen, vart syster hans dronning, men ho laut gje frå seg einvaldsmagti, som hadde ført alle desse ulukkene over landet.

Danmark og Norig hadde og lidet uhorveleg mykje. Omfram alle dei manne-liv, som gjekk med under ufreden, leigde Fredrik ut 18,000 mann, mest nordmenn, som var med og slost (under Eugen og Marlborough) i »den spanske ervefylgje-ufreden«, dei kallar. Dei vann seg godt lov, men dei fleste døydde av sjukdom og sår. Det vart utskrive so mange soldatar i Norig, at dei reknar, at landet miste tredjeparten av folkemengda si ¹).

Fredrik gjorde ende på vornedskapet på Sjælland og hine øyane, men han innførte i staden »det militære stavnsbandet« over heile landet, slik at ingen bonde, som var mellom 14 og 35 år, kunne forlata 204 det godset, han var fødd på. Detta var fyr å letta utskrivinga til hertenesta, men fyr bøndene vart det nye snart verre enn det gamle. Kongen gjorde mykje fyr opplysninga i Danmark og bygde mange skulehus; før hadde det berre vore umgangs-skular. Men opplysninga kunne lite godt verka på eit folk, som livde under slikt hardstyre som det danske.

Nordmennene fekk lite takk, fyr di dei hadde stridt so djerveleg under ufreden, og fekk no som før sjå lite att av dei pengane, som gjekk inn i rikskassa frå Norig Einvaldskongarne hadde fenget det norske rettsvesenet i god stand; det var noko, som inkje kosta pengar. Men fyr opplysninga vart ingenting gjort, av di det ville kosta å skipa ein god ålmugeskule, og dei norske bøndene laut berge seg med låke umgangs-skular. Men den frie norske bonden hadde so godt næme og vit av naturi, at han stod høgt over den danske bonden, som fekk betre undervisning, og den norske bonden heldt seg sjølv fyr å vera mykje gjævare enn både den danske og svenske. Under ufreden kom heile flokkar av bønder og baud seg til å verja landet, og bonden skadde svensken slik, at han ingen veg kunne koma. Var det noko, han var misnøgd med, sende han radt inn klaga til kongen, og titt for han ende til Kjøbenhavn og tala med kongen sjølv, og det stod slik kvekk av den norske odelsbonden, at han støtt fekk sin vilje.

Fredrik selde likt og ulikt til å få pengar. Han selde sine eigne soldatar og stundom jamvel embete. I Norig selde han mange kyrkjer og kyrkje-gods, som folk i den katolske tida hadde gjeve til å halda kyrkjene i stand fyr. Det var ålmugen, som hadde 205 kosta dei fleste kyrkjene og som åtte dei, men ålmugen hadde inkje brev å syna fram på det. Dei, som kjøpte kyrkjene, let desse reint forfarast. At kyrkje-godset vart selt, vart elles godt fyr mange, av di mange leiglendingar kjøpte av det og vart sjølveigarar. Omkring midten av det 18de aarh. var det omkring dobbelt so mange odelsbønder som leiglendingar i Norig.

Fredrik tala Tysk, liksom dei fleste oldenborgske kongane, og gjorde ingenting fyr danskt mål og bokrike. Han fekk lagt heile Slesvik under sitt herredøme, men brydde seg inkje om, at Tysken trengde det danske målet undan der. Paa denne tid var Tysk so vanvyrd i Tyskland og Dansk i Danmark og Norsk i Norig, at dei fleste tyske fyrstane tala Fransk, på kongsgarden i Kjøbenhavn tala dei Tysk, og stormennene i Norig tala Dansk. Fredrik likte inkje den danske adelen og bad son sin, at han inkje skulle gje danske adelsmenn noko viktig embete.

I somme ting var Fredrik ein god konge; han var arbeidsam og let alle sleppa inn, som ville tala med han. Men han øydde opp mange pengar på unyttige ting og livde eit forargeleg liv. I mange år hadde han tvo konur. Han døydde 1730.

Paa denne tida livde Hans Egede, som dei har kalla »Grønlands apostel«. Han var prest i Vaagen i Lofoten, men han fekk slik brennande hug til å fara til Grønland og preika fyr etterkomarane av dei gamle nordmennene der, at han la ned embetet sitt og siglde med kona og born til Grønland. Men ingen av nordmennene var i live lenger, han fann berre eskimoar. Då drog han frå hytta til hytta og lærde seg målet deira og arbeidde med dei i 15 år, og mange tok ved 206 kristendomen. Etter han kom son hans, Paul Egede. — Paa same tida preika trønderen Thomas von Westen evangeliet i Finnmarki.
¹) Dei var halvbrødrar til Anna Kolbjørnsdotter. Faderen var Kolbjørn Torsteinsson, prest i Sørum. Han vart innpå 100 år gamal og hadde skotet 100 bjørnar. Han var gift med dotter hans Kjell Stub.
¹) Likso mykje som ved svarte-døden.


206 Kristjan den sette. 1730—1746.
Kristjan den sette, son hans Fredrik, og den tyske dronninga hans, Sofie Magdalene, tala støtt Tysk og var stive og stolte. Dei ville inkje fyr det meste tala ved nokon, mindre han var ein stor adelsmann eller frå Tyskland. Dronninga dreiv gjøn med alt, som danskt var. Der var lekkjer om kongsgarden, so ingen skulle koma nær; ingen skulle gå framom Kristjansborg, mindre han gjekk med hatten i handa. Møtte nokon den kongelege vogna, laut han stiga av hesten eller ut or vogna, såframt han reid eller køyrde, og standa på vegen og helsa. Tyskarar kom inn i mengdevis i Danmark, som embetsmenn og handverkarar og jamvel kokkar og slikt. Med dei danske bøndene vart det verre enn før, so jamvel godseigarane vart utarmad. Radt til denne tida hadde det gått til atters med folkemengda i Danmark, no var ho på det lågaste. (Omkring 750,000, mot 1,300,000 i det 13de aarh.). Ved detta leitet kom pietismen til Danmark og Norig. Pietistane ville gjera ende på den stive bokstav-trua og gjera kristendomen livande i ånd og sanning, men dei gjekk snart for vidt, fordømde alle andre og heldt seg sjølve fyr framifrå heilage og sutra og jamra over »denne verdens daarlighed«. Kongen og dronninga var pietistar. Det vart sett straff fyr dei, som inkje gjekk i kyrkja, og kongen forbaud all moro, som komedi og slikt. Då folk inkje kunne moroa seg på ein sømeleg måte, tok dei til å drikka.

207 Kongen og dronninga slo stort på og øydde opp uhorveleg med pengar på gilde kongsgardar. Andre folk i Danmark tok etter, både borgarar og adelege; det var ei skam no å gå på gata, dei skulle anten kjø yra eller lata seg bera.

Kristjan var berre ein gong i Norig. Bøndene snakka med han som med eit anna menneske og tok djervt både kongen og dronninga i neven. Sidan hadde dei mykje større vyrdnad fyr nordmennene enn fyr danskane.

Kristjan var ein arbeidsam konge. Han hjelpte opp skulevesenet i Danmark, og innførte konfirmasjon i både rika 1736, so frå den tida fekk alle borna den kristendoms-kunnskapen, som dei tottest trenga til.

207 Fredrik den femte. 1746—1766.
Fredrik den femte, son hans Kristjan, livde i leik og gleda og lauslivnad, so han inkje vart gamal. Han deilte ut rang og titlar. No kom Fransk på moten jamsides med Tysken.

Fredrik hadde nær fenget ufred med Russland. Ein holsten-gottorpsk hertug hadde vorte keisar i Russland og gjorde krav på eit stykke av Slesvik og svor, at han skulle jaga kongehuset til Trankebar (i Austindia). Ein norsk-dansk her på 70,000 mann låg i fleire år nede i Holsten, men då høvde det seg so lagleg, at keisarfrua i Russland drap keisaren, og det kom inkje til ufred.

Det hadde kosta mange pengar å halda hæren i Holsten og flåten i sjøen. Til detta kom og, at dei på kongsgarden øydde opp femteparten av alle innkomurne, og riksgjeldi auka mykje. Til å få pengar 208 la kongen på ein attpå-skatt (»ekstra-skatt«), og selde krongodset i Danmark til herremennene. Dei bøndene, som hadde butt på krungodsi, kom no under herremennene og fekk det mykje verre enn før. Men på denne tida tok somme til å skjøne, at det inkje var rett å trælka folk slik, og fleire herremenn gjorde bøndene sine til frie leiglendingar, soleids enkjedronninga Sofie Magdalene og den store statsmannen Johan Hartvig Bernstorff, ein tyskar, som i 19 år styrde utanriks-politikken.

Norig hadde det hardt under denne kongen. Hæren var på 35,000 mann, og det var reint for mykje fyr so lite land, og bøndene var under mykje tvang fyr utskrivinga si skuld. No då mange nordmenn tok til å studera, var det ille, at det inkje fanst noko norsk universitet, og fyr handelen var det ille, at der ingen bank var. Attpåskatten var hard og inkje rettferdig. Kvar, som var over 12 år, skulle betala 30 øyre om månaden, anten dei var rike eller fattige. Bøndene omkring Bergen sette opp; 4000 bønder gjekk inn til Bergen og for ille med nokre embetsmenn; då vart styringa skremd, og Norig slapp å betala denne skatten, men Danmark laut betala.

»Det merkantile system.« Indre tilstand. Under dei tre kongane Fredrik den fjerde, Kristjan den sette og Fredrik den femte prøvde styringa på å hjelpa opp handel og næring, men på ein rang måte, som skikk var på den tid. Ho gav kjøpmenn einerett til ymse slags handel og fekk folk i landet til aa fabrikera mange slags ting, som ein lettare kunne kaupa frå utlandet, og ho gav ut mange pengar til å hjelpa desse fabrikantane og forbaud å innføra slike 209 varer eller sette so høg toll på dei, at det var umogleg å innføra dei. (»Det merkantile system«).

Det var mest berre Danmark, som vart opphjelpt på denne måten, allvisst Kjøbenhavn. Denne byen vart prydd med drustelege bygningar og kunstverk og vart reint for stor, so hine byane i Danmark inkje kunne koma seg opp. I Kjøbenhavn vart det meste nedlagt av dei pengane, som gjekk med til hoffet, flåten og hæren, og Kjøbenhavn fekk einerett på handelen med vin og brennevin og salt og tobakk.

Fraa 1735—1788 hadde Danmark einerett til å selja korn til det sunnanfjellske Norig, endå Danmark inkje alltid hadde korn nok til å utføra. Mellom åra 1740 og 1743 svalt det ihel fleire tusen fyr denne einerettens skuld, og bøndene laut taka til borkebrødet. Ved detta leitet hadde »de kjøbenhavnske hørkræmmere« einehandelen på Island, og handla slik, at 8000 islendingar svalt ihel, og styringa laut senda store kornladningar til Island, so inkje heile folket skulle døy ut. Kjøbenhavnske borgarar hadde einerett til Finnmarks-handelen og, og pinte folket der oppe slik, at det var mest inkje folke-verande der.

Endå kongane gjorde so lite fyr Norig og titt berre gjorde det, som dei visste var vondt, stod det i somme måtar betre til i Norig enn i Danmark. Alle dei norske byane gjekk dugeleg fram, og allvisst var handelen livleg med Holland og England. Under Fredrik den femte hadde Norig mykje større utførsel enn Danmark. Dei norske borgarane var inkje vande til kongens formyndarskap, dei laut lita på seg sjølve. Dei hadde inkje eit utskjemt kongsgards-liv å taka etter heller, og det vart ei meir sjølvstendig ånd her

210 oppe. Tyskdomen fekk inkje trengja seg slik inn heller her, då norskdomen var for sterk hjå bonden, og borgarane hadde meir samferdsel med England og Holland enn med Tyskland. Folkemengda hadde auka slik i Norig, at no var det over 700,000 menneske i landet, mest likso mange som i Danmark. Alt detta kunne mest vega jamt imot at Danmark hadde so mykje større rikdom og kultur.

Grunnvollen lagd til eit sams bokrike fyr Norig og Danmark. Vitskap. Korkje i Danmark eller Norig fanst det noko bokrike å snakka om i mange år etter einvaldsmagti vart innført. Den danske adelen, som hadde boret det gamle bokriket, hadde mist makta, og Danmark var gått til atters i åndeleg liv likso mykje som i rikdom og makt og folkemengd. Tyskdomen flødde reint over heile landet, og korkje dei nedtrælkad bøndene eller den fåkunnige tyske hofadelen eller den halvtyske borgarstand, som apa etter hoflivet, kunne verja den danske nasjonaliteten. Danmark var i forfall liksom Norig i det 15de og 16de aarh.; men det seig inkje so djupt ned og hadde god studning i Norig.

Norig var i god framgang, men den topphoggne norske nasjonaliteten trengde lange tider til å veksa ut att. Ålmugen heldt sitt gamle norske mål, men borgarar og embetsmenn var fyr han liksom framande: so lenge embetsmennene fekk opplæringa si i Danmark, kunne det inkje anderleids vera. I byane slost norsk og danskt mål om overtaket. Arbeidsfolk og smaahandlarar tala Norsk, endå inkje so reint som bonden, men te finare folk var, te låkare 211 Norsk tala dei, og dei mest opplyste tala rein Dansk med norsk tungeslag, og bokmålet vart rein Dansk.

Men om det inkje var slik makt i Norig, at det kunne arbeida seg opp eit retteleg norsk bokrike, var det likevel so mykje makt i det, at det kunne berge broderfolket or nauda og driva tyskdomen ut. Den mannen, som kom til å gjera storverket her, var Ludvig Holberg. Han var son hans Kristjan Holberg, som hadde vore med i Halden 1660, og fødd i Bergen 1684. Her gjekk han på latinskulen og vart student i 1702. Han var ei stund huslærar på Voss, og so tok han »anden eksamen« og embættsexamen på eit år, og so var han nokre år i Norig, men då fekk han slik hug på å fara utanlands. Sidan var han fleire år i England og Frankrike og vart godt kjend med kulturen der. I 1718 vart han professor.

Holberg var soleids uppfødd i Norig og upplærd i England og Frankrike. Faa menn har hatt so mykje kunnskap og so store gåver som han. Det var meininga hans å skapa eit bokrike, som kunne setja Norig og Danmark jamsides med andre folk. Det eldre danske bokriket brydde han seg inkje om, men han tok sine mynster frå England og Frankrike.

Mange av bøkene hans, som Peder Paars, Komedierne og Nils Klim, refste strengt allslags narreverk, som han såg so mykje av i Danmark, og desse bøkene har gjort Holberg mest namnkjend. Han er ein av dei største komedi-skrivarane, som har levd. Under Kristjan den sette vart teatret i Kjøbenhavn stengt, og då tok han til å skriva alvorlege bøker, som Danmarks og Norges beskrivelse, Danmarks riges historie og mangfaldige 212 andre. Som historie-skrivar er han og ein av dei fyrste.

Holberg vart ein rik mann med bøkene sine. Han kjøpte mykje jordegods i Danmark, og detta vart gjort til eit baroni, og Holberg sjølv vart baron. Han testamenterad mesteparten til adelsskulen i Sorø, som hadde vore nedlagd ei stund, men no kom i gang att¹). Han døydde 1754.

Dei bøkene, Holberg hadde skrive, vart grunnlaget fyr eit sams bokrike fyr Norig og Danmark (»fællesliteraturen«, dei kallar).

I fyrste helvta av det 18de aarh. var det inkje andre store diktarar enn Holberg, men det var fleire gode vitskapsmenn. Allvisst var det mange, som la seg etter fedralands-soga og Gamalnorsk (»Islandsk«, som dei kalla det). Islendingen Tormod Torvesson eller Torfæus (døydde 1719) budde i Norig og skreiv ei drjug Norigs-soga på Latin, og Arne Magnusson (d. 1730), som og var frå Island, samla i hop mange gamalnorske handskrifter på Island og i Norig. Erik Pontoppidan (d. 1764), som var bisp i Bergen, skreiv Danmarks kyrkjehistoria på Tysk og Norigs naturhistoria og »Forklaring« over kakisma hans Luther. Jakob Langebek (d. 1775) skipa »selskabet for det danske sprogs og den danske histories forbedring« og arbeidde trottig på å reinska Dansken fyr framande ord. Nordmannen Gerhard Schøning, rektor i Trondhjem 213 (d. 1780), skreiv ei stor Norigs-soga, som gjekk til Olav Tryggvason, og tok på og gav ut Snorre med ei dansk og latinsk omskrift. Han og nordmannen Gunnerus, bisp i Trondhjem (d. 1773) og dansken Suhm (d. 1798) skipa »videnskabernes selskab« i Trondhjem 1760. Detta var lenge det einaste vitskaplege samlaget, som fanst i Norig.
1) Daa skulen vart vigd, fekk inkje Holberg lov til å sitja med ved taflet, der som storadelen sat. Det var elles meininga hans Holberg, at borgarlege og skulle hava godt av denne skulen, men dei forvanska testamentet, so adelen fekk alt i hop.


213 Kristjan den sjuande. 1766—1808.
Kristjan var inkje fullt 17 år, då han vart konge. Same året vart han gift med ei engelsk kongsdotter, Karoline Matilde. Kristjan brydde seg korkje om styringa eller dronninga, og dreiv på med turing og lauslivnad, til han gjekk reint frå vitet. Bernstorff styrde i fyrstninga, men sidan fekk ein tyskar, Johan Fredrik Struensee, all makta.

Upplysnings-tida. I lange tider hadde einvaldskongar og stormenn i Europa levd i leik og gleda, men ålmugen hadde trælat og slitet i åndeleg myrker. Kristendomen, som skulle vera ei trøyst fyr dei, som var i naud, vart til ei svipa i hendene på dei store herrane. Men ikring midten av det 18de aarh. var det fleire gjæve menn, mest i Frankrike, som sette fram den læra, at alle skulle vera frie og like fyr logi, og dei ville tyna all gamal ovtru og få opplysning utbreidd til alle, so dei kunne verta gode menn og nyttige borgarar, og heile menneskja skulle verta lukkeleg. Upplysnings-mennene la grunnlaget fyr betre tider, men ille var det, at mange av dei inkje såg anna enn trældom og ovtru i kristendomen og ville sopa vek den med all den gamle styggedomen.

Faa folk trengde so mykje til umbot som det 214 danske. Ålmugen var nedtrælkad, og einvaldsstyringi hadde gjort heile folket umyndig. Ho la seg opp i alt, sette fyre, korleis folk skulle klæda seg, kvat dei skulle eta, kor mange gjester dei hadde lov til å beda heim, kvat bøker dei fekk lov til å prenta, kor titt dei skulle gå i kyrkja og meir slikt. Danskane fann seg roleg i alt slikt og hadde berre eit hjartans ynskje: å få seg ein tittel.

Struensee var ein upplysnings-mann og ville retta på alt det gamle i ei handevending. Han gav inkje lenger pengar til fabrikkane, gav lov til å prenta allslags bøker, let mange unyttige helgdagar ganga inn, då dei berre fekk folk til å gå og lata seg. Dei skulle inkje lenger hava lov til å pina folk, når dei vart forhøyrde, og dei skulle inkje taka tenarar til storfolket og gjera til embetsmenn. Ein heil brote med letingar, som hadde nådeløn av kongen, tok han løna frå. Han tenkte på å gje nordmennene eit universitet og gjera den danske bonden fri.

Struensee hadde fenget statsrådet avsett og styrde i 16 månadar reint som han ville. Som ventande var, fekk han fort mange fiendar, då han tok brødet frå mange. Fritenkjar var han og, og gav ut alle rettarbøter på Tysk og brydde seg aldri om ei bønskrift eller ein søknad, mindre han var på Tysk. Han heldt seg for mykje med dronninga og. Enkjedronninga, Juliane Marie, og son hennar, erveprins Fredrik, halvbror til kongen, og Ove Guldberg, læraren hans, og fleire andre slo seg i hop og gjekk ei natt inn til kongen og tvinga han til å skriva under eit brev om å setja fast både Struensee og dronninga. Struensee og ven hans, Brandt, vart dømde frå livet og retta. Fyrst 215 hogg dei høgre handa av og sidan hovudet, so hogg dei kroppen i småstykke og la dei på »steile« 1772. Dronninga vart førd til Hannover og døydde nokre år etter.

Styringa hans Ove Guldberg 1772—1784. Erveprins Fredrik vart no formann i statsrådet, men då han var ein styving, fekk Guldberg mest å seie. Han førde alt attende til det gamle. Han var elles ein god dansk mann; han let offiserane kommandera hæren på Dansk, og det kom ut ei log om »innfødsretten«, det vil seie, at berre innfødde, danskar, nordmenn og holstenarar, skulle få embete. Men under denne styringa vart gjelda større og større. Styringa gav ut ei heil mengd med pengesetlar til å få pengar, då ho inkje torde leggja på nye skattar; detta førde sidan store ulukker med seg. Bøndene i Danmark fekk det heller verre enn betre. Nordmennene fekk inkje noko universitet, og Guldberg arbeidde på reint å tyna det norske namnet. Riket skulle inkje vera »dansk-norsk«, men berre danskt. »Ingen nordmann er til; alle er borgarar av den danske staten«, har han skrive.

Norsk nasjonalitet. Bokrike. Men no hadde det vakna ein sterk kjærleik til fedrelandet i Norig. Upplysnings-tida var komi dit og. Franskmannen Rousseau (uttal Russaa) hadde skrive mykje mot kulturen, som han sa skjemde ut folk, og ville, at dei skulle venda seg frå kulturen til naturi og det gamle naturlege tilstand, som folk hadde levd i før. Mange lydde etter detta, og då tok dei til å vyrda mykje meir om den norske bonden. Han hadde liten kultur og var inkje utskjemd; han var inkje stort anderleids no, enn han hadde vore i gamle dagar. Den lite 216 opplyste, men frie og gjæve odelsbonden vart no mønstermannen. Bymannen vart stolt og gild av bonden, og dei norske diktarane kvad visur både om han og om det fagre fedrelandet. Byfolket hadde før vore mest som ei dansk nybygd i landet, men no kjende dei seg som nordmenn, og heldt seg inkje for mindre gjæve enn danskane. Den norske hæren hadde jamleg stridt betre enn den danske. Norig var no likso folkerikt som Danmark, og dei norske diktarane var den beste studningi fyr bokriket, og heldt den nordiske nasjonaliteten oppe i Danmark. Kristjan Braunman Tullin (døydde 1765) frå Kristiania var ei stund den beste diktaren. Dansken Johannes Ewald (d. 1781) vart ein mykje større diktar, men han hermde for mykje etter dei tyske, og mange hermde etter dei franske. Då skreiv nordmannen Johan Herman Vessel (d. 1785) Kjærlighed uden strømper, som var ei skalkeherming på den åndlause etterlikninga av den franske »klassiske« tragedie. Trønderen Johan Nordal Brun (seinare bisp i Bergen, d. 1816) skreiv: For Norge, kjæmpers fødeland og fleire visur til Norigs pris, og Edvard Storm frå Vaage i Gudbrandsdalen (d. 1794) skreiv Sinklarsvisa og visur på norsk bygdemål. Detta var fyrste gongen på mange hundre år, at ein norsk namnkjend diktar skreiv på landsmålet. Nordmennene Klaus Friman og Jens Zetlitz var og gode diktarar.

Dei danske diktarane og bokmennene heldt med Evald og ville innføra den nyare tyske diktekunst og sprikjande blære-stil, som Klopstock hadde grunnlagt. Men nordmennene skipa »det norske selskab« i Kjøbenhavn 1772; dei ville vera sjølvstendige og naturlege og stridde med spott og lentur mot all 217 unaturleg knoting og tilgjord skrivemåte, og tok, liksom Holberg hadde gjort, det engelske og franske bokriket til mynster (omfram det gamle greske). Dei norske handelsmennerne hadde mange samhonker med England og Holland og Frankrike, medan dei danske var halve tyskarar. Soleids gjekk det til, at nettopp som styringa ville gjera dei tvo folka til eitt, tok det til å verta ei kluft mellom dei. —

Paa denne tida stridde dei engelske nybygderne i Nordamerika fyr fridomen sin, og reiv seg lause frå England. Frankrike, Spania og Holland hjelpte dei. Medan desse store sjømaktene slost seg imellom, heldt Norig og Danmark seg utanfor, og norske og danske skip kunne sigla fritt mellom dei landa, som låg i ufred, og dei tente uhorveleg med pengar. Då England ville hindra denne handelen, gjorde Norig og Danmark samlag med Sverik og Russland, om at dei skulle verja handelsskipa sine med herskip, og at fritt skip skulle gjera fri ladning, det vil seie, at eit fredeleg skip kunne føra kvat slags ladning det ville til ei av dei stridande maktene, når det inkje var slikt, som trengdest til ufreden, som krut og våpen. Detta samlaget kallar dei »den væpna nøytraliteten«.

Kronprins Fredrik. 1784—1808. Kronprins Fredrik, einaste son hans Kristjan den sjuande, vart konfirmert 1784, og tok straks styringa fyr fader sin. Han var inkje nokon framifrå mann, men ærleg og rettvis og tok seg dugelege rådgjevarar, som Andreas Peter Bernstorff, brorson til den eldre Bernstorff, og Kristjan Kolbjørnsen (av same ætta som Peter og Hans Kolbjørnsen). Detta var den beste styringa Norig og Danmark hadde, i den tid dei var i hop.

218 I Nedenes amt hadde det lenge vore stor fattigdom. Bøndene der avla lite korn, og då danskane hadde einerett til kornhandelen, laut bøndene kaupa låke varer til høge prisar, og laut selja sine eigne varer til underpris til å få korn. Mange pengekjære embetsmenn flådde ålmugen og. Sistpå tolte inkje bøndene detta lenger, bodstikka gjekk, og 2000 fjellbønder samla seg frå Nedenes amt og Telemarki og hadde ein dugeleg hovding, Kristjan Lofthus. Styringa vart skremd og lova godt, og då gjekk bøndene heimatt; då våga styringa seg til å fanga Lofthus og sete han på Aakershus, men ho heldt det ho hadde lova og refste eller avsette fleire embetsmenn, og gav kornhandelen fri. 1788.

Straks etter vart Finnmarks-handelen fri, og Hammerfest, Trums (Tromsø) og Vargøy (Vardø) vart grunnla, men det var endå mange år, før finnmarkingane lærde seg til å bruka fridomen sin.

Paa Island hadde den danske eineretten gjort stor skade, og islendingane svalt ihel i tusendvis. Endeleg vart i 1786 Islands-handelen fri fyr alle nordmenn og danskar, og folkemengda, som på nokre år hadde minkat frå 49,000 til 38,000, tok no til å auka på att.

Paa Island vart alltinget nedlagt 1800, og i Norig vart overhofretten og lagtinga nedlagde 1797, og det vart skipat 4 stiftsoverretter i staden, og forlikelseskommissioner vart innsette alle stader, so folk kunne avgjera sakene sine med det gode.

I Danmark vart stavnsbandet avteke og bonden fri, og frå den tid tok folkemengda til å auka på der og.

219 Ufred med Sverik. Fraa di Karl den tolvte fall, hadde Sverik lenge frametter ein fri riks-skipnad, og dei kallar denne tida fyr »frihetstiden«. Adelen hadde all makta, og alle hine var misnøgde. Landet hadde fleire gonger hatt ufred og hadde berre fenget tap og skam. 1772 tok Gustav den tredje seg mest einvaldsmagt. Men mange vart misnøgde med styringa hans. Då tenkte han, at han skulle gjera alt godt att, når han kunne gjera eit storverk, og tok på med ein ufred med Russland. Då sende den norsk-danske styringa etter avtala med Russland ein norsk her på 12,000 mann inn i Sverik, og nordmennene vann i eit lite slag ved Kvistrum bru og hersette fleire byar. 1788. Då la England og Preussen seg imellom, og nordmennene laut dra seg ut or Sverik, men styringa hadde hatt so liten omtanke, at mange av dei døydde av sjukdom. Ufreden mellom Sverik og Russland varde i fleire år, og enden vart, at alt skulle vera, som det hadde vore før. —

I slutten av det 18de aarh. heldt det på med ufred i Europa. Då dei engelske nybygderne i Nordamerika hadde gjort seg frie, tok fridoms-tankane større vokster i Europa og. I 1789 braut den store franske revolusjonen ut. Folket, som hadde vore trælkat som eit dyr, reiste seg no som eit dyr og riste av seg alle lekkjer, både prestevelde og adelsvelde; alle skulle vera frie og like. Kongen vart avsett og sidan retta. Hine kongane i Europa tok fæla, og den nye franske fristaten fekk ufred med mest heile Europa.

Ufred med England. Norig og Danmark vart lenge utanfor denne slåstinga, og handelen treivst ypparleg, helst den norske trelasthandelen, og store 220 rikdomar å kalla strøymde inn i landet. England hadde øydelagt eller innestengt den franske flåten og ville svelta Frankrike ut og stod på det, at kjøt, mjøl og korn var »krigsfornødenheder« (trengdest til ufreden) og forbaud nøytrale skip å innføra slikt. Alle nordmaktene (Norig-Danmark, Sverik, Russland og Preussen) slo seg i hop andre gongen om ein »væpna nøytralitet« og ville inkje finna seg i, at engelskmannen såg etter ladninga på handelsskipa. Men då sende England ein stor flåte under Nelson og Parker mot Kjøbenhavn. Den norsk-danske styringa fekk inkje tid til å setja i stand flåten sin, so det var mest inkje anna enn eit land-batteri og gamle blokskip til å møta fienden med. Skirtorsdagen andre april 1801 la Nelson fram med helvta av den engelske flåten, og slaget tok til. Danskarne¹) og nordmennene hadde berre helvta so mykje mannskap og kanonar som engelskmannen, men endå stridde dei på kara-vis i fem timar, og Nelson sa, at han hadde vore med i 105 sjøslag, men detta var det hardaste. Dei norsk-danske skipa vart øydelagde, men engelskmennene kom i slik fare under striden, at Nelson baud våpen-kvila og truga med å drepa fangane. Då gjekk kronprinsen inn på fred og lova, at han skulle gå ut or samlaget med hine maktene. Ved same leitet vart keisaren i Russland, Paul, drepen, og den nye keisaren, Alexander, og den svenske kongen Gustav den fjerde gjekk inn på fred med England.

Sidan hadde Norig og Danmark fred i seks år, og dei norske og danske skipa tente godt. Elles var 221 det ufred nest i heile Europa. I Frankrike vart Napoleon keisar og la under seg store stykke av andre rike. Han hadde ein hard ufred med Russland og Preussen og slo dei, og tvinga dei til fred i Tilsit 1807. Då vart det venskap på Frankrike og Russland. England var no den einaste, som heldt ut mot Napoleon, og det hindra tilførsel til Frankrike. Napoleon, som ingen flåte hadde mot England, ville øydeleggja England på den måten, at han fekk dei fleste rika i Europa til å lova, at dei inkje skulle handla med England (»kontinental-systemet«). Ved freden i Tilsit vart Russland og Frankrike samstellte om å tvinga både Sverik og Norig og Danmark til samlag mot England, og Napoleon hadde ætlat seg til å taka den store norsk-danske flåten og bruka mot England. Detta fekk den engelske styringa tidend om og sende ein stor flåte og 30,000 mann til Danmark og kravde, at Norig og Danmark skulle gjera samlag med England og senda flåten sin dit, og der kunne han då liggja trygt, til dess det vart fred. Då kronprins Fredrik sa nei, kringsette engelskmennene Kjøbenhavn og skaut på byen. Mange vart drepne og 300 hus brann opp. Tre dagar heldt dei på og skaut, då gav Kjøbenhavn seg og engelskmennene tok heile flåten og øydelagde det, som dei inkje kunne hava med seg. September 1807.

No var kronprins Fredrik nøydd til å gjera samlag med Frankrike, og sidan hadde Norig og Danmark i 7 år ufred med England. Straks etter gjorde Russland innfall i Finnland, då Sverik inkje ville vera med i samlaget mot England, og då laut Norig og Danmark og vera med mot Sverik. 1808.

222 Ved detta leitet døydde Kristjan den sjuande. I alle dei år han var konge, var han aldri i Norig.

Paa denne tida livde ein av dei merkelegaste og mest dugande menn Norig har hatt. Det var bonden Hans Nilssen Hauge, f. 1771 på Hauge i Tune. Han sagdest vera driven av ånda til å forkynna Guds ord. Det kunne turvast og; aldri hadde det vore noko sterkt og innarlegt religiøst liv i landet, og minst på denne tida. Dei opplyste trudde ingenting, og prestane preika meir om fjos-stell og potet-avl enn om synd og soning. Paa 6 år for Hauge mest heile landet rundt og preika i kvar den krok om bot og umvending og trua på Guds nåde i Kristus, og eit sterkt kristeleg liv vakna mange stader. Samstundes lærde han folket opp til betre stell og skipa fabrikkar. »Haugianarane« hadde mest som ein svip av dei franske hugenottane med brennande tru og klokt arbeid. Det var inkje å venta, at statskyrkja og det byråkratiske stellet hennar skulle lika denne reisning, som gjekk ut frå bondefolket. Prestane var etter han og fekk han i arrest mange gonger; for etter »konventikelplakaten« av 1741 hadde inkje andre enn prestar lov til å preika. 1804 vart Hauge sett fast 11te gongen og sat i mange år, medan ein »kongelig kommission« granska hans ferd. I 1809 laut dei taka han ut or fengslet, for under ufreden var det inkje salt å få frå utlandet, og Hauge lærde dei då å koka salt; dermed laut han i fengsel att. I 1814 fall det endeleg dom; han laut bøta 1000 riksdalar og betala umkostningarne. Då han kom ut, var han 223 fattig og helselaus. Sidan kjøpte han garden Bredtvedt ved Kristiania og budde der til han døydde i 1824.
¹) Dei fleste var danskar.


223 Fredrik den sette. 1808—1814.
No vart Fredrik konge, men i røynda hadde han styrt alt frå 1784. Det såg mørkt ut, helst fyr Norig. Då flåten var røva og ufreden med England tok til, var det so det krydde med engelske herskip på sjøen, so det var mest uråd å fara landamellom. Engelskmennene hadde teke ein brote med handelsskip frå Norig og Danmark, og det vart slutt med handel og skipsferd. Uår vart det og, og då det inkje kunne koma korn frå utlandet, vart det svult og sjukdom i Norig, og rikskassa hadde ei uhorveleg gjeld. Norig laut no syta fyr seg sjølv, og det vart skipat ei styringsnevnd (»regjeringskommission«) fyr Norig med prins Kristjan August av Augustenborg til formann; det var ein dugande mann, som folket heldt av.

Dessimillom var ufreden med Sverik i full gang. Den svenske kongen, Gustav den fjerde, var halvgalen og styrde so ille, at Sverik miste heile Finnland, endå både svenskane og finnane slost manneleg og mange gonger vann på russen. Men Gustav hata den norsk-danske styringa meir enn Russland, og då hæren trengdest som mest i Finnland, sende han general Armfelt med 20,000 mann mot Norig. Nordmennene var inkje brått so mange, og rauk ved Lier, men alle andre stader vann dei. Ved Toverud i Urskoug fanga dei ein svensk herstyrke på 100 mann; i Trongen (Blaamyri) i Solør fanga dei 400 mann og likso mange ved Berby i Enningdalen. Fraa 14de april til 10de juni 1808 hadde svensken mist over 2000 mann og mange 224 kanonar og laut dra seg ut or Norig. Samstundes laga russen seg til å gå frå Finnland inn i Sverik. Då stod det so ille til i Sverik, at det var inkje anna råd enn å setja av kongen. Den svenske hæren, som hadde vore i Norig, gjekk til Stockholm, og Kristjan August lova, at han skulle halda seg i ro so lenge. Då vart Gustav avsett, og farbror hans, Karl den trettande, vart konge 1809, og då han inkje hadde born, vart Kristjan August utnemnd til ettermannen hans. Med det same innførte svensken ein friare riks-skipnad. No fekk Sverik fred med Russland og laut gje frå seg heile Finnland. Med Norig og Danmark gjorde det fred i Jønkøping, soleids at alt skulle vera som før. 1809.

Kristjan August hadde vore ein god styrar i Norig og ein utifrå vensæl mann, og nordmennene fylgde han med sorg til landskilet. I Sverik vart han og ovende vensæl, men året etter braaddøydde han.¹)

Ufreden med England hadde vart i to år og hadde vore til den største ulukka fyr Norig. Andre rike, som var med på »kontinentalsystemet«, heldt på og handla like rått med England, og store flotar av handelsskip førde varer att og fram under nøytralt flagg. Men den norsk-danske kongen tykte slikt var uærleg og gav inkje lov til det. Både nordmennene og danskane rustad ut kaperskip (vikingskip) og mindre herskip og tok mange handelsskuter frå engelskmennene, og dei vann ender og då på dei engelske herskipi. Men ved detta vart engelskmennene nøydde 225 til å senda mange herskip til havet mellom Norig og Danmark, so det var stor fare fyr dei norske skutene, som våga seg ned til Danmark etter korn, og sistpå vart nauda so stor i Norig, at landet laut reint ganga under, skulle det halda på slik lenger.

Tanken om sjølvstyre vaknar. Nordmennene tok no til å skjøne, at det høvde ille fyr Norig å vera i samlag med Danmark, og dei tok til å lengta etter å få Norig sjølvstyrt. I slutten av det 18de aarh. (1790 til 1799) var det prente-fridom i Norig og Danmark, og i den tida fekk dei franske revolusjonstankane mykje inngang i Norig, og her kom dei i god jord. Mykje av det, som franskmennene stridde so hardt fyr å få, hadde nordmennene før: i Norig var alle frie og like fyr logi, og det norske folket var det mest demokratiske i Europa. I den tida, då adel og presteskap og einvaldskongar styrde landa, kunne inkje Norig halda seg jamsides med andre land, då det inkje hadde nokon mektig adel eller presteskap og inkje innanlandskongar over seg, men framande kongar, som i lengste laget hindra den norske nasjonaliteten frå å veksa fram. Men det var von om, når fridomen fekk inngang alle stader, då skulle det norske folket koma til æra att.

Fleire tok no til å tenkja på aa brjota det gamle samlaget med Danmark. Detta var mest dei rike trelasthandlarane og skogeigarane og jarnverkseigarane på Austlandet. Dei ville hava fred med Sverik og England og skynad, at det engelske sjølvstyret var mykje gagnlegare enn einvaldsmagti. Dei meinte, at jamvel eit samlag med Sverik var betre enn som det no

226 var. Den hævaste av desse rikmennene var greven Herman Wedel-Jarlsberg¹).

Misnøyet med kongens åtferd voks med kvar dag. Då laut kongen gjeva etter. Danmark heldt på med ufreden, men Norig fekk eit slags freds-tilstand med England. Nordmennene kjøpte i England license-brev (uttal: leisens-brev) eller fribrev, so dei kunne føra trelast til England, og korn frå Danmark til Norig. Hausten 1809 siglde ein stor norsk trelast-flåte ut etter Kristiania-fjorden med strjukande bør, og no kom det liv i handelen, og landet fekk det kornet, det trengde. Det var mest berre Kristianssand og bygdene vestanfor, som heldt på med ufreden. Her treivst vikinglivet på gamal vis, og titt fekk dei stort herfang. I 1810 skar dei ut 48 rikt ladde skip av ein stor engelsk handelsflåte og førde til Kristianssand og selde ladningane fyr 7½ million riksdalar. Det vart stor velstand fyr ei stund på denne kanten, og sjømannskoner kledde seg i det finaste silkety. Men hine nordmennene likte inkje detta, då det lokka engelske herskip opp under Norig, so inkje norsk skip kunne våga seg ut, mindre det hadde license-brev. Dei likte inkje heller, at kongen sende opp fregatten Najaden til å verja den norske havstranda. Havstranda trengde inkje til verjing, når berre engelskmennene fekk vera i fred, og engelskmennene øydelagde Najaden i Lyngør 1812. Over 200 mann fall eller vart såra der.

I desse tronge åra auka fedralands-kjærleiken og fridomshugen på. I 1810 vart »selskabet for Norges 227 vel« skipat, og detta sette fram det gamle kravet om, at Norig skulle få eit universitet. I halvtannat aarhundrad hadde kongane negtat detta, då dei var redde, at nordmannskapen då skulle veksa for hardt, men no, då rika var i stor fare og naud, laut kongen gjeva etter. Store gåver strøymde inn til det nye universitetet, og gleda var stor. Andre september 1811 vart det fastsett, at det skulle skipast, og tvo år etter kom det i full gang. No hadde Norig fenget alt det, som trengdest, so det kunne verta eit sjølvstendig rike.

I desse åra hadde Frankrike under Napoleon fenget uhorveleg makt. I 1812 gjorde han innfall i Russland med heile herstyrken sin, omkring ein halv million, men det bar so uheppeleg til, at dei fleste døydde av kulde og sjukdom, og han laut dra ut or Russland med leivningane av hæren. I denne ufreden heldt Sverik med Russland. Svenskane hadde valt ein av dei franske herførararne, Bernadotte, til kronprins etter Kristjan August, og då tok han namnet Karl Johan. Han hadde gjort ei avtala med Russland i Aabo 1812, at Sverik skulle få Norig i skadebot fyr Finnland. Då Napoleon hadde mist so mykje folk, gjorde dei fleste maktene i Europa samlag mot han, og Sverik vart med, og England og Preussen lova, at det skulle få Norig. Norig og Danmark var no dei einaste, som heldt med Napoleon, og soleids fekk dei no ufred med Sverik, England og Russland og Preussen på ein gong.

No tok England til å hindra license-handelen, og prøvde snart etter på å svelta Norig reint ut. I denne nauda sende Fredrik den sette syskenbarnet sitt¹), 228 Kristjan Fredrik, opp til Norig som stathaldar, men han var ein lite dugande styrar, og nauda voks fyr kvar dag. 1812 var det største uåret, folk kunne minnast, og det var mest umogleg å få opp korn frå Danmark, endå styringa ærlegt gjorde det ho kunne, og folk laut taka til borkebrødet att. Paa denne tida gjekk papirsetlarne so ned i verde, at dei gav 1000 papirdalar fyr ei tunna kveite, og banken gjorde bankerott 1813, og soleids miste mange alt det dei hadde.

Den einaste berginga, kong Fredrik den sette hadde, var Napoleon. Denne samla alt det mannskapet han kunne få, men i oktober 1813 tapte han slaget ved Leipsig, og då var det ute med han. Då drog Karl Johan, som hadde vore med i striden mot fedrelandet sitt, med ein svensk og russisk her inn i Holsten. Danskane varde seg manneleg i fleire slag, endå fienden var 5 gonger so mannsterk, men då det var uråd å halda på med ufreden, gjorde Fredrik den sette fred i Kiel 14de januar 1814. Ved denne freden skulle Sverik hava Norig, so nær som Island og Færøyarne og Grønland, men taka på seg ein høveleg part av den norsk-danske riksgjeldi. I skadebot skulle Danmark få noko land i Tyskland ¹).

Soleids vart Norig skilt frå Danmark. Då hadde dei vore i hop i 434 år.
1) Storadelen var sinna på han; riksmarskalken greive Axel Fersen, som dei mistenkte fyr aa hava gjeve prinsen banedrykk vart ihelslegen, då dei skulle gravsetja liket i Stockholm.
¹) Kristian August heldt seg til detta partiet. Tanken var, at han skulle verta konge over både Norig og Sverik.
1) Han var son til erveprins Fredrik, sjå s. 214.
¹) Svensk Pommern og Rygen. Danmark bytte bort desse fyr Lauenborg og ein slump pengar.



Åttande stykket.

229 Året 1814 og frametter til no.
1814 til 1830.
Nordmennene godkjenner inkje Kieler-freden. Straks etter freden i Kiel sende kong Fredrik eit brev til nordmennene, og i detta brevet sa han frå seg retten til det norske kongedømet og gav det til den svenske kongen.

Men nordmennene ville inkje godkjenna denne freden og ville inkje finna seg i, at kongen gav bort landet, liksom ein annan eigedom, til ei framand makt, og minst til Sverik, den gamle arvefienden. Alle vart sorgfulle og harme og var fullhugad på å verja seg. Nokre ville helst innføra republikk, men dei fleste tykte, at i so farlege tider trengde landet ein førar, og tenkte, at den folkekjære prinsen Kristjan Fredrik skulle vera best laga til det. Prinsen sjølv hadde god hug på detta, og for nordigjenom Gudbrandsdalen til Trondhjem, so han kunne sjå, kvat folket ville, og alle stader merka han, at dei heller ville våga liv og blod enn gjeva seg under Sverik.

Stormanns-møtet på Eidsvoll. Då prinsen kom attende, kalla han fleire av dei beste mennene i landet til eit møte på Eidsvoll (16de febr.). Prinsen meinte, at då han var ervingen etter kong Fredrik den sette, og denne hadde gjeve frå seg det norske kongedømet, so var prinsen no rette ervingen til Norigs rike, men professor Georg Sverdrup og fleire andre stod fast på det, at nordmennene no hadde rett til å 230 taka, kven dei ville, til konge. Prinsen gav etter, og dei vart samstellte om, at prinsen skulle styra landet som regent so lenge, og at det skulle koma i hop eit riksmøte på Eidsvoll til å gje ei grunnlov. Til detta møtet skulle folket velja utsendingar fyr byane og landsbygda og hæren og flåten. Etter detta heldt dei ein høgtidleg bededag i Kristiania (25de febr.). Her svor fyrst prinsen og sidan heile ålmugen, at dei skulle verja Norigs sjølvstende. Sameleis gjorde dei rundt omkring i landet.

Riksmøtet på Eidsvoll. Riksmøtet kom i hop på Eidsvoll sundagen den 10de april. Der var 112 utsendingar¹). Same dagen var dei i kyrkja og bad om herrens velsigning, og dagen etter opna prinsen møtet.

Der vart straks to flokkar på riksmøtet. Den eine flokken på omkring 30 trudde, at Norig var for veikt og utarma til å vera eit sjølvstendig rike, helst no, då det kunne venta ufred med Sverik, England, Russland og Preussen på ein gong, såframt det inkje gav etter, og dei meinte, at samlag med Sverik både var det beste fyr landet, og at det var reint naudturvelegt. Hovudmennene i denne flokken var greven Herman Wedel-Jarlsberg og amtmann Severin Løvenskjold, jarnverkseigaren Jakob Aall og presten Nikolai Vergeland. Men denne flokken var so liten, at han kunne inkje setja sin vilje igjennom. Alle hine utsendingane stod på, at Norig skulle vera fyr seg sjølv. Dei gjævaste av desse var skrivaren Kristjan 231 Magnus Falsen, professor Georg Sverdrup og skrivaren (seinare stiftamtmann) Vilhelm Christie og presten Jonas Rein. Desse ville hava prinsen til konge, og då han skulle erva Danmark og, var det somme som vona, at på den måten kunne Norig og Danmark verta sambundne att, og nokre vona og, at når ein fri riksskipnad vart innført, skulle svenskane heller taka Kristjan Fredrik til konge enn Karl Johan.

Både desse flokkane vart samstellte om, korleis grunnlova skulle vera. Magnus Falsen hadde sett i hop opplaget til ei grunnlov, (nest etter den franske grunnlova av 1791 og den nordamerikanske av 1787), og på detta grunnlaget gjorde dei grunnlova og fekk ho ferdig til 17de mai, og same dagen valde dei Kristjan Fredrik til konge. Då detta store verket var gjort, kom dei i hop siste gongen 20de mai og då dei hadde skrive under protokollane, stelte dei seg på ei lina og tok kvarandre i hendene (soleids at kvar gav venstre sidemannen høgre handa, og høgre sidemannen venstre handa), og so sa dei: »Einige og true, til Dovre fell.« I denne store stunda hadde mange tårer i augurne; dermed skildest dei og drog heim, kvar til sitt.

Grunnlova av 17de mai. Norig skal etter grunnlova vera eit fritt og sjølvstyrt rike. Det kan inkje sundbytast eller gjevast bort. Det skal vera eit arveleg kongerike, men kongsmakta er avknappa. Kongen har makt til å setja i verk det, som skal gjerast. Han er heilag, det vil seie andsvarslaus, so han korkje kan lastast eller saksøkjast. Andsvaret ligg på statsrådet. Statsrådane skal kongen sjølv velja av norske borgarar, som inkje lyt vera under 30 år. Kongen har rett til å råda fyr fred og ufred og samlag med andre 232 magter, og er hovding fyr hæren og flåten, men han kan inkje bruka hermagti, mindre stortinget samtykkjer, når det er kongen sjølv, som bryt freden. Kongen utnemner embetsmenn, men dei kan inkje setjast av utan log og dom, so nær som statsrådar og somme andre høgsette embetsmenn.

Stortinget har retten til å gje lover. Det møter tredje kvart år i Kristiania, men kongen kan elles og kalla stortinget i hop, når det trengst, og då møter same tingmennene, som var på siste stortinget. Dei skal velja tingmennene soleids, at dei borgarane, som har røysterett i kvar by og kvart prestegjeld, vel valmenn, og desse vel tingmennene, eit visst tal fyr kvar by og kvart amt. Røysterett har alle norske borgarar, som har fylt 25 år og har butt i landet minst 5 år og 1) anten er eller har vore embetsmenn, eller 2) eig skyldsett jord på landet eller har bygsla skyldsett jord på lenger tid enn 5 år, eller 3) er kjøpstad-borgar, eller 4) i kjøpstad eller ladestad eig gard eller grunn til eit verd av minst 300 riksdalar (600 kroner). Naar stortinget kjem i hop, skal det taka ut ein fjerdepart av utsendingane, som skal vera lagtinget, og hine skal vera odelstinget. Eit logemne skal fyrst verta framsett i odelstinget, anten av ein odelstingsmann eller av kongen. Såframt logemnet godkjennest, vert det sendt til lagtinget. Vert det godkjent der og, vert det sendt til kongen, og når han vigslar det (gjev sanksjon), vert det log. Gjeng det inkje gjennom i lagtinget, vert det sendt attende til odelstinget med dei påskriftene, som lagtinget tykkjer trengst. Då kan odelstinget leggja vek logemnet eller senda det til lagtinget att, anten odelstinget har vedteke påskriftene 233 eller inkje. Vert det inkje då godkjent i lagtinget, skal heile stortinget koma i hop, men då skal det to tridjepartar til av heile røystetalet, til å få logemnet vedteke. Naar tre storting på rad har vedteke eit logemne, vert det log, anten kongen vigslar det eller inkje.

Stortinget har rett til å leggja på skattar og toll, å låna pengar fyr rikskassa og lata til dei pengane, som trengst til utgifterne fyr riket.

Den dømande makta er hjå høgsterett og dei lægre domstolane. Såframt ein av statsrådane eller ein stortingsmann i si stelling som stortingsmann gjer noko galet, kan odelstinget reisa søksmål, og då kjem lagtinget og høgsterett i hop til ein riksrett og dømer i saka.

Kvar borgar har den skyldnaden på seg å verja landet. Folk skal hava fritt lov til å prenta, kvat dei vil. Ingen skal få ser-retter, og ingi jord leggjast ut til greivegardar og slikt. Odelsretten og åsetesretten skal standa ved lag.

Er det naudturvelegt å gjera noko umbrøyte på grunnlova, lyt to tridjepartar av stortinget vera sams om det. Men eit slikt umbrøyte lyt aldri vera imot grunntankane i grunnlova. —

Ufred med Sverik. Medan alt detta gjekk fyr seg, skundad dei seg og innførte korn frå Danmark og England. Ingen visste, kvat dei ville seie i utlandet, når dei fekk høyra, at nordmennene inkje ville gje etter, men dei vona, at stormagterne inkje ville tvinga nordmennene, når dei såg, at desse ville verja sjølvstendet sitt. Dei hadde best tru til England, men den engelske styringa ville inkje taka imot utsendingen 234 hans Kristjan Fredrik, og det kom sendemenner til Kristiania frå England, Russland, Austrrike og Preussen, og desse kravde, at nordmennene skulle gjera, som fyresett var i Kieler-freden. Då laut ufreden taka til.

Den svenske hæren samla seg ved landskilet, 35,000 mann, under Karl Johan, og Russland baud seg til å senda 30,000 mann, og England sende 9 lineskip til å hjelpa den svenske flåten å stengja dei norske hamnene. Mot denne hermagti kunne nordmennene setja 20,000 mann og nokre kanonbåtar, då dei inkje hadde mat til å senda ut heile hæren. Men dei var inkje redde; fyr kvar dag, som faaren kom nærare, vart motet større, kjærleiken til fedrelandet og fridomen auka på, og hæren stundad etter å slåst med den gamle fienden.

Men kongen var inkje fallen fyr å føra folket i striden. Han drøymde om å verta svensk kronprins i staden fyr Karl Johan og so samla alle tre rika, og difor tenkte han inkje på å slåst fyr alvor fyr det folket, han var kåra til å styra. Livredd var han og. Han førde kanonar og anna, som trengdest til forsvar, frå Fredriksstad, og la soleids vegen til Smaaleni open fyr fienden.

I slutten av juli bar det i hop. 40 norske kanonbåtar, som låg ved Hvaler (»Hvaløerne«), drog seg undan fyr ei mangedobbelt overmakt og rodde over til den andre sida av Kristianiafjorden. Samstundes gjekk den svenske hæren over landskilet og kringsette Fredrikssten og truga med å skyte Fredrikshall i brann, såframt inkje borgarane svor truskaps-eiden til den svenske kongen. Borgarane ville inkje, endå dei ingi hjelp kunne få frå festninga, og då skaut svensken i fleire 235 dagar på den verjelause byen. Då vart mange hus øydelagde og brannfolki so utasad, at dei inkje orka meir. Festninga skaut heile tida på svensken. Ein svensk herførar sende brev til kommandanten Ohme, at dei ville hengja han, såframt han inkje gav seg, og soleids truga dei han jamt. Men han svara eingong: »Eg er ein utlevd mann og skal snart døy likevel.« Karl Johan lova, at han skulle halda på med å skyte på byen, til dess borgarane svor eiden, og då ein borgar sa til han, at dei kunne brenne byen sjølve, som fedrane hadde gjort, svara han, at då skulle han drepa alle i hop. Då gav byen seg, men fekk gode vilkår, då Karl Johan inkje ville driva borgarane til det verste. Sidan skaut svensken berre på festninga.

Kristjan Fredrik stod med innpå 10,000 mann i Rakkestad, og hæren brann av stridshug. Då kom det tidend om at Fredriksstad hadde gjeve seg, og då skaut kongen på, at det var umogleg å halda seg på austsida av Glomma, og drog seg attende. Ved Onstadsund sette svensken på brua, men nordmennene dreiv dei attende og forfylgde. Då sende kongen bod om, at dei skulle snu. Ingenstad fekk dei lov å slåst, når kongen kunne hindra det. Den heitaste striden i heile ufreden var oppe ved Kongsvinger; her stod oberst Krebs med noko over 2000 mann. 2dre august sette svensken på han med 2—3000 mann ved Lier, ei mil frå Kongsvinger, men nordmennene dreiv dei attende og slo dei den 5te august ved Matrand bru, slik at dei miste 300 fangar og alt, dei hadde, og laut slaa seg igjennom til inkje å verta fanga alle i hop.

Då denne ufreden hadde vart omkring 14 dagar, 236 gjekk Kristjan Fredrik inn på eit forlik (konvensjonen til Moss) 14de august, og lova, at han skulle kalla i hop eit omfram-storting og leggja ned kongsmakta si i stortinget, og dessimillom skulle statsrådet styra. Karl Johan lova på den svenske kongens vegne, at såframt Norig ville gjera samlag med Sverik, skulle han godkjenna grunnlova av 17de mai med dei umbrøyte, som trengdest, når dei tvo rike skulle verta ihopbundne. Den norske hæren skulle få heimlov, og svensken hersetja Fredrikssten.

No opna Fredrikssten fyrste gongen portane sine fyr svensken. Karl Johan sjølv fangtok general Ohme og kalla han fyr ein god soldat og djerv hermann. Sidan gjekk han dit, der Karl den tolvte var fallen, og stod der tankefull, med hatten i handa.

Ved detta forliket vart inkje Kieler-freden nemnd. At nordmennene kunne få so gode vilkår, kom seg både av di, at Sverik trengde hardt til fred, og at den norske hæren hadde synt i nokre slag, at han inkje hadde vanslekta, og av di at Karl Johan visste, at stormagterne, som no hadde avsett Napoleon, inkje likte dei, som var komne til æra ved den franske revolusjonen. Såframt det drog ut med ufreden, kunne det soleids lett henda, at stormagterne heller ville hava ein av den gamle oldenborgske ætta til konge i Norig og Sverik. Slik som det gjekk, var Norig det einaste landet på denne tida, som gav seg sjølvstyre og inkje miste det, og Karl Johan den einaste av hovdingane, som voks opp under Napoleon og inkje sidan miste makta si.

Samlag mellom Norig og Sverik.

Stortinget kom i hop den 7de Oktober. Der var 80 utsendingar, og av 237 dei hadde berre fjerdeparten vore med i riksmøtet på Eidsvoll. Nokre dagar etter la Kristjan Fredrik ned kongsmakta og gav ho til stortinget, og same dagen gav han seg på vegen til Danmark. Sidan vart han konge i Danmark (1839) og kalla seg Kristjan den åttande og døydde 1848. Fraa di Haakon den sette styrde, var han den einaste kongen, Norig hadde fyr seg sjølv.

No kom det seks utsendingar frå Karl (den trettande) til å tinga med stortinget, og 20de oktober vedtok stortinget, at Norig skulle gjera samlag med Sverik. Stortinget og dei svenske utsendingane vart samstellte om dei umbrøyte, som dei laut gjera ved den norske grunnlova, når dei tvo rike skulle verta ihopbundne. Det vart soleids fastsett, at statsministeren¹) og tvo statsrådar skulle vera med kongen, når han var borte frå riket, og at etterkomarane hans Karl Johan på manns-sida skulle erva Norigs rike. Kongen skulle hava rett til å innsetja ein stathaldar eller ein visekonge.

Då detta var gjort, valde stortinget den svenske kongen, Karl, til norsk konge, 4de november. Sidan sende Karl Johan stortinget heim, og innsette ein svensk greive, Essen, til stathaldar i Norig.

Indre tilstand frå 1814 til 1830.

Overgangen frå einvaldsmagt til sjølvstyre var inkje so bråd eller stor, som ein skulle tru. Nordmennene, både bønder og borgarar og embetsmenn, hadde vore meir sjølvstendige under einvaldsmagti enn danskane. Under den lange ufreden hadde nordmennene styrt seg sjølve; embetsmennene hadde hatt den største makta, og soleids vart det ei lang stund etter 1814 og. 238 Den fyrste tida etter 1814 var inkje ljos. Landet var so utarma, at det var inkje lett å få pengar i rikskassa, og utgifterne var store, då det var mykje, som skulle skapast reint frå nytt. Ved bankerotten i 1813 hadde dei, som åtte kontante pengar, mist mest alt i hop, men nokre hadde fenget store eigedomar fyr spottpris. (Ein mann hadde kjøpt ein gard, før setlane gjekk ned, men inkje betalt endå. Sidan tok han opp to tønner jordeple og selde, og detta betalte han garden med). Gamaldags ærlegdom og tillit hadde ført mange i armodsdom, men dei som kunne tyda dei mørke og mangslungne lovene, stod seg godt, og prokuratorane fekk hendene fulle med arbeide. —

I 1815 kom det fyrste ordentlege stortinget i hop. Detta og den svenske riksdagen vedtok riksakta; i den er det fyresett ymist om samlags-vilkåra. Same stortinget vedtok og, at det skulle inkje lenger finnast adel i Norig, men kongen ville inkje vigsla denne logi. 1816 vart Norigs bank skipa. Han fekk hovudsetet i Trondhjem. Til å få grunnlagt banken vart det pålagt ein sylvskatt på 8 millionar kroner (over 8 kroner på kvart menneske, som dei skulle betala i sylv), og so grøtelegt var det pengestellet, Norig hadde ervt frå dansketida, at dei laut gjera ein ny bankerot¹) med same dei skipa banken. Folk hadde so lite tillit no, at dei ville inkje taka dei nye dalar-setlane fyr fullt verde. Då landet no var so utarma, tykte 239 dei inkje det hadde råd til å halda so stor her, og inkje tykte dei det turvtest heller, når der var samlag med Sverik. Dermed vedtok stortinget å gjera hæren mykje mindre. (Lina, som før var 24,000 mann, vart no berre 12,000). Sidan har Norig inkje hatt noko dugelegt landsforsvar.

Kong Karl den andre¹) (i Sverik den trettande) slokna i 1818, og no vart Karl den tredje Johan konge (i Sverik den fjortande) og vart krynt til konge i domkyrkja i Trondhjem. Etter Kristjern den andre hadde ingen konge vore krynt i Norig.

Svenskane hadde mist Finnland og Pommern og hadde tenkt å få Norig i skadebot; det var inkje å undrast på, at dei harmad seg, fyr di Norig var fritt og sjølvstendig og kongen hadde mykje mindre makt der enn i Sverik. Karl Johan, som inkje hadde nokon gamal erverett å støtte seg til, laut vara seg vel og gjera, som det sterkaste folket ville, og då nordmennene ville hava dei ytre merke på, at dei var eit fritt folk, vart det mykje krangel med kongen. Etter grunnlova skulle Norig hava sitt eige handelsflagg, og orlogsflagget skulle vera eit samlagsflagd (»unionsflag«). I 1814 var det fastsett, at det norske flagget skulle vera raudt med ein kvit kross i og den norske løva øvst oppe ved stonga, men då detta liknad for mykje på det danske, vedtok stortinget i 1821 ei log om, at flagget skulle vera raudt med ein kvitkanta blå kross i. (Dei tre fridoms-fargane, trikoloren). Kongen vigsla inkje denne logi, då han meinte folket inkje hadde rett til å råda fyr flagget sitt, men han gav ut ein kongeleg resolusjon, at flagget skulle vera, 240 som stortinget hadde fyresett. Men detta flagget kunne inkje handelsskipa bruka på langferder, då det inkje var godkjent av røvarstatane ved Middelhavet. Å få traktat med røvarstatane var inkje småting. Det skulle store gåver til, omkring 1 million kroner, rekna dei ut. So laut dei attåt kvart år betala ei 7—800,000 kroner i skatt. Då detta var meir enn heile Middelhavs-farten var verd, hadde stortinget sjølv i 1814 søkt om, at norske skip kunne få sigla under svenskt flagg på langferder (sør om Finisterre i Spania), men då detta var harmelegt, sende det to gonger, 1815 og 1818, adresser til kongen om å tinga med røvarstatane og få eit norsk flagg, som var godkjent på alle hav. Men kongen drog seg undan. I 1818 fastsette kongen eit unions-handelsflagg, som var svenskt med dei danske fargane øvst ved stonga, og i 1821 fastsette han, at både norske og svenske skip skulle sigla med detta flagget på langferder. I 1815 var det fastsett, at det norske orlogsflagget skulle vera det svenske flagget med dei danske fargane øvst ved stonga (liksom unions-handelsflagget) og med kluft og tunga, og at detta skulle vera festningsflagg og. Det såg ut som Norig berre skulle vera eit svenskt landskap. Den norske løva vart sett på dei svenske pengane, og kongen kalla seg Karl den fjortande, liksom Norig var eit svenskt landskap. Nordmennene fekk inkje lov til å halda fest den 17de mai heller, og 17de mai 1829 bruka kongen vaapnmagt mot borgarane (torgslaget). Nordmennene tykte ille om og, at kongen innsette svenske statthaldarar (1814—1829).

Bøndene klaga på dei harde tidene, uår og svære skattar, og mange trudde sjølvstyret var skyld i 241 alt det vonde, og at det kosta meir enn det gamle einveldet. Kongen sende spæjarar omkring i landet, og det vart ei heil røra. I 1818 sette bøndene opp på Hedemarki, i Hallingdal og i fleire bygder og ville gje kongen einvaldsmagt, men då det bar til stykket, våga dei seg inkje til. Den verste opphavsmannen til detta ståket, Halvor Hoel, hadde sidan årspengar av kongen.

I Kieler-freden hadde det vore fastsett, at den svenske kongen skulle betala Danmark so mykje som kom på Norig av den norsk-danske riksgjeldi. Danmark kravde 28 millionar kroner. Detta ville inkje nordmennene betala; dei hadde lidet so mykje urett og vore skubba slik til sida i dansketida, at dei tykte dei heller hadde pengar til gode, og kor som var, skulle Danmark hava pengar etter Kieler-freden, so vart det Sveriks sak, som hadde gjort den freden; nordmennene hadde aldri godkjent han. Inkje kunne dei betala so mykje heller. Heile aars-innkoma fyr rikskassa i den tida var 6 millionar kroner, og no kom Danmark og kravde mest fem gonger so mykje som heile aars-innkoma (ville svara til over 200 millionar i vaare dagar).

I utlandet var det so lite tiltru til Norig, at då styringa i 1820 laut låna 600,000 dalar (ein dalar er det same som 4 kroner), fekk ho sistpå pengar i Tyskland, men på slike harde vilkår, at dei sidan kalla detta lånet fyr »Tyvelaanet« (rikskassa fekk 555,000 dalar og laut forskriva seg fyr 900,000).

Den svenske utanriks-ministeren styrde (og styrer endå) dei norske utanriks-sakene. Nokre engelske handelsmenn hadde smugla inn varer på Bodø,

242 faret ille med dei norske toll-embetsmennene og brotet opp pakhusi og kravde skadebot attpå. Den engelske styringa studde oppunder detta kravet, og den svenske utanriks-ministeren stelte det inkje likare, enn at engelskmennene med falske dokumenter og fantespikk fekk seg tilkjent skadebot. Detta kosta den norske rikskassa 450.000 kroner (Bodøsaki).

So mørkt det såg ut, arbeidde stortinget hugheilt på å fremja folkestyret og verja om grunnlova. Nordmennene hadde på denne tida det friaste folkestyret av alle folk. I 1818 tok stortinget ved adels-logi att, men kongen nekta samtykkje då og. 1821 skulle saka fram på stortinget att. Dei fleste kongar og keisarar i Europa hadde gjort eit »heilagt samlag« (»den heilage alliance«), som lest hava til føremål å styra etter Guds ord, men i røynda ville gjera ende på all folkefridom. Det heilage samlaget hadde nettopp hatt møte i Laybach og tynt fridomen i Italia, og hadde inkje noko godt hjartelag til nordmennene. Nokre år fyreaat hadde Danmark sendt inn klaga og, fyr di Norig inkje ville betala sin part av gjelda. Karl Johan samla 3000 norske og 3000 svenske soldatar ved Kristiania, og svenskane, men inkje nordmennene, var fullt rustad til å slåst, og ein svensk flåte la seg ved Kristiania, og svenske soldatar samla seg ved landskilet. Men stortinget let seg inkje skræma, det vedtok adelslogi tredje gongen, og då vart ho til log, og kongen vigsla ho. Same stortinget gjekk inn på å betala Danmark 12 millionar kroner.

Karl Johan la fram fyr stortinget 10 logemne; han ville hava rett til å nekta ei log samtykkje, om so stortinget vedtok ho tre gonger, rett til å setja av 243 embetsmenn, velja stortings-formenn og meir slikt, som var det same som å gjera ende på grunnlova. Alle desse logemni nekta stortinget i 1824, og det var inkje ordkast om dei dessmeir. (Kristjan Krogh var den gongen formann i konstitusjons-komiteen.) Sidan la kongen dei fram gong etter gong, og stortinget nekta.

Det norske bokriket til 1830. I fyrstninga av detta aarhundrad, då Norig og Danmark vart skilde under ufreden med England og sidan ved Kieler-freden, fekk dei tvo rika kvart sitt bokrike. Nettopp då fekk Danmark to store diktarar, Grundtvig og Oehlenschläger, som tok emne frå den gamle heidenske gudelæra og den gamle stortida. Detta var til stor styrking fyr den danske nasjonaliteten, og gjorde mykje til å vekkja opp nordmennene og. Nettopp som den danske diktekunst tok seg so ypparleg godt fram, var det smått med den norske. J. N. Brun døydde 1816 og Zetlitz 1821. Av nye diktarar er dei mest namnkjende Conrad Nicolai Schwach, d. 1860, (»Mens Nordhavet bruser«), Simon Olaus Wolff, d. 1859, (»Hvor herligt er mit fødeland«), Maurits Hansen, d. 1842, som skreiv mange forteljingar, og Henrik Anker Bjerregaard, d. 1842, (»Sønner av Norge« og »Fjeldeventyret«).
1) Tri frå kvart amt (av desse skulle det vera minst ein bonde) og tre frå kvart av dei tvo grevskap, 27 frå hæren og 4 frå flåten. Fraa kvart regiment eller korps skulle det vera ein mann av underklassane.
¹) No er det to.
Der gjekk 25 millionar papir-dalar i landet, og der fanst inkje sylv til å løysa dei inn. Mesteparten var setlar, som dei hadde utgjevet i 1814 (prinse-setlane). Etter den nye bankerotten gjekk dalar-setlane frå dansketida fyr 4 øyre og dei norske fyr 25.
¹) Karl den fyrste var Karl Knutsson 1449–1450.


243 Norig etter 1830.
I slutten av 20-åra vart »det heilage samlaget« sprengt, og det vart slutt på det bakstrævet, som alt frå 1814 hadde leget som ei skodda over Europa.

I 1830 vart det revolusjon i Frankrike (Juli-revolusjonen), og eit friare styre vart innført. Over heile 244 Europa for det som ein fridoms-vind, og det kom som ei frisk gufs til Norig med.

Den manns-ætta, som hadde styrt i landet frå 1814 til 1830, hadde vakse opp under einveldet, men no kom det ei ny ætt, som var uppfødd i fridom og sjølvstyre. Denne nye ætta sette seg fyre aa gjenomføra grunnlova i ånd og sanning.

Etter grunnlova var det bøndene, som skulle hava største makta; dei skulle velja to tridjepartar av tingmennene, og byane ein tredjepart. I fyrstninga valde bøndene mest embetsmenn, og desse hadde i den fyrste tida vore djerve og gløgge til å verja grunnlova. Det hadde aldri vore meir enn 20 bønder på tinget; men på stortinget i 1833 møtte 45, bland dei Ole Gabriel Ueland. No tok det til med strid mellom bøndene, som ville hava den makta, dei etter grunnlova tyktest hava rett til, og embetsmennene, som ville alt skulle vera ved det gamle. Ved detta leitet hadde dei selt mykje geistleg jordegods (beneficiargods), og detta og at mange gardar vart smaabytte, gjorde at talet på sjølveigarar auka dugeleg på.

Kongen kom i strid med stortinget 1836, då han tykte, det sette for hardt imot. Dei kongelege forslag til forandringar i grunnlova vart inkje sende til ein komite, men burtlagde med ein gong. Stortingsmennene frå Kristiania sette fram forslag om å fastsetja handelsflagget av 1821 ved log og om å få eit norskare orlogsflagg og få betre skikk på ymse unions-greidur. 17de mai heldt stortinget fest og kommandanten på Aakershus, oberst Hagemann, let musikken gå i gatene. Då vart kongen rasande, Hagemann vart avsett og stortinget oppløyst, lenge før det var ferdig; men 245 før stortinget skildest, vedtok odelstinget tiltale fyr riksrett mot statsminister Løvenskjold, fyr di han inkje hadde talt kongen ifrå.

I september vart Løvenskjold dømd til å bøta 4000 kroner.

Kongen trudde, at denne ugreida mykje kom av di, at der i dei siste 7 åra ingen stathaldar hadde vore til å styra, og no utnemnde han ein nordmann, Herman Wedel-Jarlsberg, til stathaldar, og i oktober kalla han stortinget i hop att til eit omfram-storting. Detta bad den norske styringa om å få stelt det so, at norske handelsskip kunne sigla under norsk flagg kor dei ville, då røvarstatane no inkje var å ottast fyr lenger. (Dei stortingsmennene, som gjorde mest til detta, var Herman Foss og Jonas Anton Hjelm). Styringa dreiv på saka, og i 1838 kom det kongeleg resolusjon om, at dei kunne bruka det norske flagget på langferder, men dei skulle sjølve taka vågnaden på seg. Same året fekk svenskane lov til å sigla med sitt eige gamle flagg på langferder. Heretter skulle den norske statsministeren vera med, når utanriks-ministeren la fram fyr kongen utanriks-saker, som kom Norig ved (kongeleg resolusjon av 13de april 1835). Til å avgjera spørsmålet om orlogsflagget og hine unions-greidurne vart det ihopsett ein unionskomite.

Same stortinget gav ut formannskaps-logi (1837). Ved denne logi fekk kvar by og kvart herad rett til å styra sine eigne greidur, so no vart sjølvstyret fullt gjenomført.

Då den gamle kriminal-logi (logi om korleis ein 246 skal refsa lovbrot) var reint umenneskeleg, kom det ut ei ny kriminal-log i 1842.

Same året vart konventikel-plakaten av 1741 avteken, so dei, som høyrde til statskyrkja, no fekk lov til å halda gudelege møte og høyra på lekpredikantar. To gonger hadde kongen sett veto mot denne logi, og detta var den andre logi, stortinget dreiv igjennom mot kongens vilje. (Den fyrste var adelslogi).

I dei siste åra hadde det vore betre tider, handel og næring var i god framgang, og landet arbeidde seg smått om senn ut or armodsdomen. I 1825 var dei svenske hamnene opna fyr norske skip (so nær som kystfarten og farten på ymse stader utanfor Europa, som var stengd fyr norske skip radt til 1840). Soleids gjekk mykje af fraktfarten frå Sverik over til norske skip. I 1826 fekk Norig handels-traktat med England og rett til å frakta varer frå Sverik til England. Fraa den tid gjekk det fram med skipsferdi, so Norig i 1845 hadde dobbelt so stor handelsflåte som i 1824¹). Utførsla av fisk gjekk opp til meir enn det dobbelte, toll-innkomurne steig, so dei kunne setja ned landskatten meir og meir, til dess stortinget 1836 tok han reint bort, so sidan har det inkje vore betalt endefram skatt til rikskassa. I 1842 nådde papirsetlarne same verde som sylv.

Stortinget i 1842 tok på og umgjorde toll-logi og. Denne var bygd på »det merkantile system«, men vart no etter kvart lempa etter dei nyare grunnsetningar om frihandel. Meste æra av detta hadde professor 247 Anton Martin Schweigaard, som fyrste gongen møtte på stortinget i 1842.

Etter som det leid, vart Karl Johan meir vensæl. Han skynad, at nordmennene var eit trufast og ærlegt folk, og nordmennene merka, at kongen hadde eit varmt hjartelag fyr Norigs framgang, og dei laut høgvyrda Karl Johan, som hadde vore soldat og underoffiser, og no var konge over to rike. Av sine eigne pengar gav han store gåver til framhjelp fyr landet, og etter 1829 innsette han berre nordmenn til statthaldarar (eidsvollsmennene Wedel-Jarlsberg og Løvenskjold¹). Alt detta gjorde og mykje til, at det gamle svenskehatet tok til å leggja seg no.

Nordmennene sørgde på Karl Johan, då han døydde 1844, 80 år gamal. So gamal hadde ingen norsk konge vore, frå di Harald Haarfagre livde.

Etter han vart Oskar den fyrste konge. Han hadde vore visekonge i Norig to gonger, 1824 og 1833. 20de juni 1844 gav han ut ein kongeleg resolusjon, af Norig skulle hava sitt eige orlogsflagg, likt handelsflagget av 1821, men med kluft og tunga. Eit unionsmerke av norske og svenske fargar vart innsett både i orlogsflagget og handelsflagget i både rika. Det vart fastsett og, at inkje andre handelsskip kunne få hjelp av norske og svenske konsular og herskip enn dei, som førde unionsmerke.

Soleids fekk Norig no det ytre merket på sjølvstende; gleda vart stor i landet, då dei svenske fargane gjekk ned på alle festningar og herskip, og dei norske gjekk opp. 248 Året etter sende Norig og Sverik og Danmark herskip til Marocco, den einaste av røvarstatane, som no var att, og då kom det ei semja i stand, at dei inkje skulle betala skatt til Marocco lenger.

Ved detta leitet kom skandinavismen opp, som ville samla Norig, Sverik og Danmark til eit forsvarssamlag. I 1845 møttest studentane frå alle 3 rik- og lova, at dei skulle verja Slesvik, om tysken sette på.

Tre år etter, 1848, braut Februar-revolusjonen ut i Frankrike og for Europa rundt. Då det gamle adelsveldet vart døyvt ved den fyrste store revolusjonen, og sidan pengemennene fekk makta etter Juli-revolusjonen, so anka arbeidaren seg under detta nye hardstyret og grunad på, om inkje samfunnet kunne skipast på rettferdig vis, so han kunne få sin rett. Folka tykte og, at no kunne det vera slutt på den gamle kongepolitikken, og kravde folkeleg styre og sjølvstende, og dermed kom det opp store motsetningar mellom ymse folk, som kongane i gamle dagar hadde samla til eitt rike.

Tyskarane i Slesvik-Holsten gjorde opprør og fekk hjelp i Tyskland. Fraa Norig og Sverik for fleire hundre friviljuge ned og hjelpte dansken, og kong Oskar drog i hop ein norsk og svensk her i Skaane sumaren 1848; han hjelpte Danmark til å få våpenkvila, og seinare, då det bar i hop att, og det so vart våpenkvila att, hersette han Nord-Slesvik med norske og svenske hermenner. Tre av dei beste førarane i den danske hæren var nordmenn: general Rye, som fall ved Fredericia 1849, general Schleppegrell, som fall 249 ved Isted 1850, og oberstløytnant Helgesen, som vann på tysken ved Fredriksstad.

I det store revolutions-året 1848 vart det ståk og uro i Norig med. Student Markus Thrane for omkring i by og bygd og preika den nye revolutions-læra (kommunisme og sosialisme) og skipa arbeidar-samlag. Husmennene tykte gildt om, at jorda no skulle bytast likt mellom alle, og somme stader tok dei alt på og ville byta. Her og kvar laut styringa samla militærmakt til å halda styr, og Thrane og fleire andre kom i straff. I 1851 kom det ut ei log om husmannsvesenet, og sidan vart det mykje likare fyr husmennene.

Nokre år etter hadde Norig nær fenget ufred, då Russland kravde eit stykke land ved Varangerfjorden. Men snart etter tok Russland på og tøygde seg etter Konstantinopel, og dermed fekk det ufred med vestmaktene, England og Frankrike. (Krim-ufreden 1853—1856). Karl Johan hadde allstødt halde med Russland, men Oskar tydde seg til vestmaktene, og i november 1855 gjorde han ei avtala med dei, at dei skulle hjelpa Norig og Sverik, om Russland freista på å taka ei hamn eller ein fiskeplass ved den norske eller svenske havstranda (November-traktaten).

Med Danmark gjorde Norig i 1857 ei avtala om å sleppe Øresunds-tollen mot å betala 1¼ million kroner på lag.

Paa denne tida gjekk Norig munarleg fram i velstand. I 1845 vart Fredrik Stang sett over indredepartementet; han var ein mann med både framferd og dugleike, og no tok dei på og la om gamle vegar, la nye og grov kanalar og sette i gang eim-båtar. 250 (Den fyrste var sett i gang 1826). Den fyrste jarnvegen tok dei på og bygde mellom Kristiania og Eidsvoll i 1851; i 1854 tok dei på med å leggja telegrafar, og det kom fyrar på den lange havstranda. Landbruksskular vart skipa, og i 1851 tok hypotekbanken til. Midt i 50-åra gav jordbruket og fe-avlen mest dobbelt so mykje av seg som midt i 30-åra. (104 mill. kroner mot 59).

I 1849 vart navigasjons-akti¹) avteki i England, og sidan hadde den norske handelsfloten inkje vondt fyr frakt. Fraa 1852 til 1855 auka handelsfloten frå 160,000 kommercelæster til 200,000 og under Krim-ufreden tente norske skip store pengar.

Då vestmaktene hadde staggat Russland, vart det eit friare drag på alle umkverve, frihandels-systemet vann seg fram i mange land, og rikdom og handel auka på. Paa denne tida fekk Norig handels-traktatar med framande land og fekk vera med i det store kappspranget. Fabrikk-drifta tok seg og godt fram.

Etter all denne bløminga kom det i 1857 ein penge-krise (penge-naud), som herja mest i heile Europa, og gamle grunnfeste handelshus ramla alle stader. Han kom til Norig med, men stod inkje lenge på.

Stortinget bøtte mykje på lovene i denne tida. I 1845 kom dissentar-logi ut. Etter grunnlova hadde inkje jødane lov til å vera i Norig. I 1851 slapp 251 dei inn. Det var diktaren Henrik Vergeland, som hadde vore trottigast til å arbeida fyr denne saka.

I 1854 kom det ut ei log om, at menn og kvinner skulle erva likt, og same året vart det vedteke, at alle, inkje berre bøndene, skulle vera med i hæren, som grunnlova baud.

I 1851 møtte fyrste gongen Johan Sverdrup på stortinget. Han var oppglødd fyr tankane i Februar-revolusjonen og samla ein flokk omkring seg, dei liberale. Sverdrup arbeidde på å samla all makt i stortinget og i alle måtar gjenomføra ei styring fyr folket ved folket. Bøndene, som samla seg kring Ueland, dreiv på og sparte og arbeidde fyr demokratiet og sjølvstyret og alt, som kunne vera til framhjelp fyr bøndene. Både desse flokkane ville taka makta frå embetsmennene. Dei, som heldt på det gamle, samla seg under Schweigaard og studde seg til kongsmakta.

Oskar var ein utifrå vensæl konge, endå han, allvisst etter Februar-revolusjonen, heldt strengt på makta si og brydde seg lite om statsrådet. I 1852 vart han sjuk; om hausten same året døydde i Kristiania Gustav, son hans, ein emneleg mann og god tonediktar. Kongen sørgde mykje og vart aldri frisk meir. Dei tvo siste åra, han livde, var berre eit langt sloknande. Han døydde 1859.

Etter han vart Karl, son hans, konge. Han kalla seg Karl den femtande i Norig, endå han med retten var den fjerde. Han hadde vore visekonge i Norig i 1856 og fyrstninga av 1857; sidan styrde han i to år fyr far sin med full kongeleg makt. Karl var ein stor, vakker og endefram mann og godt likte, men mange tykte han beinkad seg for mykje etter svensken.

252 I 1855 hadde statthaldaren Løvenskjold gått av, og året etter hadde statsråd Stang vorte sjuk og fenget avskil. Då Karl vart konge, var det eit meir frilyndt statsråd, det Sibbern-Birchske.

Nordmennene hadde aldri likat, at kongen etter grunnlova hadde rett til å innsetja ein svenske til stathaldar, og det hadde fleire gonger kome forslag om å leggja ned stathaldar-posten. I 1859 var det framsett forslag att, og Karl hadde lova samtykkje. Stortinget vedtok forslaget; berre 2 røysta imot.

Men no bar det so uheppeleg til, at svenskane var sinna, fyr di stortinget i 1857 hadde negtat samtykkje til ei log om mellomriks-handelen; dei tykte det var greitt å vita, at nordmennene ville vera reint fyr seg sjølve. Nokre veker før stortinget vedtok forslaget om stathaldar-posten, vart den anckarsvärdske motionen, dei kallar, framsett i den svenske riksdagen; i den vart det sagt, at det var krenkjande fyr Sverik, om Norig vart jamsides med det, og motionen sette fram krav om revisjon (gjennomsyn og omgjering) av unions-akta på grunnlag av Kieler-freden. Norig skulle soleids reknast fyr herteket land. Då det kom tidend til Sverik om, at stortinget hadde vedteke forslaget om stathaldar-posten, vart den dalmanske motionen, dei kallar, framsett i den svenske riksdagen; denne gjekk ut på, at då stathaldar-posten var innkomen i grunnlova, då stortinget i 1814 tinga med dei svenske utsendingane, kunne inkje stortinget leggja ned posten, mindre riksdagen samtykte. Paa denne måten vart den norske grunnlova ein kontrakt med Sverik, og svenskane fekk råda likso mykje fyr grunnlova som nordmennene.

253 No braut det gamle hatet fram på både sidene av Kjølen. Dei tvo motionarne vart sende til ein komite (ekonomi-utskottet), som samtykte dei og kravde revisjon av unions-akta på grunnlag av Kieler-freden. 17de mars 1860 vedtok alle 4 stand på den svenske riksdagen denne komite-innstillinga. I riddarsalen ståka og skreik 300 adelsmenn ved midnettes-tider slik, at ein skulle tenkt dei gamle murane hadde ramla ned.

Etter detta vart kongen skremd og nekta sanksjon 4de april i norsk statsråd, men lova, at sidan, når det høvde betre, skulle han sjølv setja fram forslag om å leggja ned stathaldar-posten. — Soleids vann svensken, men tregad på, at saka var avgjord i norsk statsråd og inkje i »svenskt-norsk«.

23de april hadde stortinget møte om sanktionsnegtingi. Det sat utetter natta, liksom den svenske adelen hadde gjort i riddarsalen, og drøfte saka, men heiltupp roleg og stillferdleg. Samrøystes vedtok stortinget ei adresse til kongen, at den svenske riksdagen inkje hadde noko med forandringar i den norske grunnlova, og at ein revisjon av samlags-greidurne kunne inkje Norig finna seg i på andre vilkår, enn at både rika fekk same rett.

Ved detta leitet skipa dei skyttarlag rundt omkring i landet til å hjelpa hæren, om noko skulle koma på.

1861 kom det svenske statsrådet med forslag om revisjon; der skulle vera sams storting fyr Norig og Sverik etter folketalet, to svenskar mot ein nordmann. Etter detta vart det usemja i det norske statsrådet; enden vart, at dei tre djervaste gjekk av, Birch-Reichenwald, Petersen og Ketil Motzfeldt. I staden fyr dei kom bland andre Fredrik Stang. 254 Danmark hadde sidan den siste ufreden hatt eit ævelegt krangel med Tyskland. Tysken ville inkje, at Slesvik skulle bindast i hop med Danmark, men med Holsten, og dei »eiderdanske« og likeins »skandinavane« i Norig og Sverik ville hava Holsten utskilt og binda Slesvik til Danmark. Kong Karl var ein god ven med Fredrik den 7de i Danmark, og i 1863 heldt dei på og avtala eit forsvarssamlag om å verja Danmark til Eideren. Men før detta vart avgjort, braaddøydde den danske kongen. Den nye kongen, Kristjan den 9de, skreiv under ei sams grunnlov fyr Slesvik og Danmark, og dermed sende Preussen og Austrike ein her inn i Danmark februar 1864.

No kom kong Karl i skorfeste; skam var det, om han inkje hjelpte, og rådlaust var det å slåst med to stormakter. I mars kom eit omfram-storting i hop; kongen bad om pengar og lov til å bruka hermagti. 29de mars vedtok stortinget mot 2 røyster, at kongen kunne bruka hermagti, men sende eit fylgjeskriv med, at »Norges deltagelse i den danske krig må være afhængig af, at en alliance er afsluttet, hvorved der tilveiebringes forholdsmæssighed mellem stridskræfterne på begge sider« og at »den store flerhed af det norske folk sikkerlig ikke ønsker nogen nærmere politisk forbindelse mellem de forenede riger og Danmark.« Svenskane var inkje huga på å hjelpa, vestmaktene ville inkje; den danske styringa var so einvis og, at det var inkje greitt å hjelpa ho; dermed stod Danmark no hjelpelaust åleine og miste heile Slesvik.

Stor sorg vart det i Norig, då det gamle brorlandet for so ille. Mange tykte og, at smaafolki inkje kunne greida seg lenger i slike tider, mindre dei slo 255 seg i hop. 31te mai 1864 vart det skandinaviske selskab skipat i Kristiania; det ville arbeida fyr eit samlag av dei tre rike med sams utanriks-styre, sams her og ting (unions-parlament) etter folketalet. Mange av dei mest høgsette mennene var med i detta samlaget. Men snart tok folk til å tvila fyr, at det budde noko meir innunder, og at meininga var, at Norig og Danmark skulle gå opp i Sverik. Dei, som heldt på Norigs sjølvstende, gjekk ut or samlaget, slike som advokat Dunker og diktaren Bjørnstjerne Bjørnson.

Mange skandinavar meinte, at det fyrste, dei laut gjera, når dei skulle setja skandinavismen i verk, var aa slaa Norig og Sverik i hop til eitt rike, so kunne Danmark koma med sidan. Stortinget i 1863 hadde gjeve sitt samtykje til ein revisjon av unionen på same grunnlaget som unions-akta. Ein unions-komite vart vald ei tid etter, og hausten 1867 kunngjorde komiteen forslaget sitt, og styringa la det fram i stortinget 1868—69. Etter detta forslaget skulle inkje Norig og Sverik bere vera i hop under ein konge (personal-union), men ein ny heil-stat, ein svensk-norsk stat, skulle byggjast ovanpå dei tvo gamle rike (real-union).

Medan dei mest høgsette mennene i landet tøygde seg etter føremål, som låg langt utanfor landsens grenser, tok stortingsmann Søren Jaabæk frå Lister til og skipa bondeven-samlag omkring i landet; desse ville jamna ut all stands-skilnad og gjera ende på penge-velde og embætts-velde, setja ned rentefoten og løningane til embetsmennene. Inkje blad i landet hadde so mange tingarar som »Folketidende« hans Jaabæk, og Jaabæk sjølv var ei stund den mektigaste mannen i landet.

256 I 1865 hadde Herman Anker og Olaus Arvesen grunnlagt den fyrste »folkehøgskulen« på Sagatun til å gje bondegutane større opplysning og hug på kunnskap. Kristoffer Brun og fleire kom snart etter.

Ved detta leitet tok »målreisinga« til fyr alvor og, med Ivar Aasen og Aasmund Olavsson Vinje til føregangsmenn.

I 1859 hadde stortinget vedteke, at byane berre skulle velja tredjeparten av tingmennene, slik som grunnlova i 1814 hadde fyresett (byane hadde fyre 1859 hatt 50 tingmenn, heretter fekk dei 37). I 1869 vedtok stortinget eit forslag av styringa, at stortinget skulle møta kvart år.

Alt detta auka makta fyr bøndene og stortinget; bøndene og dei liberale, målmenn og folkehøgskulevener slo seg no i hop til eit mektig venstreparti mot ministeriet Stang og unions-politikken åt høgre.

I 1870 miste høgre sin store, gjæve førar Schweigaard. Samstundes døydde bonde-hovdingen Ueland; han hadde vore med i unions-komiteen, og dei sa, han hadde tregat slik på, at han hadde vore med på unions-forslaget, at han gjekk i grava fyre tida. Landet sørgde etter både to.

Paa stortinget i 1871 rauk unionsforslaget; berre 17 tingmenn røysta fyr det.

I 1824 hadde stortinget negtat samtykkje til eit forslag av Falsen, at statsrådane skulle hava rett til å vera med i stortings-møta. Sidan sette kongen gong etter gong fram forslag om det same, men det nytta aldri; stortinget tvilad fyr, at kongen og statsrådet då kunne få for mykje makt. Ein av dei fremste målsmennene fyr denne saka i 1860 var Fredrik Stang.

257 Men no tok stortinget til å skifta meining. Naar statsrådane sat på kontorkrakkane sine og inkje fekk vera med i stortings-møta, vart dei meir som andre embetsmenn, styrde kvar sitt departement, hadde inkje ansvar fyr, korleis det gjekk, og vart kongens rådgjevarar og tenarar; når so kongen styrde eit anna større folk og, var det lite truleg, at eit slikt statsråd skulle standa seg mot påverknaden frå kongen og Sverik. Kom statsrådane med i stortings-møta, vart dei statsmenn og inkje berre embetsmenn, laut hava folkets tillit og kom til å verta folkets råd hjå kongen. Stortinget kjende seg so sterkt og no, at det inkje var redd fyr å taka mot statsrådane, om dei kom.

I 1872 vedtok stortinget statsraads-saka med 80 røyster mot 29, men no hadde Stang og skift meining og talde kongen til å nekta sanksjon. Ministeriet Stang meinte no, at skulle statsrådane møta i stortinget, laut dei med same krevja fleire forandringar i grunnlova. To av statsrådane tykte detta var urett og gjekk av (den eine var O. J. Broch).

Etter detta sende stortinget ei mistillits-adresse til kongen, og då sa heile statsrådet seg viljugt til å taka avskil, men Karl sa, han hadde tillit til det, og at det skulle standa.

No var 1000 år gjengne, sidan Harald Haarfagre vann slaget i Hafrsfjord og samla riket; 18de juli heldt dei tusendaars-fest over heile landet og reiste ei stytta på Haralds haugen.

Om hausten døydde kong Karl. Han hadde ingi søner, berre ei dotter Lovise, som var gift med kronprins Fredrik i Danmark.

Etter Karl vart Oskar den andre, bror hans, konge.

258 I 1873 vedtok stortinget samrøystes, at stathaldarposten skulle verta nedlagd, og at ein statsminister skulle hava forsetet i statsrådet i Kristiania. Kongen samtykte detta i norsk statsråd og utnemnde Fredrik Stang til statsminister.

I 1874 vedtok stortinget med 74 røyster mot 35 statsraads-saka att, men med ei lita forandring, so det inkje var plent same vedtaket som i 1872. Kongen nekta då og.

I 1877 vedtok stortinget statsraads-saka i same ordlag som i 1874, med 82 røyster mot 29. Kongen sa nei.

No vart striden mellom stortinget og styringa heitare. Stortinget tok no til å styra på eiga hand, og stortings-komiteane hadde meir å seie enn regjerings-departementa, og det såg ut til, at styringa skulle verta ståande som ei bru på tørre landet; atterhaldsmennene, allvisst i byane på Austlandet, gjorde ring omkring kongen og venta berging frå han.

Endå verre vart det i 1879, då det kom fram forslag om aa logfesta flagget av 1821 (»det reine flagget«, utan unionsmerke). Detta trudde mange var det same som å seie opp samlaget med Sverik, og no vart det slikt ståk og livnad, so ingen tingmann våga seg til å røysta fyr det.

17de mars 1880 vedtok stortinget statsraads-saka tredje gongen i same ordlaga. Venstre meinte det, at det var med grunnlov-saker liksom med andre log-saker, at kongen inkje hadde rett til å nekta sanksjon meir enn to gonger til eit logemne, som var vedteke i same ordlag (suspensivt veto), og somme meinte på det, at kongen slett inkje hadde noko »veto« (rett til 259 å nekta sanksjon) i grunnlov-saker. Høgre stod på det, at kongen i slike saker hadde absolut veto, og 29de mai nekta kongen sanksjon. Berre ein av statsrådane talde ifrå.

No sette Johan Sverdrup fram forslag i stortinget, om at dette vedtaket om statsraads-saka skulle gjelda som grunnlov, og 9de juni vedtok stortinget detta med 74 røyster mot 40; men styringa ville inkje fira.

Om hausten tok statsminister Stang avskil, og Kristian August Selmer vart ettermannen hans.

No kvesste det på med striden, heile landet skildest i to flokkar, og mange nye stridsemne kom til. Stortinget vedtok i 1881 ei forandring i grunnlova om å vidka røysteretten, for dei gamle reglane var reint umogelege no (ein slaktar hadde røysterett, men inkje ein lækjar; på ein skule hadde vaktmeisteren røysterett, men ingen av lærarane); kongen nekta sanksjon. Stortinget nekta pengar, som styringa bad om, og let pengar til, som styringa inkje ville taka imot; no tok styringa seg rett til veto i bevilgningssaker og.

21de juni 1882 møtte kong Oskar med hoffet og dei øvste embetsmennene i tingsalen og løyste opp stortinget. Kongen sat og las opp trontala; han sa, at hans »overbevisning« var »urokkelig« og bad om, at eit naadigt forsyn ville avvenda det vonde, som ville koma, om dei rikka grunnvollen fyr den samfundsorden, som det norske folket i so mange år hadde levd lukkeleg og fritt med.

Detta trugsmålet gjorde vondt verre. No hadde kongen sjølv teke parti. »Kongsmakta har brent skipa sine,« sa høgre, og 14 dagar etter trontala sa Bjørnstjerne Bjørnson på Stiklestad til 4000 bønder, 260 som der hadde samla seg, at såframt kongen inkje kunne gje opp det absolute veto, fekk det norske folket gjeva opp kongsmakta.

No bar det til med trugsmål verre og verre. Høgre slo frampå om statskupp (å bruka makta), og folkevæpnings-samlag laga seg til alle stader og ville verja grunnlova.

Sumaren og hausten var det nytt val. Trontala spreiddest over heile landet, og dei heldt store folkemøte og drøfte ho. Enden vart, at venstre fekk 82 tingmenn, høgre 32.

Likevel ville inkje høgre gjeva seg. Det var meir no enn ein strid om politiske spørsmål, det vart meir og meir ein strid mellom to livssyn. Utlevd tysk filosofi og romantikk rådde endå i dei høgre samfundslag, mange stader, allvisst i byane sunnanfjells, jamsides med grov materialisme og mistru til folket og landet. Men mange var det og, som hadde teke til å arbeida seg ut or detta og hadde fenget friare synsmåtar frå Vest-Europa med tru på framgang og utvikling. Før stortinget kom i hop i 1883, sende nokre høgremenn ut eit opprop til kristendomens vener, at kristendomen var i fare, om venstre vann; jamvel somme vinstremenner tykte det var inkje heiltupp farelaust.

Venstre var no so sterkt på tinget, at det kunne setja berre vinstremenner i lagtinget, og endå hadde det reint overtaket i odelstinget. Etter eit langt ordskifte 16de til 24de april vedtok odelstinget med 53 mot 32 røyster tiltale fyr riksrett mot heile styringa. Mest i 3 fjordungaar heldt riksretten på; i februar 1884 vart Selmer dømd frå embetet.

Mange trudde, at kongen inkje ville bry seg om 261 denne domen, og ved same leitet gav han sitt samtykkje til å klaga Bjørnstjerne Bjørnson og fleire andre fyr majestæts-brot. Endeleg fastsette kongen 11te mars, at Selmer skulle gå av; samstundes gjorde han Selmer til riddar av den svenske serafimer-orden, den høgste svenske orden, som finst.

Høgre vart no sinna på kongen, som hadde gjeve etter fyr riksretten, og på høgsterett, som inkje hadde sprengt riksretten, og ville, at no skulle dei gjera noko, inkje berre snakka. Dessimillom dømde riksretten den andre statsministeren, Kjerulf, og 6 statsrådar, som hadde talt kongen til å nekta sanksjon i statsraads-saka, frå embetet, den eine etter den andre, og 3 vart dømde til å bøta 8000 kroner kvar.

3die april kom eit nytt ministerium i stand, april-ministeriet. Alle dei tre statsrådane, som var dømde til bøter, fekk plass i det nye ministeriet, og ein av dei, Schweigaard, son til professor Schweigaard, vart statsminister i Kristiania. Alle dei nye statsrådane var menn, som ville halda fram med striden.

Men no kom det opp, at chefen fyr arme-departementet, Munthe, i riksretts-tida hadde teke av låsane på 20,000 byrsur og gøymt dei, at herstyrken i Kristiania hadde fenget skarpe patronar, og at kanonar hadde stadet ferdige på Aakershus. Venstre vart reint forstøkt; slikt hadde inkje hendt i den beiskaste styretida hans Karl Johan, og odelstinget stemnde fyrst ein av april-ministrane og sidan Munthe 1) til å møta fyr seg og fekk opplyst, kvat som hadde hendt. Det 262 var aa vange og, at odelstinget skulle stemna inn statsminister Schweigaard, so han kunne gjera greida fyr, korleis det hekk i hop med det, at Selmer hadde vore med i statsrådet, etter han var dømd. Det synte seg og no, at det ingi hjelp var å få fyr høgre frå Sverik, og dermed vart april-ministeriet skremt; det gav opp dei søksmål, som ministeriet Selmer hadde reist fyr majestæts-brot, og ville gje etter i ymse ting, men no var det for seint, og det bad om avskil 31te mai.

No tykte mange, striden hadde vart lenge nok, og ville hava eit forliks-ministerium med Broch (s. s. 257) til statsminister; nokre av stortings-fleirtalet skulle og vera med; men høgre tykte det var ei skam, om kongen småminka seg til å taka niande-juni-menn med i ministeriet. So vart inkje detta av.

Då var det inkje anna råd, enn at kongen bad Johan Sverdrup taka styringa, og nokre dagar etter, 26de juni, vart ministeriet Sverdrup utnemnt. Gleda var stor på venstre, og mange tykte gildt om, at ein bonde, Baard Haugland, no var komen med i kongens råd. Sundagen 29de juni gjekk ei stor folkeferd i gatene i Kristiania, 35 faner og 10,000 mann; bland dei var bøndene under det gamle merket hans Magnus Berrføtt; dei takka stortinget, Johan Sverdrup og kongen, og frå kongsgarden kunne Oskar sjå ned på 40,000; menneske, som hadde krullat seg i hop om folkeferda og gledde seg, av di det no skulle koma fred og soning i landet.

Etter avtala vedtok stortinget no mot 25 røyster statsraads-saka att med eit tillegg (at den, som hadde vore statsråd, kunne veljast til tingmann andre stader, enn der han budde), og forslag om å vidka røysteretten, 263 og kongen samtykte desse og fleire til, som det hadde vore usemja om, og 2dre juli møtte statsrådane fram i stortinget.

I 1885 var det ting-val att, og folket godkjende det, som hadde hendt. Paa det nye tinget for venstre til å kløyva seg; nokre vinstremenner kalla seg fyr »moderate« og sagdest halda på kristendomen og det nasjonale; dei kalla hine vinstremennerne fyr »reine« og tykte dei var hoste radikale og europeiske og fritenkjande. Både venstreflokkane heldt likevel i hop i ymse ting og dreiv i 1887 igjennom jury-logi. Ved den kom folke-domstolar i staden fyr dei gamle embættsmanns-domstolar, og landet vart bytt i 6 lagdøme, Borgarting, Eidsivating, Agder, Gulating, Frostating og Haalogaland. Større lovbrot vert no paadømde ved lagmanns-rett; i denne er 3 domarar; den eine av desse kallast lagmann og er formann i retten; lagretta, 10 folkevalde menn, skal avgjera, om den, som er under tiltale, er skyldig eller inkje. Mindre saker vert paadømde ved meddoms-rett, underdomaren (byfut eller skrivar) og tvo folkevalde domsmenn.

Sverdrup var i ei vanskeleg stilling. I 1885 vedtok den svenske riksdagen ei forandring i grunnlova om utanriks-saker. Før fyredrog den svenske utanriks-ministeren desse sakene i »ministerielt statsråd« fyr kongen; i detta skulle ein svensk statsråd vera med og etter 1835 den norske statsministeren, når det var saker, som kom Norig ved. Utanriks-saker låg under kongen særskilt, og han hadde einvaldsmagt, å kalla, på detta umkvervet. Etter forandringa i 1885 kom desse sakene under same ansvar som andre saker, slik at riksdagen no fekk tilsyn med dei, og 2 264 svenske statsrådar skulle no vera med i det ministerielle statsrådet. Før var det i detta statsrådet 1 norsk mot 2 svenske, no vart det 1 norsk mot 3 svenske, og attåt var detta statsrådet no andsvarlegt fyr riksdagen, men inkje fyr stortinget.

Soleids var Norig endå verre stelt med utanriks-sakene no enn før, og ministeriet Sverdrup kunne inkje få bøtt på detta.

Den usemja, som var mellom vinstremennerne, kom inn i ministeriet med, den eine statsråden gjekk av etter den andre og dei »reine« drog seg bort frå ministeriet. I 1888 var det ting-val att. Dei moderate var no so forarga, at dei hjelpte høgre med aa »høga ned« fleire av dei beste vinstremennerne, og no vart høgre den sterkaste av dei tre flokkane på tinget. Ministeriet Sverdrup var no berre som ein skugge; sumaren 1889 tok høgre styringa, og Emil Stang, son hans Fredrik Stang, vart førar fyr det nye høgre-ministeriet.

Av lover, som kom ut, sidan årlege storting vart innførte, kan nemnast: logi om pengevæsenet 1873, som gjorde gull til myntfot, og logi om mynt-konvensjonen med Sverik og Danmark i 1875; frå den tid skulle ein rekna i kroner og øyre istaden fyr dalar, mark og skilling. Same året vart det vedteke å innføra metrisk mål og vekt. I 1878 og 1880 vart det fastsett tru-fridom fyr dei fleste embetsmennene. I 1882 fekk kvinner lov til å verta studentar. I 1889 kom det ut to lover om folkeskulen på landet og i byane, so borna no vil få mykje betre opplæring enn på den gamle ålmuge-skulen.

I dei siste tretti åra har det gått mykje fram med landet i mange måtar. Telegrafar og vegar er 265 la rundt heile landet. I 1860 fanst det 68 kilometer jarnveg, no over 1500. Handel og skipsferd har auka på, so handelsfloten er på lag 5 gonger so stor som i 1850 og 30 gonger so stor som i 1767, og nordmennene er eit av dei fremste folka på sjøen. Endå mange har utvandra til Amerika, er folkemengda no meir enn dobbelt so stor som i 1814, og Kristiania, som i 1814 hadde berre 10,000 menneske, har no 140,000.

Bokrike, kunst og vitskap. Målreisinga.

Etter 1814 voks det opp ei ny ætt, som tok til å skjøne, at det inkje var nok fyr nordmennene å vera politisk frie og sjølvstyrande, og at det vanta mykje på, at dei var eit heilvakset folk, slik som dei fleste andre folk i Europa. Dei tykte, at Norigs-soga frå Kalmar-samlaget til 1814 var reint ærelaus, og hata Danmark, som dei meinte var skuld i det. Landet var yvergrott med danskt tungemål og kultur, og dei laut frigjera seg fyr detta og vera seg sjølve. Omkring året 1830 tok det til ein heit strid om detta, og difor kallar dei tida frå 1830 og frametter fyr »Norskheds-perioden«.

Den, som gjekk i fyreenden med desse nye tankane, var Henrik Vergeland, son til presten Nikolai Vergeland. Han er Norigs største diktar. Han hata all ufridom og hardstyring og trudde på framgang og utvikling. Han ville gjera nordmannen til ein opplyst og fri borgar »under borgarkransen skodande fritt og vidt ut i verdi«, men ville, at han skulle vera norsk og. Han heldt bonden fyr å vera den rette arvtakaren etter dei gamle nordmennene frå stortida. Alle dei framgangs-tankane, som sidan har vore oppe, leika alt i hugen hans; han skreiv visur på bygdemål og spådde eit nytt norsk bokmål »før aarhundredet nedrødmer«. 266 Detta var nettopp, då bøndene møtte mannsterke på stortinget og fekk Ueland til førar. Då tok dei fæla, som heldt på det gamle (»intelligensen«); dei hadde si rot i det tysk-danske kulturlivet og ville halda det åndelege samliv med Danmark ved lag, medan Vergeland samstavad med engelske og franske synsmåtar. »Intelligensen« fylkte seg om diktaren Johan Velhaven (d. 1873). Mange av dei vart sidan store menn, som A. M. Schweigaard, Fr. Stang, Birch-Reichenwald, Dunker og P. A. Munch.

I 1834 skreiv Velhaven Norges dæmring med ymse fagre ord om Norigs framtid, men endå meir med skjerande spott; det stod i diktet so mykje som so, at nordmannens heim inkje var Norig, men Danmark og Norig. No skildest alle tenkjande menn i landet i to flokkar, og det kveste på med striden (»Dæmrings-feiden«). »Norskhedsmændene« tok 17de mai året etter på fleire stader og brende boka hans Velhaven med stor høgtid, og i 1838 gjekk dei i teatret på »dæmrings-mændene« med knytte nevar og jaga dei ut, då dei peip fyr Vergeland (teaterslaget).

Då Vergeland døydde 1845, sørgde heile folket, og aldri hadde Norig set maken til likferd.

I dei siste åra hadde det stilna av med striden, og den tysk-danske romantikken fekk overhand i Norig, men vart so national, so han kom til å gjera ei stor gjerning. I 1838 gav Jakob Aall (d. 1844) ut si omskrift av kongesogene; for umskrifti hans Peder Klausson var reint utsliti og gamaldags. 1840 gav Jørgen Moe (d. 1882) ut »Norske folkeviser og stev«, og 2 år etter gav han ut i lag med Peter Christian Asbjørnsen (d. 1885) »Norske folkeeventyr«. Sidan kom »Norske 267 huldreeventyr og folkesagn« av Asbjørnsen. No hadde Velhaven mogna til si diktar-gjerning med og skreiv fagre dikt og hadde fenget betre tru på folket. Presten Magnus Landstad (d. 1880) skreiv opp visur i Telemarki, og Ludvig Lindeman (d. 1887) samla folketonar. Dei namngjetne målarane Adolf Tidemand (d. 1876) og Hans Gude og fleire andre måla bilete frå det norske folkelivet og den norske naturi, og den store spelemannen Ole Bull (d. 1880) spela norske tonar. Tonediktararne Rikard Nordraak (d. 1866) og Halfdan Kjerulf (d. 1863) vann seg eit stort namn ved si norske tonediktning, og Bjørnstjerne Bjørnson og Henrik Ibsen skreiv sine fyrste diktarverk. Alle desse opna augur og hjartur på byfolket, so det såg, at det var den gamle norske grunnen, som det nye skulle veksa opp or.

Det nye livet, som hadde vakna i Norig, synte seg i vitskapen og. Her skal nemnast astronomen Kristoffer Hansten (d. 1873), matematikaren Nils Henrik Abel (d. 1829), soologen Mikael Sars (d. 1869), og historikarane Rudolf Keyser (d. 1864) og Peter Andreas Munch (d. 1863), som granska den gamle Norigs-soga og det gamle norske målet, og målgranskaren Ivar Aasen, som drog fram bygdemåla.

Fraa fyrstninga av 40-åra til midten av 60-åra la diktarar, kunstmenner og vitskapsmenn eit ypparleg grunnlag fyr nasjonalt arbeid. Ein fin dåm av romantikk og skandinavisme låg over det heile. Men sidan tedde livet seg, som det var, hardt og inkje alltid so fagert. Skandinavismen var det inkje større mun i, enn at Danmark miste Slesvik. Bonden, som dei hadde kvedet so fagert om, vart »radikal« og ville 268 slaa ned løningane fyr embetsmennene, og bondens mål kravde sitt gamle rom att. Samstundes som den politiske striden braut ut i 60-åra, trengde realismen romantikken undan. Bjørnson og Ibsen teikna bilete av det norske samfunds-liv, som det er, og gav folket mangt eit sannings-ord til å tenkja på. Bokriket vart inkje til hugnad lenger, men til tugt. Camilla Collet, syster hans Vergeland, vart føregangsmann til å hjelpa kvinna fram til større rett. Nye dugande diktarar kom til, som Jonas Lie, Alexander Kjelland og Kristian Elster (d. 1881).

Målreisinga, som tok på alt i 50-åra, trudde dei lenge var berre eit romantisk påfunn, men i midten av 60-åra vart det alvor i leiken. Aasmund Olavsson Vinje var ein av vaare beste diktarar; han døydde 1870. Av andre landsmåls-diktarar er dei mest namnkjende Ivar Aasen, Henrik Krohn (d. 1879), Kristoffer Janson, Arne Garborg og salmediktaren Elias Blix. Det nye testamentet er no omsett på Norsk, og meir og meir har landsmålet arbeidt seg fram jamsides med det framande bokmålet.

269 I dei fyrste ark er det fleire misprentingar. Fleire stader står: austlandet, vestlandet, upplandi, i staden fyr: Austlandet, Vestlandet, Upplandi; Rognvald Jarl, Haakon Jarl, istaden fyr: Rognvald jarl o. s. fr.; Sviakongen, Kristendom, i staden fyr: sviakongen, kristendom.

Nokre gonger står fyr (ɔ: thi), skal vera: for. S 16, 15de rada står: opplandet, s. v.: Upplandi. S. 71, 2dre rada står: grågåsa, s. v.: Grågåsa.

S. 177. Etter det, som i det siste er opplyst, skulle mangt rettast i denne forteljinga om skote-ferda. Det ser mest ut til, at heile den forteljinga gjerne kunne gå ut or Norigs soga.

Om ferda hans Munkhaven skulle det berre standa, at han med 1400 mann slapp gjennom Stjørdalen over til Sverik fyrutan motstand. S. 202. Det er inkje visst, at den kula, som drap Karl den 12te, kom frå festninga.

Slutten av boka, frå s. 251, 20de rada og ut skulle berre vera til å lesa igjennom, inkje til å læra. Hendingane i dei siste 30 åra ligg so nær vår tid, at det visst er uråd å gje ei upartisk historisk utgreiing om dei; skulle eg freista på å skriva slik om den politiske striden, at eg gjorde alle til lags, er eg redd, det vart korkje kjøt eller blod i utgreiinga. Difor lyt læraren fara fælt varleg fram her. Det, som står s. 260, 12te rada og nedetter, t. d., fær læraren taka på den måten, at han læt gutane lesa det på skulen, og so fær han leggja det ut fyr dei, so godt han kan. Og so fær han segja, at detta er skrive av ein venstremann, og at truleg dei fleste høgremennene ville skrive anderleids om det, og so fær læraren segja, kvat meining høgre har om detta. Er læraren sjølv høgremann, gjer han det nok sjølvmint. Eg vil beda han hugsa på det, at om han synest, eg har liksom gjeve venstre rett, so er detta venstre og detta høgre, som eg har skrive om, inkje det same som det venstre og det høgre, som no etter den politiske striden kvar på si vis arbeider fyr Norigs framgang.

Forf.
¹) I 1824 var den norske handelsfloten på 54,000 kommercelæster; i 1814 hadde han vore på 69,000.
¹) Wedel-Jarlsberg døydde 1840. Løvenskjold gjekk av 1855. Han er den siste statthaldaren.
¹) Denne logi vart gjevi 1651 og fastsette bland anna, at varer, som var tilverka og avla i Europa, berre kunne innførast til England på engelske skip eller skip, som tilhøyrde det landet, dei vart utførte frå.
1) Munthe var sjuk og kunne inkje koma, men sende skriftleg svar på spursmaali.





